
DESPRE AUTOR 


SVEN HASSEL (19 apr. 1917 — 21 sept. 
2012) pe numele său adevărat, Sven Pedersen, 
s-a născut la Frederiksborg, în Danemarca, într-o 
familie de oameni simpli, muncitori. 

La virsta de 14 ani, Sven Hassel intra în 
marina comercială, ca mus. În anul 1936, şi-a efectuat acul nitrat 
iar în anul următor, din cauza șomajului crescut din Danemarca, s-a 
înrolat voluntar în armata germană. Într-un interviu din 1990 a decla- 
rat: S-a întîmplat ca Germania să fie mai aproape decît Anglia, astfel că am 
fost naturalizat pentru a putea intra în armata germană. A participat la 
invazia Poloniei și a luptat pe toate fronturile, cu excepţia celui african. 
A petrecut patru ani în lagărele de prizonieri sovietice. 

În 1949, Sven Hassel a fost eliberat și doi ani mai târziu s-a căsă- 
torit cu Dorthe Jensen, cea care l-a încurajat să-și descrie experiențele 
din război. Prima lui carte— Legiunea blestemaţilor—a fost publicată 
în 1953. În total, a publicat 14 romane, care au fost traduse în optspre- 
zece limbi. 

Priviţi această carte mai degrabă ca pe un roman documentar, 
decît ca o autobiografie, în primul rînd pentru că aceasta este dorința 
lui Sven Hassel. În Danemarca a fost prezentat iniţial în formă auto- 
biografică. Deşi povestea este, în cuvintele autorului, „nouăzeci la sută 
de fapt”, acesta a preluat cîteva dintre numeroasele episoade din expe- 
riențele altora. 


S 


Sven Hassel a lăsat în urma sa o carieră de excepție și o adevărată 
experiență de viață. Autorul și-a dorit ca scrierile sale să arate ororile 
războiului, în speranţa că generaţiile tinere își vor dedica existența 
salvării oamenilor, și nu distrugerii lor. 

Turnătoarea 


Dindărătul nostru auzirăm larmă și strigăte. În vreme 
ce noi ne repezeam înainte, Micuţul și Legionarul se opriră să 
aștepte, ascunzîndu-se în frunzișul des al tufișurilor. 

Cei patru ostași ruși soseau în goană. Erau tineri de 
tot. Purtau petliţele verzi ale trupelor NKVD. Pe piept le atîrnau 
decorații. Erau soldați curajoși, dintr-aceia cărora le place 
vînătoarea și le place să ucidă. 

Se iviră acolo, unde drumul făcea un cot. Legionarul 
arătă cu degetul gros spre pămînt. Micuţul ridea. Armele lor 
automate scuipară simultan foc. 

Micuţul trăgea din picioare, cu pușca-mitralieră lipită 
de șold; tot corpul său de uriaș vibra sub violența reculului. 

Legionarul fredona: „Vino, dulce moarte, vino...” 

Rușii se prăbușiră cu capul înainte. Cînd focul încetă, 
doi mai mișcau. 

Micuţul le dădu lovitura de graţie. Era o practică ce dura 
cam de un an, căci pînă și cei grav răniţi continuau să lupte. 

— Dispozitiv de siguranță, spune el rizînd. 
— Bine, Micuţule. Bună idee. Acum n-o să mai poată să 
ne-mpuște pe la spate. 

Plutonul fusese surprins în timp ce pileam cu toții 
într-o cabană. Era aniversarea lui Porta. Patrula sovietică se 
strecurase fără ca nimeni să prindă de veste. Brusc, geamurile 
zburară în țăndări și patru guri negre de pistol-mitralieră 
prinseră să împroaște cu foc încăperea. Ne-am trintit la 
pămînt... 

Legionarul și Porta expediară cîteva grenade prin 
fereastră. Cum de-am scăpat—nimeni n-ar putea explica. 

Ne-am regrupat în cariera de piatră, pe partea cealaltă a 
pădurii. Lipseau opt oameni 

— Pe doi i-am văzut eu căzînd, spuse Porta. 

Micuţul tîra după el un locotenent rus. Bătrinul spuse că 

prizonierul trebuie adus pînă-n liniile noastre. 

Chiar la marginea cîmpului de mine, locotenentul 
scoase un țipăt. Micuţul rise, Bătrinul înjură 
Cînd ieși din pădure, Micuţul era singur. 
— Tîmpitul ăsta de ofiţer a încercat s-o roiască, lămuri el. 
Cu toţi însă băgarăm de seamă că laţul îi ieșea pe 
jumătate afară din buzunar. Era un laț din sîrmă de oţel, cu 
două mînere de lemn, zis și „moartea tăcută”. 
— L-ai gituit! strigă, acuzator, Bătrînul. 
— Și ce-i cu asta? Voia s-o șteargă, mormăi Micuţul și-și 
frecă buzunarul pantalonilor. 
— Ucigașule! rosti Stege. 


Toţi cei care mai rămăseserăm din compania a 5-a stăteam 
trîntiți pe burtă sub niște meri și priveam trupeții din completarea 
pe care o așteptam de patru zile. Tocmai debarcaseră din camioane și 
se încolonaseră pe două rînduri, în mijlocul drumului. Uniformele și 
armamentul erau vizibil noi. Aduseseră pîn-aici mirosul de magazie. 

Îi priveam cu ochi de cunoscători. Adevărul e că-i priveam pe 
toți cu ochiul unui soldat din linia-ntii, fie ei militari, fie nu. În mod 
tacit am căzut de acord că cei 175 de rezerviști înșirați acolo sus, pe 
șosea, n-aveau cine știe ce în comun cu soldaţii. Echipamentul îl pur- 
tau ca niște muhaiale. 

Prost ajustate, curelele apucaseră să le facă rosături. Cizmele 
erau lustruite, dar țepene. Nu fuseseră niciodată lăsate să se-nmoaie în 
urină și apoi frământate zdravăn cu mîna ca să se argăsească. În cizme 
dintr-astea ţepene era cu neputinţă să ajungi prea departe. Cizme exem- 
plare erau cizmele lui Porta; atît de moi încât vedeai mișcînd degetul 
cel mic înlăuntrul lor. E drept că trăsneau a urină cale de-o poștă. A 
spus-o și Chiorul, colonelul nostru, cu prilejul unei parăzi. 

— Puţi ca o sută de latrine laolaltă! 

Dar de interzis, nu interzicea argăseala. Chiorul știa că picioarele 
sînt cel mai important lucru pentru un soldat. Arma secretă a infan- 
teriei. Un comandant de infanterie inteligent trebuie să aibă grijă de 
picioarele trupei sale mai mult decît de orice altceva. 

Micuţul îl înghionti cu cotul pe Legionar. 

— Ce adunătură de amărîți ne-au expediat! Ivan o să-i bage-n 
mormint doar holbindu-se o dată la ei. Dacă nu eram noi doi, Mer- 
gi-ori-Crapă, războiul ar fi fost de mult pierdut. 

Bătrinul rise înveselit. Stătea culcat sub un tufiș care-l mai apăra 
cît de cît de ploaia ce cădea cu nemiluita. 

— Curios că nu ţi-au decernat Crucea de Cavaler, Micuţule. Toc- 
mai unui erou ca tine... 

— Mă... pe crucea lor de cavaler, bodogăni Micuţul și scuipă în 
direcția unei muște înecate de ploaie. 

Ofițerii rezerviștilor înjurau cît îi țineau gura. Unuia din 

„boboci” îi scăpă pe jos casca de oţel și se rostogoli zăngănind pe drum, 
demascîndu-l. 

— Jigodie! zbieră un Oberfeldwebel. La șmotru! 

Recrutul, un om în vîrstă, trecu să execute ordinele pe care le 
urla gradatul. 

— Înainte! Pas alergător, marș! 

Oberfeldwebelul nu se urni din loc. Stătea acolo în drum și 
comanda cu fluierul: era genul de om care știe să scoată untul din 
recruți; într-un sfert de ceas izbuti să-l dea complet gata pe nenoroci- 
tul care-și scăpase casca. Demolat. Isprăvit. 

Oberfeldwebelul rînji mulțumit. Ce poate să bucure mai mult 
inima unui bătrîn majur! 

Comandantul nostru de companie, locotenentul Ohlsen, stătea 
de vorbă de una și de alta cu locotenentul care-i adusese pe rezerviști. 
Nici măcar nu băgase de seamă că bătrinelul e pe punctul să-și dea 
duhul. Asemenea scene deveniseră o obișnuință. Se întîmpla atît de 
des. În regulament așa ceva se numea „menţinerea disciplinei”, iar de 
practicat se practica încă de pe vremea armatei imperiale. Obiceiul 
cerea să așteptați ca vreunul să comită o greșeală—și-atunci aveai la 
dispoziţie toate mijloacele de a-l băga-n mormînt. Era simplu și eficace. 
Albi la față, recruţii priveau la camaradul lor care, la capătul puterilor, 
cobora panta în patru labe. N-ar fi fost în stare să se ridice, chiar dacă 
Oberfeldwebelul l-ar fi ameninţat cu Tribunalul Militar. 

Majurul scuipă în direcţia sa: 

— Drepţi, pasca mă-tii! 

Dar bătrinelul continua să zacă, plingînd de ţi se rupea inima. 
Nu mai era nimic altceva decît o masă inertă. Cînd îl alerga de colo 
pînă colo pe cîmp, Oberfeldwebelul căutase cu tot dinadinsul să-l bage 
prin grămezile de bălegar. Acum, chichotind pe înfundate și lingîndu-și 
buza de jos, îl contempla pe omul prăvălit la pămînt. 

— Ei bine, cap de bou! Dacă nu poftești să iei poziție de drepți, 
am eu și alte metode. Îţi închipui cumva că ai scăpat? Așteaptă tu un 
pic să înceapă Ivan să-ți tragă cu gloanţe trasoare în tirtiță și-atunci 
să vezi cît poate să-ndure omul. Și scrișni: Ia lopata! 

Bătrinelul biîjbîi cu mîinile și izbuti să-și desprindă lopata sa 
de infanterist în chip reglementar. 

— Foc de artilerie în faţă! Sapă! 

Recrutul încercă să sape. Spectacolul era destul de comic. La 
viteza asta i-ar trebui o mie de ani ca să-şi sape un adăpost. În perioada 
de instrucție timpul afectat era exact de unsprezece minute și treizeci 
de secunde cronometrate din clipa în care lopata se afla scoasă din 
tocul ei. Și să-l păzească Dumnezeu pe ăla care se mocăia o secundă-n 
plus. Noi, veteranii, eram și mai rapizi. E drept însă că săpaserăm mii 
și mii de adăposturi individuale. Puteai să le iei urma de la frontiera 
cu Spania pînă pe crestele Elbrusului, în Caucaz; și apoi, săpasem în 
tot soiul de soluri. Micuţul, de pildă, putea să se-ngroape la pămînt în 
șase minute și patrusprezece secunde, iar dimensiunile lui reclamau 
un adăpost adînc. Se lăuda chiar că putea să-l sape și mai iute, dar nu 
merita să se ostenească fiindcă, oricum, recordul său nu fusese nici- 
odată bătut. 

Oberfeldwbel-ul își înghionti victima cu virful cizmei. 

— La ce tot visezi, mă, prăpăditule? Poate c-ai de gînd să-ţi ter- 
mini adăpostul cînd vom fi cu toții morți și putreziți în mormâînt? Mai 
repede! Mai repede! 

Recrutul leșină. Leșină uite-așa, pe loc, fără să ceară voie. Ober- 
feldwebelul, surprins, se holbă. Clătinînd din cap, dădu ordin la doi 
ostași din coloană să ia „cadavrul”. 

— Și ăstora li se zice soldați, murmură el. Sărmană Germanie! 
Tipul ăsta însă îl va ţine minte, își făgădui tot el. O să-l pomenească 
pe Oberfeldwebelul Huhn, teroarea Bielefeldului. Își frecă mîinile cu 

voluptate: Așteaptă amice, așteaptă! O să fii primul din companie care 
o să dea ortu' popii! 

Pedeapsa însă își făcuse efectul. Nici unul din recruți nu va mai 
lăsa vreodată să-i cadă casca. 

— Ce găoază! aruncă neglijent Porta, mușcînd în același timp 
din cîrnatul de berbec pe care, cu cinci zile-n urmă, îl găsise în sacul 
de merinde al unui artilerist rus. 

Aveam cu toții cîrnaţi dintr-ăștia, de berbec. Cîrnaţi de berbec 
din Kazahstan. Săraţi, tari ca piatra, dar delicioși. 

Rămăseserăm doar doisprezece supraviețuitori. Pierderile mari 
nu ne mai impresionau defel. Așa ceva ni se întimplase atît de des. 
Pădurea însă ne costase scump. În pădurea aceea uriașă, pe care o 
străbăteam retrăgîndu-ne, am dat și peste bateria rusească. Ca de obi- 
cei, primul care-i văzu fu Legionarul. Nici pieile-roșii din romanele lui 
Cooper nu atacau atât de tăcut ca noi. I-am curăţat pe toți cu kandral!.. 
Cînd terminarăm, era de parcă un obuz de 150 m ar fi explodat în mij- 
locul lor. Căzusem peste ei ca trăsnetul. Se prăjeau la soare liniștiți, 
nebănuind nimic. Surprins de vacarm, comandantul lor, un grăsan 
scund și jovial, ieșise din cabană. 

— Ah, ticăloșii! Uite-i că iar au tras la măsea și-acum s-au luat 
la bătaie, îi spuse el adjunctului său, un locotenent. 

— Ce bordel! 

Acestea fură ultimele sale cuvinte. Retezat, capul i se rostogoli în 
iarbă și două șuvoaie de sînge țișniră din trunchiul cuprins de convulsii. 

Fără veston, urlînd, locotenentul se năpusti spre pădure, dar 
Heide îl prinse din urmă și-i împlîntă cuțitul kandra în piept. Ofiţerul 
căzu fulgerat. 

Cînd terminarăm, eram înspăimîntători la vedere. Unii dintre 
noi vărsau. Singele și mațele put îngrozitor. $-apoi, mai erau și muș- 
tele! Niște muște uriașe, albastre. Nimănui nu-i plăcea kandra. Prea 
te mînjeai. Ca armă însă, era excelentă și nici o altă armă n-o egala. 
Legionarul și Barcelona ne învățaseră cum să ne servim de ea. 

Ne instalarăm, care pe lăzile de muniţie, care pe stivele de obuze. 
Ușuraţi și mulțumiți, ne apucarăm să mîncăm cîrnaţii lor de berbec 
stropindu-i cu votcă rusească. 

[1] KANDRA: Cuţit siberian cu tăiș dublu (n. trad.) 

Singurul căruia-i pierise foamea era Hugo Stege. Îl luam mereu 
peste picior fiindcă urmase liceul. Nu înjura și nu spunea niciodată 
măscări, iar nouă așa ceva ni se părea nefiresc. Din pricina limbajului 
său corect și-a bunelor sale maniere, îl socoteam chiar nițeluș țicnit. 
Grozăvia cea mare a fost atunci cînd Micuţul descoperi că-și spală 
mîinile înainte de masă. 

Un ceas întreg ne-am tăvălit de rîs pe chestia asta, după care 
l-am sfătuit să consulte un psihiatru. 

Bătrinul contempla cîrnaţii de berbec și votca. 

— Să le luăm cu noi. Ăstora de-aici n-o să le mai trebuiască. 

— Ce moarte frumoasă! rosti cu emfază micul legionar. Nici 
măcar nu și-au dat seama că sînt uciși. Allah e mare și poartă de grijă 
copiilor săi. Vorbea plimbînd cu atenţie degetul peste lama ascuţită 
ca un brici. Cînd știi cum să te slujești e cea mai rapidă moarte din 
cîte pot exista. 

— În fond, e trist, murmură Stege şi vomită din nou. 

— Trist? exclamă Porta. Lucrurile astea nu sînt triste. Dar dacă 
se întîmpla pe dos, adică noi să fi fost cei care trăgeam la aghioase, în 
vreme ce firtații de colo ieșeau din pădure? 

— Şi totuși e trist, se încăpăţină Stege. 

— Bun. E trist. Dar fir-ar să fie, în cazul ăsta e trist și faptul că 
sîntem nevoiţi să ne tîrim prin afurisita asta de pădure! E cumva din 
vina noastră? Cînd ţi-au pus pe cap ţucalul lui Hitler, te-a întrebat 
cineva dacă-ți place au ba să ucizi oameni? 

— E idiot, protestă Stege. În numele cerului, scutește-ne de filo- 
zofia ta. 

— Mon camarade—spuse Legionarul mutînd ţigara dintr-un colț 
într-altul al gurii—ceea ce spune Porta e adevărat. Ne aflăm aici ca să 
ucidem, așa cum un mecanic se afă într-un garaj ca să repare mașinile. 

— Exact ce gindesc și eu! zbieră Porta dînd din mî.ini și speriind 
muștele care-și luară zborul de pe cadavre. 

Ne scoteau din sărite muștele astea obraznice, care-ţi intrau în 
ochi și în nări. Nu pricepuseră încă diferența dintre un mort și un viu. 
Porta aținti spre Stege un deget murdar. 

— Ţi-ai făcut rost de kandra; să nu vii să ne povestești că aveai 

de gînd s-o atîrni pe perete, în primul rînd fiindcă n-ai așa ceva și cum 
porumb nu crește pe-aici, nu puteai s-o folosești nici la tăiat coceni. 
Așa că, fie că-ţi place, fie că nu, ideea ta era limpede cînd ai luat cuţi- 
tul de la tipul mort. Îl voiai ca să poţi căsăpi cu el pe unul sau pe altul. 

— Ticălosule, mîrîi Stege printre dinţi. 

— Sînt soldat, replică laconic Porta, 

— Precum vezi, mon camarade, e același lucru, spuse Legionarul. 
Am fost aduși pe lume de niște ticăloși ca să trăim ca niște ticăloși și 
să crăpăm ca niște ticăloși pe bălegarul cazon. 

— Vax, bombăni Heide ștergind de pantaloni lama largă a Kan- 
drei. Ce porcărie! S-a știrbit. Măcar de-am avea un polizor, aș putea-o 
ascuţi. Sîntem umani, nu? De ce să-i facem pe oameni să sufere mai 
mult decît e nevoie? 

Bătrînul se ridică și ordonă scurt: 

— La arme. După mine, prin flanc cîte unul. 

Cîteva minute mai tirziu furăm ajunși din urmă de Porta și 
Micuţul. Rămăseseră să despoaie cadavrele și fuseseră cît p-aci să se 
ia la bătaie pentru trei dinţi de aur. Porta avu parte de doi. Micuţul 
trebui să se mulțumească doar cu unul singur. 

Bătrînul spumega: 

— Îmi vine să vă curăţ pe amindoi! Mi-e silă cînd vă văd smul- 
gînd coroanele de aur din gura cadavrelor. 

— Mai lasă-te de fasoane! îl luă peste picior Porta. Ce, tu ai 
îngropa un inel de aur? Sau ai da foc unei bancnote de-un miar? Sper 
că nu, altminteri ai fi nebun de legat. 

Bătrinul mai bombăni un timp. Știa însă prea bine că în fiecare 
companie, atît la noi, cît și la ei, existau cîțiva „dentiști”, cu cleștii lor 
tăioși prin buzunare. Nu era nimic de făcut. 

Acum ședeam pe sub meri mestecînd cîrnații artileriștilor morți. 
Picăturile de ploaie cădeau în cadență din copaci. Ne era frig și trăgeam 
de „foi” acoperindu-ne cît mai mult trupurile ce dîrdiiau. „Foaia” era 
piesa universală a echipamentului nostru—pelerină, cort, halat de 
camuflaj, sac de transport, saltea, hamac și giulgiu—primul obiect pe 
care ţi-l întindea „molia” de la magazia de efecte și singurul care ne 
însoțea și în mormâînt. 

Porta contempla norii buhăiți de apă. 

— Ploaie, ploaie, veșnic ploaie. Munţii ăștia-s o scîrnă dacă-i 
vorba să te baţi în ei. Vă amintiţi cînd ne războiam în dulcea Franță? 
Era soare întruna și-n timpul popasurilor ne puteam permite să lene- 
vim în voie. 

— POtz Sakrament! oftă Julius Heide. O frumuseţe de război. Dar 
ce baftă pe noi că n-am trecut de partea cealaltă. Vă aduceţi aminte de 
toţi dezertorii pe care i-am văzut, după capitularea franțujilor, tîrîţi de 
dulăii din poliția militară în direcția Torgaul2? 

— Nu-i cîtuși de puțin sigur că am fi fost morţi, rosti visător 
Micuţul. Se așeză pe iarba udă și se plecă înainte. Ochișorii săi negri 
străluceau. Am fi fost poate la Londra, acolo unde stă Churchill ăla. Mi 
s-a spus că-i o adevărată plăcere să fii prizonier la „ingliș”. Vă amintiți 
de comisarul cu care am pălăvrăgit la Nicolaev? Ăla de se deghizase în 
țăran, dar pe care l-a demascat Mergi-ori-Crapă? Zicea că ai noștri se 
plimbă prin parcurile lorzilor și culeg violete pentru saloanele lor, iar 
noaptea se hîrjonesc cu servantele prin fin. Aș fi cel mai mare minci- 
nos din câți există dacă aș pretinde că nu-mi place mireasma fînului. A 
fost odată o poveste cu mine, c-o fată și cu o căpiţă de fin și de-atunci, 
vă zic, mirosul finului mă stârnește al dracului de tare. 

— Totu-i să nu fie prea mulți țînțari în virful căpiței, spuse Heide 
aţintind capătul cîrnatului său înspre Oberfeldwebelul care-l chinuise 
de moarte pe bătrinel. Ne-am putea distra pe cinste cu majurul ăsta. 
Simt pînă-n virful degetului cel mic de la picior că ăsta ne va aduce 
tot soiul de belele pe cap. 

— Atunci o să-i facem de petrecanie, hotări Micuţul suflîndu-și 
zgomotos nasul cu degetele. Fă-mi doar un semn; sînt expert cînd e 
vorba să curăț gașperi dintr-ăștia. 

— Ce vom deveni noi oare, cînd totul se va termina? spuse gîn- 
ditor Stege. Practic, n-am învățat nimic altceva decît să ucidem. Am 
chiar impresia că treaba asta o să-ți lipsească ţie, Micuţule. 

— Nici o grijă! rînji Micuţul. Va fi oricînd nevoie de băieți iuți 
de șiș. Ei, Mergi-ori-Crapă, așa-i ori ba? 

— Ai dreptate, mon camarade. 

— Nu pricep boabă din limbile tale străine. Dar cum vine vorba 


[2] TORGAU: Închisoare militară cu o faimă din cele mai proaste (n. trad.) 

de lichidat pe unul sau altul, îmi aduc brusc aminte că mi-a fost întot- 
deauna tîrșă de moarte. Saltul cel mare prin stratosferă, zău dacă-mi 
place prea tare. 

— Ţi-e teamă pesemne să-l întîlnești pe Doamne-Doamne? 
întrebă, sarcastic, Stege. 

— E unii care se gîndesc numaidecit la ce-i mai rău, bombăni 
Micuţul. Nu, aș zice mai degrabă că, odată ţeasta găurită, chestiunea-i 
rezolvată. Punct și finiș. Nu cred în Dumnezeu. Dacă există, am fește- 
lit-o definitiv, dat fiind cazierul meu judiciar. 

Se legăna ușor, nehotărit. Își încreţea fruntea îngustă. Căuta 
cuvintele. 

— Nu izbutesc să-mi închipui că-ntr-o bună zi n-o să mai existe 

„berea de la şapte”!?l, ascunsă într-o privată şi băută în tovărăşia unor 
buni prieteni și-a unei perechi de zaruri. Tîrșa asta de veșnicul „pe loc 
repaos” o aveam de copil, înainte de a fi băgat în orfelinat, încă de pe 
vremea cînd făceam curse pentru dom Kleinschmidt, lăptaru de pe 
Davidstrasse. Alergam întotdeauna numai pe sub felinare și făceam cât 
mai mult zgomot cu sticlele pentru că mi se-nșurubase în bilă ideea 
tîmpită că dacă nimeresc la-ntuneric, tipul cu șișul o să vină și-o să 
mă-njunghie. Se lăsă în genunchi fixîndu-ne pe rînd cu privirea. Apoi 
urmă: Sfinte Hristoase și Maică Maria, ce frică-mi era. Îmi aduc aminte 
mai ales de-o intrare chiar în capul străzii Bernhard Nocht. Ca să ajungi 
la scară trebuia traversat un culoar lung și-ngust, iar la fiecare etaj se 
desfăceau niște coridoare strîmte care duceau spre hogeacuri. Peste tot 
vagabonzi dormind. Dădeam adesea peste ei, zorit cum eram, așa ca 
toți băieţii de lăptărie. Ceva îmi spunea că omul cu șișul se afla printre 
vagabonzii ăia și închipuiți-vă că aveam dreptate. Am priceput-o cînd 
ne-au băgat la orfelinat. În stabilimentul ăsta împuţit am cunoscut un 
tip. Un vagabond o căsăpise pe soră-sa exact în casa aia de pe strada 
Bernhard Nocht, în care în fiecare dimineaţă la orele 4 măndelu' umbla 
cu sticlele lui de lapte. Și dacă eram eu cel pe care-l căuta? La ora aia 
puteam să urlu cît pofteam. În toate coteţele se soilea zdravăn, ca după 
beție. Nimeni nu s-ar fi deranjat pentru un puști care zbiera după ajutor. 

— Nu pe tine te căuta, spuse, cu autoritate, Barcelona. 


[3] Oră la care, în armata germană, trupa căpăta, cu excepţia celor pedepsiţi, 
liber pînă la stingere (n. trad.) 

Micuţul îl privi cu gura căscată: 

— Ei, fir-ar să fie, de unde-o știi, mă, beţivanule? 

— Păi e limpede, lămuri rînjind Barcelona. I-a dat fetii cîteva cu 
șișul ca să se poată culca cu ea. Ce, erai vreo dameză tu? N-am dreptate? 

— Ar trebui să fii stătut de tot ca să te dai la Micuţul, observă, 
rizînd, Porta. 

Legionarul zimbi într-o dungă: 

— E O oarecare lipsă pe piaţă; s-ar putea ca Micuţul să-și facă 
un rost în viață ca poponar. 

— Dac-ar încerca vreunul cu mine așa ceva—și trăgînd pum- 
nalul din teacă, Micuţul îl împlintă adînc în pămînt—n-ar apuca să 
zică nici „pis”! Nu-mi spun nimic cavalerii ăștia de Kurlanda. Gagi- 
cile, da, indiferent cum arată, că au cin'șpe ani sau o sută, că-s curve 
sau oloage, mă interesează și încă al dracului! Dar ăilalți..., și Micuţul 
scuipă dezgustat. 

Între timp, locotenentul care-i adusese pe recruți îi alinie în 
front, înainte de a ne părăsi. Devenise dintr-o dată grăbit. Prevenit 
de instinct, voia s-o ia din loc în viteză. Zorul ăsta nu mirosea a bine. 
Urmă obișnuitul discurs. Cu asta punea punct îndatoririlor sale față 
de transportul respectiv. 

Recruțţii îl ascultau într-o tăcere indiferentă. Orăcăia precum 
o broască astmatică: 

— Panzer-Grenadieren, sînteți acum pe front. Curind aveţi să-i 
înfruntați pe singeroșii dușmani ai Reichului, pe oamenii din smâr- 
curile sovietice. Va fi șansa voastră de a vă reciștiga onoarea civică 
și dreptul de a trăi din nou printre cetățenii liberi. Dacă veţi fi viteji 
cu adevărat, cazierul vostru va redeveni curat. Reabilitarea voastră vă 
aparține vouă înșivă. 

Tuși, apoi continuă, întrucâtva stînjenit. 

— Camatrazi, Fiihrerul e mare. 

Risul lui Porta îi ajunse la urechi. 1 se păru chiar că aude cuvîn- 
tul „rahat”. Ne aruncă o privire piezișă. Faţa i se congestionase. Avea 
aerul unui om căruia i s-a făcut frig. Își duse mîna la tocul pistolului. 

— Soldaţi, urmă el, scuturaţi-vă de amorţeală. Nu-l dezamăgiți 
pe Fiihrer. Trebuie să vă răscumpăraţi crimele împotriva lui Adolf Hitler 
și a Reichului. 

Trase adînc aer în piept și privi direct înspre noi, cei doispre- 
zece, adunaţi acolo, sub copaci. Întoarsă spre el, mutra de criminal a 
lui Micuţul răsărea alături de botul viclean, ca de vulpe, a lui Porta. 

— Veţi lupta alături de cei mai buni fii ai patriei, orăcăi el, și vai 
de ticălosul care se va dovedi laș. Ar fi cea mai mare mîrșăvie! 

— „Cei mai buni fii”, rînji Bătrinul. Zău că-i bună! Se vede treaba 
că nu-l cunoaște pe Micuţul și pe Porta. 

Micuţul mârîia aidoma unui lup flămînd care adulmecă prada. 

— Sînt cel mai bun fiu al mamei mele. 

— Da ce, mai are și alții? rîse Julius Heide. 

— În prezent, nu, declară Micuţul. Ceilalţi s-au dus. 

— Ce-a fost cu ei? întrebă Porta. 

— Cel mai tînăr s-a prezentat, într-un moment de nebunie, la 
Gestapoul de pe Stadthausbriicke nr. 8. Avea de dat niște explicaţii 
privind o chestie care se petrecuse pe strada Budapesta. Nu-mi mai 
amintesc amănuntele, dar era vorba de un zid, de-o cutie cu vopsea și 
de-o pensulă. Cretinul avea mania mizgălitului. De-atunci nu l-a mai 
văzut nimeni. Pe Buller l-au scurtat de-un cap în 1939 la Fuhlsbiittel. 
Tot în ziua aia l-au „ajustat” şi pe babacu' meu. A mai fost Gert. Ăsta 
era de-a dreptul idiot. S-a înrolat voluntar în marina de război și-a 
fost scufundat cu U-18 în '940. Drept recunoștință am primit o prea 
frumoasă carte poștală de la amiralul Donitz. Una d-aia, știți voi, cu 
marginile poleite şi cu tot soiul de brizbrizuri—Der Fiihrer dankt Ihnen!“l. 
Cartea asta poștală a cunoscut o soartă tristă, care i-ar fi displăcut din 
cale afară domnului Dânitz. Și Micuţul mușcă o bucată zdravănă din 
cîrnatul de berbec. Dar în măsura în care n-a știut nimic... 

— Ce s-a întîmplat cu cartea poștală a amiralului? întrebă curios 
Barcelona. 

— Ce scandal ar fi ieșit dacă povestea s-ar fi aflat! Era într-o 
duminică dimineață. Madam Creutzfeld se instalase comod la privată... 

„Adă-mi niște hîrtie moale”, mi-a strigat ea. Eu i-am băgat pe sub ușă 
cartea poștală a amiralului. Fusese tot ce putusem găsi la iuțeală. Atunci 
au apucat-o toate furiile împotriva lui domnu DOnitz, fiindcă anunţul 
era țeapăn ca o scîndură. 

— Şi tu ai devenit unicul fiu? l-am întrebat eu. 


[4] (germ.) Fiihrer-ul vă mulțumește (n. trad.) 

— Da. Unș'pe s-au dus dintr-un foc. Pe cîțiva i-au descăpăţinat. 
Trei au pierit pe mare. Cei doi mezini au fost arși de vii cu prilejul unor 
vizite, asortate cu bombe, a pretenarilor lu Churchill. Nu vruseseră să 
coboare în pivniță. Voiau să se uite la avioane. Acum n-a mai rămas 
decît pațachina aia de madam Creutzfeld și cu mine. Aruncă o privire 
circulară în jur, apoi urmă: Oricum, nu toate familiile au adus aseme- 
nea jertfe pe altarul lui Hitler! Mușcă din nou din cîrnatul de berbec 
și-și stropi îmbucătura cu un gât de votcă. Puțin mă interesează, urmă 
el, de toţi ceilalți, cu condiția ca eu să scap teafăr și ceva îmi spune că 
voi scăpa. 

— Asta nu m-ar mira decît pe jumătate, făcu, gînditor, Bătrinul. 

Atenţia ni se mută la băutura din marmita Legionarului. Porta 
mai puse cîteva surcele. Focul pîlpîia vesel. Legionarul mestecă puţin 
în zeama cea groasă. Puțea cam tare, dar ce beție trăsesem! Turnată în 
bidoane, o cărasem peste tot după noi aproape o săptimînă încheiată. 
Barcelona declarase că trebuie să fermenteze. Acum urma să dea în 
clocot și, de îndată ce începea să fiarbă, aveam să trecem la distilare. 
Porta fabricase un alambic senzațional. Marmita o furasem dintr-un 
vagon-bucătărie. Era una din acele marmite al căror capac se poate 
înșuruba și-n care mîncarea se fierbe sub presiune. În capac fusese 
făcută o mică gaură de care să se fixeze aparatul de distilat al lui Porta. 
Deci, așteptăm nerăbdători ca zeama să clocotească. 

— Doamne, ce-o să ne mai trotilăm! jubilă Heide. 
— Heil Sieg!?! Erau recruţii care salutau astfel discursul de rămas 
bun al locotenentului de la transporturi. 

Fără să se-ncurce în alte formalităţi, locotenentul Olhsen pre- 
luă comanda „bobocilor”. Celălalt, străinul, dispăru în Volkswagenul 
său amfibiu. 

Rezerviștii rupseră rîndurile și, grupuri-grupuri, se adunară sub 
copaci. Își aruncară echipamentul şi se lungiră pe iarba udă. Se ţineau 
la distanţă de noi, cei vechi. Îi intimidam. 

Foarte sigur pe el, Oberfeldwebelul Huhn se îndreptă către noi. 
În trecere, lovi marmita Legionarului, făcînd să sară câțiva stropi. Păşi 
mai departe, prefăcîndu-se că n-a observat nimic. Curelele sale noi 
scîrțiau răspîndind pîn' la noi mirosul de magazie. 

[5] (germ.) HEIL SIEG!: Trăiască victoria! (n. trad.) 

Legionarul strînse din buze. Îl urmări pe Oberfeldwebel cu o cău- 
tătură rea, apoi îi făcu Micuţului semnul lui convenţional, degetul gros 
îndreptat spre pămînt. 

Micuţul fornăi pe nas și-și săltă centironul. Într-o mînă ţinea 
bucata de cîrnat, în cealaltă o cană de tablă plină cu basamac. Calm, 
cu foaia de cort udă de ploaie filfiind în jurul său, porni pe urmele 
Oberfeldwebelului Huhn. 

— Ei, gagiule, strigă el pe neașteptate, ai răsturnat licoarea lu 
domnu” 

Huhn încremeni pe loc ca trăsnit, apoi se răsuci fulgerător. 

— Fir-ar să fie, ce, ai căpiat? Nu știi cum trebuie să te adresezi 
unui superior? 

— Firește că știu, continuă imperturbabil Micuţul. Da nu despre 
asta este vorba. Ai răsturnat licoarea lu domnu. Așa ceva nu se face. 

Oberfeldwebelul își trase cascheta și explodă: 

— Ai înnebunit? Pune-ţi creierii la contribuţie și dacă vrei să 
mi te adresezi respectă HDV-ul!“|. Altminteri îţi promit că te învăţ eu 
minte!... 

— Hai, plimbă ursul, îi propuse Micuţul. Acum discutăm des- 
pre licoare. După aia putem să ne ocupăm, cît vrei, și de problema ta. 

Huhn trase adînc aer în piept. Așa ceva nu mai pomenise nici- 
odată. De șapte ani instruia recruți în garnizoane sau lagăre. Ultima 
dată o făcuse la fiorosul lagăr disciplinar al armatei de la Heuberg. 
Dacă cineva ar fi îndrăznit acolo ceea ce îndrăznea Micuţul aici, ar fi 
însemnat pe loc un glonţ în cap. O clipă îl încercă chiar gîndul acesta 
plăcut: să scoată pistolul și să golească încărcătorul în mutra Micuţului, 
dar ceva nelămurit îi șoptea să fugă de o asemenea măsură draconică. 
În jurul lor se lăsase o linişte stranie. Privirile tuturor căutau spre cei 
doi. Îi fixau pînă și ofiţerii, locotenentul Ohlsen și locotenentul Spăt. 

Micuţul era tot acolo, cu bucata de cîrnat în mînă. 

— Ai răsturnat licoarea lu domnu, Oberfeld'ule. Așa ceva nu ne 
place. 

Huhn deschise și închise gura de cîteva ori. Adevărul era că, 
pur și simplu, nu știa ce trebuie să facă. Cele ce se petreceau depășeau 


[6] (germ.) HDV—Heers dienstvorschrift: Regulamentul Serviciului Militar. 
(n. trad.) 

orice închipuire. Pînă și Curtea Marţială ar fi refuzat s-o creadă. Și cu 
toate astea n-avea încotro și trebuia să admită că realmente în fața sa 
stătea un idiot de Stabsgefreiter care agita un cîrnat și-l tutuia pe el, 
un Oberfeldwebel. 

Micuţul aţinti cîrnatul spre pieptul lui Huhn. 

— Nu-i nimic de făcut, Oberfeld'ule. Va trebui să-i plătești o 
amendă lui Mergi-ori-Crapă. Avem o taxă pe basamac. La noi aici, în 
27, nu merge să-l dai așa, pe jos, iar Legionarul deține monopolul pentru 
fabricarea trăscăului. Ș-apoi cărăm marmita asta a noastră de zile-n 
șir. O avem de cînd am capturat-o de la Ivan. E o marmită a-ntîia! Dacă 
ar fi să se decearnă Crucea de Fier marmitelor, asta ar căpăta-o. N-am 
scăpat o picătură din ea în tot timpul cît am transportat-o; acum, uite 
că sosim aici, ne întindem liniștiți pe sub merii ăștia, în scîrba asta de 
ploaie și stăm să dea licoarea noastră un ultim clocot. Cînd colo, ce să 
vezi! Apari tu, dai cu picioru' în marmită și-o mai faci și pe ăla ofensatu. 
Păi înseamnă că nu pricepi situația. Noi sintem ăia care am fost ofensați. 

Huhn clipi din ochi și făcu un pas spre Micuţul, ducînd totodată 
mîna la tocul pistolului. 

— Ajunge! Cum te cheamă, buhai jegos? Am să te pun eu cu 
botul pe labe! Nici o grijă! Mă pricep eu! 

Și scoase un creion și hîrtie. 

Micuţului nici că-i păsa. 

— Nu ești zdravăn la cap, Oberfeld'ule! Tu ai mult mai multe 
motive să-ți fie frică de mine, decît viceversa. 

Acum te afli pe front, într-o companie de șoc fără cloșcă pe 
mînecă!”l, şi sîntem pe-aici cîţiva ţintași de elită care ne-am putea 
ocupa de tine. Pun de altfel rămășag unu contra zece că n-ai să-ţi vezi 
casa. Ești prea timpit. Ca să scapi teafăr din războiul asta îţi trebuie 
cap, nu glumă. 

Dumnezeu știe ce s-ar mai fi putut întîmpla dacă locotenen- 
tul Ohlsen nu intervenea. Îl chemă la el pe Huhn și în același timp se 
răsti la Micuţul: 

— Gura, Creutzfeld, sau te bag la zdup. Înţeles? 


[7] Trupele Wehrmachtului purtau pe mîneca uniformei un ecuson 
reprezentînd vulturul germanic. Cei din unitățile disciplinare, „nedemni”, 
erau privați de acest drept (n. trad.) 

— Bine, dom locotenent, răspunse Micuţul luînd o aproxima- 
tivă poziție de drepți. 
Pocni călcîiele, se întoarse și veni către noi tîrșindu-și picioarele. 
— Gagiului asta îi scap eu una peste bot, făgădui el, lăsîndu-se jos. 
— V-am spus c-o să avem distracţie cu el, zise Heide, dînd din 
cap. E o jigodie. O să vedeţi voi cât o să încerce să ne calce pe coadă. 
— Da dacă i-am agăța o grenadă de boașe? propuse Porta. 
— Lăsaţi-o baltă, ameninţă Bătrînul. O să vă lege într-o zi dacă 
mai continuaţi așa să vă lichidaţi superiorii. 
— Sacre nom de Dieu! Începe să fiarbă! constată Legionarul înșu- 
rubînd capacul. Dă-mi furtunul. O să curgă imediat. 
Plini de pioșenie, contemplam cu toţii instalaţia de distilat în 
care vaporii se prefăceau în lichid. 
În jurul nostru, lume ca la biîlci. Cu ochii ţintă la alambicul 
improvizat, Micuţul îl stropea cu apă luată dintr-un canal de irigație. 
— Curge! Pe Dumnezeul meu, curge! zbieră Porta și puse la 
iuțeală dedesubt o sticlă. 
— Copilași, ce sete-mi e, murmură Heide. 
Încetul cu încetul sticla lui Porta se umplu. 
Toată noaptea am continuat să îmbuteliem. Oboselea dispă- 
ruse ca prin farmec. 
Locotenentul Ohlsen dădu din cap. 
— Sinteţi nebuni, o să muriți dacă beţi dintr-ăsta. 
— În orice caz, dom locotenent, va fi o moarte frumoasă, observă 
Heide mîngâind cu degetul gâtul sticlei. 
— De filtrat nu-l filtrați? întrebă locotenentul Spăt urmărind 
cu privirea picăturile. 
— N-are rost, răspunse Legionarul. 
— Şi cu metilul cum rămîne atunci? întrebă locotenentul. 
— Puțin ne pasă de metil, răspunse, neglijent, Legionarul. Esen- 
țial e să ne putem trotila în lege. 
— Și vom izbuti, rosti, cu profundă convingere, Heide. 
— Dacă cei de vizavi ar bănui că avem marmita asta, ne-ar ataca 
imediat. 
— Marmita noastră e Gekados, șopti misterios Porta. 

Locotenentul Ohlsen rîse și porni, urmat de locotenentul Spăt, 
în direcţia tufișurilor. 

Și ziua următoare furăm lăsaţi să ne odihnim în livadă. Am 
bucătărit tot timpul. Ca treaba să meargă mai bine, au fost constituite 
echipe de lucru. 

Începusem chiar să nutrim naiva speranţă că vom fi uitaţi acolo, 
pe sub meri. Dar iată că îndată după miezul nopții auzirăm o motoci- 
cletă coborind tunător coasta muntelui și oprindu-se fix lîngă noi. Un 
subofițer, plin de noroi din cap pină-n picioare, sări din șa: 

— Comandantul companiei a 5-a, strigă el. 

Locotenentul Ohlsen se ridică să ia mesajul. 

Odată înmânat, ștafeta dispăru ca suflată de vînt. 

— Merde, o să se lasă cu bum-bum, prezise Legionarul. Daţi-i 
ZOr să terminăm cu basamacul. Ne trebuiesc cel mult vreo zece sticle. 

— Avem treizeci și una de sticle, anunţă triumfător Porta. 

— Cînd începem să bem? întrebă Micuţul. 

Legionarul îl privi bănuitor: 

— Să încerci numai să-ţi vîri botul și-ți arăt eu ție. Compris, petit 
amiz!8l 

— Du-te dracului! se bosumflă Micuţul. 

Fluierul locotenentului Ohlsen despică întunericul. 

— Compania a 5-a, pregăteşte-te de marș. Încolonarea pe drum. 
Hai, mai repejor, domnilor! 

Oberfeldwebelul Huhn se apropie de noi. 

— Ce, voi n-aţi auzit? Adunătură de cretini! Comandantul de 
companie ordonă adunarea. 

— Singurul cretin de aici ești tu, șuieră printre dinți Legionarul. 

Huhn se porni pe zbierat. 

În aceeași clipă se produse un lucru care-i lăsă pe toți cu gura 
căscată. Bătrînul veni atît de aproape de Oberfeldwebelul Huhn încât 
căștile lor de oțel mai-mai se atinseră. 

— Oberfeldwebel Huhn, începu el cu o voce calmă, dar încărcată 
de ameninţări, trebuie să-ți spun un lucru. Comandantul acestui pluton 
sînt eu, și dacă te mai adresezi o singură dată vreunuia din oamenii 
mei, te trimit unde știi, în doi timpi și trei mișcări. Nu sînt decît un 

[8] (fr) Ai înţeles, prietene? (n. trad.) 

Feldwebel de front, nu cunosc viața de garnizoană, dar văd în schimb că 
tu habar n-ai ce-i aia viaţă de front. Nu-mi plac violențele, însă dacă-ţi 
mai bagi nasul în treburi care nu ţin strict de parohia ta, le dau băieţilor 
mînă liberă să facă ce vor din tine. 

Porta izbucni în rîs. 

— Bine grăit, dar la ce bun să-ţi răcești gura pentru un măgar. 

Huhn fu pe punctul de a se lansa într-o nouă tiradă, cînd o 
privire a Bătrinului îl opri net. Nu se putu abține însă și, înainte de a 
o lua din loc, spuse: 

— Vă credeți șmecheri, ai? Las' că mai vedem noi! 

După care se apropie de locotenentul Spâăt și începu să i se 
plingă cu glas tare. Locotenentul însă se duse la ale lui și-l lăsă să 
peroreze în gol. 

— Haideţi, haideţi! comandă din drum locotenentul Ohlsen. La 
arme și încolonarea. Pentru Dumnezeu, Porta, mișcă-te odată! 

Porta și Micuţul înhățară marmita și se încolonară în fața ofi- 
țerului care se făcu însă că nu observă recipientul. 

Heide și Barcelona veneau tîrîndu-și armele. Recruţii soseau 
în goană, îmbrîncindu-se și certindu-se între ei. Din greșeală unul îl 
atinse ușor pePorta. 

— Mă piele roșie de cinci bani, încearcă figura asta încă o dată 
și o să te pomenești cu un svast de-ai s-o uiţi și pe mă-ta și pe tac-tu 
și pe Hitler! 

Recrutul rămase cu gura căscată, dar tăcu prudent. 

— Adunătură de mucoși! tună Micuţul. 

— Compania a 5-a, drepţi! Jumătate la dreapta... comandă loco- 
tenentul Ohlsen. 

Comandanții de plutoane indicară direcția. 

— Ochii drept înainte! Porta, unde dracu” ţi-e casca? Nu mai 
vreau să te văd cu jobenul ăsta! strigă locotenentul Ohlsen. Mă bagi 
în balamuc! 

Porta își scoase cilindrul galben. 

— N-ai cască? urmă iritat locotenentul Ohlsen. 

— Nu dom locotenent, mi-a umflat-o Ivan. 

Locotenentul Ohlsen dădu din cap și-i aruncă o privire locote- 
nentului Spăt. Amândoi se dădură bătuți. 

— Bun, atunci acoperă-te, Porta. Nu poţi mărșălui fără nimic 
pe cap. 

Jobenul se înălță iarăși, aidoma unui horn, deasupra companiei. 

— Cu ocolire la stînga, pas de voie “nainte marș... 

Ploaia ne biciuia obrajii și se scurgea șuvoi pe spinările noastre. 
Un iepure traversă drumul. 

— Uite unul care ne-ar prinde tare bine, suspină Porta. 

— L-am face înăbușit în basamacul nostru, auzi, Micuţule. 

— Așa îl gătesc în restaurantele alea mari, explică Heide. 

— Şi-i bun? întrebă Porta. 

— Ah, dac-aș avea o gagică, suspină Micuţul, înălțind ochii spre 
cer. Nici nu mai știu cum arăta așa ceva... 

— Ai putea s-o faci pe o vreme ca asta? întrebă Heide dîndu-i 
cu cotul. 

— Eu? Eu sînt gata oricînd. Chiar și la 50 de grade sub zero. Ce, 
aţi uitat-o pe bătrînica pe care am ciocănit-o în zăpadă, atunci cînd 
am dat și peste comisarul ăla, la frontiera turcă?l?l 

— Nimeni nu-i în stare la minus 50 de grade, protestă Steiner, 
șoferul care nimerise la noi pentru că vînduse unui șnapan de italian 
din Milano un camion aparținînd armatei. E pur și simplu imposibil. 

— Ehe, făcu Micuţul cu subînţeles, ceea ce contează e căldura 
umană interioară. 

— Ba uite că nu te cred. Nici măcar nu-și poate sălta capul, frigul 
o face atîtica de mică, și Steiner își înconvoie degetul cel mic. 

— Gura, hoţ de mașini, zbieră înfuriat Micuţul, gura că te fac zob! 

— Uite cine se scandalizează! Există măcar un singur articol 
din Codul Penal care să nu-ţi fi fost aplicat? 

— Fac ceva pe Codul Penal, care, oricum, nu-i bun decît ca să 
profite alții după urma lui! Și-n plus, ţin să-ți semnalez că am fost 
condamnat, mai cu seamă, pe baza articolului care se referă la „ches- 
tie”. Și-ți mai pot afirma că am fost întotdeauna domn cînd le-am ales, 
nu ca animalul ăla pe care l-am curăţat acu două săptămîni și care le 
înghesuia numai pe cele sub șaișpe ani. Ale mele, fără excepție, sări- 
seră de douăzeci. 


[9] Vezi Batalion de marș (n. trad.) 

— Poate că, înainte de a le regula, le cereai și certificatul de 
naștere? îl luă Porta peste picior. 

— Cite ai pe listă? întrebă, curios, Heide. 

— Păi, de ţinut socoteala, n-am ţinut-o, dar sînt destule, afirmă 
Micuţul, căzind brusc pe gînduri. 

— Nu mai vorbiţi atît de tare, inamicul e pe aproape, interveni 
locotenentul Ohlsen. 

Părăsirăm drumul și ne angajarăm pe costa muntelui. Cati- 
felată, iarba înăbușea zgomotul pașilor. Undeva, în întuneric, o vacă 
mugi încetișor de plăcere. 

Ordinele fură șoptite. 

— Prin flanc cîte unul. 

Oberfeldwebelul Huhn își aprinse o ţigară. 

Într-o clipă locotenentul Spăt fu lîngă el şi strigă printre dinţi, 
la 200 atmosfere presiune: 

— Idiotule, ești ţicnit de-a binelea! Zvirle ţigara înainte ca tră- 
gătorii lor să ne repereze. Ai merita să te-mpușc pe loc. Marș încheietor 
de coloană, să nu te mai văd pe-aici! 

Huhn dispăru cu coada între picioare. 

Brusc, înaintea noastră apăru o fermă. Ceva licări scurt. Loco- 
tenentul Ohlsen ridică braţul ordonînd „stai!”. Abia mai respiram. 
Ce ascundea această fermă? Inamicul era cumva înăuntru, gata să 
împroaște cu mitralierele întreaga companie? 

— Heide, Sven, Barcelona și Porta, șopti locotenentul Ohlsen, 
scotociți baraca, dar prudenţă! Evitaţi să trageţi, folosiți pumnalele. 
Inamicul trebuie să fie pe-alături. 

Cu pumnalele în mînă, începură să ne furișăm spre clădiri. Tre- 
muram de nervi. Oare câți erau? 

Atinserăm aproape ţinta cînd băgarăm de seamă că Micuţul 
se luase după noi. Avea între dinți un cuţit și-n mînă lațul lui de oțel. 
Rînjea plin de speranţă. Îl auzirăm șoptind: 

— Jumătate din dinţii de aur e pentru mine. 

Porta ajunse primul. Se strecură prin fereastră ca o pisică. Dină- 
untru nu răzbătu nici un zgomot. 

Îl urmarăm. Pe undeva prin casă scârțiia o ușă. 

— E cineva, murmură Heide. Arunc o grenadă. 
— Idiotule! se stropși Barcelona. 

Micuţul plesni scurt din lațul său. 

Porta scuipă peste umărul stîng. Ca să-i poarte noroc. 

Micuţul se topi în beznă. Un sunet ușor ne atinse urechile. Un 
biet suspin. Apoi, din nou liniște. Strîngeam din răsputeri kandra, dir- 
dîind din tot corpul, fără să mă pot stăpîni. 

Micuţul răsări lingă noi. De laţ spînzura o pisică. 

— Iată inamicul, rise el arătindu-ne animalul sugrumat. 

Răsuflarăm cu toții ușurați. 

— Uf! Şi eu care mă așteptam la o companie întreagă de ruși, 
suflă Barcelona. 

— Bandă de tirșăloși! făcu disprețuitor Micuţul, aruncînd cît 
colo pisica moartă. 

Ne apucarăm să scotocim prin toate dulapurile ca să vedem 
dacă nu dăm peste niscaiva lucruri interesante. 

Micuţul găsi un borcan cu dulceaţă. Se instală imediat turcește 
în mijlocul odăii, pe jos, și începu să se-ndoape. 

Porta trase o dușcă dintr-o sticlă. Făcu o strimbătură, privi 
eticheta, dar se convinse că acolo scria într-adevăr „coniac”. Își mai 
administră un gât, după care îi întinse sticla lui Heide. 

— Cam ciudat coniacul. 

Heide gustă, apoi aruncă sticla și scuipă. 

— Ce porcărie! Asta-i tetraclorură. Încîntat de cunoștință! 

Micuţul rînji. 

— Pe pămînt străin, trebuie să consumați dulceaţă. Încalte știi 
despre ce-i vorba. 

O ușă scârții. Sărirăm cu toţii în sus. Dintr-un salt, Micuţul și 
Barcelona fură în dosul unui bufet. Dulceaţa curgea pe podea. 

Porta se năpusti spre ușă, o deschise cu o lovitură de picior și 
strigă: 

— Hei, mîinile sus! 

Eu smulsesem cuiul de siguranță al unei grenade, gata s-o arunc. 

Peste tot însă domnea calmul. 

Și totuși era cineva. O simțeam. Eram ca niște fiare. Gata să 
ucidem și de teamă, dar și de plăcere. Cîţiva ani de război te schimbă 


20 


Turnătoarea 


cu desăvirșire. Cei care se ascundeau aici ne erau dușmani. Dacă nu-i 
ucideam noi pe ei, ne ucideau ei pe noi. Rămînea în viaţă cel ce se 
dovedea mai iute. 

Ascultarăm. 

— Să chemăm compania, murmură Barcelona. 

— Mai bine hai să dăm foc coteţului ăsta, propuse Micuţul. După 
aia putem să-i curățăm pe măsură ce ies. Nu-i nimic mai grozav ca 
focul atunci cînd vrei să dai peste careva. 

— Gura! se stropși Porta. Dacă dăm foc o să ne trezim imediat 
cu artileria rusă pe cap. 

— Știm noi ce-s alea obuzele, protestă Micuţul. Mai bine cu ele 
decît cu rahatu ăsta de-aici. 

Un nou scîrțiit de ușă. Fără să mai gîndească la urmările posi- 
bile, Porta aprinse lanterna, se năpusti spre o ușă ce se afla la capătul 
celălalt al odăii, o dădu de perete și mătură încăperea cu fascicolul 
lămpii. O fată se lipise, înspăimâîntată, de zid. În mînă strîngea o bîtă 
cît toate zilele. 

Rămăseserăm cu toții cu gura căscată. Primul care-și recăpătă 
glasul fu Micuţul. 

O apucă brutal de gușă și-o gidilă pe după ureche cu mînerul 
lațului său de oțel. 

— O pampi! Vorbești nemţește, drăguţo? 

— Eu nu partizan, declară fata într-o germană stricată. Nix, nix. 
Eu nu comunist, nix, nix. Eu iubește mult soldat ghermanski. Ponimaieși? 

— Oh, asta ponimaeși, rînji Porta. Da de ce ai pus tetraclorură 
în sticla de coniac? 

— Niet înţelege, pan!!0! soldat. 

— Nimeni nu mai înţelege ce i se spune după ce a apucat să 
facă niscaiva tîmpenii, aruncă sarcastic Heide. 

Micuţul făcu un gest spre ghioaga fetei. 

— Cam greu bastonul ăsta pe care-l ai. Ce-ar fi să-l ducă nenea? 

Și fără să mai adauge ceva, smulse bîta din mîinile fetei. Terori- 
zată, ea nu-l scăpa din ochi. 

— Eu nix bătaie cu băț la soldat ghermanski, bîlbii ea. Eu bate 
numai ruski. Ei răi. Ghermanski buni. 

[10] (ucr.) Domnule (n. trad.) 

— Da, da, rise Heide, sîntem niște îngerași cu aripioare de ceară 
care nu suportă să stea prea aproape de foc. 

— Eşti singură? întrebă în rusește Barcelona. 

Fata se holbă la el. 

— Tu ofițer? 

— Da, minţi Barcelona. Eu general. 

— Ceilalți sînt în pivniță, sub chepengul secret, explică fata. 

Porta scoase un șuierat. 

— Devine interesant. 

Micuţul culese de jos borcanul de dulceaţă și instalindu-se pe 
o masă, cu picioarele spînzurînd în jos, se apucă să înfulece de zor. 

— Grozavă dulceaţă, spuse el fetei. Mai aveţi? 

— Gura! îl repezi Porta. Avem altele mai importante pe cap decît 
dulceaţa. Stăm poate peste un mușuroi de ruși. 

— Adă-i încoace, rise Micuţul, o să-i sugrum de îndată ce apar. 

— Unde-i chepengul? întrebă Porta. 

Fata arătă spre unul din colțuri. 
Zărirăm un chepeng bine camuflat. Dacă am fi fost numai noi, 
nu l-am fi observat niciodată. 

— Ruski soldaţi? întrebă Barcelona. 

— Niet, niet! dădu energic din cap fata. Familii, prieteni. Nix 
comuniști. Fasciști, fasciști buni. 

— Fasciști buni? rise Heide. Tare aș vrea să văd și eu cum arată! 

— Așa ceva nu există, făcu Micuţul, clefăind zgomotos. Fasciști 
porci. Buni, numai noi. Și zvirli borcanul de dulceaţă, acum gol. 

Din odaia vecină se auzi un zgomot. Ne răsucirăm fulgerător, 
cu armele pregătite. 

Fata gemu, înspăimâîntată și se repezi spre o ușă. 

Barcelona o reținu, apucînd-o de un braţ. 

— Nu ne părăsi așa. Ne ești atît de dragă! 

Locotenetul Ohlsen apăru, urmat de întregul pluton. 

— Ce dracu, faceţi aici? se stropși el. Dintr-o privire înregistră 
și borcanul de dulceaţă aruncat pe jos, și fata lipită de ușă, și sticla de 
coniac pe jumătate goală. V-aţi ţicnit de-a binelea? O companie întreagă 
vă așteaptă, iar voi v-aţi pus pe halit dulceaţă și băut coniac! 

— Nu strigați așa, dom locotenent, șușoti Porta și-i arătă che- 
pengul din podea. E foarte posibil ca aici, dedesubt, să fie un batalion 
complet de rusnaci. Cît privește coniacul, n-aveţi de ce să ne invidiaţi. 
E infect. Tetraclorură. 

Locotenentul Ohlsen rămase cu gura căscată. 
Legionarul răsări și el, urmat de Bătrin, amîndoi ocupați să pre- 
gătească un „cocteil Molotov”. 

— Ivan e în pivniță? întrebă Legionarul. Atunci deschide, te rog, 
chepengul, Micuţule. 

— Mă crezi diliu? i-o întoarse Micuţul, trăgindu-se îndărăt. Dacă 
vrei chepeng deschis ca să poţi zvârli înăuntru artificiile tale, o faci mata 
singur. Eu unul sînt ferm hotărît să mă întorc teafăr din războiul ăsta. 

— Idiotule, aruncă Legionarul și înaintă cu pas hotărît spre 
chepeng. 

— Căraţi-vă că trăsnește! 

Fata scoase un țipăt. 

— Ni, nix, malenki, copii în pivniţă. 

Legionarul o zgâlții atît de violent încît o expedie la podea. 

— Ei, ei! se oțări Porta. Doar n-o să te apuci să baţi o gagică. Am 
crezut întotdeauna că franţujii sînt bărbaţi galanți... 

— Aţi isprăvit cu tîmpeniile? Locotenentul Ohlsen era furios. 
Nu sîntem aici ca să ne distrăm. Pînă apucăm să zicem pește, îi avem 
pe ruși în cîrcă. 

Micuţțul își scărpină coapsa cu mînerul laţului. 

— Dom locotenent, raportez că am sugrumat un pisoi inamic. 
Tirșăloșii din pivniță n-au decît să poftească. 

— Luaţi poziţie în jurul chepengului, ordonă locotenentul Ohl- 
sen. Puștile și pistoalele-mitralieră în bătaie! Kalb, fii gata! Curăţaţi-l 
pe primul care iese înarmat. Dacă întreprind ceva, orice-ar fi, gustă 
din „cocteil”. 

Cu o mișcare rapidă deschise chepengul și strigă: 

— Ieșiți unul cîte unul. Vă dau cinci minute, după aceea tragem 
la grămadă. Mai iute, domnilor, mai iute. Și fără arme, tovarișci. 

Prima care ieși fu o bătrinică ce-și ţinea mîinile deasupra capu- 
lui. Urmară alte cinci femei. Una dintre ele avea un sugar în braţe. 

— Să mă ia dracu dacă astea nu-s Flintenweiberi!ll, murmură 
Porta. 

Apărură apoi cîțiva bărbați cam trecuţi. Heide și Barcelona îi 
percheziționară cu îndemâînare. 

— Oare n-aș putea percheziționa eu cucoanele? întrebă Micuţul. 

— Tu dispari de-aici, Creutzfeld! Să te atingi numai de o femeie, 
și-ți zbor creierii! ameninţă locotenetul Ohlsen. 

— Ziceam și eu așa..., se îmbufnă Micuţul. 

— Mai e careva jos? întrebă locotenetul Ohlsen pe unul din 
bărbați. 

Acesta dădu din cap în semn că nu, dar cu prea multă grabă. 

— Eşti chiar convins, războinicule? îl întrebă mijindu-și ochii 
Porta. la pune-i lațul de gât, Micuţule. 

— Cu plăcere, rînji Micuţul și-i încolăci laţul de oțel în jurul 
grumazului. 

Omul deveni livid. Apoi Micuţul slăbi un pic strinsoarea. 
Porta surise diabolic. 

— E un joc dat în mă-sa, dar mai cu seamă pentru tine. Dacă mai 
sînt și alți tovarișci în pivniță, Micuţul va strînge laţul. Hai, grăbește-te 
să ne spui singur, înainte de a ne duce noi să vedem. 

Omul scoase un soi de gâlgâit și scutură iarăși din cap. 

— Hei, o să-l sugrumațţi? interveni locotenentul Ohlsen. De cîte 
ori v-am spus că nu suport metodele voastre de gangsteri! Deci nu mai e 
nimeni în pivniță? întrebă el adresîndu-se civililor înșirați lingă perete. 

— Kalb, expediază coletul. 

Micul legionar dădu din umeri, deșurubă căpăcelul grenadei 
din mijloc și-și vîri degetul în inelul de siguranță. 

Una din femei urlă: 

— Niet! Niet! 

Legionarul îi aruncă o privire. 

— Voilă, madame, deci mai sînt? 

Locotenentul Ohlsen se apropie de chepeng. 

— Eram sigur. leșiţi!... 

Un zgomot. 

Doi tineri urcară încet scara. Legionarul îi îmbrînci. 

[11] (germ.) FLINTENW EIBER: Femei cu pușcă—partizane (n. trad.) 

— Aveţi baftă, drăgălașilor. Încă treizeci de secunde și erați 
tăciune. 
Heide și Barcelona îi scotociră cu virtuozitate. 
— Sper că asta-i totul acuma, spuse locotenentul Ohlsen. 
Dintr-o săritură, Legionarul și cu mine furăm jos. O clipă răma- 
serăm la pindă în dosul unor butoaie. Apoi cercetarăm pivnița care se 
întindea pe sub toată casa. 
În spatele nostru răsună un zgomot surd. Ne răsucirăm pe căl- 
cîie, gata să deschidem focul. 

— Cretinule! tună Legionarul descoperindu-i pe Micuţul. 

— Mai e ceva dameze? întrebă Micuţul, hlizîndu-se. Sînt gata 
să vă dau o mină de ajutor la percheziţie. 

— Non, camarade, nu-ți mai fă iluzii. Nu mai sînt. 

Urcarăm alăturîndu-ne celorlalți. Porta descoperise alte cîteva 
sticle pe care tocmai le gusta, prudent. 

— Votcă? fi întrebă el pe civili. Nix votcă? 

Nimeni nu-i răspunse. 
— Bun, sînteți gata? strigă locotenentul Ohlsen. Plecăm. 
Heide fuma într-un colț, observîndu-i bănuitor pe cei doi tipi 
care ieșiră ultimii din pivniţă. 

— Ce se-ntimplă? Barcelona. Ce-i tot măsori așa? 

— Porta, tu cam ce crezi? 

— Același lucru ca și tine, Julius. Ăștia doi nu cîntă în corul 
bisericii. Sînt doi colegi, mă prind pe o sticlă de votcă. 

Locotenentul devenise, brusc, atent. 

— Cu siguranţă că sînt doar dezertori, spuse el totuși. Nu ne 
privește. 

— Cu mutrele pe care le au? chicoti Barcelona. Nu, dom loco- 
tenent, genul ăsta mi-e bine cunoscut. Pe vremea cînd eram în Spania, 
de partea republicanilor, în batalionul Ernst Thălmann!7, uite, tipi 
dintr-ăștia ne mînau din spate cu șuturi în fund. 

— Zău că ai dreptate. Specimenele astea nu pot fi întîlnite decât 
în două locuri: NKVD și SS. Așa ceva nu dezertează. 


[12] Batalion de voluntari germani, din componenţa Brigăzilor 
Internaționale, care au luptat de partea republicanilor în războiul civil 
spaniol (n. trad.) 

— Mă întreb ce naiba învirteau ei pe-aici? medită Porta cu glas 
tare. 

Micuţul își plesni laţul. 

— Vreți să-i sugrum? 

— Jos labele, comandă Porta. 

Locotenentul Ohlsen, care părăsise încăperea odată cu patrula, 
reveni urmat de Bătrînul. 

— Hai, afară cu voi, comandă el. Nu mai avem nimic de făcut 
pe-aici. Cei doi dezertori nu mă interesează. 

— Dezertori? cugetă Barcelona cu voce tare. Înţelegeți nemţește? 
îi întrebă el pe cei doi tineri. 

Scuturară din cap în semn că nu, încercînd totodată să zîimbească. 

— E rîndul tău. Vorbește-le pe limba lui tătuca Stalin. 

— Cine comandă aici, Feldwebel Blom? Dumneata sau eu? întrebă 
sec locotenentul. 

Barcelona privi ofițerul fără să răspundă. 

— Dacă e nevoie ca prizonierii să fie interogaţi, o să dau eu ordin, 
continuă Ohlsen. 

— Bine, dom locotenent, răspunse printre dinți Barcelona. 

Porta dădu din umeri, își luă automatul și părăsi în urma noas- 
tră odaia. Din ușă se întoarse și privi încă o dată la cei doi. 

— Aveţi baftă, băieţi. Cînd o să vă revedeţi colegii, transmiteți-le 
salutări din partea mea. Dacă nu era locotenentul nostru pe aici, vă 
aranja el, Micuţul. Apoi, rizînd gros: Să vă spun eu ceva: locotenentul 
nostru nu s-a dumirit ce-i cu războiul ăsta. Dar noi, ea și voi, o știm 
însă. Ponimaieși tovarișci? 

— După mine prin flanc cîte unul, ordonă locotenentul Ohlsen. 

— Unde-au dispărut Micuţul și Legionarul? întrebă Bătrînul, 
cercetînd coloana. 

Nu știa nimeni. Ultima dată cînd i-am văzut, erau în cameră. 
Bătrinul raportă locotenentului. Acesta înjură furios. 

— Ce bandă de nemernici! Du-te de-i caută, Beier. Ia cîțiva 
oameni cu dumneata. Trebuie să fie în pivniţă, la pileală. Grăbește-te 
însă să prinzi din urmă compania. Am pierdut și așa destul timp. 

Bătrinul luă cu sine grupa întîi. 

— Dacă s-a întimplat ca acești doi tilhari să fi găsit niscaiva 
trăscău și l-au ascuns de noi, vor auzi ei de mine, Joseph Porta, Ober- 
gefreiter prin mila lui Dumnezeu. 

Cu cîţiva metri înainte de a ajunge la fermă auzirăm un fluierat 
de avertisment 

Fără nici un zgomot, ne furișarăm în dosul tufișurilor. Legio- 
narul apăru. 

— Ce dracu faceți? întrebă Bătrînul. Unde-i Micuţul? 

— La vinătoare, dom' majur, ricană Legionarul. Tovarășii noștri 
au de gînd să ne facă un banc. Micuţul e pe cale să-i împiedice. 

Brusc, un țipăt de femeie sfișie bezna. 

— La viînătoare? întrebă sec Bătrînul. Dacă ticălosul ăsta s-a 
atins de o femeie, îl curăţ pe loc. 

Sări în picioare și se repezi spre fermă cu pistolul-mitralieră 
gata de foc. 

— Bagă de seamă, îl sfătui Legionarul. E un viespar acolo. 

Ceva despica aerul. Barcelona prinse obiectul din zbor și-l zvârli 
îndărăt, de-acolo de unde venise. 

Un fulger spintecă întunericul, apoi bubui explozia. 

— Ageamii! constată Barcelona. Habar n-au să arunce grenade. 

— Sictir! răsună în beznă glasul lui Micuţul și, imediat, zgo- 
motul unei încăierări violente. Înjurături, amestecate, în germană și 
rusă. Trosnet de crengi rupte. Scrîșnet de oțel izbind oţelul. Și-apoi un 
horcăit groaznic. 

— Număru unu! trimbiță în noapte glasul mulțumit al lui 
Micuţul. 

Duduit de pași grăbiţi, un foc de armă. 

— Fir-ar să fie, ce se-ntîmplă? întrebă Heide. 

— Scotociţi primprejur! comandă Bătrânul. În lanţ de trăgători! 

În tufișuri ne izbirăm de un cadravru. Porta se aplecă peste el. 

— Sugrumat, făcu el laconic. 

Era unul din cei doi ruși. Alături de el zăcea un pachet exploziv, 
dintr-acelea formate din trei calupuri de trotil, iar la mijloc o cutie 
metalică plină cu cuie. O asemenea bombă era în stare să secere o 
întreagă companie. 

— Se pare că era un mic suvenir pentru noi, zise Barcelona. 
Bătriînul nu-și putu ascunde uimirea. 

— Cum de-ai știut? 

— Ne-a spus fata. C'est tout, mon adjutant. 15] 

— De ce și-o fi turnat compatrioții? întrebă Barcelona. 

— Fără-ndoială pentru că nu-i iubea, replică sec Legionarul. Cînd 
cineva devine turnător, are el destule motive. 

— Poate c-au dezvirginat-o cu ţeava unui Nagan, sugeră, rîn- 
jind, Porta. 

— Dacă află ei de povestea asta, o spinzură, făcu Barcelona. 

Micuţul își făcu apariția suflînd din greu. 

— Mi-a scăpat, animalul! Scîrbele astea de brazi pot ascunde un 
regiment. l-am umflat însă Naganul și-mi place să cred că i-am înfipt 
și un glonte în tîrtiță. 

Bătrinul luă greul revolver Nagan și-l cîntări, gînditor, în mînă. 

— Armă de comisar. Era cît pe-aci să devenim îngerași. S-o ţie 
Dumnezeu sănătoasă pe mica turnătoare. 

Un hohot sarcastic de rîs al lui Barcelona: 

— Cînd tovarășii vor pune mîna pe ea, bunul Dumnezeu o va 
uita cu siguranţă. 

— Asta nu mai e treaba noastră, făcu nepăsător Bătrinul. 

Stege dădu din cap. 

— Într-adevăr, Schiller are dreptate. 

— Schiller? întrebă Porta. Ce caută aici Schiller? E mort, nu? 

— Inamicul apreciază trădarea, dar îl disprețuiește pe trădător, cită 
Stege. 

— Fac ceva pe toată știința voastră, bombăni Micuţul. Principalul 
e că ne-am salvat pielea. N-au decît s-o spinzure pe pipiță. N-au decît 
să-i spînzure pe toți dacă au chef! Totul e să nu mă spînzure pe mine. 

Și plesni din laţul său de oţel. 

— Dac-aţi fi văzut cum i-a ieșit limba din gură cînd am strîns 
lațul. N-a suflat o vorbuliță. Era cât p-aci să mă radă el pe mine, da am 
fost mai tare. Cu laţul, n-ai scăpare. 

— Ai sugrumat ceva la viața ta, constată Bătrinul, fixindu-l cu 
privirea pe Micuţul. 

[13] (fr.) Asta-i tot, domnule plutonier (n. trad.) 

— Ce-ţi place mai mult: să violezi babe sau să sugrumi oameni? 
se interesă Heide. 

— Fiecare operaţie își are farmecul ei, chicoti Micuţul. 

— Mă întreb cum de ai ajuns unde ai ajuns? făcu Bătrînul. 

— Păi, nici eu nu știu prea bine. În troaca aia de orfelinat patro- 
nat de iezuiţi, ni s-a tot spus că regulatul e un mare păcat. Dacă nu 
insistau atita, pesemne că nici n-am fi căutat s-o facem. Dar după 
ce-ai încercat de două, trei ori, pe șest, devine un obicei. La regiment, 
s-au căznit să mă înveţe cum să ucid, cît mai bine. Iar cînd am plecat 
la război, am constatat cît de ușoară-i treaba asta. Și-n plus, te mai și 
recompensează pentru toți ăi de-i trimiți pe lumea ailaltă. Uitaţi-vă 
la pieptul meu. E vreunul care să aibă mai multe tinichele de-astea? 

Evidenţa se impunea. Dintre noi toţi, el era cel mai decorat. 

— Ș-atunci, fiecare născocește metoda lui proprie de făcut înge- 
rași. Unii, cum e Mergi-ori-Crapă, ţin la cuţit. Alţii, ca Porta, la pușca cu 
lunetă. Julius, de pildă, e cu aruncătorul de flăcări. Sven se descurcă cel 
mai bine cu grenadele, iar tu, Bătrînule, ești un expert al pistolului-mi- 
tralieră. Am cunoscut un SS-ist care adora să scoată ochii oamenilor. 
Eu unul prefer lațul, și băgaţi de seamă, metoda o am de la un sergent 
englez pe care l-am cunoscut în Belgia. El m-a învăţat figura. Vă amintiţi 
că asta l-a costat viață pe Feldwebelul Aue. Ar trebui să încercați și voi 
o dată. Sînt așa de caraghioși cînd își schimbă culoarea. Ș-apoi ochii... 

— Ce război murdar, oftă Stege. 

Bătrînul dădu din cap cu resemnare. 
Pătrunserăm din nou în casă. Civilii se certau în jurul mesei. 
Nici chiar intrarea noastră nu-i făcu să se oprească. 

— Putoare, ticăloaso! urla un moșneag acuzator, scuipînd în 
obrazul fetei. 

— Tribunalul particular de urgenţă, murmură Barcelona. Ce 
bine le mai cunosc! 

Sugarul plingea. 
Fata se repezi spre Bătriînul. 

— Pan Feldwebel, el—și-l arătă pe moșneag—denunţat NKVD 
soldat ghermanshi. El denunţat Hiwisl*l. 


[14] (germ.) HIWIS—Hilfswillige: trupe de voluntari ruși formate din 
trădători de patrie, foști chiaburi, dezertori, condamnați de drept comun, 

— Tîrfo! urlă moșneagul. Îl omor pe bastardul tău! 

Copilul începu să plingă și mai tare, ca și cum ar fi priceput 
despre ce-i vorba. Era culcat pe un scaun și toată lumea se trăsese de 
o parte de parcă ar fi avut lepră. 

— Logodnic de la mine, Scharfiihrer SS vine-napoi. El promis la 
mine, plingea isteric fata. 

— O să vină NKVD-ul, ţipă furios moșneagul, și-ai să-ți capeți 
ștreangul. Cu turnătoriile tale l-ai asasinat pe locotenentul Vlego. Și 
tot din vina ta a murit și căpitanul Beshov. 

— Cine ești dumneata? întrebă Bătrinul. 

— Tacă-ţi fleanca, neamţ împuțţit, urlă bătrînul rus. 

— Ţicneală naționalistă, diagnostică Barcelona. Cunosc asta. 
Cuvinte imprudente. Dacă în locul nostru ar fi venit tipii cu cap de 
mort la petlițe, l-ar fi costat pur și simplu capul. 

— Îl gâtui? propuse Micuţul, plesnind din laţ. 

— Potolește-te, replică Bătrinul. 

— Hai să terminăm cu toată gașca și-apoi să plecăm, opină Heide. 

— După părerea mea ar trebui să-i curățăm pe gagii și să luăm 
cu noi damele, zise Micuţul. 

— Aici eu comand, tună Bătrînul. 

— Ei toți partizani! ţipă fata. Lichidaţi la ei, pan Feldwebel. Ei 
omorît căpitan ghermanski. Eu arăt la tine unde îngropat. 

O liniște sinistră se lăsă în odaie. 

Heide ridică o sprinceană și zîmbi înveselit. 

— Un cuib de ucigași deci. Bătrine, n-ai de ales. Hai să-l dezgro- 
păm pe amic, iar tu, Micuţule, pregătește-ţi laţul. 

— Unteroffizier Heide, răcni Bătrinul cu fulgere-n ochi, ordinele 
le dau eu! 

Apropiindu-se de Heide, împunse cu degetul Crucea de Război 
clasa I, din argint strălucitor. 

— Se pare că ai memoria scurtă. Îți mai aduci aminte cum ai 
căpătat tinicheaua asta? Cu un denunțţ, Herr Unteroffizier, cinci suflete 
pentru o bucată de tablă ștanţată. Noi nu l-am uitat pe colhoznicul rus.?! 


puse sub comanda generalului Vlasov și folosite de germani mai ales ca 
unități de poliție și represalii împotriva partizanilor (n. trad.) 
[15] Vezi Blindatele morții (n. trad.) 

— Nu-i frumos din partea ta, mormăi Heide. În definitiv, fă ce 

vrei cu indivizii ăștia. Eu unul mă spăl pe miîini. 
Legionarul rise încetișor. 

— Quel bruit pour une ommelette!!!*| Lasă-l pe Micuţul cinci 
minute singur, dă-i ordin să facă o curăţenie generală și problema-i 
rezolvată. 

— Luaţi pe mine cu voi, imploră fata. Ei omoară pe mine și pe 
copil. 

Obosit, Bătrînu dădu din umeri. 

— Nu te putem lua. Dar stringe-ți catrafusele și dispari cît mai 
sîntem aici. 

— Tu împuști la ei, pan Feldwebel. Logodnicu meu spus ordin 
de la Fiihrer. Tu nu lichidezi, eu spun la logodnic. SD vine, tu spînzurat. 
Eu dau ordin, eu femeie SS—și trase de sub fustă un Ausweis!'7! roz pe 
care-l vîri sub nasul Bătrinului. 

Știam cu toţii ce-i cu această mică legitimație pătată. 

— Tu imediat împuști la ei, pan Feldwebel, sau tu spînzurat, ame- 
nință ea. 

— Are stofă nu glumă, gagica, ricană Porta. Ce părere ai, Micu- 
țule? Îți place genul ăsta? 

Micuţul plesni din laţ. 

— Da, cu drăcia asta bine strinsă pe după gît. 

— Ai chef s-o sugrumi? întrebă Legionarul făcînd cîteva gesturi 
semnificative. 

— Și ce chef! oftă Micuţul. 

Rușii se înviorară. Pricepuseră, fără îndoială, despre ce-i vorba. 

Una din babe, care tușise întruna, scărpiniîndu-și totodată burta 
cu ajutorul unei perii cu coadă lungă, se întrerupse, scuipă pe jos și 
făcu un pas către Bătrînul. 

— Tovarișci comandant, tîrfa asta e o turnătoare. Înaintea veni- 
rii voastre și-a denunțat propria mamă. Mama a fost deportată. Pe 
urmă a fost iubita unui SS. În același timp se ţinea și cu vlasoviștii—și 
scuipă din nou pe jos. Îi știi, tovarișci, pe poliţiştii de la SD. Ticăloasa 
asta a denunțat pe toată lumea tipilor ălora. Are un pistol ascuns în 


[16] (fr) Mult zgomot pentru nimic (n. trad.) 
[17] (germ.) AUSWEIS: Permis de liberă trecere (n. trad.) 

bucătărie, după o grindă. Ia-i-l ca să putem dormi în pace. Dumnezeu 
o să te răsplătească și tot satul o să dea pentru tine un acatist. Ia-i și 
plodul și dăruiește-l lui Himmler. 

— Unde ţi-e pistolul? o întrebă Bătriînul pe fată. 

— Am dreptul la el! ţipă fata, scoasă din minţi. Eu sub protecția 
Ș$. 

Înainte de a putea spune însă „uf”, Micuţul îi aruncă laţul după 
gît. Faţa îi deveni stacojie. 

— Bravo, soldatule, strigară rușii în cor, sugrum-o! 

Sugarul începu să plîngă în disperare, de parcă ar fi înţeles pri- 
mejdia care o pindea pe maică-sa. 

Bătrinul se năpusti asupra lui Micuţul și-l pocni furios peste 
mîini cu ţeava pistolului-mitralieră. 

— Lasă fata sau te curăț! 

Micuţul slăbi laţul și se întoarse înspre Bătrînul cu aerul cuiva 
care nu mai pricepe nimic. 

— Păi e oturnătoare. De ce n-am voie s-o gâtui? Dacă n-o fac eu, 
O vor face alții. Așa am și eu o plăcere. 

— Înapoi, urlă Bătrînul, despiedicînd arma. 

În jurul lui Micuţul se căscă un gol; și noi și rușii eram convinși 
că Bătrînul va trage. 

Micuţul vâri lațul în buzunar și-i dădu un brînci fetei. 

— Cind o să se termine războiul ăsta, o să mă strădui să devin 
membru al unei societăți parlamentare unde oamenii vor avea drep- 
tul să discute pașnic. Zău dacă nu ţi se face scîrbă de năravul ăsta, 
pentru un da sau un nu, să ţi se proptească mereu în burtă o ţeavă de 
pistol-mitralieră. 

— Unde-i ascuns revolverul? o întrebă Bătrinul pe fată. 

— Aici, răspunse din bucătărie Porta, agitind un PPD-38118. N-a 
fost greu să-l găsesc, dar socot că-i o jucărie cam grea pentru ovrăbiuţă 
ca tine. Ne arătă și două încărcătoare suplimentare, dintr-acelea tip 
roată de cașcaval, de cîte 71 de cartușe. 

— Gloanţe „dum-dum'? întrebă, incredul, Bătrinul. 


[18] PPD-38: pistol-mitralieră de fabricaţie sovietică, diferind de tipul 
obișnuit prin aceea că, în locul patului de lemn, avea un mâner de revolver 
și o tijă metalică rabatabilă pentru fixare în umăr (n. trad.) 

— Întocmai, rînji Porta și scoţînd cu îndemâînare un glonte din 
încărcător, îl azvârli pe perete. 

Cartușul explodă cu un plesnet sec. 

— Exploziv, constată Barcelona. Iată o tînără doamnă care nu 
umblă cu fleacuri. Respectele mele. 

Bătrînul se încruntă. 

— Luaţi pistolul-mitralieră. Plecăm. Dacă ţii să-ți salvezi pielea, 
fata mea, dispari și mai ales repede. Și să nu ne mai ieși în cale, că las 
mînă liberă lui Micuţul. 

— N-aveţi dreptul să luaţi arma la mine. Eu plinge la SS, ţipă ea. 

— În regulă, răspunse Bătrinul, după care se răsuci pe călciie 
și ieși. 

Micuţul își frecă mărul lui Adam și-i aruncă fetii o privire 
hămesită. 

— Poate că la următoarea întîlnire, păsărico... 

— Nu puteţi lăsa la mine aici! urlă ea isterică. 

Noi însă dispăruserăm deja în beznă. 

— O să-i facă rapid de petrecanie. 

— Scutește-mă de amănunte! i-o tăie scurt Bătriînul. 

— Totuși tu ai fost cel care a condamnat-o, replică Barcelona. 

— Ea singură s-a condamnat, răspunse sec Bătrinul. 

— Ai dreptate. Nimeni nu are voie să trăiască în afara obștii. 

Companie cu misiune specială 


Alungați de pe cadavre, corbii protestară indignați. Porta 
trase în ei cîteva focuri. Se așezară prin copaci și de acolo se 
apucară să ne înjure pe limba lor. Unul dintre ei se încurcase în 
niște maţe. Haide îl curăță cu arma cu lunetă. 

Adunaserăm toate leșurile cu gîndul să facem în 
mijlocul cabanei o grămadă mare. 

Cînd văzu treaba asta, locotenentul Ohlsen se puse pe 
blestemat și ne ceru să le rinduim frumos, unul lîngă altul. 

— Sînt unele persoane deosebit de sensibile, îi zise Heide 
lui Barcelona. 

Îi aranjarăm așadar unul lîngă altul; doar pe ofiţerii 
care atîrnau de prin paturile lor, în pijama și cu beregățile 
tăiate, îi lăsarăm acolo unde se aflau. Pe podea sîngele se 
adunase în mari pete brune. Muștele biziiau. 

Rușii picaseră aidoma trăsnetului din cer senin. 

— Lucrătură de-naltă precizie, admiră Micuţul. 

O voce blîndă răzbătea din difuzorul radioului: Liebling, 
sollen wir traurig oder gliicklich sein?lll 

Stropirăm totul cu benzină. Ofițerii uciși avură dreptul 
la porţie dublă. 

După ce isprăvirăm, Barcelona și cu mine lansarăm 
înăuntru cîteva grenade. 

Ca în cuptoarele crematoriilor, unele cadavre se răsuciră 
de parcă ar fi vrut să se scoale. 

De partea cealaltă opozițiilor, rușii cîntau, beți criţă: 


Iesli zavtra voina, 

Iesli zavtra v pohod, 

Iesli vrajia sila nagreanet, 

Kak odin celovec ves' Sovetskii Soiuz...I2] 


[1] (germ.) lubitule, să fim triști sau veseli? (n. trad.) 
[2] (rus.) Dacă miîine-i război/Dacă miine pornim/Dacă dușmanii ne-or 
năpădi/Ca un singur om, întreaga Uniune Sovietică... (n. trad,) 

Bătrînul privi în direcția lor. Se aflau dincolo de pădurice, 
în spatele mamelonului. 
— Iată și războiul pe care-l tot cîntă. 


Am prins din urmă compania într-o pădure de brazi. Locote- 
nentul Ohlsen era furios din pricina îndelungatei noastre absenţe. 

În zilele următoare am avut cîteva încleștări disperate cu unități 
sovietice răzlețe. Treaba asta ne-a costat vreo zece oameni. Devenirăm 
însă experți în acest gen de război: gherila. 

Pe măsură ce timpul trecea, locotenentul devenea tot mai nervos. 
N-aveam nici cea mai mică idee pe unde s-ar fi putut afla regimentul. 
Ar fi trebuit ca de mult să facem joncțiunea. 

Împreună cu noi erau și șase prizonieri: un locotenent și cinci 
ostași infanteriști. Locotenentul vorbea curent germana. Mergea în 
capul coloanei, alături de Ohlsen. Amîndoi uitaseră că sînt vrăjmași. 

Doi din prizonieri cărau marmita cu basamac. 

Se crăpa de ziuă și coboram de pe un platou. Soarele ne bătea 
drept în ochi și din pricina asta observarăm cabana abia cînd ajunse- 
răm drept în faţa ei. Era o cabană de munte, cu cerdac. În faţa intrării, 
o pereche de pifani făceau de gardă. 

Doi ofițeri ieșiră afară. Primul, un locotenent-colonel, purta un 
monoclu care împroșca reflexe. Îl salută, condescendent, pe locote- 
nentul Ohlsen. 

— Compania dumitale pare nițeluș scărmănată, bombăni el. Ce 
adunătură de eunuci! Sper că pot avea încredere în dumneata, locote- 
nente. Altminteri, îţi atrag de pe acum atenţia că sîntem specialiști ai 
Curţii Marţiale. Mă recomand: locotenent-colonel von Vergil, coman- 
dantul unităţii. Ocupă, împreună cu compania, poziţie la liziera pădurii, 
către cota 738, unde se află flancul stîng al batalionului meu și ai grijă, 
domnul meu, să păstrezi bine legătura. 

Locotenentul Ohlsen salută ducînd două degete la viziera 
chipiului. 

— Ce te-a apucat? strigă comandantul, indignat din cale-afară. 
Nu știi să saluți în mod regulamentar? 

Locotenentul Ohlsen luă poziția de drepți. 

— Și acum un salut și un „pe loc repaus”, conform HDV-ului! 
pretinse, arogant, comandantul. 

Locotenentul Ohlsen pocni din călcâie și-și duse scurt mîna 
la vizieră. 

Comandantul dădu, mulțumit, din cap. 

— Bun! Iată, deci, că ştii cum se face, locotenente. În unitatea 
mea nu vreau să văd nici saluturi fanteziste, nici vreo altă manifestare 
a lipsei de disciplină. Aţi fost încredințaţi unui batalion de infanterie 
prusacă. Bagă-ţi asta bine în cap, locotenente! 

Vizibil încîntat de sine însuși, locotenent-colonelul biții din 
genunchi. 

— Cine mai sînt și arătările alea, pe care le văd în frontul 
companiei? 

— Permiteţi să raportez: compania a 5-a din regimentul 27 
Tancuri a făcut prizonier un locotenent inamic și cinci soldați din 
Regimentul 43 de Vinători de Munte sovietic. 

— Spinzurați-i, hotări comandantul. Păduchii trebuie striviți. 

— Să-i spinzurăm? bilbiîi, nevenindu-i să-și creadă urechilor, 
locotenentul Ohlsen. 

— Ești cumva greu de cap? întrebă colonelul. Apoi se răsuci pe 
călcîie și dispăru în interiorul cabanei. 

Locotenentul îl urmări cu privirea, dînd din cap. Cunoștea genul 
ăsta. Obsedaţi ai Crucii de Fier. Eroi de garnizoană care ar călca pe cada- 
vre numai să capete o tinichea de agăţat pe piept. 

Locotenentul rus protestă: 

— Doar n-o să ne spinzuraţi, domnule locotenent? 

— Pentru nimic în lume. Dacă e să spînzur pe careva, îl spînzur 
pe măscăriciul ăla. 

O fereastră de la primul cat se deschise brusc. În ea apăru 
comandantul: 

— Îmi fac datoria atrăgîndu-ţi atenţia că nu tolerez nici o negli- 
jență pe poziţie. Îmi permit să repet, spre știința dumitale, că sîntem 
specialiști în materie de Curte Marţială. 

Rise răutăcios și închise fereastra cu o mișcare scurtă. 

— Ce bilci, spuse, cu glas scăzut, Porta. Ajută-ne, Sfinte Părinte, 
că tare avem nevoie. 

— Gura, Porta, porunci locotenentul Ohlsen. Nu-i momentul 
să faci bancuri. 

Un tînăr locotenent, adjutantul comandantului, apăru în des- 
chizătura ușii. 

— Domnule locotenent, comandantul a ordonat ca deplasarea 
spre poziţie să se facă în formaţie regulamentară. 

— Bine, zimbi locotenentul Ohlsen. Sîntem gata să mărșăluim 
în formație pînă și-n iad. 

Celălalt dădu din umeri și răspunse indiferent. 

— Dacă doriți... 

Adăposturile ni le săparăm mai încolo, pe deal. Solul era com- 
pact, dar nu foarte dur. Nu ne trebui multă vreme ca să ne facem gropile 
noastre de trăgători. 

Micuţul și Porta cîntau în timp ce lucrau. Din ce în ce mai tare. 

— Să știți că trag pe ascuns din trăscău, zise Heide. 

Locotenenţii Ohlsen și Spăt ședeau într-unul din adăposturi 
şi discutau pe şoptite cu ofiţerul rus. În faţa lor era o hartă pe care o 
consultau mereu. 

Barcelona chicoti: 

— Îi dau mersul trenurilor lui Ivan. 

— Și ce vrei să spui cu asta? îl întrebă Stege. Locotenentul nostru 
e un om cumsecade și n-are chef să spinzure pe nimeni, ori de unde 
ar fi venit ordinul. 

— Credeţi că-i va lăsa pe amici să plece? întrebă, neîncrezător, 
Heide. 

— Ce altceva ar putea face? spuse Barcelona. Dacă tipii mai sînt 
aici cînd vine comandantul, o să-i pună pe oamenii lui să-i spînzure, 
iar locotenentul Ohlsen va compare în fața unui tribunal excepțional. 
Refuz în executarea ordinului. Douăsprezece puști. Pac-pac! 

— Am impresia că o să fac eu un pic de curăţenie, gîndi Heide, 
cu glas tare. Nu sînt de acord ca șmecherii ăștia să fie lăsaţi să plece. În 
genere, n-am priceput niciodată pentru ce e nevoie de prizonieri. Un 
glonte-n ceafă și ești liniștit. Cu morţii n-ai probleme. De altfel, puteți 
observa și voi, eu, personal, n-am făcut niciodată prizonieri. 

— Da ce-ai spune dacă într-o bună zi ai cădea tu prizonier la 
ruși și unul dintre ei ar sta cu Naganul gata pregătit? 

Furios, Heide împlintă cazmaua în pămînt și zvârli cît colo bul- 
gărele scos. 

— În primul rînd, cu mine n-o să se întîmple aşa ceva; dar dacă 
totuși s-ar întîmpla, aș aștepta glontele în ceafă. Și dacă dobitocii n-ar 
face-o, i-aș dispreţui. Crezi că mi-e frică? Am fost cel mai bun subofi- 
țer din toată garnizoana. Sînt nouă ani de cînd sînt ostaș. N-am fost 
niciodată capturat și nu voi fi vreodată. 

Ridică un picior. 
— Vedeţi ce perfect e dată cu cremă talpa? 
Se răsuci. 

— Dunega pantalonilor este sau nu corectă? Dacă aveţi un cen- 

timetru, veniți să verificați dacă petlițele sînt reglementar cusute. 
Își smulse casca. 

— Cărarea e dreaptă? Cartușiera este sau nu la optsprezece cen- 
timetri de paftaua centironului? Dar cutele mantalei, pe șolduri, au 
exact trei centimetri? La mine totul e cum scrie la carte. Și este așa 
din ziua cînd am hotărît ca armata să fie pentru mine și tată și mamă. 
Mă doare-n cot pentru ce anume se bate o armată. O ucid și pe bunica 
dacă mi se dă ordin. Sînt soldat pentru că iubesc să fiu soldat. 

Trebuia să-i dăm dreptate; Heide era întotdeauna perfect reg- 
lementar. Chiar și după cele mai fioroase încăierări corp-la-corp, el 
părea gătit ca de paradă. 

— Da ce legătură au toate astea cu împușcatul prizonierilor? 
întrebă Stege. 

— Mă, da căpăţinos mai ești, își bătu joc de el Heide. Și mai zici 
că ai făcut studii! Fugi d-aici! Eu unul n-am decît școala primară, da 
cunosc viața mai bine ca tine și ca toți ceilalți nerozi. Cum să te folo- 
sești de baionetă ai învățat, nu? Fandează, împunege, răsucește! Crezi 
că figura asta era ca să iei prizonieri? Sau să tragi, pe jumătate ori com- 
plet adăpostit, să-ţi ajustezi perfect linia de ochire cu cătarea prinsă 
exact în crestătura înălțătorului? Toate astea, Hugo, le-ai învăţat. Ești 
de patru ani membru al „societăţii”, dar de priceput n-ai priceput nimic. 
Uită-te la tine: după patru ani, abia Gefreiter. Mie mi-au trebuit doar 
șase săptămîni. La capătul a cinci luni eram subofițer și de îndată ce 

se va termina războiul voi deveni ofițer într-un timp record. Secretul 
e să pricepi ce e de priceput. Colecţie de cadavre. Distracţie plăcută și 
vinătoare spornică! 

— Ai, fără îndoială, dreptate, capitulă Stege. 

— Sigur că am dreptate și-o să-i lichidez pe cei șase gagii cînd 
o fi s-o roiască. 

— O să te raportez locotenentului Ohlsen, îl ameninţă Stege. 

— Așa, așa, rise Heide. Și el ce-o să facă? Crezi c-o s-o păţesc? 

Apoi se propti în cazma și-l auzirăm bombănind din fundul 
gropii. 

— Mai pupă-mă-n... student nepricopsit! 

Terminasem de săpat adăposturile. Șuierînd, căzu un obuz. Unul 
din recruți scoase un țipăt ascuţit și sări afară din groapă. 

— Ajutor! Sînt rănit! 

Doi dintre camarazii săi se repeziră să-l sprijine. Tustrei o lua- 
seră la goană înspre interior, cît mai departe de poziţii. Barcelona se 
schimonosi. 

— O, camarade, dragul nostru camarad, ești rănit și noi te vom 
transporta departe, departe, pînă la cea mai îndepărtată infirmerie. 

— Așa baftă zic și eu! rise batjocoritor Heide! Exact înainte de 
începerea adevăratului circ. Eroii ăștia de un ban duzina habar n-au 
să lupte, da șmecheriile cu chiulul le prind în doi timpi și trei mișcări. 

Marmita noastră fusese pusă pe fundul unui amplu lăcaș de tra- 
gere, bine acoperită, să nu care cumva să i se întîmple ceva cu licoarea. 

Luna dispăru în dosul unei perdele de nori. Noaptea era aidoma 
unei cortine de catifea. 

— Ce liniște, șopti Bătrînul. Ai zice că poţi călca pe ea. 
— E idiot, remarcă Stege. E atita tăcere că ţi se face frică. 

În depărtare auzirăm lătratul unui câine. 
— Unde-or fi sovieticii? întrebă Barcelona. 

Bătrinul îi arătă brazii, drepţi ca niște santinele. 
— Acolo, în găurile lor, înfricoșaţi, la fel ca și noi, de tăcere. 
— Măcar de-ar trage careva, mirii Heide. Calmul ăsta te face diliu. 

Un hohot sardonic de rîs despică, aidoma unui cuțit, tăcerea 
nopții. L-ai fi putut auzi și la cîțiva kilometri distanță. Era Porta. Juca 

cărți cu Micuţul și acesta își exprima cu glas tare anumite îndoieli în 
legătură cu onestitatea adversarului său. 

De dincolo, clănţăni o mitralieră. Una de-a noastră îi răspunse 
prin două rafale melancolice. În depărtare se auzeau șuierături și tunete. 
Un ocean de flăcări tălăzuia cu detunături formidabile. Părea că înșiși 
munţii tremură de groază. 

— Baterii de rachete, constată Bătrinul. Noroc că nu plouă cu 
ele peste noi. 

Ca niște dulăi de pază, două mitraliere lătrară în noapte. Cîteva 
trasoare brăzdară tăcut cerul, traiectoriile lor pierzindu-se departe, 
înspre nord. 

Un agent de legătură sosi în goană răcnind ca un apucat: 

— Raport pentru comandantul companiei a 5-a! Raport pentru 
comandantul companiei a 5-a! 

— Gura! strigă la el locotenentul Ohlsen. Ești nebun de legat! 
O să pui în mișcare tot frontul dacă zbieri așa! 

— Dom locotenent, strigă ștafeta, trebuie să vă prezentați ime- 
diat la dom comandant ca să primiţi ordine importante. 

— Șterge-o d-aici! mârîi, furios, locotenentul Ohlsen. 

— La urma urmei, de unde mai veniţi și voi, soldaţii ăștia de 
mucava? se interesă Porta, fixîndu-l pe curățelul și spilcuitul agent. 

— Dom Obergefreiter, venim din Breslau, Regimentul 49 Infan- 
terie, compania de comandăli. 

— Eram sigul! rise batjocoritor Porta. Ești liber, eroule. Du-te și 
caută-ți Crucea de Fier. O găsești în bălegarul ăla de colo. 

Ștafeta se răsuci brusc și dispăru. 

Din nou munții se cutremurară străfulgerați parcă de durere. 
O văpaie roșu-sinilie brăzdă cerul. Un ocean de foc scălda terenul. În 
faţa iadului acesta clocotitor, strîngeam pleoapele și ne făceam mici 
în gropile noastre, sugrumați de spaimă. Eram la limita a ceea ce poate 
suporta un om. 


[3] Companiile de comandă erau formate din agenţi de legătură, plantoane, 
furieri, ordonanțe, telefoniști, într-un cuvînt din personalul de deservire 

a Statului Major al regimentului, personal în genere nu foarte animat de 
ardoare războinică. (n. trad.) 

Salva se abătu asupra poziției rusești, împroșcînd în văzduh 
pămînt, pietre și trupuri sfirtecate. 

— Dumnezeule, gemu Heide, bateriile astea de DOI“! ar putea 
băga-n răcori o lume-ntreagă! 

— Atenţie! ne sfătui Steiner. În adăposturi! Ghemuiţi-vă. Acuş' 
încep Katiușele! 

— Mereu ne ard cu blestematele lor de rachete! înjură Heide. 

Nu apucă bine să-și termine fraza și dincolo pămîntul se zgâlții 
ca de cutremur. 

Așișderi unor cotarle înspăimîntate, ne repezirăm în gropile 
noastre, ascunzîndu-ne capul în mîini. 

Întocmai unui uragan, rachetele sovietice brăzdară cerul şi înăl- 
țară un zid de flăcări exact în spatele nostru. 

Apoi se lăsă liniștea. 

Unii dintre „boboci” se sculară. Nu cunoșteau năravul inami- 
cului. Locotenentul Spât răcni, prevenindu-i: 

— În adăposturi, bandă de cretini! 

Și imediat, detunături. De data asta rachetele explodară în fața 
poziției. 

— Seria următoare o încasăm direct peste bot, ne prezise 
Barcelona. 

— Scârbele lor de observatori sînt pe undeva prin brazi, spuse 
Steiner. Porta, strigă el, scoțindu-și capul din groapă, arde-i pe gagiu 
ca să avem și noi liniște! 

Porta rînji. 

— Cu plăcere. Totul e să-l văd. 

Stătea culcat pe burtă lîngă adăpost și scotocea coroanele bra- 
zilor prin ochelarii săi cu lentile infraroșii. O invenţie diabolică ce 
transforma noaptea în zi. 

— Aș putea să mă strecor pîn-acolo, se oferi Micuţul, plesnind 
din laţ. O să-și umple nădragii de frică dacă l-oi gidila oleacă după ceafă. 

— Rămili pe loc, ordonă locotenentul Spăt. 


[4] (germ.) DONAR ORCHESTER: nou tip de aruncătoare de mine, calibrul 
120 mm, posedind șase ţevi, care, de regulă, se încărcau cu proiectile 
diferite: incendiare, brizante, percutante, fiind precursoarele rachetelor 
sol-sol. (n. trad.) 

Următoarea salvă căzu printre adăposturi. Auzirăm țipete 
îngrozitoare. 

— Acum o să avem liniște un moment, zise Barcelona. 

— Da, pînă-n clipa cînd cretinii ăia de la DO-uri or să reînceapă! 
replică Bătrinul. 

— Cască ochii, Porta, șopti Legionarul, uite-l că se dă jos. 

Porta duse la ochi pușca cu lunetă, căutînd disperat ţinta 
indicată. 

— Unde-i, fir-ar să fie! 

Micuţul i-l arătă. 

— Trei degete la stînga copacului răsucit. Văzut? 

— Da. 

— Grăbește-te, e aproape jos. Mototol mai ești! Ceva mai în spate. 

— Sfinte Sisoe, uite-l! exclamă Porta. Un ștab! Are decorație, 
poartă barbă, e de soi! Am să-i fac cea mai mare surpriză din viața lui. 
Cea mai mare și ultima! 

— Atinge-l chiar în clipa în care o să dispară și-o să zică c-a 
scăpat. 

— S-a marcat, răspunse Porta și trase în același moment. 

Arma detună cu o plesnitură seacă și rea. 

Porta rînji. 

— Ce mai tumbă! O jumătate de ţeastă i-a sărit cît colo. Pesemne 
că nici nu valora prea mult. 

— Bun, băiatule, spuse Legionarul. Dă-mi carneţelul să ţi-l trec 
la răboj. 

Porta îi întinse carneţelul galben pe care-l aveau toţi trăgătorii 
de elită. 

— Ai, nu glumă! exclamă Legionarul, răsfoind paginile. 

— Am și eu tot atîția, interveni Micuţul. Da cu lațu. Și-i mai 
curajos așa. Cu pușca cu lunetă rămi.i la distanță. Cu lațul însă e nevoie 
să ajungi să-i sufli-n gură tipului. Apropo, n-ai văzut dacă avea ceva 
aur înăuntru? 

Porta dădu din cap. 

— Ticălosul, o dată n-a zîmbit, se jelui el. Hai însă să dăm o 
raită pe-acolo și facem juma-juma. Era ștab mare, s-ar putea să aibă 
niscaiva dinți îmbrăcați. 

— Spăt, îţi predau compania! strigă locotenentul Ohlsen. Merg 
la comandantul grupului de asalt. 

Salută, țîșni afară din groapă și fugi să se pună la adăpost după 
cele cîteva case așezate pe coasta dealului. 

O mitralieră porni să-l împroaște cu gloanţe trasoare. Cel care o 
minuia era însă un ageamiu. Seriile erau prea lungi, iar tirul prea scurt. 

Îl știam pe locotenentul Ohlsen și ni-era lesne să ghicim cam 
ce-și spunea el în sinea lui despre mitralior. 

Ajunse cu sufletul la gură la cabană; acolo însă comandantul 
îi primi raportul cu indiferenţă. Cei șapte ofițeri prezenţi se găseau 
instalați la o masă somptuoasă. 

Locotenentului Ohlsen nu-i venea să-și creadă ochilor. Față de 
masă imaculată. Flori în vaze de cristal. Sfeșnice cu șapte braţe, veselă 
de porțelan albastru. Carafe cu vin și ordonanțe slujind îmbrăcaţi în 
veste albe, cu insigna regimentului la petliţă. 

— Ori am înnebunit, își spuse el, ori visez. 

Comandantul își ajustă monoclul și-l fixă pe locotenentul din 
linia-înti proptit în fața lui. Cizmele pline de noroi. Uniforma neagră 
era ruptă și devenise cenușie de atîta jeg, adunat lună de lună. Jumătate 
din împletitura de argint a epoleţilor lipsea. Capul de mort al unită- 
ților disciplinare de blindate riînjea, murdar și tern. De mult nu mai 
fusese el frecat cu sidol așa cum cerea regulamentul. Obrazul brăzdat 
și supt al locotenentului era virstat de murdărie. Panglica roșie a Cru- 
cii de Fier se scămoșase. În locul medaliei se căsca o gaură. Medalia se 
topise odată, cînd tancul locotenentului luase foc. Mineca stîngă a 
mantalei nu se mai ţinea decit într-o aţă. Mina dreaptă era neagră de 
sînge închegat. Clapa coburului se căsca liberă. Un centiron soldățesc 
înlocuia centura de ofițer. 

Comandantul avu o strimbătură de dezgust. Ceea ce vedea nu 
făcea decât să-i confirme părerile. În realitate, avusese intenţia să-i 
ofere acestui ofițer de tranșee un pahar cu vin. Un vin senzațional, adus 
din pivnițele bogate ale Breslaului. Regimentul 49 Infanterie era un 
regiment avut. Pînă de curînd două din batalioanele sale staționaseră 
în Franţa, iar unul în Danemarca. Pe rînd, făcuseră cu toții turul acelor 
locuri în care curgea laptele și mierea. Fusese o viaţă de huzur pen- 
tru Regimentul 49. Nimeni din unitate nu mirosise frontul, exceptind 

perioada ocupării Danemarcei și a două zile făcute în Franţa, chiar 
înaintea armistițiului. 

Apoi sosi ziua cea fatală pentru regiment. Un cretin de la biroul 
personalului armatei de pe Bendlerstrasse dădu peste numele colone- 
lului von der Graz, comandantul regimentului. Colonelul fu avansat 
general de brigadă și numit comandant al unei divizii de infanterie 
dislocată în Balcani. Cu toţii speraseră că succesorul său în fruntea 
regimentului va fi unul din comandanții de batalion. Existau chiar doi 
locotenenţi-colonei care urmau să fie înaintați colonei. Cel mai vechi 
dintre ei, unul ai cărui strămoși slujiseră în primul regiment al regelui 
Prusiei, se și apucase să trimbițeze schimbările pe care avea să le facă 
în momentul în care va prelua comanda Regimentului 49 Infanterie. 
Timp de două luni îndeplini chiar funcția de locţiitor al comandantului 
și aceste două luni fură dintre cele mai fericite pentru corpul de ofițeri. 

Într-o vineri, la orele zece fără douăzeci, în vreme ce nori vineții 
se îngrămădeau deasupra clădirilor cenușii ale cazărmii, un colonel 
necunoscut se prezentă pentru a prelua comanda regimentului. Un 
colonel de care nu știa nimeni. Venea direct de la Demiansk, unde 
comandase o grupare de șoc. Era un ofițer înalt, osos, morocănos, cu un 
ochi ascuns sub un plasture negru. Toată ziua aceea de vineri umblase 
prin cazarmă, fără să scoată o vorbă, adulmecînd ca un cîine de vinătoare. 
Cu toții se simțeau îngrozitor de stînjeniți. Un ghinionist de intendent 
de la Statul Major avu strălucita idee să-i arate acestui spectru piv- 
nița de vinuri. Spectrul tuși de cîteva ori, luă în mînă două-trei sticle 
bine prăfuite, îl măsură pe intendent de sus în jos și plecă fără să zică 
ceva. Unicul său ochi lucea sinistru. Un ceas mai tîrziu intendentul 
își făcea bagajele. Instinctul îi spunea că în curînd avea să părăsească 
Regimentul 49. Ce mai cioclu și colonelul ăsta! 

Se făcuse tîrziu de tot cînd în sfîrșit noul comandant se instală 
în fotoliul predecesorului său, la marele birou din lemn de mahon. 
Ofițerii se aflau de mult la Cazinou, dar, pentru prima dată de ani și 
ani de zile, antrenul lipsea. Pînă și șampania părea coclită. 

Apoi urmă catastrofa. Spectrul îi convocă pe ofiţeri. Se strimbă 
ușor, constatînd că jumătate din acești domni plecaseră încă de joi în 
permisie pentru week-end. Se știa că așa ceva e ilegal, dar devenise de 

multă vreme o obișnuință, și apoi, oricum, nimeni nu venea la cazarmă 
înainte de luni. 

Spectrul ceru lista efectivelor. Conform regulamentului, această 
listă trebuia ţinută la zi de comandanții de companie. De mult însă 
nimeni dintre ei nu-și mai bătea capul cu așa ceva, convinși că de asta 
se ocupă majurii. 

Adjutantul se apucă să telefoneze pe la companii. Rezultatul îl 
știa el dinainte, dar era curios să vadă ce-o să urmeze. Lui personal puțin 
îi păsa. De descurcat se va descurca oricînd. Unchiul său era locțiitorul 
șefului de Stat Major al părții sedentare a armatei, aflat pe teritoriul 
naţional. Ca atare, oriunde ar fi mutat, se va afla tot în siguranţă. Mai 
ales că începuse să se cam plictisească la Breslau. 

Lăsă deci receptorul în furcă și raportă spectrului, cu un mic 
zimbet malițios, rezultatul diverselor sale investigații telefonice: 

— Domnule comandant, efectivele nu se cunosc. Hauptfeldwebelii 
au plecat în permisie de sfîrșit de săptămînă. Cel mai mare în grad e 
subofițerul de serviciu. Cancelariile sînt închise cu cheia! 

Spectrul își freca giînditor plasturele cel negru. 

— Ofițerul-aghiotant! răcni el. 

Cel mai tînăr locotenent se prezentă în goană și strigă cu o voce 
nu tocmai sigură: 

— Domnule comandant, locotenentul Hans, baron von Krupp, 
s-a prezentat la ordinele dumneavoastră. 

Spectrul mormăi: 

— Aha. Și aici există așa ceva. Locotenente, urmă el cu glas scriș- 
nit—simţeau cu toţii că vine furtuna—du-te și vezi dacă măcar porţile 
sînt păzite. Presupun că și santinelele au plecat în weekend. 

Dar n-apucă locotenentul să iasă din cameră, că fu rechemat: 

— Într-un sfert de oră să te prezinţi cu cifra exactă a efectivelor 
aflate în cazarmă. 

Baronul von Krupp, poreclit spiritual Baby-Tun, ieși. 

Adjutantul era gata să parieze că efectivele vor fi cam treizeci 
la sută din ceea ce ar trebui să fie. Pînă atunci, nimeni nu se interesase 
de astfel de chițibușuri. Breslau era departe de Berlin și ștăbimea nu 
prea picase pe-aici. 

Spectrul își exprimă apoi mirarea că nici unul din ofițerii pre- 
zenți nu aveau o decorație căpătată pe cîmpul de luptă. 

— N-am fost niciodată pe front, îi destăinui căpitanul Dose, cel 
mai timpit din tot regimentul. 

Pentru întîia oară spectrul zîmbi, dar zimbetul n-avea nimic 
amabil, cum n-avea nici aerul pe care-l luă cînd spuse: 

— Veţi merge. Războiul nu-i încă terminat. Abia a început. În 
zilele ce vor urma veţi avea nevoie de întreaga dumneavoastră știință 
militară. Nu mă îndoiesc că în cursul acestei seri voi primi de la fiecare 
din dumneavoastră o cerere de repartizare la o unitate combatantă. Apoi, 
adresîndu-se adjutantului: Veţi expedia în cele patru puncte cardinale 
telegrame astfel redactate: „Permisia anulată. A se prezenta imediat la 
regiment. Alarmă gradul 3. Semnat: colonel Bahnwitz, comandantul 
regimentului.” Presupun că știți unde se află toți acești domni. 

Adjutantul dădu imperceptibil din umeri, fără să răspundă. 
Adevărul e că habar n-avea. Hotări să trimită ștafete pe la toate baru- 
rile și bordelurile din regiune cu misiunea de a aduna cît mai mulți 
posibil, după care se va considera ca debarasat de toată afacerea asta. 
Îl privi pe căpitanul Dose şi decise să-i paseze lui corvoada. Drept care 
îl atinse pe umăr: 

— Dose, tu ești ofițerul de serviciu. 

Dose fu într-atât de surprins, încât uită să mai protesteze. 

— Deci, urmă €el, e sarcina ta în caz de alarmă să aduni regimen- 
tul cu efectivul complet. 

Și îi întinse căpitanului, incapabil să scoată o vorbuliță, 
telegramele. 

— Trimite telegrame tuturor celor plecaţi în permisie. Ca ofițer 
de serviciu trebuie să cunoști toate adresele. 

Căpitanul Dose ieși clătinîndu-se. 

Spectrul își cîntări cu o privire impenetrabilă adjutantul și hotări 
să-l păstreze. Un asfel de om putea fi oricînd de folos. La nevoie ar ști 
să se debaraseze de o haită întreagă de gestapoviști. 

Cu moartea-n suflet, căpitanul Dose scotocea prin fișierul de 
adrese, ținut ca vai de lume, dorind din tot sufletul ca un atac aerian 
să survină pe loc și să facă zob blestematul ăsta de fișier. 

Cu toate strădaniile sale, reuși să pună mîna doar pe nouă din 
cei o mie opt sute de oameni plecaţi în permisie. 

Luni, cînd toţi aceștia reveniră, bucuroși să povestească micile 
lor aventuri, mai mult sau mai puţin picante, găsiră cazarma în plină 
fierbere. Pe biroul fiecărui ofițer era o bucăţică de hirtie purtînd trei 
cuvinte sinistre: „Direct la comandant”. 

Cei mai puţini experimentați se repeziră de îndată. Alții dădură 
mai întîi cîteva telefoane ca să se informeze. Iar cei mai șmecheri căzură 
brusc la pat și chemară medicul regimentului. Un ceas mai tîrziu, pără- 
seau cazarma în ambulanţă. 

Printre primii figura și baronul von Vergil, căpitan, comandantul 
companiei de comandă. După trei ore făcea parte dintr-un batalion de 
marș. E drept, fusese avansat maior, dar asta nu-l fericea din cale-a- 
fară, fiindcă în același timp îi parvenise ordinul de a pleca pe frontul 
de Răsărit. Și chiar dacă imaginaţia sa era dintre cele mai vii, totuși își 
cam închipuia el ce-i rezervă viitorul. 

Păduchi, se gîndea el, cutremurîndu-se. Soldăţoi jegoși, tipi care 
put. Îl podideau lacrimile, dar se stăpînca. Un comandant care plinge 
în clipa în care trebuie să plece pe frontul rusesc ce impresie proastă 
ar face! 

La capătul a opt zile, Regimentul 49 Infanterie nu mai exista. 
Nici pivnița cu vinuri. Fiecare ofițer își luase stocul. Nimeni n-avea mai 
puţin de două camioane pline. Baronul încărcase trei. 

În prezent se găsea în mijlocul munţilor, comandînd o grupare 
de șoc. Reușise, într-un timp record, să se lase încercuit de ruși. Lan- 
sase SOS-uri în toate direcțiile și, în sfîrșit, fu liniștit, promițindu-i-se 
ajutor. Dar, Dumnezeule, ce ajutor! Cînd îi văzu, baronul simţi că-l 
lovește damblaua. O companie de tanchiști fără un tanc, o bandă de 
vagabonzi zdrențăroși. Baronul spumega de furie și era hotărît să fie 
dur, dur precum oțelurile Krupp. Nu pricepuse defel că ajutorul trimis 
îl constituia o companie de combatanți foarte experimentați, condusă 
de doi excelenți ofițeri de linia-ntîi. Compania aceasta valora cît un 
întreg regiment de garnizoană. Ea ar fi încîntat pe oricare comandant 
de unitate combatantă, dar îi dădea fiori unui ofițer de parte sedentară. 
În ochii lui ea apărea precum un elefant într-un magazin de porțelanuri. 

Baronul von Vergil fixă brasarda albă de pe mîneca stîngă a 
locotenentului Ohlsen, pe care cuvintele „Regiment disciplinar” erau 
flancate de două capete de mort mutilate. 

— Locotenente, la poziţia reglementară de „drepţi”, vîrfurile 
picioarelor se găsesc deschise la 45 de grade. Ale dumitale nu sînt. 

Locotenentul Ohlsen corectă poziția picioarelor. 

Comandantul se legăna pe vîrfuri. 

— Sînt dezolat, locotenente, dar trebuie să-ți atrag atenţia că 
la poziţia de „drepţi” mîna se află pe vipușca pantalonului, iar coatele 
formează un unghi drept cu paftaua centiromului. Ale dumitate nu sînt. 

Locotenetul Ohlsen potrivi mîinile și coatele. 

Cei șapte ofițeri prezenţi se opriră din mîncat și priviră, ușor 
stinjeniți, pe fereastră. Comandantul lovi cu cravașa carimbii strălu- 
citori ai cizmelor sale. 

— Locotenente, nasul dumitale nu se află pe aceeași linie cu 
nasturele de la gât. Ai capul întors. Bănuiesc că un ofiţer ca dumneata 
este la curent cu îndatorirea ostașului de a ţine capul drept cînd e în 
poziție de „drepţi. 

Locotenetul Ohlsen corectă poziția capului. 

Comandantul scoase o brichetă de aur și-și aprinse tacticos o 
țigară pe care, în prealabil, o băgase într-un ţigaret de argint. La deget 
îi strălucea un inel cu blazonul strămoșilor. Reluă, cu un zimbet con- 
descendent pe buze: 

— Conform regulamentului, oricare ostaș—comandantul 
accentuă cuvintul „ostaș”—e dator ca îndată după luptă să-și curețe 
echipamentul și hainele. Totul trebuie să se afle exact în starea în care 
a fost cînd a ieşit din magazie. Îmi este de ajuns o singură aruncă- 
tură de ochi asupra dumitale, locotenente, ca să mă conving cît ești de 
neglijent. Ţinuta dumitale murdară seamănă a sabotaj. Potrivit literei 
instrucțiunilor destinate trupelor combatante, cel care se dedă la acte 
de sabotaj, sau e doar bănuit de așa ceva, va compare în fața unei Curți 
Marţiale care, în caz de necesitate, poate fi compusă chiar și numai din 
doi ofițeri. Am aici șapte și aș putea institui rapid un asemenea tribu- 
nal, dar îmi închipui că un amestec de lașitate și frică ţi-a zdruncinat 
nervii și că așa se explică lipsa dumitale de ținută. 

Locotenentul roși pînă-n vîrful urechilor. Trebuia să stringă din 
dinți ca să se stăpinească. Știa însă din experienţă că i-ar fi fost fatal 
să se lase dus de mînie. Un singur cuvînt al acestui maimuţoi ar fi fost 
de ajuns să facă din el un om mort. 

— Am onoarea să mă prezint: locotenentul Ohlsen, din Regi- 
mentul 27, compania a 5-a. Îmi permit să vă raportez că nu am avut 
încă prilejul să curățăm echipamentul și hainele. Compania a 5-a a fost 
în misiune specială și a dus fără întrerupere lupte timp de trei luni și 
jumătate. Compania a revenit acum șapte zile numărînd doisprezece 
supraviețuitori. 

Comandantul azvirli cît colo șervetul său alb. 

— Toate astea nu mă interesează și ţin să-ţi atrag atenţia că 
trebuie să taci pînă în momentul în care ești întrebat sau, conform 
regulamentului, să ceri permisiunea de a vorbi. 

— Locotenentul Ohlsen, comandantul companiei a 5-a din Regi- 
mentul 27 Tancuri cere domnului comandant permisiunea de a vorbi. 

— Nuli-o tăie comandantul. Nu ne interesează ce ai putea spune. 
Te poți reîntoarce la trupa dumitale și să pui acolo totul în ordine, con- 
form regulamentului. 

Făcu o scurtă pauză, apoi lansă ceea ce socotea el a fi marele 
său „piron”. 

— Miine la ora 10 trec subunitatea în revistă și stăm noi de 
vorbă, locotenente, dacă trupa nu se prezintă cum trebuie. Apropo, i-aţi 
lichidat pe rușii aceia pe care i-ați adus? 

Locotenentul înghiţi în sec. Îl privi pe comandant drept în ochi. 
Atenţiune, își spuse el, e primejdios. 

— Lichidarea n-a fost executată, domnule comandant. 

Comandantul înălță din sprincene, scutură cu unghia degetu- 
lui mic scrumul ţigării, cercetă minuţios bobul de jăratic și constată 
cu glas scăzut: 

— Sabotaj și nesubordonare. 

Mută privirea la locotenent și urmă sec: 

— Sîntem însă umani, locotenente. Vom presupune deci că nu 
am exprimat suficient de clar ordinul de lichidare, ceea ce o facem 
acum la modul cel mai categoric. Locotenente, îţi ordon să-i spînzuri 

pe prizonieri. Contăm să primim raport de executare mîine la ora 10, 
cu prilejul trecerii în revistă. 

— Dar domnule comandant, prizonierii nu pot fi executaţi așa, 
nitam-nisam. 

— Zău? făcu zîmbitor, comandantul. Ai să vezi dumneata. Îţi 
atrag însă atenţia că dacă nu-mi execuți ordinul vom fi nevoiţi să recur- 
gem la măsuri excepționale. 

Scutură șervetul dînd a înţelege că discuția luase sfirșit, își reluă 
locul de la masă și zimbi ofițerilor ferchezuiţi care-l înconjurau. 

— În sănătatea dumneavoastră, domnilor. 

Vinul fu găsit pe plac. Era catifelat și avea buchet. 

Locotenentul bîjbii prin întuneric căutînd poziția companiei. 

— Dragă Ivane, se rugă el, trimite peste grămada asta de imbecili 
cîteva rachetele. Doar trei sau patru și dintr-alea micuţe. 

Nimic nu clinti însă. Ivan păstra tăcere. Pioasa rugăciune a 
locotenentului Ohlsen nu fu auzită. 

Ajuns, sări în adăpostul punctului de comandă. 

— Cum a mers? întrebă Bătrinul îndesînd cu grijă tutunul în pipă. 

— Comandantul ăsta e o canalie, răspunse printre dinţi loco- 
tenentul Ohlsen. E nebun de legat. A ordonat ca mîine, la zece, lumea 
să fie adunată pentru trecere ta revistă. 

— Ce-e? strigă Porta, nevenindu-i să-și creadă urechilor. 

— Ești surd, Porta? Trecere în revistă. Ca la regulament. 

Porta izbucni în rîs. 

— De mult n-am mai auzit una atît de bună. Ne trebuie pe puţin 
un an ca să ne curățăm. 

Și ieșind din gaura săpată în pămînt, se apucă să fredoneze. 

— Micuţule, ai să-ţi mături gaura. Mergem la revistă. 

— Care gaură? întrebă din întuneric Micuţul. Aceea a... 

Probabil hohotul de rîs fu auzit la cîțiva kilometri. 

— Gura! răcni locotenentul Ohlsen. Inamicu-i în față. 

— Maică, măiculiță, șușoti Porta, prefăcîndu-se înspăimântat. 
Păi așa ceva e, desigur, primejdios. 

Bezna învălui și mai strîns munții. Luna dispăru. Nici un zgo- 
mot. Totul părea pașnic. 

Locotenentul Ohlsen se instală între locotenentul Spăt și 
Bătrinul. 

— Trebuie să mă ajuţi, zise el. Comandantul vrea ca prizonierii 
să fie executați mîine dimineaţă, înainte de zece. Cum să-i facem scă- 
pați și cum să răminem nedescoperiți? 

Bătrinul pufni din pipă. 

— Nu-i lucru ușor. E nevoie să-i ascundem pe ăștia și e nevoie 
să ne procurăm șase cadavre fără a fi obligaţi să spînzurăm pe careva. 

— Dar dacă-i lăsăm pur și simplu să evadeze? propuse locote- 
nentul Spăt. Cred că Boris exagerează spunînd că ar fi executați după 
ce s-ar afla că au fost prizonieri. 

— Adă-l încoace, Spât, spuse locotenentul Ohlsen. Trebuie să 
ne dea o mină de ajutor; la urma urmei, e capul lui în joc. 

Cîteva clipe mai tirziu, tînărul locotenent rus sărea în adăpost. 

— Comandantul nostru, începu locotenentul Ohlsen, ne cere 
să vă spinzurăm, pe dumneata și pe oamenii dumitale, mîine înainte 
de ora zece. De nu, voi fi eu cel spiînzurat. Dacă ai vrei idee, spune-ne-o, 
e urgent. 

Rusul își dezveli într-un zimbet dinţii albi. 

— Am mai multe, dar nici una nu face două parale. Dacă evadăm, 
așa cum ne-am înțeles, tot nu scăpăm cu viaţă. Există la noi, în armată, 
un ordin dement care interzice să cazi prizonier. Un ostaș trebuie să 
lupte pînă la ultimul glonţ și ultima suflare. Dacă apărem așa, teferi 
și sănătoși, înseamnă neexecutare de ordin și lichidare imediată. lar 
ordinul l-a dat chiar tătuca Stalin în persoană. 

— Dar partizanii din împrejurimi? propuse Bătrinul. 

— Ar fi o soluție, dar nici ea nu e bună, răspunse rusul. Toate 
detașamentele de partizani sînt în legătură cu cîte o mare unitate avînd 
un Stat Major. Cei de acolo vor afla rapid că locul nostru n-are cum să 
fie în partea asta a frontului. Detașamentul nostru se află la sute de 
kilometri de aici. Singura noastră șansă ar fi să susţinem că am fost 
izolaţi în timpul unui atac și am rămas pitiți în spatele frontului ina- 
mic. Dar treaba asta n-o poţi face prea multă vreme nici la voi, nici la 
noi. Ș-apoi partizanii au nervii-n pioneze. Întâi trag şi pe urmă se infor- 
mează. Dacă explicaţiile noastre prezintă o fisură cît de mică, vom fi 

executați de teama ca nu cumva să fim spioni. N-ar fi prima oară cînd 
se întîmplă și nici prima ticăloșie din războiul ăsta. 

Locotenentul Spăt își aprinse o țigară, făcîndu-și palma căuș 
ca să mascheze focul. 

— S-ar putea să fiți nevoiți să vă jucaţi de-a v-aţi ascunselea 
o veșnicie, dar e vorba de viața voastră și nu putem ține seama decît 
de momentul prezent. Va trebui să îmbrăcaţi uniforme germane, să 
vă amestecați printre soldaţi și să nădăjduiţi că va veni o zi cînd veţi 
putea pleca. 

— Ca să fim prinși în uniforme germane? răspunse, sarcastic, 
rusul. Nimeni n-o să ne creadă. Vom fi spînzuraţi ca Hiwis. Chiar și cei 
mai buni prieteni ar face-o fără ezitare. 

— Şi ce propui în loc? făcu, pierzîndu-și răbdarea, locotenentul 
Ohlsen. 

— N-am nici o idee, murmură rusul. Nu rămîne decît să ne lăsăm 
spînzurați. 

— Să-l întrebăm pe Porta, propuse Bătrînul. 

— Asta-i mai tare ca toate! exclamă locotenentul Ohlsen. Sîntem 
aici trei ofiţeri și un Feldwebel și-i cerem sfatul unui caporal asocial. 
Bun. Cheamă-l. M-ar mira să nu aibă o idee. 

Porta se furișă pe brînci în adăpost. 
— Are careva vreun cui de coșciug? întrebă el obraznic. 
Locotenentul Spâăt îi oferi o ţigară. 

— Valabil! În felul ăsta fac economie pe ale mele. 

— Porta, începu locotenentul Ohlsen, sîntem în încurcătură. 
Trebuie să ne luăm rămas bun de la cei șase băieți. 

— Toată compania e la curent. Ceva mai devreme, cînd v-aţi 
dus în vizită la comandant, el v-a șoptit: ori se bălăbăne rusnacii, ori te 
bălăbăni mătăluță. Și asta nu prea vă ispitește, nu-i așa? Heide nu vrea 
să audă de nimic. E hotărît să-i curețe pe prizonieri cînd o fi să treacă 
linia frontului. Și n-aveţi ce-i face, dom locotenent. Ba dimpotrivă, va 
trebui chiar să-i mulțumiți dacă va spune că dumneavoastră i-ați dat 
ordin să tragă, fiindcă în felul acesta vă salvează capul. 

— Mai tacă-ţi gura, Porta, i-o tăie Bătrinul. Am apelat la tine ca 
să ne ajuţi. Văd că ești la curent cu toate și de asemenea mai știi că nu 
pot trece dincolo fără s-o pățească. 

— Înî, tizul meu de la Moscova, cînd face ceva, face bine. Cu legea 
lui din “41 a stopat complet dezertările. Nici măcar eu n-aș fi născocit 
o chestie mai isteaţă. Îmi place. Îi umblă mintea! 

— Păstrază-ți simpatiile! îl întrerupse locotenentul Ohlsen. 

— Îl preferați, cumva, pe domnul șef al Partidului de la Berlin, 
dom locotenent? 

— Nu prefer pe nici unul. 

— Așa ceva e cu neputinţă în zilele noastre. Ori ești pentru, ori 
ești contra, altminteri, la zid cu tine. Întrebarea-i, ce-i de ales: Da zdra- 
vstvuiet Stalin sau Heil Hitler? 

— La noi, interveni locotenentul rus, unul ca ăsta ar fi fost lichi- 
dat de mult. 

Porta îi aruncă o privire piezișă, dar amicală: 

— Norocul dumitale, dragul meu ofițer ruski, e că te afli aici și 
nu dincolo, altminteri te trezeai mîine cu o zgardă de gât. 

— Ideile, Porta, ideile! strigă, scos din sărite, locotenentul Ohlsen. 

— Răbdare, dom locotenent, răbdare, cum zicea și juna aia care 
încerca pentru a patra oară să-și facă o bucurie cu o banană prea coaptă. 

— Cretin! mirii locotenentul Spât. 

— Ah, vasăzică e pe d-astea, dom locotenent? Bun, în cazul acesta 
mă voi retrage în gropița noastră personală, a mea și a lui Micuţul. 

Era pe jumătate afară din lăcaș, cînd locotenentul Spât spuse 
împăciuitor: 

— Ei hai, Porta, ce ţi-a sărit așa muștarul. Am aruncat și eu o 
vorbă... 

— De data asta șterg cu buretele, dom locotenent, dar să nu se 
mai repete. La capitolul ăsta sînt oarecum sensibil. Cînd ai de-a face 
numai cu idioţi, ţii în mod special să nu fii confundat cu ei. Și rise 
insolent. Cît privește salvarea celor șase, treaba nu-i atît de grea pe cît 
pare. E de-ajuns ca ei să aterizeze dincolo în chip de eroi. 

— Explică-te, îl rugă locotenentul Ohlsen. 

— Ne trebuie șase cadavre, dom locotenent. Trei le și avem. Cele- 
lalte trei, ba încă și un supliment, le vom avea, nu-i problemă. Micuţul, 
Mergi-ori-Crapă și cu mine o să ne deplasăm niţel să vedem cum miros 
obielele lui Ivan și o să-i scărpinăm puţin de purici. Cîteva rafale de 

mitralieră în lungul tranșeelor o să-i pună fără-ndoială în mișcare. În 
cinci minute trebuie să aibă impresia că-s asaltaţi de un batalion întreg, 
iar cînd vor da cu ochii de jobenul meu, se scapă pe ei! Apoi o roim și 
ne ascundem în tranșeele observatorilor. 

Cu ajutorul baionetei, Porta schiță pe pămînt planul de acţiune; 
cei trei ofițeri și Bătrînul aprobară. Începu să-i prindă ideea. 

— După aia, urmă el, începe adevăratul circ. Barcelona va fi gata 
cu aruncătorul de flăcări. Exact în secunda în care eu lansez o rachetă 
roșie, el pîrlește șoricul celor din avanposturi. După treizeci de secunde 
băgați în horă aruncătoarele cu tot ce pot ele da. Sînt sigur sută-n sută că 
acolo-n spate, băiețașii de la bateriile DO vor face-n pantaloni cînd vor 
auzi toată zarva asta și se vor apuca să tragă salvă după salvă. Sovieticii 
vor fi convinși că întreaga armată îi atacă. La rindul lor vor suna și ei 
deșteptarea la batalionul de eroi ai comandamentului nostru de alături 
și nu mă înșel zicînd că aceștia își vor lua picioarele la spinare. Or, așa 
ceva e molipsitor. Vor sosi la cantonamentul comandantului și-a trupei 
sale de neisprăviţi. Ăia o s-o ia și ei la goană fără să-și mai facă valizele. 
Cînd începe o asemenea halima, minutele contează, dom locotenent, 
şi situaţia evoluează mai iute decât ai putea gîndi. În momentul acela 
tot armamentul nostru automat intră în acțiune: SG-uriPl, mitraliere, 
toată zestrea. 

— Pe dumneavoastră, dom locotenent, urmă el, adresîndu-se 
ofițerului rus, va fi nevoie să vă aranjăm niţel, așa încît să aveţi aerul 
cuiva care a fost torturat. Micuţul va face treaba asta cît ai clipi din 
ochi. Chipurile, aţi scăpat din labele Gefepo-uluil€! în timp ce eraţi duși 
la execuţie. Apoi veţi declara că împreună cu cei cinci ostași ai dumnea- 
voastră i-aţi atacat pe jandarmi, asta întîmplindu-se chiar în spatele 
acestui sector. Veţi adăuga că aţi fost arestați împreună cu cîțiva parti- 
zani pe care i-aţi întîlnit pe propriul vostru sector și că partizanii v-au 
condus pînă la ferma în care am făcut razie. E drept că unul din ei a 
șters-o, dar nu cred că a izbutit să treacă liniile. Prea era bleg. Apoi veți 


[5] (germ.) SG—Sturmgewehr: pușcă de asalt. SG-ul constituia o medie 

între pistolul-mitralieră, avînd aproximativ aceleași dimensiuni, și 
pușca-mitralieră a cărei muniţie o folosea. (n. trad.) 

[6] (germ.) GEFEPO—Geheime Feld Polizei: poliția secretă militară asimilată 
deseori și Jandarmeriei de campanie. (n. trad.) 

povesti, drept încheiere, că după ce-aţi scăpat de jandarmi aţi ajuns în 
pozițiile noastre, că aţi cucerit tranșeea în doi timpi și trei mișcări și 
că aţi gonit un batalion întreg. Trebuie să vă mișcaţi însă rapid, dom 
locotenent, fiindcă amicii din față vor vrea imediat să atace și vor ocupa 
pozițiile abandonate de eroii noștri de garnizoană. 

— Dar dacă va fi atacată și compania voastră? se neliniști loco- 
tenentul rus. 

Porta rînji. 

— Nu-i nici un pericol. 

— Ești ţicnit de-a binelea, spuse rizînd locotenentul Ohlsen. Și 
cînd ai de gînd să începi reprezentaţia? 

— La 3fix. Micuţul, Mergi-ori-Crapă și cu mine ne pornim, către 
ceasul două și jumătate. Dar acțiunea trebuie să înceapă fix la trei, 
fiindcă în momentul acela dăm drumul la pocnitori. Or nu cred că 
avem de-a face numai cu niște idioţi. 

Un zîmbet pe buzele locotenentului rus: 

— Mulţumesc. 

— De ce ora 3? întrebă locotenentul Spăt. 

— E ora cînd nimeni nu se așteaptă să fie atacat. Solul e prea 
umed. În munţi e ceață și cea mai slabă adiere de vînt o poate risipi. 
După două ceasuri, ceața revine și se fixează: deci te poţi ascunde în 
ea. Toată gașca din față trage la aghioase ca și eroii noștri de-alături. 
Cînd ne-or vedea, dă damblaua peste ei. Vă sfătuiesc însă, dom'le ruski, 
ca după ce vom lansa grenadele s-o întindeţi de parcă v-ar fi apucat 
strechea și s-o apucaţi pe drumul pe care o să vi-l arăt. E mai sănătos 
să veniți cu mine ca să-l recunoașteți. Nu vă văd bine dacă vă rătăciți 
către laţul lui Micuţul. Zilele astea e pornit mereu pe sugrumat. 

Rusul făcu „da” din cap. 

— Julius Heide are o lunetă cu infraroșii și e un ucigaș. De Micu- 
ţul o să mă ocup eu, dar pentru Heide nu garantez. E un ticălos. Pe cei 
noi nu-i cunosc. Haideţi, dom locotenent, o să vă arăt drumul. Fiți 
cu băgare de seamă, frații dumneavoastră au împînzit tot terenul cu 
pîndari. 

Tîriș, traversară rețeaua de sîrmă ghimpată și atinseră „ţara 
nimănui”. Nici un zgomot. Întunericul îi înghiţi. După un sfert de ceas 
erau înapoi. 

— De acord? întrebă Porta. 

Locotenentul Ohlsen făcu da din cap. Îşi controlară ceasurile: 
22:05, 

— Salut, zise Porta și dispăru în groapa lui, de unde fu auzit 
spunîndu-i Micuţului: 

— Războiul ăsta e o treabă a dracului de periculoasă, Micuţule. 
Ar trebui să ne facem și noi testamentul ca barosanii. 

Restul se cufundă într-un murmur neinteligibil. 

Micuţul rîse nepăsător. Legionarul zbieră la el. Pe deasupra 
capetelor lor șuieră un glonte rătăcit. Apoi liniștea se lăsă peste între- 
gul sector. 

Puțin după miezul nopții cei doi ofițeri ieșiră să inspecteze 
pozițiile. 

— E sinistră linișea asta, șopti locotenentul Spăt și-și ridică 
privirea spre cerul pe care se rostogoleau nori grei. 

Un zgomot îl opri. Nu era decît un foșnet ușor, un freamăt abia 
simţit al frunzișului, dar pentru cei doi ofițeri el se transformă instan- 
taneu într-un vacarm îngrozitor, cu o ţeastă de mort rînjind la ei. O 
clipă rămaseră încremeniţi stringînd în mâini pistoalele-mitralieră. 
Apoi locotenentul Ohlsen chicoti pe-nfundate. 

— E un dihor plecat la vînătoare. Natura e și ea în război. 

Continuară să urce dealul. Mergeau fără să facă vreun zgomot. 
Acolo unde era posibil, foloseau camuflajul copacilor și tufișurilor. Pro- 
fitau de orice umbră. 

Ceva mai încolo se opriră trăgind cu urechea. Prinseră un sunet 
ciudat și greu de deslușit. Apoi simţiră cum li se urcă sîngele la cap: în 
fața lor careva sforăia și sforăia tare de tot. 

— Asta-i bună! șopti locotenentul Spat. 

Amândoi porniră în direcția de unde venea insolitul sunet. Iarba 
fragedă era aidoma unui covor moale, absorbind orice zgomot. 

Se opriră la marginea unui adăpost individual. Era un adăpost 
adînc și bine executat. Pe fundul lui, făcut colac, dormea un subofițer 
și sforăia să scoale morții din somn. Pistolul său mitralieră zăcea, uitat, 
alături. 

Locotenentul Spât se aplecă ușurel și apucă arma. Propti ţeava 
pe pieptul subofițerului greu de somn, apoi îl trezi, pocnindu-l peste 

cap. Subofițerul sări în sus, dar se simţi imediat îmbrîncit cu brutalitate. 
Bolborosi ceva nedeslușit, holbă ochii și întrebă năuc: 

— Ce se-ntîmplă? 

— Cretinule! scrișni locotenentul Ohlsen. Ce s-ar fi petrecut 
dacă te scula Ivan? O mierleai, ce zici? 

— Am repartizat schimburile de santinelă, îngăimă subofițerul 
încercînd să se scuze. 

— Sigur că da, își bătu joc de el locotenentul Ohlsen. Iar san- 
tinelele tale trag la aghioase fiindcă știu că și șeful lor doarme. Dacă 
Ivan ar fi atacat, aveai beregata tăiată înainte de a deschide tu ochii. 
Ai merita, pentru neglijenţa ta, să te curăț pe loc. 

Cei doi ofițeri își urmară drumul. Cîteva proiectile rătăcite șuie- 
rară amenințător. Un hohot de ris răsună. 

— Micuţul, constatară ei. 

Apoi așteptară răspunsul lui Porta care, bineînţeles, nu întâr- 
zie. Zăriră și jobenul galben înălțîindu-se din verdeața înconjurătoare 
aidoma unui horn plantat acolo de idiotul satului. 

— Mama mia, șase-șase! îl auziră ei jubilînd. 

— Mă întreb cum de pot vedea zarurile pe întuneric, se minună 
locotenentul Spăt. 

— Un chiștoc de țigară le ajunge, răspunse locotenentul Ohlsen. 

Cei doi ofițeri se înapoiară la punctul lor de comandă. În același 
moment zbirnii telefonul de campanie. 

— „Emil-27”, răspunde cu voce scăzută subofițerul Heide. Ascultă 
o clipă, apoi trecu receptorul locotenentului Ohlsen. 

— E comandantul de batalion. 

Locotenentul făcu o strimbătură, după care se prezentă 
regulamentar. 

— Aici „Emil-L”. 

De patru ori la rînd răspunse sec: „Bine, domnule comandant”, 
apoi puse receptorul jos și se întoarse spre Bătriînul. 

— Ordin comandanților de pluton: Compania se prezintă pentru 
inspecţie de plutoane, în imediata apropiere a Statului Major. Plutonul 
1 la orele zece, plutonul 2 la unsprezece și așa mai departe. 

— Grozav mai e și comandantul ăsta, murmură locotenentul 
Spât. 

— Şi feroce pe deasupra, replică Ohlsen. Vrea ca mîine dimineață 
să-i vadă spiînzuraţi pe cei șase. 

Se înfășurară în pături cu gîndul să se odihnească puţin. 

Sosi însă Porta. 

— Am auzit cum că șeful cel mare a poruncit inspecția. Îmi 
permit să raportez că eu și Micuţul sîntem gata. Jobenul și picioarele 
sînt spălate, ba avem și panglicuţe roșii împletite într-un anume loc. 

— Cară-te dracului! înjură locotenentul Ohlsen. 

— Bine, dom locotenent. Mă duc. 

Și Porta își scoase jobenul galben, îl frecă energic de mînecă, 
suflă peste el și-l lustrui din nou. 

— Doamne, ce pălărie superbă! Sînt sigur că domnu comandant 
din Breslau va fi încîntat ca și de panglicuțele din curul lui Micuţul. 
Dacă cere explicaţii, o să-i spunem că asta-i ținuta de gală. 

— Iar el, mon camarade, o să dea ordin ca întreaga companie să 
fie executată și cu asta basta, gîndi cu glas tare micul legionar. 

— Porta, ameninţă locotenentul Ohlsen, îți spun pentru ultima 
oară: nu vreau să văd jobenul ăsta prin preajma Statului Major! 

— Dar e o frumusețe, dom' locotenent, obiectă Porta, suflind 
peste joben ca să înlăture un fir de praf imaginar. Știţi, aș putea even- 
tual îmbrăca și rochia pe care am câștigat-o de la baronul român. 

— Zău că l-ar lovi damblaua pe dobitocul ăla de comandant! 
zise Heide. 

— Buun! Dar acum Josef Porta, Obergefreiter prin graţia lui 
Dumnezeu, începe să cam fie nerăbdător. Vom merge să facem o vizită 
frățiorului nostru Ivan. Nu vă lăsaţi furați de somn, căci altminteri 
riscaţi să fiți pirliți pe unde știu eu. 

Nimeni n-avea însă chef să adoarmă. Vag îi zărirăm pe Porta, 
Micuţul și Legionarul cățărîndu-se afară din tranșee, strecurindu-se 
prin primul baraj de sîrmă ghimpată și mistuindu-se în întuneric. 

— Dă Doamne ca totul să meargă bine, își rosti cu glas tare 
gindul locotenentul Spăt. 

Minutele treceau. Blom din Barcelona și Bătrînul își țineau 
de mult oamenii în alertă. Servanţii celor trei grupe de aruncătoare 
stăteau gata, cu minele în mînă. 

Barcelona ţinea strîns lingă el greul aruncător de flăcări. Pentru 
nu se știe a cîta oară îi verifică dispozitivul de funcționare. 

— De-aș fi putut măcar să-i schimb valva, murmură el. Nu prea 
e sigură. A trebuit s-o cîrpesc cu o bucată de leucoplast... 

— Nu mai e timp, răspunse locotenentul Ohlsen. Ne-au rămas 
doar patru minute. 

Heide stătea culcat lingă mitralieră. Se răsuci și fixă amenin- 
țător pe fiecare dintre noii veniți. 

— Să se știe că ăla care nu se ține lipit de mine cînd îi dăm dru- 
mul, îl curăț cu mîna mea. Poniemaeși? 

Un recrut de șaptesprezece ani se porni pe plins. 

Heide se rostogoli pînă la el și-l lovi sălbatic de trei-patru ori 
peste faţă. 

— Termină cu smiorcăiala! Tot ce riști e să-ți zboare bila. Și nu-ţi 
mai da tirșa pe faţă, altminteri va fi primul și ultimul tău atac! 

Recrutul începu să urle; Heide se năpusti asupra lui și-l pocni 
de cîteva ori cu dosul labei. 

— Gura, jigodie, sau te omor! 

Locotenentul Ohlsen și ofițerul rus contemplau în tăcere scena. 
Ceea ce făcea Heide era cinic și brutal, dar necesar. Frica tînărului 
recrut se putea întinde peste întreaga companie ca un foc de paie. Un 
detașament care o rupe la fugă cuprins de panică este o pradă din cele 
mai lesnicioase pentru inamic. Din clipa aceea, grupa de mitraliere 
avea să se teamă de Heide mai mult chiar decît de ruși. 

— Bună treabă, sergent! remarcă ofițerul rus. 
— Da, atita timp însă cît ne aflăm în război, se grăbi să replice 
locotenentul Ohlsen. 

N-apucă el bine să termine vorba și terenul din față păru că 
zboară în mii de țăndări. O explozie teribilă ne zgâlții poziția. Apoi 
răsună un urlet lung și infernal și trupul de uriaș al Micuţului țișni 
înaintea noastră. Proțăpit lingă tranșeea inamică, cu melonul pe cap și 
pușca-mitralieră lipită de șold, trăgea împroșcînd cu gloanţe trasoare... 

Surpriza fusese totală. 

— Barcelona! urlă locotenentul Ohlsen. 

Barcelona se ridică și se năpusti înainte. 

Aruncătorul de flăcări ilumină terenul. Siluete de oameni fugeau 
încolo și încoace transformate în torţe vii. 

Brațul locotenentului Ohlsen se lăsă în jos. Armamentul nostru 
automat se porni să scuipe foc. 

Heide, rizînd ca un dement, slobozea rafală după rafală. 

— Aruncătoare, foc! răcni locotenentul Spât. 

Proiectilele descriseră pe cer traiectoria lor curbă și căzură în 
spatele tranșeelor inamice. 

Frenezia luptei cuprinse pe toți oamenii companiei. Orice fel 
de teamă dispăruse. 

Am strîns crăcăna puștii mele mitralieră, am făcut un salt și 
m-am instalat într-o pîlnie de obuz în plină „țară a nimănui”. Un grup 
de soldaţi țișni afară din tranșeea pe care o aveam în faţă... Am inspirat 
adînc și am fixat solid patul armei în scobitura umărului. Ca pe poli- 
gon. Cu ţinta bine prinsă în cătare, goleam încărcător după încărcător, 
înlocuite imediat cu altele de către servantul meu, un om de acum în 
vîrstă. Armam și apăsam pe trăgaci. 

Deasupra capetelor noastre tuna. Ua ocean orbitor de flăcări 
prefăcuse cerul într-un gigantic ecran, iluminînd terenul ca-n plină 
zi. Munţii crăpau și se năruiau. 

Porta avusese dreptate. Bateriile DO se deșteptaseră. Trăgeau 
aiurea, salvă după salvă. Fioroasele lor rachete explodau în spatele 
nostru. 

Făcui un salt îndărăt și mă trîntii lîngă locotenentul Ohlsen. 
Rachetele astea îți băgau groaza-n oase. 

Locotenentul rus o luă la goană urmat de oamenii săi. 

— Dosvidanie! strigă el și dispăru. 

Batalionul comandantului făcu exact ceea ce prezisese Porta. 
O luă la sănătoasa. Dar spre marea noastră surpriză, rușii nu atacară. 

Abia după vreo șapte ore sectorul își regăsi calmul. Sovieticii 
țineau terenul nostru sub un foc dens de artilerie. 

Într-un târziu, către sfirșitul după-amiezii, legătura cu batalionul 
fu restabilită. Inspecţia se anulă. Oamenii își reocupară poziţiile, firele 
telefonice fură întinse la loc. Nimeni nu știa prea bine ce se întîmplase. 

Locotenentul Ohlsen raportă un atac prin surpindere al 

infanteriei inamice. Un detașament încercase să ocupe tranșeele noas- 
tre. Compania vecină dădu aceeași explicaţie. Istoria fu considerată 
veridică. 

Am adunat șase soldați ruși morți și i-am spînzurat de copaci. 
Locotenentul Ohlsen fabrică un raport scris în care spunea că lichi- 
darea a avut loc. 

A doua zi comandantul ni-l expedie pe adjunctul său pentru 
constatare. Adjunctul veni, dar nu ţinu defel să vadă leșurile. Îi spuse 
lui Ohlsen: 

— Sîntem de acord să declarăm că le-am văzut. 

După plecarea adjunctului, locotenentul dădu din cap: 

— Așadar, am fi putut renunţa la toată punerea asta-n scenă 
ucigașă... 

Seara următoare primirăm ordin să trimitem o patrulă în spa- 
tele liniilor rusești. Statul Major dorea să cunoască valoarea, în guri 
de foc, a artileriei inamice și dacă au sau nu tancuri. 

Bineînţeles, măgăreața căzu pe grupa noastră. Ar fi fost, de altfel, 
o nebunie ca pentru o asemenea misiune să fie folosiți nou-veniții. 

Unul după altul, părăsirăm tranșeele și ne îndreptarăm cu pași 
de lup spre poziţiile inamice. 

Micuţul zorea, cu lațul în mînă. 

— Împărțim aurul, îi spusese Porta o clipă înaintea plecării. 

Știam prea bine despre ce aur e vorba. Nu treceau niciodată pe 
lîngă un cadavru fără să-l examineze și să-i smulgă, dacă avea, coroa- 
nele de aur. 

— Într-o bună zi, le prezisese Bătrinul, mania asta de colecţio- 
nari o să vă coste capul. Comiteți deodată două crime: în primul rînd 
jefuirea unui cadavru, delict recunoscut de toate ţările. A doua, recu- 
noscută doar de guvernul nostru, care precizează că toate coroanele de 
aur aparțin Statului și trebuiesc, ca atare, depuse la cel mai apropiat 
centru SS. Infracțiune pedepsită cu moartea. 

— Pesimistule, rise Porta. 

— Eu unul nu depun nimic, conchise Micuţul. Cu biștarii pe 
care-i scot pe ele, am de gînd ca după război să-mi achiziţionez o meze- 
lărie şi un bordel. În lagărele de concentrare, SS-iștii le smulg dinții de 
aur din gură încă de vii. Noi sîntem umani. Noi așteptăm să fie morți. 

— Ce porcărie! înjură Stege. 

— Ia nu te mai amesteca, intelectual căcăcios ce ești! Ocupă-te 
de terfeloagele tale, iar noi o să ne continuăm afacerile noastre. Și să 
vedem cine ajunge mai departe... 

Ne înfundasem adînc în spatele liniilor rusești, cînd Bătrînul 
stopă brusc în faţa unei văioage. 

— E careva acolo, șopti el. 

Micuţul și Legionarul se strecurară pe tăcute printre tufișuri, 
ca să vadă despre ce-i vorba. 

— Veniţi încoace, ne chemă Legionarul. Vechi cunoștințe. 

Ne apropiarăm. 

— Vechi cunoștințe? întrebă Bătrînul examinînd cele cinci 
cadavre. 

— Executați, constată Porta. Cîte un glonţ de Nagan în ceafă. 

— Ce scrie pe peticele alea de hîrtie prinse de piept? se interesă 
Micuţul. 

Porta desprinse una din foile agăţate de pieptul morţilor și 
traduse. 

— „Trădători ai poporului.” 

— Cîtă trudă de pomană, murmură Barcelona, împingînd cu 
cizma unul din leșuri. 

Îi recunoscusem imediat pe ex-prizonierii noştri. Circul pe care 
îl organizasem cu atîta grijă se dovedise inutil. 

— Mă întreb cum s-au petrecut lucrurile, făcu Bătrînul. Și unde 
a dispărut locotenentul? 

— Doar n-o să vărsați acum lacrimi pentru niște jigodii, mârîi 
Heide. Dac-aș fu știut c-o roiesc, îi curățam dinainte. 

— Într-o bună zi, dragă Julius, o să te trezești cu o gaură în ţeastă, 
îi proroci Barcelona. Tipi de-alde tine, am cunoscut în Spania. Acum 
sînt cu toții sub pămînt. 

Heide rînji: 

— Dintre noi doi, tu vei fi primul. 

— Destul, ordonă Bătrinul. Daţi-i drumul înainte. Și mucles! 
Altminteri riscăm complicaţii. 

— Ce-s alea, complicaţii? Un fel de hemoroizi? se neliniști 
Micuţul. 

— Idiotule! făcu Porta și aruncă peste umăr bilețelul care pieri 
în noapte, aidoma unei mici păsărici albe. 

Cînd revenirăm era aproape de ziuă. Ne petreceam timpul ame- 
liorîndu-ne pozițiile. Comandantul sfirșise prin a-și învinge frica și 
ordonase trecerea în revistă pentru a doua zi. 

Ședeam, instalați confortabil, pe fundul tranșeei. Din cînd în 
cînd, o aruncătură de ochi spre cuibul de mitralieră. Îi cunoşteam bine 
pe ruși. Oricînd puteau să se strecoare și să ia prin surprindere toată 
tranșeea. Era întruciîtva specialitatea lor. 

— Povestește-ne ceva, Porta, ceru locotenentul Ohlsen. 

— Da, da, o istorie cu niscaiva întîmplări, propuse Julius Heide. 

Porta scuipă cojile de seminţe de floarea-soarelui pe care le 
ronțăise. 

— De acord, dar ce fel de istorie. Doar nu te duci la cinema zicînd: 

„Arătaţi-mi un film.” O aud de aici pe gagica de la casă zbierind: „Spu- 
neți, ce fel de film?” Eu unul am făcut de cîteva ori înconjurul lumii 
cu trupele lui Adolf. 

— Una cu tirfe, ceru Micuţul lingîndu-se pe buze. 

— Numai la asta vă stă gîndul, făcu dezgustat Stege. 

— Bagă-ţi o grenadă în fund și saltă-i siguranţa, urlă înfuriat 
Micuţul. Dacă societatea noastră nu-ţi convine... 

Apoi, întorcîndu-se spre Porta: 

— O istorie cu dameze, Porta. Ador cînd mi se povestește de 
gagici care au mîncărimi, știi tu unde!? 

— Ei da, asta-ţi închipui tu, făcu Porta zimbind larg. Povestioare 
deșucheate și porcoase. Nu, azi o să vă vorbesc pe teme morale. Ia să 
vedem... 

Și Porta se prefăcu că reflectează. 

— De pildă, aceea a proprietarului care l-a înșelat pe vidanjorul 
său. Nu, asta, oricum, n-o să vă spună nimic. Trebuie căutat altceva. 
Ceva potrivit unei zile ca aceea de mîine, cînd la apogeul acestui atît 
de primejdios război ni s-a fixat o trecere în revistă. Nobilul baron 
din Breslau, pe care o soartă haină l-a scos în calea noastră, pretinde 
ordine și disciplină. Și are perfectă dreptate. Fără ordine nu se poate 
participa la un asemenea război. Războiul trebuie luat în serios, ca 
tot ce e militar. Văzut-ați vreodată un ofițer hlizindu-se în timp ce-și 

scoate sabia pentru luptă? Nu, domnilor, avem nevoie de seriozitate. 
Uită-te la tine Micuţule, jegos și puturos, fără cască în plin război. Unde 
ţi-e masca de gaze? Habar n-ai, nu-i așa? Privește-ți un pic uniforma: 
parc-ai fi un popă beţiv căzut într-o hazna. Vascrisu' mă-sii, Micuţule, 
mai multă ţinută! Dacă oţii tot așa, riscăm să cîștigăm războiul. Or, îţi 
dai tu seama cîte belele ni s-ar trage din asta? 

— Ba eu nu vreau să cîștig războiul, protestă Micuţul. Spune-mi 
unde să predau legitimația și v-am zis la toți pa și pusi. 

— Te cred prea bine, replică Porta, dar uite c-aici te înșeli tu. 
Nu se părăsește așa, cu una cu două, frumoasa viață militară. Aici nu-i 
Armata Salvării. Dar o să vină și asta. Baftă avem; Isus, prea iubitul fiu 
al Mariei și-al lui Iosif din Nazaret, ne trimite un comandant, un nobil, 
un aghiasmă-n vine. Elva face ce-i va stă-n puteri ca să pierdem războ- 
iul. Pină una-alta, treaba asta n-o știe nici el. Vrea o trecere în revistă, 
o frumoasă și disciplinată trecere în revistă, ca pe vremurile bune ale 
slujbei în garnizoană, lunea de dimineaţă. 

Și, vîrînd sub nasul Micuţului o grenadă: 

— Știi ce-i drăcia asta? 

— O grenadă de mînă, ţipă Micuţul neîndrăznind să-și ia pri- 
virea de la primejdiosul proiectil. 

— Bravo, băiețică. Exact. O grenadă de mînă. Model 1908, năs- 
cută la maternitatea Bamberg, secția furnituri militare. Împachetată de 
gingașe miîini de putori și expediată nouă, eroilor. Știi tu la ce slujește? 

Și Porta se apucă să învirtă grenada pe deasupra capului; văzu- 
sem cu toții mișcîndu-se inelul cuiului de siguranță. 

— Atenție! îl preveni Steiner. Poate exploda și să ne curețe pe toți. 

— Păi asta-i și misiunea ei, lămuri Porta. E utilă foc. Poţi omori 
cu ea un Ivan sau lichida un adăpost. Te poţi sluji de ea ca să deschizi o 
cramă, cum tot atît de bine poţi expedia un comandant într-o altă lume. 

— Se poate și pescui cu ea, se amestecă Micuţul. 

— Bravo, făcu Porta. Nu ești chiar complet nerod. Comandantul 
din Breslau va fi fericit să constate ce-ai asimilat. Îmi închipui că va 
urla ceva în genul: „Obergefreiter! Vită încălțată! O să mă ocup de dum- 
neata! Meriţi pe deplin o moarte onorabilă, cu glonţ și praf de pușcă. 
O să fie o cinste pentru plutonul de execuţie!” 

— De ce să fiu executat? se minună Micuţul. 

— D-aia. Într-un război, mai trebuie din cînd în cînd și câte-o 
execuţie. E indispensabil dacă vrem ca oamenii să ia războiul în serios. 
Poporul trebuie să simtă și să înțeleagă că moartea ameninţă de pretu- 
tindeni. Ș-apoi, generalii și comandanții vor și ei să vadă cum cade ucis 
un om. E țelul carierei lor. Și întrucît pe front nu se pot duce fiindcă 
doctorii lor pretind că au ulcer la stomac, găsesc cîțiva pe care să-i exe- 
cute, astfel că, odată terminat războiul, să poată vorbi şi ei de morţi. În 
cazul tău însă, Micuţule, execuţia este exclusă. Ești un soldat prima! 
Și nici nu-i încă îndeajuns de cald pentru tine în iad. Toate daravelile 
astea cer timp. 

Micuţul fu vizibil măgulit. 
— Da, da, nu-i așa că-s formidabil? 
Porta încuviință și urmă: 

— Întocmai. Ai exact tot ceea ce apreciază militarii. Ești analfa- 
bet și dobitoc. Faci tot ce-ţi ordonă, ca un tanc căruia îi merge motorul. 
Cu ostași ca tine, armatele germane vor supune o lume întreagă și vor 
izbuti chiar să ștampileze cu zvastica tîrtița tuturor. 

— Porta, Porta, hohoti locotenentul Ohlsen, limba asta a ta o 
să te ducă într-o zi la ștreang. 

— Italia o să ne atace pe la spate, începu Micuţul, schimbînd 
fără tranziţie subiectul și abandonînd istoria lui Porta care, ca de obi- 
cei, nu era o istorie. 

— Şi de ce ne-ar sări ea, Italia, ţie și mie în spinare? întrebă 
naiv Porta. 

— Nu nouă personal, firește, ci nouă în general! mormăi Micuţul. 

Bătrinul scoase pipa din gură și dădu din cap. 

— E un pic de adevăr în ce spune el. 

— Cel mai rău lucru care ni s-ar întîmpla, continuă Porta, ar fi 
să uităm pentru ce anume purtăm război. 

Și zicînd astea, extrase din buzunar un fursec. 

— Pe ăsta l-am primit acu trei ani și jumătate, cînd am plecat din 
Viena. Mi-a oferit o coardă nazistă, din cele mari. O prețioasă amintire. 
Cînd încep să uit pentru ce ne batem, iau și citesc inscripția de pe el. 

Porta ridică fursecul scorojit astfel ca toată lumea să poată citi 
literele din zahăr roz „Victorie și răzbunare”. 

— Să nu le uitaţi niciodată, băieți. „Victorie și răzbunare”. Ah, 
Lăsaţi-mă să pun eu laba pe SS Heinrich în clipa cînd amicii noștri vor 
cîștiga războiul. 

Locotenentul Ohlsen dădu din cap și aruncă o privire în lungul 
tranșeei în care oamenii se căzneau să dea jos de pe echipamentul și 
uniformele lor noroiul adunat timp de cîteva săptămîni. 

— Băga-l-aș de unde a ieșit pe comandantul ăsta! înjură el și 
imediat tăcu, năucit. 

Pînă și Porta amuțţi. Locotenentul Ohlsen, care de obicei vorbea 
atit de corect, ne uluise. 

Se scuză, întorcîndu-se către Spăt și Bătrinul, care-și fumau 
pipa pe fundul tranșeei. 

— Mi-am ieșit din sărite. 

— Firesc, răspunse Spăt. Sîntem niște robi, fac cu noi ce vor. 

Cum era și de așteptat, inspecția avu într-adevăr loc. După ce 
timp de cîteva minute comandantul trecu în revistă detașamentul, îl 
apucară toţi dracii. 

Pentru un ofițer de front, oamenii erau curați. Surprinzător de 
curați. Nici urmă din vechiul jeg. Ne îmbăiaserăm în apa rece ca gheața 
a pîriului. Eram uzi, dar proaspăt spălaţi. Evident însă, cum puteam 
mulțumi un veteran altranșeelor cum era șeful nostru von Vergil? După 
el, eram împuţiți prin definiție. 

Îl înfuriară centiroanele, cizmele și tot harnașamentul nostru 
nelustruit. De unde să luăm vax, asta nu-l interesa. 

Cînd ne lăsă în pace, fiecare om din companie semăna cu un 
bulgăre de bălegar. O altă inspecţie fu ordonată pentru dimineaţa urmă- 
toare. Și asta, încă trei zile de-a rîndul. Pedepsele cu închisoarea fură 
distribuite cu lopata, urmînd să le executăm după ce vom fi schimbaţi 
de pe poziţie. Un alt detașment fu condamnat să se tirască pe burtă cinci 
kilometri, cu mască de gaze pe faţă și cu întregul echipament în cîrcă. 

Distracţia asta costă viața unui recrut. Hemoptizie. 

Locotenentul Ohlsen încercă disperat să intre în contact cu 
regimentul nostru, dar peste tot domnea o confuzie generală. 

În mod destul de ciudat, ruşii ne lăsau în pace. Singura mărtu- 
rie a prezenţei lor era un foc de infanterie, dezlinat și acela. În schimb, 

către nord se dădeau lupte grele. Tirul armelor de tot felul se auzea zi 
și noapte. 

Comandantul se comporta ca un dement. Ai fi putut crede că 
vrea să ne extermine pe toți. Ne trimitea să executăm cele mai stu- 
pide misiuni. Într-o dimineaţă, de pildă, la crăpatul zorilor, ne expedie 
într-un cîmp de mine ca să le reperăm dispozitivul. Rezultatul: trei 
oameni mai puţini. Îl chema întruna pe locotenentul Ohlsen și acesta 
trebuia să parcurgă, cu riscul vieţii, cei trei kilometri care ne despărțeau 
de Statul Major ca acolo să răspundă la tot soiul de întrebări năstrușnice. 

— E mai rău ca maiorul Meier, înjură Porta. Un bob zăbavă, fra- 
ților. Cînd rușii or să atace, mă însărcinez eu să-i torn niţel plumb în 
țeastă. 

Zilele treceau. Sectorul nostru rămînea calm. Dacă von Vergil 
ne-ar fi lăsat în pace, ne-am fi simţit cum nu se poate mai bine. Firește, 
și la cei din faţă, ca și la noi, erau cîţiva lunetiști, din care pricină impru- 
denții mai încasau din cînd în cînd cîte un glonț. Dar cu așa ceva ne 
obișnuiserăm și nu mai dădeam importanţă faptului. 

Micuţul era convins că războiul avea să se termine în curînd și 
că vom putea să ne întoarcem acasă. 

— Șase luni nu mă dau jos de pe muieri! declară categoric Heide. 
— Ba, martor mi-e Profetul, sîntem din păcate încă departe de 
sfîrșit, spuse micul legionar. 

Chiar în momentul acela sosi în goană Barcelona. 

— E groasă rău la Statul Major! gâfîi el. Pesemne că Ivan a dat 
peste cap tot flancul sting. 

Bătrinul se ridică fără grabă, băgă pipa în buzunar și-și armă 
pistolul-mitralieră. 

— Mă așteptam. Prea era frumoasă liniștea asta ca să fie ade- 
vărată. lată că încep necazurile. Ivan e în spatele nostru. 

— Treziţi-i pe toți! urlă locotenentul Ohlsen. Mai iute, mai iute! 
Sintem grăbiţi, domnilor! 

În spatele nostru auzirăm rafale dezordonate, amestecate cu 
explozii de grenade și mine. 

Încă buimaci de somn, oamenii începură să se adune în fața 
punctului de comandă. 

— Locotenent Spăt, rămii aici cu primul detașament și asiguri 
siguranța șoselei, ordonă locotenentul Ohlsen. Instalează bine arma- 
mentul automat și acoperă-ne la întoarcere. Restul companiei, prin 
flanc cîte unul, după mine. 

Micuţul își înfipse între buze un enorm trabuc. Făcea asta întot- 
deauna cînd urma să atacăm la baionetă. Cureaua pistolului-mitralieră 
o petrecu după umăr. O baionetă rusească, lungă, în trei muchii, stră- 
lucea sinistru în vârful puștii sale. Își dădu melonul pe ceafă și grohăi 
încîntat. 

— Haidem! 

Urcarăm colina în pas alergător. Porta bombăni: 

— Doamne, ce se mai aleargă în porcăria asta de război! Iar eu 
care nu suport așa ceva. 

În dosul unor bolovani descoperirăm doi „boboci”, pe jumătate 
nebuni de frică. 

— Ce se întîmplă aici? îi întrebă locotenentul Ohlsen înghion- 
tindu-i ușurel cu ţeava pistolului-mitralieră. 

— S-a terminat cu noi, gâfii unul din ei. Rușii au tăbărît așa, 
deodată, nu știm de unde. 

— Rahat, făcu Legionarul observînd îngusta potecă ce ducea 
spre cabană. 

— Nu pricep nimic. Eram numai noi doi de santinelă. Restul se 
culcaseră. Comandantul nu voia să-i creadă pe cei doi care mai fuseseră 
pe front cînd aceștia încercau să-l pună în gardă și-i făcea cu ou și cu 
oțet, spunînd că-s isterici. Zicea că rușii sînt cu toţii niște lași și n-or să 
îndrăznească să atace. Ieri le-a spus celor de la Statul Major că-i mai 
periculos într-un oraș de garnizoană în timpul unui bombardament 
aerian decît aici, pe front. 

— Iar după aia, hop și Ivan! rînji Barcelona. 

Tînărul recrut făcu „da” din cap. 

— Nu i-am auzit înainte să tabere pe noi. Totul s-a petrecut 
necrezut de iute. N-au tras nici un foc: doar cu pumnalul și cu patul 
armei. Singur locotenentul Kahl a reușit să arunce o grenadă. Noi am 
fugit și așa am scăpat cu viaţă. 

— Dar comandantul? întrebă, neglijent, locotenentul Ohlsen. 


69 


GESTAPO 


— Nu știm. Eram afară cînd au venit. 

— Nădăjduiesc din tot sufletul că i-au tăiat aia și i-au îndesat-o 
în gură, își exprimă Porta dorinţa, însoțind-o de-un ris gros. Dacă au 
făcut-o, le voi trimite niște daruri frumoase de Crăciun. 

— Fără doar și poate că au auzit și ei de ticălosul ăsta, mirii 
Micuţul. Să așteptăm aici, dom locotenent, piînă-i căsăpesc pe toți. Va 
fi pe placul bunului Dumnezeu, iar noi vom ajunge drept în rai. 

— După mine! ordonă sec locotenentul Ohlsen. 

— Iar ne luăm picioarele la spinare, Porta, rînji Micuţul și-și 
mută trabucul cel gros dintr-un colţ într-altul al gurii. 

Cînd ajunserăm sus și ocolirăm creasta, dădurăm cu ochii de 
cabana comandantului. Inamicii mișunau, răcnind și cîntînd. 

— Pun pariu c-au răzbit la trăscăul comandantului, rînji 
Barcelona. 

— Hai peste ei pină n-au băut totul, propuse, nervos, Micuţul. 

Prin fereastra primului cat zburau în jos bucăţi de uniformă, 
hârtii, cutii de carton. 

— Nu se plictisesc băieţii, constată Porta. Vor avea o surpriză 
văzîndu-ne. 

— Mai ales cînd vor constata că sîntem din alt aluat decît cei 
pe care tocmai i-au ciopirțit, adăugă Heide mîngîind carabina. 

Cîntecul cazacului care și-a găsit două fete răzbătea pînă la noi. 

— Baionet' arm! comandă glacial locotenentul Ohlsen. Direc- 
ţia: cabana! 

Micuţul scoase trabucul din gură și se întoarse către Porta. 

— Iată-ne din nou alergînd. 

— Mă... pe treaba asta, suflă Porta gâfiind. M-am săturat. Veșnic 
să galopezi! 

Pe plutoane, desfășurați în trăgători, oamenii se aruncară la 
asaltul cabanei. 

Bătrinul, Legionarul și cu mine alergam alături de comandan- 
tul Ohlsen. 

Paralizaţi, rușii îi priveau pe cei care se năpusteau asupra lor 
urlînd ca niște sălbatici. 

Armele noastre automate detunară secerînd inamicul încă 
nedezmeticit. Primii se prăbușiră. Un minut, altul și-apoi furăm peste ei. 

Lupta se-ntinse crincenă și sîngeroasă, fiecare bătîndu-se pen- 
tru propria-i viață. Baionetele pătrundeau în carne vie, străpungeau 
piepturi. 

Drept în fața mea apăru un gigantic locotenent rus, învîrtind 
pistolul-mitralieră ca pe o ghioagă. Mă aruncai într-o parte ca să evit 
lovitura mortală și, reflex, izbii de jos în sus cu baioneta. Simțţii o scurtă 
rezistenţă, apoi lama își croi drum în pîntecele ofițerului care se prăvăli 
pe spate, scoțind ţipete îngrozitoare. În cădere pușca îmi fu literalmente 
smulsă din mîini. Atunci proptii un picior în pieptul omului și smucii 
de armă, care se frinse. Cu ciotul acela în mînă mă năpustii din nou 
înainte. Nu mai eram un om, ci o mașină de ucis. De frică. De nevoie. 

Porta se afla alături. Învălmăşeala era generală. Oamenii izbeau, 
se înjunghiau, urlau. 

Micuţul era în mijlocul curţii, cu trabucul cel mare în gură. 
Fumega ca un horn. Melonul îi tremura în virful țestei. Pistolul-mi- 
tralieră și-l pierduse. 

Doi ruși se năpustiră asupra lui. Scosei un urlet de groază, dar 
mai iute ca fulgerul, Micuţul îi înhăţă de gât și îi izbi de cîteva ori cap 
în cap. Cînd le dădu drumul, cei doi se prăvăliră, fără viaţă, la picioa- 
rele lui. Atunci se aplecă, ridică de jos un pistol-mitralieră și deschise, 
sălbatic, foc asupra unui grup inamic. Dacă se nimeriră să fie și cîțiva 
de-ai noștri pe acolo, ghinionul lor. 

Cîţi fură uciși? O sută? Zece? Douăzeci? Habar n-am. Un rus 
căzuse în spatele unei roabe. De la cîțiva pași, îi slobozii o rafală în cap. 
Ţeasta-i plesni ca un ou dat de perete. Multă vreme aveam să păstrez 
în fața ochilor chipul acestui om. 

Porta înfipse baioneta în spinarea unui flăcăiandru care se întor- 
sese să fugă. Heide călcă bestial în picioare fața unui tînăr infanterist 
rus care, chiar mort, continua să stringă la piept pistolul său mitralieră. 

Cît timp trecuse? O zi? O oră? Cîteva secunde? Nimeni nu mai 
știa. Ne trezirăm în spatele cabanei și ne lăsarăm să cădem pe pămînt, 
gifiind istoviţi, stropiţi de sînge, cu armele azvirlite, neglijent, alături. 
Ne descheiarăm la haine, aruncînd cât colo căștile. Unii izbucniră în 
plins. Ochii injectați de sînge căutau chipul camarazilor. Mai existau 
oare? Teama încerca inimile. Și cînd se regăseau, cădeau unul în bra- 
țele celuilalt, mulțumiți, ușuraţi. 

Iată-l pe Barcelona, trîntit pe burtă, cu uniforma zdrenţe. Mai 
încolo Bătrînul fumîndu-și pipa la rădăcina unui copac. Micuţul și 
Julius Heide odihnindu-se cu spinările rezemate de un perete. Micuţul 
avea un cap de parcă și l-ar fi muiat într-o baltă de sînge. Stege, cul- 
cat pe spate, privea norii. Paralizat parcă. Niciodată n-avea să fie un 
adevărat ostaș. Micul legionar ședea pe o treaptă a scării, cu veșnica 
sa țigară lipită de buză. Pe genunchi, pistolul-mitralieră gata să intre 
în acţiune. Îl freca grijuliu cu o cîrpă, obiceiul lui dintotdeauna. După 
cincisprezece ani de lupte și campanii știa că o armă se cere întreți- 
nută. Steiner se cocoțase pe zidul năruit al grajdului. Ţinea în mînă o 
sticlă cu alcool pe jumătate goală și era beat turtă. 

Da, erau cu toții. Cei din vechea gardă. Dar dintre noii veniți 
lipsea mai bine de o treime. Zăceau ici și colo, aidoma unor insulițe 
presărate pe o mare verde. 

Careva propuse să-i îngropăm. De auzit, auzirăm cu toții, dar 
nici unul nu vru să răspundă. La ce bun? Eram sleiți de oboseală, iar 
ei—morți. Nu mai simțeam nimic. Ș-apoi ulii și corbii trebuie și ei să 
trăiască. Un atac ca acesta costă scump. Cei care tot pălăvrăgesc des- 
pre frumuseţea luptei corp-la-corp ar trebui s-o încerce măcar o dată. 

Locotenentul Ohlsen ieși din cabană. Îşi pierduse cascheta și 
o tăietură lungă îi brăzda obrazul. 

— I-au lichidat pe toți, murmură el trîntindu-se pe pămînt. 

Porta îi întinse o ţigară. 

— Și comandantul, dom locotenent? 

— Înjunghiat ca un porc. 

— Mulţumescu-ţi ţie, Doamne, psalmodie Porta, ești cu adevă- 
rat drept. 

Locotenentul Ohlsen se întoarse spre Heide. 

— Ia doi-trei oameni cu tine și strîngeţi livretele militare ale 
tuturor morților. 

— Şi ale rușilor? întrebă Heide. 

— Bineînțeles. Nu mai pune întrebări idioate. 

Puțin mai tîrziu părăseam locul cu pricina, nu înainte de a fi 
aruncat în interiorul cabanei, care se aprinse imediat, cîteva sticle cu 
benzină și cîteva grenade. 

Proiectile de aruncător prinseră să explodeze printre noi. 

— Înainte, pas alergător! comandă locotenentul Ohlsen. 

— Ivan vrea să se răzbune, zise Bătrînul. 

În salturi, atinserăm drumul pe care ne aştepta locotenentul 
Spâăt și oamenii săi. 

— Bătrîne, pune armamentul greu în bătaie! ordonă locotenen- 
tul Ohlsen. Ai să acoperi retragerea. 

— Maică Precistă, se văicări Porta. Mereu pică pe noi măgăreaţa! 

Micuţul și Legionarul se și instalaseră în spatele mitralierei care 
întîmpină cu tac-tac-ul ei inamicul apărut la liziera pădurii. Pe colina 
din spatele nostru, minele de aruncător explodau cu bufnituri surde. 

— Pas alergătolr! strigă locotenentul Ohlsen. Mai repede! și 
îmbrînci furios cîțiva recruți care nu se mișcau destul de iute. 

Unul dintre ei, care apucase să facă o bucată de drum, scoase 
brusc un urlet atroce și începu să alerge în cerc, ținîndu-și pîntecele 
cu mîinile. 

Sanitătsgefreiterul Berg se repezi spre el, îl culcă și-i tăie uni- 
forma. Băiețandrul de șaisprezece ani murise însă. 

Berg își reluă cursa, agitînd trusa lui sanitară cu cruce roșie pe 
ea. În fugă își pierdu casca. Proiectilele cădeau chiar în spatele său, dar 
ca printr-o minune nu păţi nimic. Ne părea bine, pentru că-l iubeam 
cu toții pe Sanitătsgefreiterul Berg. Îşi riscase de nenumărate ori viața 
ca s-o salveze pe-a altora. Pe câți nu cărase el în cîrcă peste cîmpuri de 
mine și rețele de sîrmă ghimpată! Cînd ne băteam printre fortificațiile 
Sevastopolului l-am văzut cum se repede într-o tranșee ca să-l scoată 
de acolo pe locotenentul Hinka, grav rănit. Urmase apoi o cursă de 
trei kilometri, cu locotenentul rănit în spate, printr-o ploaie infernală 
de obuze. 

Iar cînd locotenentul Barring îl întrebase dacă dorește Crucea 
de Fier drept răsplată, Berg răspunsese cu simplitate că nu face colecție 
de tinichele. Și astăzi, la doi ani de-atunci, Berg continua să nu aibă 
nici o decorație, în afara nobilei medalii de Cruce-Roșie. 

Compania se adăposti pe după coline, acolo unde pădurea se 
despica aidoma unui fiord. Eram numai noi. Batalionul din Breslau 
dispăruse. 

Instalaţi într-o tranșee, ne apucarăm, după obicei, să jucăm 
zaruri. Miza era ce mai rămăsese din vinul defunctului comandant. 

Trecuseră cîteva zile de cînd tot călătoream,oprindu-ne 
în numeroase gări. Ore întregi trenul nostru aștepta pe linii 
moarte, printre mărfare încărcate. Marfă eram și noi. Soldaţi în 
război. În scripte, trenul nostru figura ca „mărfarul nr. 49”. 

Într-a șaisprezecea zi de la plecarea noastră de pe front, 
lungul convoi se opri, cu o smucitură violentă, porni din nou, 
apoi iarăși se opri. Scrîșniră roțile. Locomotiva șuieră și dispăru. 

Porta se săltă de pe maldărul de paie din fundul 
vagonului de vite nr. 9, privi ușa glisantă și constată lapidar: 

— Sîntem la Hamburg. 

Micul legionar se întinse. 

— Pe barba Profetului, diseară vom fi la Uraganul lui 
Tanti Dora. 

— Azi sînt Rusaliile, spuse, aparent fără legătură, 
Bătrînul. 

— Și de ce ne-o spui? întrebă Heide. Ce ne privește pe noi 
dacă sînt Rusaliile sau altceva? 

— Da, știu, răspunse Bătrînul dînd din umeri. 

— Anul trecut de Rusalii eram la Demiansk, spuse Porta. 

— Iarcu un an înainte, la Brest-Litovsk, continuă 
Micuţul, amintindu-și de un temerar furt a patru camioane cu 
haleală aparținînd unei unități SS. 

— Ia nu ne mai aduce aminte pe unde am umblat, se 
enervă Legionarul. E scîrbos. Trebuie privit numai viitorul. 

— Diseară mă duc la bordel, hotări Porta frecîndu-și 
mîinile. 

— Bernard-Sugativă mă așteaptă la Trei lepurași, spuse 
Heide. La Trei lepurași sînt atîtea dame că nici într-o lună de 
zile treizeci de hăndrălăi nu le-ar putea veni de hac. 

Cantina răsuna de voci sparte. Ciocnete de pahare. Chelneriţe 
oțărindu-se. Duhoare de cîrnat prăjit și de bere. Totul într-un decor 
afumat de mahorcă. 

Un Feldwebel pe jumătate beat fixă cu niște ochi urduroși pe 
un SS-ist olandez. 

— Nu ești gigea, pretinse el. Ai urechi clăpăuge. Nu-mi placi. 

Zbiera cît putea, folosind limbajul acela de copilaș la care recurg 
oamenii simpli cînd le vorbesc străinilor. 

Chelnerițele aduseră halbele cu bere. 

Porta se întinse peste masă spre un ostaș care purta pe gulerul 
negru al tunicii insigna argintie cu litere SD! şi izbucni în rîs cu acea 
siguranță de sine a omului beat: 

— Frățioare, ești un cur. Curul unui bărbat. Un avorton scîrbos. 
Și, mai ales, nu-ți imagina că i-ar fi cuiva frică de tine. 

Își suflă nasul cu degetele și urmă: 

— Am un cuțit. Avem cu toții așa ceva. Știi la ce slujește? 

SD-istul îl privi pe Porta, nepricepînd nimic. Prudent, nu 
răspunse. 

— Habar n-ai, mă avortonule! În acest ultim cuvînt Porta își 
puse tot disprețul. Slujește să le taie puța avortonilor. Și acum cară-te! 
Nu te vrem la masa noastră. 

— Dar eram înaintea voastră! protestă SD-istul, scos din sărite. 

— Știu, îi dădu Porta dreptate. Dar acum ajunge. Hai, plimbă 
ursul. 

— Asta nu! Cine ești să-mi dai ordin? 

Porta se ridică, luă de pe jos jobenul cel galben și și-l proțăpi pe 
țeastă. Apoi, cu aroganţa unui ofițer: 

— Ei bine, soldat SD! Ce-o fi în capul tău, lepădătură? Și să 
vorbești la persoana a doua plural cînd te adresezi unui Obergefreiter, 
lepădătură împuţită! 

O clipă Porta cugetă asupra expresiei „lepădătură împuţită”, 
apoi socoti că ar fi bine să folosească termeni mai adecvaţi: 

— Limbric nenorocit! 

Și trăgînd o dușcă de bere, îl privi pe Micuţul. 


[1] (germ.) SD—Sicherheitsdienst: serviciul de securitate. (n. trad.) 

— O să pierdem războiul. Dovada? Priviţi-i pe tipul ăsta. Nu 
mai există disciplină. 
— Ba mie unuia mi-ar place, mărturisi Micuţul. 
— Tu, frățioare, sfîrșești spinzurat, zise laconic Porta, după care 
se adresă SD-istului. 
— Ai dopuri în urechi? Ți-am spus să te ridici cînd îţi vorbesc. 
Și virindu-i sub ochi mîneca vestonului, continuă, amical: 
— Oare nu cunoști însemnele unui Obergefreiter al marii noastre 
armate? Două galoane în V pe un triunghi de postav? Drepţi, fir-ar să fie! 
— Du-te dracului, urlă SD-istul, scos cu totul din minţi și sărind 
în picioare se sprijini cu pumnii de masă fixindu-l sălbatic pe Porta. 
— Nesubordonare? Oho! constată Porta, uluit. Micuţule, fii bun 
și fă un raport. 
— Știi foarte bine că habar n-am să scriu, protestă Micuţul. Dar 
mă pricep să mă folosesc de cei doi pumni. 
— Acționează! 
Micuţțul își termină berea, scoase din buzunar un trabuc cât 
toate zilele și și-l duse la gură. 
Barcelona îi oferi foc. 
Apoi se ridică, uriaș, se scărpină pe piept, își săltă nădragii și-l 
arătă pe SD-istul cu trabucul. 
— Vino, puișorule, să-ți tragă mandea o chelfăneală. 
— Ce vreţi de la mine? Nu v-am făcut nimic! urlă SD-istul, pri- 
vindu-l isterizat pe Micuţul. 
Acesta îl apucă însă de umăr și-l împinse, fără bruscheţe, dar 
ferm către ușă. 
După cîteva minute, Micuţul reveni singur. Înhăţă paharul lui 
Heide și îl goli. 
— L-am făcut KO din al doilea pumn. Îmi plac treburile astea. 
Ţi-aduci aminte, Mergi-ori-Crapă, de prima noastră întîlnire? 
— Atunci însă tu erai cel care o încasase, rîse Barcelona. 
— Cum așa? protestă Micuţul. Ba el s-a lăsat fraierit de figura 
cu mîna întinsă.2] 
— Întocmai, mon camarade, confirmă Legionarul, dar n-o să se 
mai repete niciodată. 
[2] Vezi Blindatele Morţii (n. trad.) 

— În ziua aia însă a fost, rîse, mîndru de sine, Micuţul. 

— Așa-i. 

Porta trînti cu zgomot pe masă cana sa de un litru și urlă cât 
putu pentru a se face auzit în hărmălaia infernală a cantinei: 

— Băi tirfelor, băi putorilor, cinci duble, juma șliboviță, juma 
bere și în galop, fir-aţi să fiți! 

„Die Grosse Helga” sosi în goană. Crăcănată pe picioare, cu pum- 
nii în șoldurile sale uriașe, ea se propti în fața lui Porta ca un munte 
de carne, mai fioroasă ca cel mai fioros majur. 

— Und-te crezi, mă? Să nu-mi faci fetele tirfe, că te zvirl afară! 
Sintem ospătărițe cinstite și membre de partid. Bagă în cap. Prietenul 
Gertrudei e la SD. O să te ia el în fabrică de n-o să te mai recunoști. 

Porta făcu un gest de indiferență. 

— Ai svastică pînă și pe buci, iar fetia ţi-ai pictat-o în 
roș-alb-negrulă. 

— Fetia! urlă Micuţul, jucînd în jurul Helgăi. N-are așa ceva. E 
mai roasă decît asfaltul autostrăzilor lui Adolf. 

„Die Grosse Helga” fu pe punctul de a începe să zbiere, dar Micu- 
țul fi dădu un brînci care o expedie la capătul celălalt al încăperii. 

— Lasă predica, băi țîrcovnic cu fustă al lui Adolf! Ţi-am cerut 
bere, și nu borîtura asta! 

— Micuţul s-a făcut cui, spuse Steiner. 

Micuţul bătu din palme. 

— Mai repede, mai repede, boarfelor, cât timp să mai așteptăm? 
E cafenea aici, da sau ba? 

„Die Grosse Helga” sta gata să explodeze. Era într-o aprigă dis- 
cuție cu Gerda, o fată lungă și slabă, poreclită Coadă-de-Mătură. Gerda 
făcea gesturi frenetice, fără să priceapă o iotă din torentul de cuvinte 
cu care o potopea Helga. Se scărpină pe coapsă, își șterse mîinile de 
șorț și amestecă șlibovița cu bere, umplind cinci căni mari. 

— Uite o fată deșteaptă, zise Porta cu un zîmbet larg cînd Coa- 
da-de-Mătură aduse berea. 

— Dac-ai avea ceva șolduri, te-aș lua cu mine-n pat, se oferi 
galant Micuţul strecurîndu-i o mînă pe sub fuste. Dar așa îmi zdrelesc 
deștele de oasele tale. 


[3] Culorile drapelului de stat german. (n. trad.) 

Coada-de-Mătură drăcui și-l pocni peste cap cu platoul. 

— Nu-ţi lipsesc posibilitățile, continuă Micuţul, numa' că ești 
prea slabă. Ești mărturia vie a stării de război în cel de-al III-lea Reich. 
Dar fie! Dacă-mi aduci trei bucăţi de slănină sînt gata să mă ocup diseară 
de tine în dosul gardului. 

— Porcule! fu unicul comentariu al Cozii-de-Mătură. 

Blom, care ne părăsise cîteva minute, reapăru, venind direct de 
la biroul Statului Major. Blom era scutit de serviciu în afară de birouri. 
Un pansament uriaș îi înfășura gâtul: fusese rănit de o schijă de grenadă 
pe cînd încerca să salveze marmita cu basamac. Se întîmplase în ultima 
zi a luptelor din munți. Pansamentul îl obliga să-și ţină capul ţeapăn. 
Ar fi putut rămîne la infirmerie; preferase însă s-o șteargă. Fusese chiar 
pe punctul să ajungă la Curtea Marţială, dar colonelul Hinka reușise 
să-l scape. În ziua aceea, tipii de la Gestapo, care credeau c-au şi pus 
gheara pe el, fură grav decepționaţi trebuind să plece singuri. 

Porta scuipase în direcția lor și scrișnise printre dinți. 

— O să-i gîtuim pe toţi ticăloșii ăștia în ziua-n care amicii noș- 
trii vor câștiga războiul. 

Jandarmii militari se opriră o clipă, nu fiindcă ar fi auzit ce 
spunea Porta, ci fiindcă scuipase. 

— Ai scuipat, răcni Feldwebelul lor gata să se dea jos din mașină. 

— Și ce? E interzis? 

— Nu, dar depinde cum și pe ce scuipi. 

— Regulamentul nu zice nimic de scuipat. Poţi să scuipi unde 
vrei și eu unul scuip întotdeauna așa. 

Și Porta scuipă exact lîngă picioarele Feldwebelului. 

— Iar cînd îmi suflu nasul, fac așa... 

Își suflă mucii drept pe cizmele celuilalt. 

Feldwebelul se năpusti asupra lui cu bîta de cauciuc ridicată. 

— Văd că vrei să ne faci o mică vizită, ai? 

Porta dădu din umeri. Micuțul scoase pe jumătate afară din 
buzunar trabucul său cel gros. 

Nu se știe ce s-ar fi întîmplat dacă n-ar fi apărut locotenentul 
Ohlsen și adjutantul care, în doi timpi și trei mișcări, îi expediară pe 
jandarmi. 

Barcelona fu dat la serviciul interior. Oficial figura ca planton la 
cancelarie, dar cel mai des putea fi văzut la cantină sau la armurărie. Era 
fericit să fie din nou la companie. La infirmerie nu te afli niciodată în 
siguranţă. Șefii pot face cu tine ce vor și nu se știe niciodată unde vei fi 
trimis la ieșire. Cineva picat de nou-venit într-un grup unde nu cunoaște 
pe nimeni este practic un om mort. Lui i se repartizează întotdeauna 
corvezile cele mai periculoase: pusul minelor, legarea lor prin cabluri 
electrice. Pe cînd la companie ești între ai tăi. Te simți în siguranță. 

— Diseară sîntem de gardă, anunţă Barcelona. Inspecţie la 
cazarmă la orele 19. 

— Ce-o să păzim? întrebă Porta. Măcar de-ar fi un bordel. 

— Pofta-n cui! rise Barcelona. E în Piața Karl Muck. 

— Ce porcărie, exclamă Steiner, o să păzim Gestapoul. 

Barcelona aruncă Bătrînului ordinul, pe care acesta îl citi cu 
indiferență. 

„Plutonul 2, compania a 5-a se va prezenta pentru gardă la SHAII, 
Piața Karl Muck, Hamburg. Comandant de gardă: Feldwebel Wilie Beier; 
locţiitor: Feldewbel Peter Blom.” 

— Dacă durează tot așa, osă facă în curînd SS-iști din noi! strigă 
Heide. 

— N-aș putea spune că e tocmai treaba după care mă omor, 
remarcă Stege. Ceva mai rău nici nu găseau să ne dea. 

— Asta s-o crezi tu! zise Barcelona. Plutonul 4 stă și mai prost. 
Au fost numiţi pluton de execuţie la închisoarea Wehrmachtului de 
la Fuhlsbiittel. 

— De-aici ar putea ieși niște lovele de buzunar, se lumină la chip 
Micuţul. Cînd careva urmează a fi liberat umblă mai lesne la pungă. 

— Sper că n-ai accepta să fii plătit de niște oameni căzuţi în 
nenorocire. 

— De ce nu? De-abia în asemenea cazuri poţi recunoaște ser- 
viciile unui bun camarad. 

— Evident, făcu Porta convingător. Sînt și riscuri. 

— S-a băut prea multă bere, constată Heide și numără 
cartoanelel?l. 


[4] (germ.) SHA—Sicherheitshauptamt: Comandamentul Securităţii. (n. trad.) 
[5] În numeroase localuri europene, odată cu paharul cerut este adus și un 

— Iar tu vei plăti totul, hotări Micuţul pe un ton care nu suferea 
replică. Știu că ai bani în carimbul cizmelor. 

— De unde știi? mărturisi uluit Heide. 

— Păi să-ți explic, Julius. Mai ieri, aveam nevoie de ceva parale. 
Tot căutînd, m-am uitat și prin boarfele tale. Dulapul tău se închide 
prost. 

Heide își trase nervos cizma, scoase dintre căptușeală și față 
un teanc de bacnote și le numără. 

— M-ai furat! Lipsesc o sută de mărci. 

— Oh! Dar asta-i foarte urit! 

— Le-ai furat! îl acuză Heide. 

— Cine pretinde așa ceva? 

— Nu poţi nega! zbieră Heide scos din sărite. 

— Și cine m-ar opri? Legea e clară: n-ajungi numai să crezi și să 
bănuiești, mai trebuie și dovezi. 

— Am să te denunţ! amenință Heide. Furt în dauna unui sub- 
ofițer. Riști să te coste scump, Micuţule. Ai să ajungi direct la Torgau. 
Eu unul m-am săturat! 

— N-ai să faci nimic din toate astea, spuse, categoric, Micuţul. 
Dacă mă dai pe mîna Gefepo-ului, s-ar putea să am excelenta idee de a 
colabora cu ei. lar cînd aș termina de ciripit, cazul tău ar umple cîteva 
dosare. 

— Turnătorule! exclamă, scîrbit, Heide. 

— În cazul ăsta sîntem colegi, rîse Micuţul. 

— Ce-ar fi să cumpărăm una sau două sticle de bere ca să le luăm 
cu noi? propuse Porta. Coadă-de-Mătură ne-ar face amestecul. Le-am 
putea dosi în adăpostul ăla antiaerian scos din uz. În ultimele două 
luni au făcut acolo de gardă cei de la vinători. Se pare că-i o ascunză- 
toare formidabilă. Nici unul din ștabi nu coboară în pivniţa în care-i 
corpul de gardă. 

— În pivniţă? întrebă Steiner. Dar tot acolo sînt și celulele. 

— Da, însă numai cele de tranzit, lămuri Porta. Toţi prizonie- 
rii sînt mutaţi în a doua zi. Cei cu care Stapol€| n-a terminat încă sînt 
instalaţi sus, la mansardă. 


mic disc de carton, în chip de suport. La sfîrșitul consumaţiei, chelnerul 
face socoteala cartoanelor și întocmește nota. (n. trad.) 


[6] (germ.) STAPO—Staatspolizei: poliţie. (n. trad.) 

Heide, care renunțase la ideea recuperării celor o sută de mărci, 
se amestecă în discuţie. 
— Am putea ascunde sticlele în piciorul calului împăratului. 
E gol pe dinăuntru. 
— Eu am fost cu ideea, triumfă Micuţul. N-am seamăn cînd e 
vorba să descopăr ascunzători imposibil de găsit. 
— Am remarcat, spuse sarcastic Heide trecîndu-și mîna peste 
carimbul cizmei. 
— Hai să cumpărăm trei sticle, propuse Micuţul. Atît încape 
în piciorul calului. 
Și urlă pentru urechile Cozii-de-Mătură: 
— „Dortmunder” atîta, indică el cu degetul cantitatea de bere. 
Restul șliboviță. Înţeles, gagico? 
— Potolește-te, potolește-te, bombăni Coada-de-Mătură. 
— Fă ce ţi se spune, o sfătui Porta. Și umplele-le bine, s-aude? 
Apoi se întoarse spre micul legionar: 
— Am zis bine, Mergi-ori-Crapă? Începem cu berea, apoi trecem 
la șliboviţă. 
— Perfect, mon camarade, făcu Legionarul. 
— Nu le mai scutura, pațachino! urlă furios Micuţul smulgînd 
sticlele din mîinile Cozii-de-Mătură. 
— Ușurel, îl povățui fata. 
— Gura, garido, sau te trezești cu pumnul meu peste bot! Auzi, 
să scuture berea noastră!... O agiţi ușurel, ușurel, uite așa. 
— De ce? întrebă, prostește, Coada-de-Mătură. 
— Nu știu, răspunse Micuţul, dar așa se face. 
Coada-de-Mătură mai aduse două sticle, luă în tăcere banii, 
verifică atent fiecare bilet ca să se asigure că nu e fals, după care îi făcu 
să dispară în geanta purtată sub șorț. Fără o vorbă, se răsuci pe călcîie 
și se îndreptă spre bar. La jumătatea drumului fu însă oprită de urletul 
lung scos de Porta. 
— Isuse Mîntuitorule, ardă-te focul iadului să te arză de putoare! 
Ce-ai făcut cu ienupărul? 
Și ridică sticlele-n sus. 
— L-am uitat, murmură Coada-de-Mătură. 

— L-ai uitat? și mai îndrăznești să mărturisești? Da poți să uiţi 
tot ce vrei, pînă și tampoanele, dacă-ți mai vine, dar ienupărul... 
— Hai, hai! bombăni Coadă-de-Mătură aruncînd pe masă un 
săculeț de boabe. 
— Ce crezi, fă, că sîntem autoservire? o întrebă Porta azvirlin- 
du-i îndărăt săculețul. 
— Ah, fir-ar să fie! ţipă ea, dar se apucă totuși să toarne boabele în 
sticle. Aș vrea să fie arsenic, nu ienupăr! mai adăugă ea înainte să plece. 
Steiner ieși din toaletă, se crăcănă și, fără să-i pese de ospătăriță, 
se apucă pe-ndelete să se încheie la prohab. 
— Doamne, tare-i bine cînd te taie. Credeam că-s în luna noua 
și-o să făt ditamai butoiul de bere. 
Înhăță cana sa pe jumătate plină și o goli cu lungi înghiţituri. 
Mărul lui Adam îi juca precum un ou cînd clocotește apa. Rigii viguros 
și, punînd cu zgomot cana pe masă, se șterse mitocănește pe buze cu 
mîneca. Apoi linse picăturile rămase. 
— Tare-i bine, zise el. 
— Ce-i așa de bine? întrebă Porta devenind brusc arțăgos. 
Provocator, el se lăbărță pe toată banca, ocupind-o în întregime. 
— Să te ușurezi. 
— Și de ce-i așa de bine? 
Steiner rămase cu gura căscată. Îşi căuta cuvintele. Se scărpină 
în virful nasului. 
— Păi, se-nţelege de la sine. E bine, fiindcă-ţi vine. Se lumină la 
față, încîntat la culme: Asta-i, e clar. 
— Ești diliu la bilă, sau ce? întrebă Porta. Păi dacă nu-ţi vine, 
n-o faci. Sau la tine-i altfel? 
Heide se aplecă peste masă, rînjindu-și dinţii: 
— Ia spune-ne, cum faci cînd n-ai chef? 
Cu toții izbucnirăm într-un ris gros și timp. 
— Uitaţi-vă la dobitocul ăsta! mugi Porta arătîndu-l pe Steiner: 
Adicătelea, el se duce la umblătoare și cînd n-are chef! 
Steiner se înfurie și-i arătă lui Porta pumnul. 
— Roșcovan afurisit, îl vrei peste bot? 
— Oh, da te rog, chicoti Porta. 
Furios, Steiner izbi. Porta fentă la iuțeală. 

— Dumnezeule, ai fi putut să mă atingi! Violenţa e un lucru 
tare grav! 

Steiner își ieșise complet din sărite. Brațele lui acționau ca niște 
biele, dar Porta știu să evite teribilele lovituri. Atunci, furios la culme, 
Steiner înhăță o halbă și o aruncă în Porta. Halba se sparse de perete. 

Coada-de-Mătură se năpusti cu o ditamai măciucă în mînă. 

— Cine a aruncat halba? urlă ea isteric. 

Zece oameni îl desemnară, entuziaști, pe Steiner. 

„Coada-de-Mătură îl pocni zdravăn în umăr. Steiner scoase un 
răcnet sălbatic, dar înainte de a se dumiri bine mai căpătă una peste 
mutră. 

Porta fu uitat. Steiner se năpusti asupra Cozii-de-Mătură, care 
o luă la goană urlînd. O prinse chiar lîngă ușă, o blocă și începu să-i 
izbească țeasta de ușcior. Ea se porni să zbiere ca în ceasul morţii și 
se apară ca o leoaică. 

„Die Grosse Helga” ţișni ca un tanc, cu o sticlă de șampanie în 
fiecare mînă. 

Steiner nu observă acest atac din flanc, extrem de periculos. 
Helga ochi atent și o secundă mai tîrziu prima sticlă se sfărimă de 
ceafa lui Steiner. Siîngele și șampania porniră gârlă laolaltă. 

— Asasinule! urlă Helga pocnindu-l cu piciorul în burtă. Simul- 
tan, cea de a doua sticlă de șampanie ateriză pe scăfîrlia lui Steiner. 

Acesta se prăbuși. 

Coada-de-Mătură se dezlănțui. Înhăță ce mai rămăsese din sti- 
cla spartă și tocmai se pregătea s-o expedieze în mutra adormitului 
Steiner, cînd „die Grosse Helga” interveni, dezarmînd-o cu o rapiditate 
surprinzătoare la o femeie atît de grasă. 

— Am să-l omor pe ticălosul ăsta! răcnea Coada-de-mătură. 
Gertrude o să-l reclame iubitului ei din SD. Vreau să-l văd spinzurat! 

Gertrude tocmai sosea, cărînd o ladă cu sticle de bere. Gertrude 
mirosea întotdeauna a bere. Avea părul spălăcit și un veșnic coș pe 
virful nasului. 

— Gertrude, strigă Coada-de-Mătură, găsește ceva să-i ciripești 
gagiului tău din SD. Niscaiva chestii împuțţite despre dobitocul ăsta. 
Și se apucă să-l izbească, furioasă, cu piciorul pe Steiner, care zăcea 
inconștient și plin de sînge. 

— A la bonne heurel”l, răspunse pe franțuzeşte Gertrude. 

Habar n-avea ce vor să zică vorbele astea, dar socotea că face 
frumos. Expresia o știa de la un marinar francez cu care fusese logodită 
în cele opt zile cît vaporul acestuia rămăsese la Hamburg. Dacă cineva 
voia să obțină ceva de la Gertrude, era de ajuns s-o întrebe admirativ: 

„Cum, tu vorbești franțuzește>” Atunci Gertrude se pierdea toată și se 
lansa într-o interminabilă istorisire în care era vorba de o familie bogată 
care dăduse faliment și o lungă ședere într-un pension francez. Poziția 
geografică a sus-numitului pension nu prea era clară, dar ajungea s-o 
asculți cu interes și admirație ca apoi să obţii totul de la ea. 

Porta și Micuţul făcuseră experiența, mîncînd și bînd o seară 
întreagă pe cheltuiala ei. E drept că treaba asta îl costase pe Micuţul o 
gaură-n cap. Întorcîndu-se la cazarmă, ținuse să-i arate lui Porta cum 
se execută în mod reglementar comanda „culcat” în arma infanteriei 
și, în special, la Regimentul 14 Infanterie în rîndurile căruia Micuţul 
își începuse pe vremuri cariera sa militară. Se triîntise deci cu frenezie 
pocnindu-se cu ţeasta de un pietroi. Sîngele porni să curgă dintr-o rană 
drept în mijlocul frunții. 

Atunci, braţ la braţ, cîntînd cît îi ținea gura: Soldaten sind keine 
Akrobatenl!?l, o porniră spre infirmerie, unde Micuţul fu internat. 

Micuţul se ridică și-i strigă Cozii-de-Mătură: 

— Dacă-mi plătești două-trei beri îl tăbăcesc pe Steiner cu șuturi 
în fund, după care-i stiîlcesc mutra cu picioarele. 

Micul legionar se interpuse fulgerător: 

— Non, non, mon ami. Ajunge. Doar n-o să-l omorim? 

— Eu unul n-aș avea nimic împotrivă, zise Micuţul. Păcat numai 
că-i așa de greu să scapi de un cadavru. Aici, la Hamburg, singura solu- 
ție e hîrdăul cel mare. 

— Înainte de a ajunge tu în port în cârcă cu un cadavru, Kripo 
te-a înhățat demult, observă Blom. 

— E prost că sîntem de gardă în seara asta. Aș avea mai degrabă 
chef să dau o raită pe la Motan ca s-o văd pe dama cu rochia verde, 


[7] (fr.) Să-ţi fie de bine (n. trad.) 

[8] Soldaţii nu sînt acrobaţi, parodie a unui cîntec ostășesc în care există 
cupletul: Soldat sind Soldaten/Und keine Herzpiraten (Soldaţii sînt soldaţi/Și 
nu ai inimilor pirați). (n. trad) 

mărturisi, din senin, Heide. Simbăta trecută i-am propus cinci bumăști 
pentru o ședință, dar n-a vrut. 

— E chiar atît de scumpă, exclamă Barcelona. Cât ia? 

— Dublu și numai pentru un singur număr. 

— Bernard-Sugativă pretinde c-a stat cu Verzitura o noapte și 
o bună parte din a doua zi pentru cinci mii de mărci, spuse Porta. 

— Şi eu am auzit la fel, strigă Steiner ridicîndu-se, plin de sînge, 
de pe podea. Au făcut-o de 67 de ori. Bernard-Sugativă de-abia se mai 
ținea pe picioare. 

— L-am văzut cînd s-a întors, clătinîndu-se, la Trei Iepuri, con- 
firmă Barcelona. A băut patru rachiuri de ienupăr pe loc, după care le-a 
dat afară pe cele două coarde care rezemau barul. Cînd unul dintre 
consumatori s-a trezit să protesteze, Sugativă a declarat că, trei luni 
de-aici încolo, nu suportă să vadă cur de muiere. Mergea de parcă Ver- 
zitura l-ar fi ţinut o săptămînă la saramură. 

— Te-apucă damblaua, filozofă Porta, cînd te gindești ce poți 
obține, în zilele noastre, dacă ai parale. Ba, chiar, îmi aduce aminte de 
experiența mea cu o damă de consumație... 

Cufundat în amintiri, Porta sparse un ou de pescăruș în paharul 
său de șliboviță și amestecă energic cu baioneta. 

— E bun? întrebă Heide. 

— Ba-i scîrbos, răspunse Porta și linse baioneta. 

— Povestește-ne cum a fost cu fata pe care ai cerut-o de nevastă, 
spuse Bătrinul pufăind din pipă și consultîndu-și ceasul. Mai e timp 
pînă să mergem la inspecţie, adăugă el și se instală confortabil, cu 
picioarele pe masă. 

Îi urmarăm cu toții exemplul, chicotind dinainte la gîndul poveș- 
tilor lui Porta, un fermecător amestec de adevăr și minciună. 

— Era tocmai înainte de începerea rezbelului nostru, începu 
Porta. Pe atunci eram în Regimentul 11 Tancuri, la Padeborn, un orășel 
plicticos și puritan. Dacă aveai chef să te distrezi trebuia să-ți pescu- 
iești fata duminică dimineaţa la slujba de la catedrală. Războiul ăsta 
nu mă prea încînta. Îmi plăcea viaţa tihnită din cazarmă. Mă și vedeam 
pornind către obuze, gloanţe, abstinenţă, foame, sete și victorii amare. 

„Treaba asta nu-i de tine, Joseph Porta”, mi-am zis eu și imediat am fost 
atins de o maladie gravă. 

Bătrînul chicoti încetișor. 

— N-am să uit niciodată. Ai încercat pe puţin treizeci de trucuri 
diferite, doar-doar ţi-ai provoca o boală și nimic. Ba chiar, după fiecare 
nouă încercare, arătai parcă și mai bine. 

— Într-adevăr, confirmă Porta, adunînd cu degetul resturile 
oului și lingîndu-le, m-am călit așa de grozav că după aia nici ghiu- 
lelele de tun nu m-au mai putut atinge. Dar tot am izbutit să intru la 
infirmeria garnizoanei. 

— O ştiu, era în mînăstirea din spatele catedralei, zbieră Micuţul. 
Am fost și eu acolo cînd mi se umflase degetul de la picior. Am venit 
doi kilometri cît erau de la cazarmă pe jos, încălțat cu o singură cizmă. 
După aia l-am întâlnit pe Feldwebelul Meyer, lua-l-ar toţi dracii. M-a pus 
să sar de patru ori zidul de lingă brutăria aia mare și-ntr-o asemenea 
viteză că uitasem aproape cît de tare mă doare piciorul. 

— Da ce l-a apucat? întrebă Stege. 

— Nu i-am putut explica destul de repede ce-i cu mine. S-a por- 
nit să ragă de pe trotuarul celălalt unde se oprise împreună cu Gerda, 
fiica măcelarului. O știți, zăluda aia care, într-un moment de nebunie, 
a crestat cu briciul ce-avea mai de preț Gefreiterul Brandt. Voia să-i ia 
ochii acelei timpite. 

„Creutzfeld, urlă el, ai inventat cumva un nou regulament în ceea 
ce privește ținuta militară, de vreme ce umbli cu o cizmă în mînă? Și 
nici măcar n-ai salutat. Ai uitat cumva că trebuie să duci laba la par- 
tea superioară a corpului atunci cînd ai cea mai vagă bănuială că un 
Feldwebel s-ar putea găsi pe o rază de o sută de metri?” 

„Herr Feldwebel, i-am zis eu, nu pot saluta fiindcă într-o mînă 
am bastonul, iar în ailaltă cizma.” 

Meyer explodă: 

„Plod de pripas ce ești, aruncă imediat bastonul și cizma! Salu- 
tul din mers!” 

Am aruncat băţul și cizma. N-aveam chef să fiu spînzurat pen- 
tru neexecutare de ordin. După aia, șontic-șontic, m-am tras nouă pași 
îndărăt și, șchiopătînd prin faţa Feldwebelului, am salutat reglementar. 
Evident, n-a fost deloc mulțumit. A trebuit să trec salutînd de zece ori 
prin fața lui, în timp ce el mă privea cu ochii ăia ai lui de pește mort. 
I-am expus cazul degetului meu de la picior, care se umfla și era tot 

negru. El l-a examinat și mi-a interzis să-l ţin în sus. Trebuia să stau 
corect în poziția de drepți. Am încercat să-i explic că-i absolut imposibil 
să țin blestematul ăla de deget orizontal. Atunci a devenit bădăran și 
a pretins c-aș avea nevoie de exercițiu. 

„Atac de blindate din stînga! mi-a comandat el. La adăpost după 
zid!” 

Eu, executarea. Ordinu-i ordin. Da n-am apucat bine să sar zidul 
înalt de trei metri jumătate și să mă trîntesc la pămînt de partea ailaltă, 
că-i și lipseam. 

„Atac de blindate din dreapta! 

Eu, iarăși peste zid. Ca să nu fie prea monoton, s-a gîndit el să 
mă atace și o escadrilă de avioane. Galop peste drum, săritură peste 
zid. Uite-așa și-au bătut joc de mine, el și Gerda, o jumătate de oră. În 
tot timpul ăsta a trebuit să fac față asaltului combinat al tuturor arme- 
lor inamice. Doamne, ce-am putut năduși! Pe urmă, din nou drepți în 
faţa lui. 

„Degetul de la picior orizontal!” îmi ordonă el. 

„Imposibil, Herr Feldwebel”, zic eu, ceea ce era purul adevăr. 

S-a apropriat de mine, mai-mai să mă atingă. 

„Creutzfeld, îţi ordon pentru ultima oară să pui degetul jos pe 
pavaj. 

Mă străduiam eu cît puteam, dar degetul tot în sus stătea de 
parcă și-ar fi bătut joc de majur. Atunci a făcut un lucru foarte nasol: 
s-a lăsat cu tocul cizmei pe deget. Eu am scos un răcnet înspăimîntă- 
tor. Ela ris: 

„Amărîtule! Piei din ochii mei!” 

Nici nu vă puteţi închipui cît m-a durut. Piînă-n străfundul 
rărunchilor. M-am tîrît la infirmerie și acolo m-au internat. Și, întor- 
cîndu-se spre Porta: 

— Îl cunoști și tu pe medicul șef, ăla cu piciorul de lemn, maio- 
rul-medic Brettschneider? Tartorul tartorilor. Într-o zi m-a băgat de 81 
de ori sub pat fiindcă ascunsesem un cîrnat între cearceafuri. 

— Mersi, îl știu, rise Porta. Am avut cinstea. Vine în prima zi, cu 
toată suita după el, în sala în care eram. Se uită la mine, îmi tușește în 
nas, în timp ce eu stăteam întins așa cum cere regulamentul. Reușesc 

să îngaim: „Porta Joseph, Gefreiter din Regimentul 11 Tancuri, la ordi- 
nele dumneavoastră, domnule maior. Sînt paralizat și din nefericire 
incapabil să plec la război.” 

S-a uitat la mine de parcă aveam ciumă. Bruta cazonă își lin- 
gea de pe acum buzele. Mă așteptam la niște răcnete furioase. Cînd 
colo, monstrul începe pe un ton blind și înțelegător care mă sperie 
de-a binelea. 

„E adevărat oare? Soldăţelul e paralizat. Vai, ce păcat.” 

„Da, domnule, maior, e foarte păcat”, zic eu cu aerul că abia mai 
pot șopti. 

El ride ca un șacal. 

„Ce nenorocire, soldăţelule. Să paralizezi tocmai în momen- 
tul în care regimentul pleacă la război ca să-i zdrobească pe inamicii 
Reichului.” 

„E o foarte mare nenorocire, domnule maior”, repet eu întinzîn- 
du-mă și mai tare în poziție de drepți. 

El trage cearșaful de pe mine astfel ca toate infirmierele să mă 
poată admira, după care se apucă să mă împungă cu un ac prin diverse 
locuri. Și impungea, ticălosul, nu glumă. Da' și eu mă ţineam tare. Nici 
un of. De parc-ar fi împuns într-o scîndură. Cînd s-a săturat, s-a întors 
către admiratorii săi: 

„Îl vedeţi pe soldăţelul nostru. Își dă perfect seama că s-a căp- 
tușit cu paralizia asta într-un moment foarte neprielnic.” 

Eu fixam tavanul, în poziție reglementară: mîinile întinse în 
lungul corpului, tălpile desfăcute, 45 de grade între degetele groase. În 
militărie e nevoie de ordine. Normal. Altminteri e harababură. 

„E drăguţ din partea dumitale, soldăţelule, să vii la noi cu parali- 
zia asta. Nu-ţi fie teamă. O să te vindecăm. Știu despre ce-i vorba. Te-a 
lovit așa, deodată, ca un trăsnet. Exact în momentul izbucnirii războ- 
iului. Cu o zi înainte, cînd pacea domnea încă pe pămînt, zburdai ca 
un iepuraș. Nu-i așa, sodăţelule>” 

Și se scărpina în dosul urechii, privindu-mă cu ochii mijiți. 

„Chiar așa, domnule maior.” 

„Cunosc, cunosc bine, soldățelule, dar povestește-ne totuși cum 
ți s-a-ntîmplat. Cazul dumitale e foarte interesant.” 

Ah, mi-am zis eu, e ușor de dus măcelarul ăsta. 

„lată domule maior. M-a apucat cînd Hauptfeldwebelul Edels a 
comandat adunarea pentru împărțirea muniției. Am devenit deodată 
rece, sloi de gheaţă și mi-am spus: «Porta, pentru Dumnezeu, ce ai?» 
Cazarma se-nvîrtea cu mine ca o morișcă. Ajunsesem în capul scării 
de la armurărie cînd m-a prins paralizia. Am plîns de dezamăgire la 
gindul că nu pot nădăjdui la o moarte eroică. Acolo, la Berlin, dom- 
nul și doamna Porta ar fi fost mîndri. Ar fi putut povesti prietenilor 
și vecinilor: «Fiul nostru a căzut ca un erou», în timp ce acum au un 
biet paralitic, pironit la pat pentru tot restul războiului. Izbutesc chiar 
să-mi storc o lacrimă și continui cu un gâfiit de plîns în voce: Eram atât 
de fericit să fac războiul, domnule maior! Într-o bună zi toată lumea 
mă va arăta cu degetul fiindcă n-am nici o medalie. Gefreiter Porta cu 
respect își permite să vă întrebe dacă nu există ceva ca un paralitic să 
poată sluji în vreme de război pe Fiihrer, poporul și patria sa?” 

Casapul făcea da din cap și mă apăsa ușurel pe burtă. Apoi se 
făcu al dracului. Fără preaviz mă pocni cu un ciocan peste genunchi: 
instantaneu picioarele mele ţișniră în sus și-l izbiră în faţă, aruncîndu-i 
ochelarii. Fără să se sinchisească de cuconetul prezent, urlă: 

„Zwirli din copite, mincinos împuţit!” 

Își pipăi nasul și scuipă furios. Brusc se opri şi mă privi cu un 
ochi acuzator. 

„Nu-i aşa că n-ai poftă de mîncare>” 

Pe loc mi-am zis: „Dumnezeule, de unde o ști?” căci tocmai mă 
gindeam la cîrnații pe care-i ascunsesem sub cearșaf. 

Mi-a virît un aparat în ureche și a scotocit pe-acolo multă vreme. 
Poate că voia să vadă dacă nu-s țicnit. Pe urmă mi-a ridicat pleopele. 
O fi daltonist, mi-am zis, și am răcnit: 

„Am ochii albaștri, domnule maior.” 

„Ţine-ţi fleanca! Te-am întrebat dacă ţi-e foame?” 

Poftim de te descurcă, bătrîne Porta, mi-am spus. Îţi ordonă 
să-ţi ţii fleanca și totodată te întreabă ceva. 

Ce să fac? Mi-a ascultat inima, m-a pus să deschid gura ca să se 
uite la amigdale. Pe mine mă încerca un pîrț grozav, dar n-am îndrăznit 
să-i dau drumul. 


90 


Reacție în lanţ 


„Poftă de mîncare? urlă el. Ai poftă de mîncare?” 

„N-am poftă de mîncare, domnule maior!” 

Nu era adevărat, aș fi halit și o vacă. 

„Vom face economie de hrană, zice el cu un zimbet mulțumit. 
Și nici somn nu-ţi este?” 

„Nu, domnule maior.” 

Bruta rînjește și-și arată colții de lup. 

„Da ce groaznică boală ai. Ne ia aproape cu frică. Ar fi poate mai 
bine să te izolăm. Închisoarea militară ar fi tocmai potrivită. Dar să 
mai așteptăm cîteva zile. Sintem foarte pricepuți și cunoaștem o seamă 
de maladii ciudate. Maladii înspăimîntătoare care survin totdeauna 
cînd începe un război. Nu-ţi fă griji, soldățelule. Sîntem pregătiți, iar 
tu n-ai altă dorință, nu-i așa, decit să te înzdrăvenești ca să te poţi bate 
ca un adevărat erou?” 

„Aș fi foarte fericit, domnule maior, dacă aș putea deveni curajos.” 

Monstrul dădu din cap și-și lustrui, energic, lentilele ochelarilor. 

„Încearcă să te dai jos din pat, soldăţelule. Poate că paralizia a 
și dispărut.” 

„Imposibil să mă dau jos din pat, domnule maior.” 

Atunci porunci infirmierelor să mă ajute, dar cum mă puneau 
alea pe picioare, cum mă prăbușeam. Fetele se străduiau cît puteau, da 
și eu nu mă lăsam: era în joc viața mea. „Trebuie să te ţii tare, Porta, îmi 
ziceam. Războiul se va termina curînd.” Vraciul cel mare avea vizibil 
chef să-mi ardă cîteva șuturi. 

Patru dintre putorile alea reușiră să mă culce îndărăt. 

„N-avem noroc, constată el. Ce maladie tenace! Dar o să-i venim 
noi de hac. S-au văzut și altele pe-aici. O să începem printr-un tratament 
plăcut și ușor. Spălături stomacale de trei ori pe zi. Concomitent se vor 
administra vomitive. Regim foarte sever. Din două-n două zile, o cură 
de chinină, dar radicală. Soldățelul nostru e grav atins și ar vrea să se 
vindece cît mai repede ca să poată lupta pentru Fiihrerul său, pentru 
patrie și popor. Ţi se rupe pur și simplu inima să-l vezi în halul ăsta.” 

Ipocritul se aplecă deasupra patului și mă bătu ușurel pe obraz. 

„Să ai toată încrederea în noi, soldățelule, o să te punem pe 
picioare într-un timp record. Ai să poţi pleca cât de curînd pe front și 
acoperi acolo de glorie." 

„Este oare într-adevăr posibil să mă vindec”, reușesc eu să 
Murmur. 

El dădu din cap că da, zimbind larg. Atunci îi înhaţ mîna și 
i-o ling ca un tigru înfometat care a dat peste cîteva picături de sînge 
proaspăt. 

„Dumnezeu o să vă răsplătească, domnule maior, iar mămica 
sa, Fecioara Maria, o să cheme la cer sufletul dumneavoastră unde 
numeroasele dumneavoastră păcate vor fi iertate.” 

EI s-a uitat la mine o clipă, s-a schimbat la faţă și a plecat aproape 
în fugă, urmat de întreaga sa echipă. 

În un'șpe zile m-au vindecat, lua-i-ar dracii! Atât de bine că m-am 
întors la cazarmă în pas-de-giscă, escortat de trei Sanitătsfeldwebeli. Mă 
aflam de altfel în tovărășia a patru eroi diletanţi care fuseseră trataţi, 
respectiv, de reumatism, nefrită, imbecilitate cronică și amnezie. Ăsta 
din urmă fusese atît de radical vindecat, încât ajunsese să-și aducă 
aminte de toate amănuntele din viaţa stră-stră-străbunicii sale, ba 
chiar data și ora cînd și-a rupt aţa. 

Convenirăm cu toții că medicina făcuse într-adevăr progrese 
enorme. 

— La cazarmă, continuă Porta, ne frecau atîta încât cel cu nefrita 
a găsit cu cale că singurul mijloc de a scăpa de boala sa este să-și vîre-n 
gură ţeava unei puști și să apese pe trăgaci cu piciorul. Jumătate din 
creierul lui a rămas lipită de tavan. 

Subofițerul Gerner se străduia să ne ridice moralul cu ajutorul 
cîntecelor ostășești. Toată lumea pe vine, cu cîte un scaun ţinut în 
mîinile întinse și cîntînd: 


Sînt un om liber și mîndru că-s husar, 
Toate fetele mă iubesc, 
Stindardul nostru e simbolul libertăţii, 
Ola-hi, ola-ho! 


Gerner, în picioare, pe masă, bătea măsura cu o cravașă, ame- 
nințindu-ne întruna cu închisoarea pe viață. 

Gerner ăsta inventase o anume metodă de șters praful. Dădea 
ordin unui soldat să se cațere pe un dulap și acolo să se rostogolească 

pe burtă. Dacă mai rămâînea praf, atunci cei însărcinați cu curăţenia 
dulapurilor trebuiau să se culce, iar ceilalți îi trăgeau de miîini și de 
picioare, frecînd cu ei întreaga suprafaţă. Tot după metoda asta radi- 
cală se mătura și pe jos. 

Jumătate din oameni se culca pe burtă, jumătatea cealaltă îi 
trăgea de picioare. De sus, de pe masă, Gerner urla: 

„Corvoada pentru măturat, înainte-e-e 'arș!” 

Mergeam în pas-de-giscă pînă la peretele din față, unde făceam 
o întoarcere la comanda lui Gerner. 

„Jumătate la dre-a-a-pta! Dacă vreun „aspirator” vede o scamă, 
s-o lingă!” 

— Vi-l amintiți pe Schnitius? rise Porta. Cel căruia i s-au amputat 
picioarele? Într-o zi a uitat să scuture o scrumieră. Și-a dat seama cu o 
secundă înainte ca Gerner să intre pentru inspecţie. Atunci, la iuțeală, 
a ascuns scrumiera plină sub o pernă. Gerner era însă pesemne un 
extralucid. Avea el un fel al său de-al înghesui pe plantonul de servi- 
ciu. Schnitius devenea întotdeauna mut de spaimă și Gerner trebuia 
veșnic să-i scoată vorbele cu cleștele din gură. N-apucă el să termine 
raportul: „Sala a fost curățată și aerisită”, că Gerner scoase unul din 
urletele sale celebre și se apucă să ridice pernele. Dînd peste scrumiera 
plină, răcnește la Schnitius care se făcuse verde la faţă: 

„Tu ai ascuns porcăria asta aici?” 

„Da, Herr Unteroffizier”, biiguie Schnitius. 

Gerner scoate pistolul și-l armează. 

„Ai merita să te curăţ pe loc, dar am suflet bun. Te iert de data 
asta, dacă faci ca mizeria aia să dispară imediat. 

„În ce fel, Herr Unteroffizier?” 

„Halește-o!” ordonă Gerner. 

Schnitius înghiţi tot ce era în scrumieră și o linse pînă începu 
să strălucească. Dar niţel mai încolo i se făcu rău și vru să borască. 
N-apucă să ajungă decît pînă la ușa privatei, că ce avea în burtă ţișnește 
afară. Gerner, care era înăuntru pe tron, îl auzi. 

„Ce se-ntîmplă acolo?” urlă el. 

Schnitius se scutură și strigă către ușă: 

„Panzerschiitze Schnitius anunţă că a vomitat, Herr Unteroffizier.' 

„Linge!” îi ordonă sec Gerner. 


p 

Schnitius se afla în plină activitate cînd fu oprit de comandan- 
tul nostru de companie. 

— Cine era comandantul vostru? întrebă Heide. 

— Bun băiat. Locotenentul Henning. 

— Bun băiat. L-am avut comandant de pluton. Nu suportă șica- 
nele. Ce i-a făcut lui Gerner? 

— Oho-ho! urmă Porta. Ce scandal a ieșit. Henning l-a chemat 
pe Schnitius la el în birou. Schnitius a făcut tîmpenia să povestească 
totul și Gerner a fost frecat zdravăn a doua zi. Întâi de către Henning 
și după aia de Hauptfeldwebelul Edels. Edels le-a ţinut subofițerilor o 
predică, l-am auzit noi urlind: 

„Nu-mi pasă dacă subofiţerii mei stilcesc mutra oricăruia dintre 
Tăcani, dar nu vreau să existe plingeri. Timpul meu nu-mi permite așa 
ceva. Gerner, ai făcut un rău întregii companii. Pentru asta faci zece 
zile de pîrnaie. Am pus și ovorbă bună pentru tine la gardian, Stabsfel- 
dwebelul Kraus, care mi-a făgăduit că o să-ți tragă la picioare-n fund 
pînă faci hemoroizi la amigdale.” 

Înainte însă de a-și încheia discursul, Edels l-a adus pe Schni- 
tius și, învîrtindu-se în jurul acestuia, le-a spus subofițerilor adunați: 

„Priviţi această balegă. O noapte întreagă ne-a cîntat la coman- 
dant. E de datoria noastră, domnilor, să-l învăţăm să iubească adevărul. 
A avut părinţi proști. Trebuie să-l reeducăm.” 

— Schnitius fusese tîmpit ciripind, urmă Porta. Acum îi avem 
pe toţi Feldwebelii şi ceilalți subofițeri grămadă cu noi. Eu unul am 
scăpat destul de ieftin; m-am învârtit să fiu băgat la zdup pînă ce se 
vor potoli lucrurile. 

— Voiai să ne povestești despre o cerere în căsătorie, îl între- 
rupse Bătrînul. 

— Așa-i, fir-ar să fie! Bun. Aveam un cârlig la o tîrfă care se ținea 
veșnic de coada maiorului medic. Odată, ieșit din spital, i-am trimis o 
carte poștală, pe care o cumpărasem de la cantină. Știți, una dintr-alea 
cazone sută-n sută, înfățișind un Feldwebel care gîtuie un dragon polo- 
nez. În partea de sus scria cu litere de-o șchioapă: „Răzbunare”. Atâta 
tot. După ce i-am trimis-o, mi-am zis că frumoasa riscă să nu-i priceapă 
tilcul ș-atunci i-am expediat o alta la care riscul ăsta nu mai exista. 

— Ce-avea pe ea? întrebă Steiner. 

— O, era foarte mișto! explică Porta. Un aviator și-o gagică ședeau 
pe-o bancă, el cu mîna între coapsele ei, iar ea privindu-l cu ochi galeși. 
Am mizgălit și cîteva cuvinte bine alese: „Graţioasei și nobilei mele 
demoazele.” 

— Era de neam nobil? întrebă uimit Heide. 

— Pe naiba! rise Porta. Dar e întotdeauna bine să le faci să creadă 
că așa le socoți. Mai spuneam în continuare: „lertați-mi libertatea pe 
care mi-o iau expediindu-vă micuţele mele rînduri din această cazarmă 
puturoasă.” Cuvintul „puturoasă” nu mi s-a părut totuși potrivit, așa 
că l-am schimbat cu „prusacă”. Am încheiat cerîndu-i o întrevedere de 
preferință pe un divan și într-o cameră cu lumină roșie, tandră. 

— Şi, și? întrebă Micuţul cu sclipiri lubrice în ochi. Ai pus-o jos? 

— Păstrează-ţi curiozitățile pentru tine. Nu se vorbește așa în 
lumea bună. După un schimb de scrisori, cum se spune la Ministerul 
de Justiție cînd ţi se refuză o cerere de grațiere, dama s-a decis să mă 
vadă. Mi-a trimis chiar un mesager, un subofițer, care nu avusese de-a 
face decît cu vite. După ce mi-a înmînat mesajul, a avut neobrăzarea 
să-mi pretindă două mărci ca să se cinstească c-o bere și-o șliboviţă. 

„Ba doi pumni peste gură!” i-am oferit eu îndepărtindu-mă. 

El însă rămase locului, înjurîndu-mă în gura mare. Tocmai în 
momentul acela trecea pe-acolo un prieten de-al meu, Feldwebelul Sko- 
day, care era UVD!” în ziua aceea. L-am rugat respectuos să-l înveţe pe 
individ principiile respectului la care are dreptul un Gefreiter de nivelul 
meu. Feldwebelul Skoday era, fără îndoială, cel mai mare ticălos din tot 
Wehrmachtul, lucru pe care-l știa o lume-ntreagă și care se vedea de 
departe. Avea ăsta un fason să se proptească în fața companiei luni, 
înainte de instrucție, ceva grozav: mîinile în șolduri, picioarele larg 
desfăcute, cascheta pe o sprînceană, vă prindeţi, nu? Fixa mai întîi pe 
fiecare om în parte, apoi saluta, politicos nevoie mare: 

„Bună dimineaţa, trîntorilor!” 

Compania răspundea în cor: 

„Bună dimineața, Herr Feldwebel.” 

După asta trecea de la ostaș la ostaș. 


[9] (germ.) UVD—Unteroffizier Von Dienst: subofițer de serviciu. (n. trad.) 

„O să mai fii în viață diseară?” 

„Dumneavoastră hotărâți, Herr Feldwebel.” 

Urma comanda: 

„Drepţi! Pe umăr, arm!” 

Înainte însă de a comanda: „Cu ocolire la stînga, înainte marș”, 
ne făcea un mic și drăgălaș discurs: 

„Bandă de trîntori, să nu vă închipuiţi că sînteţi aici ca să vă dis- 
trați. Diseară sînt gata să vă plătesc la cantină toată berea pe care o s-o 
puteți bea, dar cu o condiţie: la întoarcere, compania să aibă efectivul 
complet. Fără morți. Fără bolnavi." 

Știa că e imposibil. 

Să rupă glezna unui răcan era lucrul cel mai ușor pentru un 
gradat ca Skoday și treaba asta recruțţii o știau. De altfel așa se și întim- 
pla, fără excepţie. 

După un ceas, începeau să cadă primii. Îi luau imediat în fabrică 
Gerner și Richardt. Pînă cînd oamenii nu intrau în comă, accidentele 
nu contau pentru Skoday. Iar pentru obținerea acestui rezultat, n-avea 
nevoie nici măcar de un sfert de oră. Cu mine însă, lucrurile stăteau 
altfel. 

— De ce? întrebă, mirat, Micuţul. 

Porta făcu cu ochiul. 

— Singurul mod de a te apăra împotriva unor tipi ca Skoday 
este să scotocești prin trecutul lor. Într-o zi, cînd stăteam la o halbă 
de bere, l-am făcut să priceapă că știam o groază de lucruri despre el, 
începînd chiar cu zorii existenţei sale. Evident, s-a pornit imediat să 
zbiere că nu-i adevărat și că nu pot dovedi nimic. 

„Cu atît mai bine, i-am răspuns eu, în cazul ăsta te doare-n cot. 
Prima oară cînd ieșim la instrucție să încerci să scoţi untul din mine 
și-o să vedem ce-o să se întîmple după aceea. De acord, ai? Să-mi faci 
semn cînd vrei să începem.” 

Ei bine, închipuiţi-vă, Skoday nu mi-a făcut niciodată semn. 

Dar să mă-ntorc la povestea mea cu purtătorul de bileţele amo- 
roase: m-am așezat pe o piatră și am stat să admir cum Skoday îl punea 
să plonjeze prin toate gropile și șanțurile. Garidul a fost atât de tîrnuit, 
încât atunci cînd, în sfîrşit, a ajuns la el în cazarmă, ăia l-au crezut pilit 

și l-au băgat la zdup pentru beţie. Episodul acesta dovedește că un lucru 
de nimic poate avea consecinţe de nebănuit. Omul meu a fost mutat 
la un batalion staționat la Heuberg, unde, cu prilejul unei trageri, a 
fost ucis de un proiectil de mortier și toate astea pentru că s-a oferit 
să fie poștașul unei fete și mi-a pretins două mărci. Dacă își vedea de 
treburile lui, rămînea la Batalionul 929 din Sennelager. L-ar fi trimis, 
poate, în Rusia, unde ar fi căzut sub gloanţele partizanilor și ar fi căpătat, 
post-mortem, Crucea de Fier. Un cioplitor de piatră asudat ar fi gravat 
pe o stelă funerară la intrarea în Sennelager numele lui, alături de-al 
altor eroi și-n fiecare an supraviețuitorii batalionului s-ar fi adunat și, 
înainte de merge la bordel, ar fi depus flori și ar fi rostit frumoase dis- 
cursuri despre curajoșii apărători ai patriei. Totul s-a întîmplat însă pe 
dos. Decesul a dat naștere unei anchete și comandantul de companie 
a avut tot soiul de necazuri, fiindcă nu luase precauțţiile necesare în 
timpul exerciţiului de tir. La batalion s-a lăsat cu scandal mare și s-a 
pornit să plouă cu adrese și rapoarte între pluton, companie, batalion 
și regiment. Nevastă-sa a fost cît p-aci să-și termine zilele într-un lagăr 
de concentrare. S-a apucat, nenorocita, să ceară o indemnizaţie pentru 
pierderea soțului. Așa ceva n-ar fi trebuit să facă niciodată. Mai întâi, 
a sosit exact cînd Hauptfeldwebelul era la mijlocul prânzului. Ala s-a 
speriat așa de tare, încît a înghițit strimb un rollmops. Cei care erau 
pe-acolo l-au culcat rapid pe un birou ca să-l poată bate pe spate. Roll- 
mopsul a ţișnit afară și-a aterizat în zbor planat tocmai pe frumuseţea 
de document pe care cu atîta chin și trudă îl întocmiseră. De furie, 
Hauptfeldwebelul a fost gata-gata să fie lovit de dambla, iar cînd a aflat 
cine era și pentru ce venise l-a apucat cu adevărat turbarea. I-a aruncat 
în cap cu un cîrnat și s-a pus pe urlat: 

„Vrei o indemnizaţie, timpito? E exact pe dos. Tu ne datorezi 
nouă indemnizaţii pentru toată porcăria în care ne-a băgat așa-zisul 
tău soț. Și mai ai neobrăzarea să vii aici și să ne faci scandal? Uită-te! 
zbieră el, aruncîndu-i documentul mâînjit. Și-n plus ai încercat să mă 
sugrumi. Dar toate astea au un nume: sabotaj! Îți dau zece secunde ca 
să dispari din ochii mei, altminteri chem jandarmeria.” 

Amărîta de ea înțelese că se băgase în ceva care o depășea. A ple- 
cat de-acolo cu moartea-n suflet. Încetul cu încetul începea să priceapă 

că de aici încolo, datorită răposatului său soț, ea aparținea pariei socie- 
tății. Ajunsă la gară, luă hotărîrea să se arunce sub tren. Era din cale 
afară de naivă și spera să cadă în așa fel încît trenul să n-o taie. 

— Voia să se culce între șine, cum am făcut noi cînd ne-a sur- 
prins trenul în tunel? exclamă Micuţul. 

— Întocmai. Numai că din toate, ea-l alesese pe 914, expresul 
de Koln. Ar trebui să consulte mai întîi mersul trenurilor. 

Iat-o deci pe peron, cu pălăria sa cu pene galbene, așteptînd tre- 
nul. Îl vede apărînd după curbă. Cele două faruri o privesc drept în față 
și-i clipesc o dată ca și cum i-ar zice: „Curaj, fetițo!” Aude locomotiva 
fluierînd de trei ori, aidoma unei invocaţii către Sfinta Treime, și-o ia 
drept un semn bun. Dar ghinionul o pindea. Expresul a tăiat-o pe din 
două. Doar un șoc scurt cînd roțile au trecut peste ea. A avut baftă c-a 
murit pe loc, altminteri ar fi avut neplăceri. Din pricina ei expresul a 
avut o întirziere de trei ceasuri și a fost cît p-aci să se ciocnească cu un 
marfar; marfarul a trebuit îndepărtat pe o altă rută, ceea ce constituie 
un lucru grav, deoarece marfarul transporta muniții. Dar ceea ce a fost și 
mai grav e că un general care călătorea cu expresul n-a mai putut sosi la 
timp ca să asiste la parada de rămas bun a Regimentului 47 Infanterie și 
n-a mai putut bate în lancea port-drapel ţinta tradițională. Regimentul 
a trebuit să plece pe front fără drapel. Treaba asta i-a deprimat atît de 
tare pe soldați, încât în timpul luptelor din valea Strumei au dezertat 
cu toţii la greci. Ceva mai tîrziu, ai noștri i-au eliberat din lagărul de 
prizonieri și i-au expediat direct într-un lagăr de concentrare din Car- 
pați, unde toată șleahta a fost fie spînzurată, fie împușcată. Cazul lor a 
fost denumit „rebeliune și contact ilegal cu inamicul”. A fost creat un 
nou 47, dar pesemne că cifra era cu ghinion, fiindcă ăștilalți au dezertat 
la ruși în timpul bătăliei pentru Kiev și au fost eliberaţi de ai noștri la 
Harkov. După ce au fost spiînzurați și împușcați, s-a constituit un nou 
47, pe care l-au trimis tot în Rusia, unde... 

— Gata, Porta, i-o tăie Barcelona. N-ai să ne povestești că și ăștia 
au dezertat la „roșii”, că ai noștri i-au eliberat și că... 

— Tocmai că nu, protestă Porta. A fost și mai nasol, dar asta-i 
o altă poveste asupra căreia voi reveni. Cert e că regimentul 47 a fost 
reconstituit de nouă ori, după care ștabii s-au plictisit și au lăsat-o baltă. 

În orice caz, azi cifra 47 este în Reich sinonimul înaltei trădări. Dar să 
revin la domnișoara mea pe care o aşteptam în fața spitalului. După 
un ceas, mi-a trimis vorbă că e reținută de o apendicită. Am așteptat-o 
încă o oră. Răbdarea este o virtute. Tot așteptind-o, m-am tăvălit niţel 
cu o infirmieră care trecea pe-acolo. 

— Era drăguță? îl întrerupse Micuţul. 

— Nu era. O ducea prost cu somnul. Avea două slujbe. De la 
zece în sus făcea trotuarul în piața General Goering. La spital treaba 
asta era o mare taină. Nimeni n-are pică pe tîrfe, dar nici nu vrea să le 
ştie. Pe pămîntul ăsta însă nimic nu poate rămîne ascuns. Într-o seară, 
mititica l-a întîlnit pe comisarul Zital de la Brigada de Moravuri. 

„Vii la mine, drăguţo»” i-a propus el. 

Fiind de la ţară, fata nu cunoștea primejdiile orașului și nici cât 
de ticălos era comisarul. I-a cerut zece mărci și lăsa la jumătate dacă 
făceau ce aveau de făcut pe banca din fața momentului Fiihrerului. 

„S-a făcut, a ris comisarul de la Moravuri. la arată-mi condicuţa.” 

Porta lăsă să-i cadă braţele în jos și o adîncă decepțţie se zugrăvi 
pe chipul său. 

— Să mai intru în detalii? Gurli n-avea condicuţă. Lucra pe picior, 
în afara controlului autorităților. Asemenea lucruri nu pot fi admise. 
Autorităţile ar șoma, lucru îngrozitor, fiindcă lumea n-ar mai avea cui 
plăti impozitele. Deci, la pîrnaie cu Gurli! 

Miercurea următoare am fost poftit în familia logodnicei mele. 
Locuia într-o veche vilă de pe Bismarckstrasse. Mi-am șters picioarele 
pe un ștergător care cunoscuse și zile mai bune. O servantă mi-a deschis 
ușa și m-a lăsat singur în bol, în timp ce ea s-a dus să-mi anunțe vizita. 

„Aveţi o carte de vizită?” m-a întrebat ea înainte de a dispare. 

„N-am nevoie de așa ceva, sînt bine cunoscut la Padeborn”, i-am 
zis eu. 

Așteptînd să fiu poftit, m-am apucat să-mi lustruiesc cizmele 
cu o pernă de catifea care se găsea pe o canapeluţă. Catifeaua e senza- 
țională pentru lustruitul cizmelor, iar încălțămintea sclipitoare—iată 
ce caracterizează un gentleman. Mi-am dat de asemenea și de vreo 
două ori cu pieptenul pe cap. 

— Aveau o canapea pe coridor? se minună Micuţul. 

— În asemenea locuinţe, Micuţule, se zice hol și nu coridor, chiar 
dacă-i cît o marcă poștală. Este absolut esenţial să știi asta dacă vrei 
să frecventezi lumea bună. 

— Nu mai pot eu, răspunse grosolan Micuţul. Deci ţi-ai șters 
ciubotele cu perna lor de catifea care zăcea pe o canapea, care la rîndul 
ei se găsea în hol. Și pe urmă? 

— Răbdare, răbdare, continuă Porta. Întotdeauna am grijă să nu 
uit nimic. Cum le zicea și comisarul Rauen de la Prefectura de „poliţie 
din Alex!!9! ajutoarelor sale, apropo de interogatorii: Nu uitaţi nimic, 
fiecare detaliu contează; o virgulă pusă aiurea poate modifica un act 
de o mie de pagini.” Și avea dreptate. 

În timp ce așteptam în hol, m-am apucat să examinez picturile 
și desenele afișate mai peste tot. Fiecare tablou înfățișa eroice hoituri și 
alți criminali de război aparținînd furtunosului trecut al patriei noastre. 

Servanta deschise ușa și mă pofti să intru. 

Înăuntru, o întreagă adunare strinsă în cinstea mea. 

— Griiss Gott!, zic eu. Spre nenorocul meu îmi scapă însă și o 
frumusețe de rigîitură. Cu toate astea rămîn stăpîn pe situație și le 
explic că de vină-i varza. 

„Joseph Porta, Gefreiter, prin mila lui Dumnezeu.” 

Apoi mă întorc către tatăl ei. Într-un stil adaptat situaţiei, așa 
cum citisem eu într-o carte, îi cer mina fetei. Printre altele îi zic: 

„Tată socrule, dă-ne binecuvîntarea ta, astfel încît să putem 
împărți același pat conform moralei.” 

Asistenţa a rămas total năucită. Atunci mi-am zis: „Trebuie să 
născocesc ceva extraordinar ca să-i distrez puţin.” Mă înclin politicos 
în fața mămicii, o cucoană grasă cu un lornion care-i atirna peste piepți 
legat de un șnur. 

„Scumpă doamnă, aveţi un aer preocupat. Îmi amintiţi cele zece 
plăgi. Nu fiţi tristă. Duceţi-vă la biserică și rugaţi-vă lui Dumnezeu să 
umple inima dumneavoastră de iubire pentru cel de-al III-lea Reich.” 

Tata socru se porni pe scandal. N-aș putea spune că răcnea. Mai 
curînd aș zice că durerea, furia și necazul îl cufundaseră într-un ocean 
al indignării. Apoi urmă o tăcere deprimantă. 


[10] Alexanderplatz, piață centrală din Berlin, unde-și avea sediul 
prefectura de poliție. (n. trad.) 

Ceva din mine îmi sufla: trebuie acționat cumva, altminteri 
riscăm un harakiri colectiv. Le-am propus un mic pocheraș. Treaba 
asta le-a trezit pe mămica și pe cele trei mătuși; au făcut front comun 
și-au început să cotcodăcească: 

„Ne-aţi ofensat”, gigîi una din hoaște. 

„Vă înșelaţi profund, scumpă doamnă. E o afirmaţie pe care n-o 
puteți dovedi. De altfel în materie de defăimare e foarte greu să aduci 
probe. De exemplu: eram într-o zi într-un bordel, Țiţa de aur, și am por- 
nit o discuţie în contradictoriu cu patroana, madam von Tagenhelm 
zu Barnfleth-—o persoană cu sînge albastru în vine, căci descindea din 
spița Egerbjerg—tema fiind la cîte numere consecutive poate rezista cea 
mai bună dintre coardele ei. În aceeaşi clipă, un oarecare domn Busch 
din Bremen, comis-voiajor specializat în desuuri, trăgînd cu urechea 
la ce vorbeam, dar trăgînd prost, mi-a ars una zdravănă după ceafă și 
s-a pornit să mă înjure cu ce-i venea la gură. Acest domn Busch din 
Bremen se înșela complet asupra situației imaginîndu-și că l-am jignit. 
Vedeţi dar, scumpă doamnă, pînă unde te pot duce asemenea confuzii. 

Dar în seara aceea, la Țița de aur lucrurile s-au complicat și 
mai rău, propagîndu-se ca o recţie în lanţ. Am fost nevoit să-l azvârl pe 
tip afară. Căzînd a avut însă ghinionul să-și prindă scăfîrlia în rampa 
scării și să se dea peste cap ca o mașină care se pocnește de-un zid. Nu 
știu dacă cineva dintre dumneavoastră cunoaște Țîţa de aur? E acolo la 
intrare o rampă cu niște bare împletite. Intervalul dintre bare e exact 
cât să încapă un cap de porc adult. Domnul Busch și-a prins deci capul 
lui de porc între două bare și, așa cum v-am mai explicat, s-a dat de-a 
berbeleacul, ceea ce, dat fiind poziţia, a avut drept rezultat că și-a rupt 
gîtul. Sticleţii l-au umflat cu o ambulanță, iar comisarul de poliție Joseph 
Schneider a declarat: 

„Ticălosul era beat mort, altminteri n-ar fi căzut așa cum a căzut. 
Și adresîndu-se celor trei ziariști, continuă: „Domnilor, scrieți că defunc- 
tul a fost o butie fără fund, dar nu vă puneţi rău cu damezele fiindcă 
o să vă ardă la proxima ocazie. Ca atare nu pomeniți de numele casei. 
Este de-a dreptul dezgustător să vezi cum asemenea indivizi încearcă 
să păteze buna reputaţie a Țîţei de aur. Se poate considera norocos că a 
murit. În cel de-al III-lea Reich, defăimarea este considerată un delict 
foarte grav. 


i] 

Firma din Bremen s-a trezit într-o situație păcătoasă. Se pare 
că răposatul era foarte priceput în materie de desuuri. Timp de doi ani 
firma a căutat cu disperare un înlocuitor inserînd anunțuri la Oferte 
de serviciu. Ca text îl aleseseră pe acesta: „Căutăm domn bine pentru 
frivolități”. 

Primul care a răspuns a fost o secătură tunsă a la Cicero, care 
voia să încerce desuurile chiar pe vinzătoare. Cînd ele au protestat, 
tipul a devenit mojic. 

Al doilea care s-a prezentat era un vînzător formidabil. Purta 
părul lins, pieptănat pe spate și avea un ochi albastru, altul maron și 
amâîndoi asimetrici. Mai avea și un mic defect care nu apărea la prima 
vedere: uita să țină socotelile. 

„Treimea e de la Dumnezeu”, au zis cei de la serviciul personal 
angajind un domn care părea bine sub toate aspectele. Se numea Rudolf 
Adams și făcea parte din celebra familie Adams din Frankfurt, ţinînd de 
spița celor care se ocupau cu negoţul de păsări—specialitatea papagali. 
Rudolf era însă soi rău. Se lăsase de păsărele și se apucase de furturi, 
ticălosul. Acu, nu-i cazul să faci o tragedie dacă unul mai șterpelește 
cîte ceva pe ici, pe colo. Cine n-o face? Cel care nu se „organizează” e un 
dobitoc. Dar banditul de Rudolf fura de la cucoane. La mare ananghie 
merge și asta. El însă o făcea în pat și într-un moment cînd cucoana 
avea cu totul alte procupări decît să-și păzească bijuteriile. Cînd firma 
din Bremen a luat cunoștință de carenţele morale ale lui Rudolf, i-a 
notificat în scris că de aici încolo colaborarea lui este considerată ca 
indezirabilă. 

Mai apoi au dat peste un oarecare domn Brandt din Miinchen, 
care pînă atunci vinduse dulceaţă de portocale, dar care avea chef să-și 
încerce norocul cu desuuri. Domnul acesta auzise că e șic să porți pan- 
taloni reiaţi și cravată „gris-perle”. A sfîrşit foarte prost. Într-o zi se afla 
la Țapul șchiop, o cârciumă din Karlsruhe, pe strada Liitzhauer, stînd de 
vorbă cu alți doi comis-voiajori despre unul din foștii săi șefi, pe nume 
Adolf Miller. Primul comis-voiajor, domnul Uwe Nehrkorn, vindea 
sticle de diverse sorturi; celălalt, domnul Kohl, vindea rame de lemn 
și ambii îl cunoșteau pe Adolf Miiller. Pe măsură ce dădeau paharele 
pe gît, vorbeau tot mai tare. 

„Adolf e cel mai mare tîmpit din câţi s-au văzut pe pămînt. Dar 
mă voi ocupa personal să-l pun la locul lui. Asociația comis-voiajorilor 
îmi va fi recunoscătoare”, striga Brandt. 

În clipa aia ușa se deschise brusc și Oberscharfiihrerul SS Gelb 
intră urmat de cinci gealați. Domnul Brandt și cei doi amici ai dumisale 
fură umflați atît de rapid de-ai fi zis că-i scamatorie curată și trans- 
portați la numărul 6 de pe Wiekand Strasse, care, oricum l-ai lua, e cel 
mai scîrbos imobil din tot Karlsruhe. Acolo rezida Obersekretărul Host, 
care-i primi pe cei trei cu obișnuitul său surîs palid. 

„Noi, ăștia, germanii, sintem un popor cinstit. Îi plăcea mult 
expresia «noi, ăștia, germanii». El, de felul său, era ungur. Mărturisiţi, 
așadar, compatrioți. Cărțile pe masă. Domnule Brandt, dumneavoastră 
aţi zis că Adolf e un cretin.” 

Domnul Brandt îl îndreptă: 

„Nu, nu, am spus că-i tîmpit, iar cei doi prieteni ai mei îmi dau 
deplină dreptate.” 

Host, cu un zîmbet dulceag pe buze, clătină din cap plin de 
înţelegere și toată lumea avu impresia că este întrutotul de acord. Cei 
trei deținuți vorbeau tustrei deodată ca să-i explice și mai bine lui Host 
ce dobitoc împuțţit este Adolf. 

Procesul verbal fu extrem de scurt. După ce-l citi, Host, își frecă 
mîinile de entuziasm. El glăsuia: 


PROCES VERBAL 

Geheime Statspolizei, Abt 4/II-a Karlsruhe 

Comis-voiajorii Ioachim Brandt, Alfred Kohl și Uwe 
Nehrkorn au fost surprinși astăzi la Țapul șchiop 
exprimîndu-și nemulțumirea faţă de Fiihrer. Pe rînd, ei au 
strigat: 

„Adolf e un..."—mai departe urmînd cuvinte care nu pot 
fi citate, dar care constituie cea mai gravă jignire la adresa 
Fiihrerului nostru, cel ales de Dumnezeu. 

De faţă cu noi, cei trei au repetat în cîteva rînduri și cu 
vehemență că-și mențin sus-amintita expresie. 

Deținuţii au fost încredințaţi SD-ului în vederea cercetării 
penale. 

HOST, 

Kriminalobersehretăr. 

Cei trei cretini fură expediaţi la Dachau, unde li se organiză 
o primire călduroasă. Toate astea arată cît de prudent trebuie să fii 
atunci cînd înjuri pe cineva. Dacă s-ar fi gîndit puţintel, ar fi strigat 
Adolf Miiller, dar acum nimeni nu mai voia să creadă că vorbiseră de 
Adolf Miiller și nu de Adolf Hitler. Consecințele merseră însă și mai 
departe, adică pîn' la Bremen, fiindcă în hainele lui Brandt, printre 
diverse desuuri, fu găsit ascuns într-un chiloțel prăzuliu un text în care 
figura numele „Hermann”. Imediat se făcu legătura cu Goering. Brandt 
susținu că nu văzuse niciodată textul cu pricina și minţi pretinzînd că 
patronul său posedă un teanc de asemenea texte. Un telefon la Bremen 
și, un ceas mai tîrziu, un Mercedes părăsea imobilul cu numărul 9 de 
pe Adolf Hitlerstrasse ducînd marelui fabricant o invitație. Omul a 
murit la Neuengamme. Șeful personalului, care-l angajase pe Brandt, 
fu și el invitat. 1 se dădu drumul, dar tipul suferise un asemenea șoc, 
încât în drum spre casă se aruncă în rîu. Îl găsiseră abia peste două zile. 
Mort. După asta firma renunță să mai caute comis-voiajori. Ceea ce 
dovedește, doamnelor și domnilor, că trebuie să fii extrem de prudent 
și să te ferești să jignești lumea. Pot să vă istorisesc, de pildă, cum o 
brutăreasă, care nu era virgină... 

— Bine, bine, Porta, îl întrerupse Bătrînul. Ai să ne spui de vir- 
gina ta altă data. Sintem de gardă. Ai exact timpul să ne povestești 
cum s-a terminat căsătoria ta. 

— Oh, s-a terminat cum se termină întotdeauna chestiile astea. 
Brusc m-am trezit în dosul fotoliului tăticului ei. Unchi-su răcnea că 
aduce poliția militară, ceea ce a și făcut. Plăcerea asta m-a costat trei 
zile la zdup. Au zis că am produs „dezordini pe drumuri publice”, ca și 
cum un salon e o stradă. 

În momentul acela din difuzor răsună fluierul UVD-ului: 

— Compania a 5-a, cîte-un om de fiecare pluton, prin flanc, la 
distribuția muniției. 

Ne ridicarăm fără grabă și-o pornirăm spre ieșire. Coadă-de-Mă- 
tură șuieră printre dinţi: 

— Vedea-v-aș crăpînd pe toţi! 

— Eu nu mă tem de nimic, pretinse tinerelul care devora 
niște castraveciori, instalat în chiuveta din bucătărie. Îi bag pe 
toți în mă-sa. 

Peste tot în bucătărie, în odăi, chiar și în baie, erau care 
așezați, una direct pe jos, care lungiţi o șleahtă de tineri, băieți 
și fete și toți pretindeau că nu se tem de nimic. 

— Babacii noștri sînt nebuni, zise cel care şedea în 
spălător. O să se curețe cu toții în războiul ăsta al lor. 

— Crapă prin beciurile Gestapoului, zise o fată sărutînd 
un foarte tinerel băiat care încă nu cunoscuse niciodată vreo 
femeie. În seara asta o să te seduc. 

EQ, fata, era departe de a fi tot atît de jună pe cît părea. 

— Cînd o să mă cheme la recrutare, o să le dau cu tifla-n 
nas, declară un alt tinerel, isteric și cam papiţoi. 

— N-au decit să poftească cei de la Gestapo, adăugă o 
pereche întinsă după plita de gătit și care urmărea, pofticioasă, 
cum o altă pereche făcea dragoste pe podeaua băii. 

— Națiunea ne aparține, rosti un tînăr ochelarist care 
avea mania să declame poeme eroice. 

Cinci luni mai tîrziu, într-o sîmbătă seara, interesantele 
lor reuniuni fură întrerupte de vizita a trei bărbaţi. Trei 
bărbaţi cu pălăriile înfundate pe cap și cu pistolul atîrnînd la 
subțioara stingă. 

Tinerelul isteric încasă o palmă care-i închise pe loc 
gura. 

O jună cu pletele lungi care refuzase să se scoale din 
locul unde se afla, căpătă un picior după care luă poziția de 
drepți. 

Mititelul cu poemele eroice era culcat, alături de o brună, 
pe o etajeră din cămară. Un potop de obscenități se revărsă 
asupra lor. Apoi fură aliniați, în picioare, lîngă perete. 

Roșcovanul care pretindea că babacii sînt nebuni făcea 
acum în pantaloni. 

Îi așteptau două mari autobuze verzi, spre care ei se 
îndreptară într-un lung șir. Cinzeci și doi de tineri cărora nu le 
era frică de nimic pe lumea asta. 

Timp de trei zile rămaseră în clădirea de pe 
Stadhausbriike nr. 8. 

Nu fură prea maltratați. Se găseau însă unde se găseau, 
aflaseră ce-i aceea frica și lacrimile și deveniseră bărbaţi 
și femei în adevăratul sens al cuvîntului, descoperind că 
bravura nu-i decît o vorbă goală. Brav e numai cel care ține 
pistolul-mitralieră de partea unde-i trăgaciul. 

Cu toții căpătară cîte-o uniformă. Unii muriră în timpul 
instrucției. Alții preferară ei înșiși moartea. Alţii plîngeau. 
Uitaseră risul. 

Nu voiseră să lupte. Războiul nu-i privea. Dar iată că 
trebuiau să se bată pentru un lucru care nu-i privea. 


Veneau cu o bătrînică între ei. Unterscharfiihrerii Schultz și Pau- 
lus, cei mai feroci vinători de capete ai Kriminalratului Paul Bielert. 

Ileșirăm pîni la poartă. 

— Ce Dumnezeu o fi făcut bătrinica? murmură Porta. 

Nu i-am răspuns. Ce i-aș fi putut spune? De unde era să știu 
ce-a făcut băbuța îmbrăcată în paltonașul ei mirosind a molii? Alerga 
mărunțţel ca să se poată ţine după picioroangele celor doi SD-iști. Ne 
zimbi, ca și cînd ar fi vrut să ne spună ceva, nouă, doi soldaţi uzi de 
ploaie, cu căștile șiroind. 

Rămase puţin în urmă. Unterscharfiihrerul Schultz o îmbrînci 
bodogănind. 

— Grăbește un pic, mătușico. Sîntem zoriți. Nu ești singura invi- 
tată în seara asta. 

Luară cu toții ascensorul pînă la etajul 3. Porta și cu mine intra- 
răm pe culoar ca să vedem ce se-ntîmplă. Paulus ne aruncă o uitătură 
furioasă. 

— La ce vă zgiiţi? Căraţi-vă, sînteți de gardă! urlă el. 

— Gura! strigă Porta. Să nu ne dai ordine, măi, cur pictat! 

— Asta o s-o mai discutăm! zbieră Paulus oprind ascensorul 
între etaje. Nu uita că sînt Unterscharfiihrer. 

— Eşti un cur pictat scîrbos, asta ești! 
Paulus se plecă pe jumătate în afară. 

— Ne mai vedem noi, roșcovan împuțţit! 

— Desigur, se hlizi Porta, dar o să discutăm mai curînd de razia 
pe care ai făcut-o pe Herberstrasse la numărul 7. Îmi spune mie degeţe- 
lul cel mic că-n ziua aia am dat eu cu zarul șase-șase. Ai un loc rezervat 
în regimentul nostru și-o să am eu grijă de persoana ta. 

— Ce știi tu de razie? întrebă stinjenit Paulus. 

— Ai s-o afli curînd, șuțule. 

— Eşti nebun? Faci șuţ un Unterscharfiihrer SD? 

— Întocmai și-am s-o repet unde și cînd voi avea eu chef. 
Dă-mă-n judecată pentru calomnie. 

Paulus înjură, blestemă și ascensorul dispăru. Porta se plesni 
peste coapse. 

— O să aibă o noapte albă, dobitocul. 

— Ce s-a-ntîmplat pe Herberstrasse la numărul 7? îl întrebai. 

— La drept vorbind, nu prea știu mare lucru, mărturisi Porta. 
Pare-se însă că destul ca să-l apuce frica. Am aflat că acum patru zile 
a participat la o razie, aia, știi tu, cînd s-au dus să ridice cele două tîrfe 
care ascunseseră la ele dezertori. 

— Dar așa ceva nu-i de ajuns, remarcai. 

— Nu, dar o altă curvă care stă tot la numărul 7 mi-a povestit că 
Paulus și amicul său au șterpelit cartelele alimentare ale celor două 
dame arestate. Și-au dispărut și niște bani ascunși în perete. Nu eram 
sigur că-i adevărat, dar judecînd după mutra pe care a făcut-o, cred că 
am nimerit la ţanc. 

— Ai de gînd să-l torni? 

— Nu-s chiar atît de idiot, rise Porta. Mai întâi storc de la el tot 
ce are. Iar cînd n-o să-mi mai poată fi de folos, o să-l expediez la Fuhls- 
biittel, dar așa încît nimeni să nu mă bănuiască. Și-n ziua în care tipul 
O să se trezească într-o unitate disciplinară mă îmbăt turtă de bucurie. 

— Cu condiţia ca nimănui să nu-i vină la o adică ideea să-ți 
plaseze un glonţ în ceafă tras dintr-un pistol cu amortizor. 

— Vax! Li-e frică. De la Himmler și pîn' la ultimul din bandă, 
nu-s decît niște amăriți. Singura metodă eficace de a te apăra e să știi 
cîte ceva compromițător pe seama lor. 

— Ce-or fi vrind să-i facă băbuţei ăleia? am întrebat eu. 

— Probabil că-i vreo ţicnită care a vorbit prea mult, spuse indi- 
ferent Porta. Nouă ce ne pasă! 

— Crezi c-ovor tortura? îl întrebai. 

— Evident, dacă-și închipuie că are ceva de ascuns. 

Cizmele noastre țintuite băteau caldarimul. Căștile ude de ploaie 
și oţelul armelor reflectau lumina sleită a lampadarelor. 

— Ce-ai zice de-o ceașcă de ceai cu șliboviță? întrebă Porta. 

— Un deget de ceai și foarte multă șliboviță. Iar p-ormă o dameză. 
O specialistă. Ah, dacă războiul ăsta s-ar termina! Îţi imaginezi, bătrine, 
ce-ar fi dacă, uite, colo sus, în cuibarul Gestapoului, oamenii ar deschide 
ferestrele și s-ar apuca să strige: „Războiul s-a sfîrșit!” M-aș descotorosi 
pe loc de uniformă, m-aș așeza pe chei, bălăbănindu-mi picioarele și 
aș bea bere cu toți vagabonzii. 

Porta rînji și șută o cutie de tablă. 

— Ești completamente ţicnit! Auzi idee! Războiul n-o să se ter- 
mine niciodată; de altfel poate că nici n-ar fi de dorit. Scumpii noștri 
inamici sînt într-atit de setoși de răzbunare, încît nu vor face nici o 
distincție. O să ne vire pe toți în minele lor de cărbuni ș-acolo poți să 
și crăpi dacă vrei. 

— Nu-i adevărat. Tipi care să știe să se-nvirtă au existat 
dintotdeauna. 

— De acord. Dar nu noi, robii. Poate că Bielert, de-acolo, de sus. 
Frumosul Paul. E un vînîtor de oameni foarte înzestrat și ar putea 
sluji din nou la minele de cărbuni. Noi doi însă la ce-ai vrea să servim? 
Mergi-ori-crapă avea dreptate mai acu' o zi. Războiul ăsta a început 
cu mii de ani înaintea lui Mohamed! Durează și acuma și o să dureze 
încă mii de ani după ce noi vom fi tras definitiv pe dreapta. Doar noi 
ne închipuim că războaiele încep și sfîrșesc; de fapt e același război 
dus pe fronturi diferite și în chip diferit. 

Ridicai din umeri, gîndindu-mă la discuţia dintre Bătriînul și 
Legionarul. 

— Capitaliștii, pretinse micul legionar, sînt cei care pornesc 
războiul și nu vor să-l vadă terminîndu-se. Și-l tot duc, uite așa, cu 
mici antracte. 

— Dacă vorbești așa înseamnă că ești comunist! urlă Heide. 

— E o prostie ce-ai spus, i-o tăie Legionarul. Sînt soldat, veșni- 
cul soldat timpit, puţin îmi pasă de comuniști ori de naziști, eu fac ce 
mi se ordonă. 

— Şi-ţi place ce faci? îl întrebă Bătrinul. 

— Allah mi-e martor că nu, dar nimeni nu mă-ntreabă dacă-mi 
place ori ba. Pentru asta mă și disprețuiesc. 

— Și-atunci, de ce o faci? 

Legionarul rînji aplecîndu-se către Bătrinul. 

— Da cui de aici crezi tu că-i place? Putem să ne oprim și să ne 
ducem fiecare acasă? Nu. Trebuie să fii idiot ca să-ți pui o asemenea 
întrebare. De ce continuă oamenii să plătească impozitele? De ce nu 
conduc mașinile fără carnet? De ce plătesc pîinea? Pentru că li-e frică 
de pîrnaie, Bătrine. Și n-ar sta acolo decît o bucată de timp. Pe cînd 
dacă noi ne-am opri, nu s-ar mulțumi să ne bage numai la zdup. Ne-ar 
pune la zid și înainte de asta ne-ar zdrobi fiecare oscior. Îmi poți spune 
numele măcar a unui singur răcan care să fi izbutit s-o roiască? Anul 
trecut, o sută șaizeci și patru de băieți au încercat figura. Toţi au fost 
lichidaţi. 

Bătrînul sfirşi prin a-i spune să tacă. Micul legionar știa ce vor- 
bește. Cunoștea toate cazărmile, de la Marea Chinei pînă la tundra 
polară. 

— Ah, măcar de-aș întrezări capătul acestui război, oftai eu. Sint 
ud pîn' la piele. Porcăria asta de ploaie îmi curge pe după guler. 

— Ah, măcar de-ar apare o pisică, se maimuţări Porta. Aș trage 
în ea. E un pic cam monoton pe-aici. 

— Hai pe la tanti Dora cînd terminăm, propusei. E întotdeauna 
ceva de agăţat pe-acolo. 

— Întâi trec pe la Trei lepurași, răspunse Porta. Bernard-Sugativă 
îmi datorează nouă rînduri. Și-și desfăcu carneţelul său cu tartale negre. 

Ajunserăm la intrarea zidită cu mici creneluri. 

— Hai să intrăm înăuntru și să facem un pocheraș, propuse 
Porta. Micuţul și Heide vin și ei în curînd și-o să aducă bidonul. Ne 
mai încălzim un sfert de ceas. Aici nu ne vede nimeni. 

Își lepădă casca şi puse pușca pe jos. 

— Poate cu ocazia asta îi oferim și vreunui amărît posibilitatea 
să arunce în aer tot tractirul ăsta. Îţi jur că există unii care ar avea un 
chef nebun s-o facă. 

Ne ghemuirăm într-un ungher ca să discutăm ce posibilități 
avem de a vinde anumite obiecte furate de la armurărie. 

— Mergi-ori-Crapă a făcut rost de două mii de căști de oţel, 
explică Porta. Sint depuse la un suedez care-i portar la o casă de pe 
Bernhardt Nochtstrasse. Un lăcătuș de pe Thalstrasse le va prelua. Vor 
trebui depuse într-o magazie de pe Erneststrasse, vizavi de gara Altona. 
N-o să le putem însă transporta cu camioanele noastre. 

— Cît dă el pe kilogram? întrebai. Știu un loc unde există o 
cantitate serioasă de cartușe trase. Se poate merge însă numai dis-de-di- 
mineață și numai cu un camion al SS-ului. Foaia de circulație trebuie să 
poarte ștampila SS, Regimentul Der Fiihrer, altminteri nu facem nimic. 
Au devenit grozav de vigilenți și asta de la dispariția celor două loco- 
motive. Cel care mi-a vîndut pontul e un SS-ist, unul Schiiltze, care 
are boală pe SS. A încercat o dată s-o roiască și s-a pomenit la Heuberg. 
Figura asta tipul nu le-o poate ierta. 

— Ne dă 67 de pfenigi pe kilogram, spuse Porta. Cu un pic de 
noroc, căpătăm 69, dar nici o leţcaie în plus. Micuţul se va însărcina să 
facă rost de numerele de înmatriculare. Pe urmă umflăm Kruppul cel 
mare, ăla de 6 tone cu motor Diesel. Seamănă ca un frate geamăn cu 
camioanele SS. Amicul tău SS-ist o să ne facă rost de-o foaie de parcurs. 

— Cît trebuie să-i plătim pentru treaba asta? 

— Un picior în fund! Nu uita că sîntem de gardă la Gestapo. 
Numai pentru cât a trăncănit pînă acu și s-a asigurat de un bilet pînă 
la Torgau. 

— Șase, vine cineva! 

Ciulirăm urechile. De departe răsunau pași. Porta scoase prin- 
tr-un crenel țeava puștii. 

— Dacă-i vreun tip din Gestapo, îl curăţ. Le explicăm pe urmă 
c-am crezut că-i un sabotor. 

— Ești nebun? Dăm de belea. 

— Fleacuri. Merită riscul. 

Auzirăm un clinchenit. 

— Micuţul și Heide, zise Porta. 

Îi văzurăm. Apărură din spatele adăpostului antiaerian din parc. 
Din cînd în cînd se opreau și dădeau din mîini. În laba lui Micuţul se 
zărea o sticlă. 

— Domnul fie lăudat pentru piciorul gol al calului imperial, 
spuse Porta. Nimănui nu i-ar veni ideea să se uite înăuntru. 

Risul cel gros al Micuţului bubui. Julius Heide blestema. 

— O să vadă el, Iuda dracului, mîrîi el. Nu pot să-l sufăr. 

— E un „homosocialist”ll, o adevărată borîtură, hotărî Micuţul. 

— O scârnăvie. Îi fac zob mutra, promise Heide. 

Se opri, scuipă pe trotuar și strivi scuipatul sub cizma sa ţin- 
tuită. Uite ce-o să-i fac. 

— Mulţi ticăloși am văzut eu la viaţa mea, continuă gesticulind 
Micuţul. Casca îi sări din cap și se rostogoli pe trotuar făcînd un zgo- 
mot infernal. 

— Vorbesc de Feldwebelul Brandt, rîse Porta. Asta-i sortit să moară 
asasinat și ceva anume îmi spune că bunul Dumnezeu i-a ales pentru 
treaba asta pe Micuţul și pe Julius. 

Micuţul își culese de jos casca, și-o puse la loc pe cap și anunţă: 

— O să sar cu picioarele pe burta lui pînă plesnește. 

Heide aprobă stringînd dinţii. 

— Micuţule, vită bătrină, simt că mi se-nvirte capul numai cînd 
mă gîndesc. Totul era regulamentar. Eu sînt răcanul cel mai bine îmbră- 
cat, cel mai îngrijit din tot regimentul, da, da, din toată divizia și, fir-aș 
să fiu, chiar din toată armata. 

— Iată un lucru adevărat, mîrîi Micuţul. Nimeni nu-ți ajunge 
la tocul cizmei. Nici chiar Hauptfeldwebelul Edels. Ești cel mai chipeș 
ostaș din toată armata. 

Încîntat, Heide aprobă așezînd reglementar pe umăr cureaua 
pistolului său mitralieră. 

— Mai mult, Micuţule. Din toată lumea. Uită-te la curelușa căștii. 
Ai solda mea pe cinci ani dacă găsești vreo urmă de mucegai. Doamne, 
ce-au mai putut inspecta curelușa mea pe vremea cînd se mai purtau 
căștile cu ţepeluș!?l, da' nici unul n-a izbutit să mă prindă în ofsaid. 

[1] Micuţul voia să spună „homosexua!. (n. trad.) 
[2] La începutul primului război mondial, armata germană purta căști care 

Cînd eram la școala de subofițeri, dacă nu găseau nimic de reproșat, 
ne inspectau pînă și-n găoază. 
Și zicînd asta, Heide făcu un gest semnificativ. 

— Uită-te, Micuţule. Pieptenele meu e mai curat decît atunci 
cînd l-am cumpărat. Măsoară-mi unghiile de la picioare la jumate de 
milimetru. Nu-i una mai lungă sau mai scurtă. Care-i primul lucru 
pe care-l fac după ce îmi termin de săpat adăpostul? Ia zi, Micuţule? 

— Îţi cureți unghiile, murmură Micuţul. 

— Exact. Și încă folosind o pilă de unghii și nicidecum baioneta 
ca tine sau ca alții. 

Heide își smulse casca de pe cap. 

— Spune-mi dacă găsești un fir de păr care să nu fie reglementar? 
Pînă și păduchii mei merg în pas de defilare și țin dreapta. Dar Leopold 
Brandt, Feldwebelul dracului, mi-a făcut-o din cauza cărării care nu era 
dreaptă. E pentru prima oară în analele războiului că așa ceva se întîm- 
plă unui ostaș ca mine. Știi tu ce-a născocit ca să demonstreze că nu 
mi-e dreaptă cărarea? Un telemetru de artilerie. M-a proțăpit în mar- 
ginea opusă a terenului de instrucție după care s-a suit pe acoperișul 
dormitorului companiei a 3-a și vizind prin telemetru a demonstrat că 
nu mi-e dreaptă cărarea. Jur însă că a doua oară n-o să se mai întîmple. 
De ce o fi el așa? 

Micuţul își suflă zgomotos nasul cu degetele, tuși ca să adune 
o flegmă și, dind capul pe spate ca un gînsac, ochi cu grijă drept în 
vulturul de la baza zvasticii care împodobea peretele. 

— E un avorton, declară Heide. 

— Ah, dacă l-am putea avea cu noi pe frontul de Est. L-am tri- 
mite de unul singur în incursiune la ruși, iar noi am ataca după două 
ceasuri. Pe mine m-a-nfundat pentru un deget de la picior murdar. 

— Ăsta-i Leopold, asta-i maniera lui! exclamă Heide către strada 
tăcută, izbind caldarimul cu patul armei. 

Cei doi intrară în adăpost. 
— Vreţi să-l lichidaţi pe Leopold? întrebă Porta. 
— Exact și poţi să ne crezi pe cuvînt. Sînt sătul de el, șuieră Heide 


aveau în vârf un ornament metalic ascuţit (germ.) PICKELHAUBEN. Ulterior, 
aceste căști au fost înlocuite cu binecunoscuta casca a Wehrmachtului. 
(n. trad.) 

printre dinţi. Dacă reușim să-l avem ca pontator pe standul nr. 3, prima 
oară cînd tragem cu muniţie de război, s-a zis cu frumosul Leopold. 

— Cum așa? întrebai. 

Micuţul se ghemui și-i făcu semn lui Heide: 
— Îi spunem? 
Heide fu de acord. 
— Dacă jură să nu sufle o vorbă nimănui. 
Porta și cu mine jurarăm. 
Micuţul jubilă, trase o dușcă năprasnică de șliboviță, rigîi și-i 
trecu sticla lui Porta. 

— Fiți atenți. Ieri pe cînd eram de serviciu în echipa de control 
a poligonului, m-am gîndit la o mică surpriză pentru Leopold Brandt. 
Întîi m-am aranjat să fiu numit ţuțăr la Oberfeldwebelul Paust. Trebuia 
schimbată o placă de protecţie la ţinta nr. 3. Le-am oferit băieților bere 
pînă i-a apucat pe toți nevoia, treabă pe care n-au îndrăznit s-o facă 
decît la privată. Știți și voi că pe Hinka îl apucă turbarea dacă pute 
în adăposturi. Nu poate să sufere ca cineva să se sloboadă pe bunu- 
rile cazone ale celui de-al III-lea Reich. Deci, de îndată ce ăia s-au 
cărat, am sudat placa de protecție ceva mai jos, astfel încît, dacă stai 
în picioare pe biutal!?l de observaţie, capul este descoperit. Nimeni—și 
aici admiraţi fineţea lucrăturii, băieți—nimeni, zic eu, nu știe că am 
fost la ținta nr. 3. Placa e acoperită cu nisip fin. După cum știți cu toții, 
lui Leopold îi place mult s-o facă pe grozavul pe biuta de observaţie, și 
cum Mergi-ori-Crapă are-n seama lui listele de tragere, o să-i fie ușor 
să-l desemneze pe Leopold pentru standul nr. 3. Tragerile se încheie 
întotdeauna printr-un tir cu pușca cu lunetă, iar ca ţintă e luată de 
regulă ţinta nr. 3. Aţi început să vă prindeţi? 

Micuţul rînji și, adresîndu-se lui Heide, spuse: 

— Ție, Julius, și ţie, Porta, n-o să vă fie defel greu să plasați cîte-o 
bucăţică de plumb în ambrazura unde-și are Leopold capul. La urma 
urmei, ce vină aveţi dacă trageţi nițeluș mai alături... 

— Totul stă în picioare, încuviinţă Heide. E aproape prea sim- 
plu ca să fie adevărat. Curind o să avem o tragere cu muniţie de război. 


[3] Barbarism provenit din franceză: butte—colină. La poligoanele militare, 
biuta situată în spatele țintelor adăpostește lăcașurile pontatorilor și 
împiedică totodată rătăcirea proiectilelor. (n. trad.) 

Ne-a spus-o Mergi-ori-Crapă. Nici Sfintu Duh n-o să-l poată scăpa pe 
Leopold; către sfîrșitul tragerii Legionarul o să ne treacă ultimii pe 
listă și-o să golim încărcătoarele în ambrazura aranjată de Micuţul. 

— Dar dacă coboară de pe biută? remarcai eu. 

— Ne-am gîndit și la asta, răspunse Heide. Am cronometrat totul. 
Îi trebuie pe puţin nouăsprezece secunde ca să dispară din dreptul 
ambrazurii, Or, în zece secunde, Porta și cu mine avem timp din bel- 
şug ca să-i băgăm câte doi plumbi în ţeastă. În viaţa lui n-a fost într-o 
asemenea budă. 

De-atita ris, Micuţul se frînse de șale. 

— Chel pe dinafară, chel pe dinăuntru! 

— E cea mai strașnică treabă din ultima vreme! răcni Porta. 

— Fii atent! spusei. Dacă Bătrinul prinde vreo bănuială, sînteți 
în pom. Așa ceva se cheamă asasinat cu premeditare. 

— Ia spune, bă, te crezi cumva în Armata Salvării? întrebă Porta. 
Asasinat? Pai asta-i legitimă apărare sută-n sută. Dacă stringi de gît o 
ștoarfă după ce ai regulat-o, aia da, e asasinat. 

— Doar niște derbedei ar putea face așa ceva, zise Micuţul, de-aia 
sînt condamnaţi la moarte. Leopold m-a avut la mînă pe chestia cu 
degetul de la picior. Toate celelalte erau impecabile. Distribuisem totul 
pe la recruți cu ordinul de a le curăți lună. Unul dintre ei a făcut gură, 
dar l-am potolit pe loc. După aceea mi-a curățat puca așa cum nu fusese 
ea niciodată curățată. Pînă și Leopold a rămas cu gura căscată. 

— Ce i-ai făcut? întrebă Heide. I-ai tras o chelfăneală? 

— Bineînţeles că i-am scăpat și două-trei carabe, dar n-a fost de 
ajuns și-atunci l-am băgat cu capul în groapa de scurgere de la latrinele 
prizonierilor ruși. Ba un bătrîn sergent major de la ei mi-a dat chiar 
dreptate cînd a aflat cum stau lucrurile. Mai mult, mi-a propus să-l las 
să se înece înăuntru. Da eu sînt băiat bun, l-am făcut ordonanța mea 
personală, cu dreptul de a-mi oferi bere în fiecare sîmbătă. 

— Îi umflai întreaga soldă? întrebă Porta. 

— Doamne fereşte, da' n-aș face-o niciodată! Îi lăsăm o marcă 
să aibă cu ce cumpăra cele trebuincioase pentru întreținerea echipa- 
mentului și-a armamentului. 

— Într-o bună zi, Micuţule, ai s-o încurci, îi prezisei eu. 

— Tot ce se poate, da pîn' la urmă eu scap, în timp ce ăla de m-a 
turnat intră singur la spital. 

— Să fim miloși cu Leopold, îl întrerupse Heide. Îl ardem drept 
la mir. Va fi cea mai frumoasă zi din viața mea. 

— Apropo, spuse Porta, știți că a cerut să fie mutat la SS? L-au 
respins însă. N-are decît 1,67 m, iar ei nu iau sub 1,72 m. 

Scoase din buzunar zarurile, suflă peste ele, le scutură în pumn 
și suflă iarăși. 

— Facem o partidă? 

Șezind pe vine, Micuţul îl contemplă cu interes. 

— La ce bun toate fartițiile astea, Porta? O lume-ntreagă știe 
că-s măsluite. 

Porta dădu din cap indignat. 

— Aici ai dat-o-n bară. Am două perechi. Astea-s cele bune. 

— Ești cumva bolnav? se miră Heide. 

— Gura! replică Porta. Și dacă stau să mă gîndesc, îmi datorezi 
doi litri de șliboviță și douăsprezece țigări cu opiu. Scadenţa era ieri, 
deci dobinda va fi acum de 80%. Julius, datoriile tale or să ajungă să 
te-ngroape. 

Porta scoase carnețelul său negru, își umezi un deget și începu 
să-l frunzărească. 

— Ia să vedem... Ah, uite c-am dat peste tine, secătură: „Julius 
Marius Heide, Unteroffizier, născut la Dortmund, servind în Regimentul 
27, compania a 5-a, plutonul 2, grupa a 3-a.” Tu ești, nu? 

Heide confirmă cu glas stins. 
Porta își fixă în orbită monoclul său spart și-l rugă pe Micuţul 
să-i lumineze cu lanterna. 

— Pe patru aprilie: nouă sticle de votcă. Pe șapte: două sticle 
de șliboviță. Pe 12 era ziua ta. Ghinion, băiete. Ar trebui s-o blestemi 
pe mă-ta că nu te-a sugrumat imediat după naștere. Bun, ziceam dară, 
12: 712 mărci și 13 pfenigi, 21 sticle de șliboviță, un litru de apă de tran- 
dafiri, țigări cu opiu, rachiu danez, o jumătate de ladă de Dortmunder 
și intrare gratuită la bordel timp de o lună de zile. Urmează apoi 20 
aprilie, aniversarea lui Hitler, ziua cea mai sinistră dintre toate. Nu 
uita că ai fost membru de partid. 

— Da, dar s-a terminat, protestă Heide. 

— Nu-i meritul tău. Te-au dat ei afară, dezvălui, brutal, Porta. 
Nu mai aveau chef să te vadă. La aniversarea domnului Hitler n-ai 
pierdut decît bani: 3412 mărci și 12 pfenigi. Adaugă acum 80%. Nu mai 
scapi tu niciodată, Julius. 

— Trebuie să fie un lucru minunat să știi să scrii, spuse cu admi- 
rație Micuţul. Dac-aș ști, m-aș îmbogăţi la iuțeală. N-ar trebui decît 
să-i fac de petrecanie unui tip dintr-ăia care se plimbă cu carnetul de 
cecuri în buzunar. Le-aș semna și după aia n-ar trebui decît să merg 
să încasez biștarii. 

Nu-i răspunse nimeni. Ar fi fost mult prea lung să i se explice 
că figura cu cecurile nu-i chiar atât de simplă. 

— Julius, continuă Porta, ştii că sînt un bun camarad. Îmi dau 
seama că datoria asta te apasă și c-ai vrea s-o achiți. 

— O anulezi? exclamă Heide nevenindu-i să-și creadă urechilor. 

— Întocmai, afirmă Porta cu un mic zîmbet viclean. 

— Sînteți martori, zbieră Heide din ce în ce mai excitat. 

— Ușurel, i-o reteză sec Porta ca să-i mai tempereze entuziasmul. 
Iată mai întîi care-s condițiile mele: îmi dai trei baloturi de postav, cele 
pe care le-ai ascuns în camera Cozii-de-Mătură. Și mai vreau cele două 
butoiașe de heringi olandezi, pe care tu și cu Cîrnatul le-aţi depozitat 
la dentistul de pe Hein Hoyerstrasse. 

Stupefacţia lui Heide fu totală. Mintea încetă să-i mai funcți- 
oneze. Sorbea pur și simplu cuvintele lui Porta. 

— Fir-ar să fie, de unde o știi? 

Ochișorii porcini ai lui Porta străluciră. Era deci adevărat. Se 
simţi îndeajuns de sigur pe sine ca să-și exploateze succesul. 

— Ştiu chiar mai mult decit îţi închipui. 

— De covoarele din Pauliner Platz? 

— Bineînţeles, fu răspunsul scurt al lui Porta. Mi le dai și pe alea. 
După aceea îți anulez datoria și închid ochii pentru rest. 

Era o lovitură riscantă, dar norocul se afla de partea sa. 

— Şi n-ai să încerci să mă șantajezi? făcu precaut Heide. 

— Pe cuvint de onoare, garantă Porta ridicînd trei degete în aer. 

— Cuvântul tău, știi tu ce fac pe el! Dă-mi o chitanţă pentru 
heringi, postav și cinci sute douăzeci și cinci de carpete de lină. 

— Am Zis: toate carpetele, replică, suav, Porta. 

— Ești nebun de legat! urlă Heide. Opt sute de carpete! Păi nu-ți 
dai seama că fac mult mai mult decit îți datorez? 

— Uiţi discreția mea și ea costă scump. Aș putea merge și singur 
să umflu totul în loc să-mi pierd timpul discutînd cu tine. 

— Doar n-o să te apuci să mă denunți? întrebă indignat Heide. 

— La bani mărunți chiar, dacă merită osteneala. Eu n-am uitat, 
Julius dragă, istoria aia cu țăranul. 

— Bun, fă-o acum pe sentimentalul, mîrîi Heide. Am să-ți spun 
însă una și bună: heringii și carpetele sînt dinamită curată. Dacă te 
agaţă, eu unul nu știu nimic. 

— Lasă tu grija asta. În ziua aceea vom merge la zdup împreună. 
Mînă-n mină, ca doi buni prieteni ce sîntem. 

— Cum așa? 

— Bă, da' moacă mai ești! rînji Porta. Te duci după covoare și le 
vinzi. Treaba mea e să încasez sau, dacă vrei, să controlez. 

— Asta-i bună! Știi că ai haz? Dar să nu-ţi închipui că vei căpăta 
o para chioară din suma rămasă. 

— Vedem noi, răspunse Porta. 

— Niciodată, urlă Heide. Știu și eu cîte ceva despre tine. Am 
un prieten care este șeful depozitului SS-ului. El mi-a șoptit la ureche 
că sînt în căutarea unui hoț care a zulit niște căști de oțel. Asta-i! La 
Fuhilsbiittel au o celulă gata pregătită cu tot ce-i trebuie. 

— Nu mai pot eu! zise, imperturbabil, Porta. 

— Tu ești cel pe care-l caută! răcni Heide, acuzator. 

— Gura! exclamai eu. O să treziţi toată lumea. 

— Dacă mai continui să te amesteci în treburile mele o să mergi 
să spargi piatră la Torgau, Herr Obergefreiter Joseph Porta, amenință 
Heide. 

Micuţul puse capăt discuţiei lor. Privi în jurul lui și pronunță 
misterios: 

— În ziua cînd Leopold își va da duhul o să mă ghiftuiesc cu 
cârnaţi stropiți cu șliboviţă. 

Heide încuviință dînd din cap. 

— Leopold și cei de-alde el pot fi mîndri. Au făcut din noi ce 
și-au dorit. Nu ni-e frică nici de Dumnezeu, nici de dracu. Parcă am fi 
turnați din oțel Krupp. 

— Oţelul Krupp e un fleac în comparație cu mine, zise Micuţul 
și izbi cu muchia palmei zidul de beton. 

Acesta se fărimiță de parcă ar fi fost lovit cu un ciocan. La karate 
Micuţul era cel mai tare dintre noi. Putea sparge o cărămidă în două. 
Odată, frinsese gîtul unei vaci lovind-o cu latul palmei. Porta putea și 
el sparge o cărămidă, dar din două lovituri. Steiner încercase și el, dar 
își paradise groaznic mîna. A continuat însă să exerseze cînd o avea 
în ghips și acum figura îi reușea destul de bine. O coadă de lopată o 
puteam frînge cu toții. Momentan, Micuţul se exersa pe o bară de fier. 

Cel care ne arătase pentru prima oară figura asta fusese un ostaș 
de undeva de prin Asia. Îl expediase pe Micuţul la podea dintr-o singură 
lovitură. Fix între ochi. Am rămas cu toții atît de uluiți, încît am mers 
pînă a-i oferi libertatea dacă ne învață cum se face. În șase săptămîni 
devenisem ași. L-am înţolit într-o uniformă germană și l-am luat cu noi. 
În ajunul Crăciunului ne-am despărțit. L-am văzut traversînd în fugă 
liniile... Eram niţel triști; fusese un băiat de ispravă. Apoi l-am uitat. 

Un zgomot de pași se apropie de noi. Ciulirăm urechea. Păreau 
pașii unui soldat. 

— Cine-o fi? întrebă Porta. Ia vezi, Micuţule. 

Micuţțul ieși din adăpost făcînd mai multă gălăgie decît era 
necesar. Urlă: 

— Stai! Parola! 

Pașii se opriră. 

— Ho! Potoleşte-te! răspunse un glas din beznă. Încetează s-o 
faci pe tîmpitu. 

— Parola ori trag! repetă Micuţul. 

— Băi, ești țicnit>? 

Recunoscurăm vocea lui Barcelona, Micuţul însă avea pe dra- 
cu-n el. 

— Parola, ori te fac ciur. 

Și Micuţul armă. 

— Cretinule, eu sînt! ţipă, nervos, Barcelona adăpostindu-se în 
rigolă. Îi vedeam umbra căștii. 

Micuţul se făcu și mai ameninţător. 

— Parola ori te curăţ. E război și nu mă joc. Fără parolă nu intră 
nimeni aici! 

— Sînt eu, boule! răcni turbat Barcelona din rigola lui. Sînt Bar- 
celona, prietenul tău, ce dracu! 

— Nu cunosc, n-am prieteni. Parola ori trag! 

Micuţul duse arma la umăr și ochi. 
De frică, nu îndrăzneam nici să suflăm. Cînd îl apucau pe Micu- 
țul dracii te puteai aștepta la orice. 

— Astimpără-te! îi șopti Heide. O s-o pățim. 

— Mă doare-n fund! zbieră Micuţul. Sînt un bun ostaș care nu 
cunoaște altceva decît consemnul. Parola sau trag în el. 

Barcelona însă își pierdu răbdarea. Văzind pușca îndreptată 
spre el, îl apucară și pe el năbădăile. 

— Du-te dracului, trage dacă vrei! Fac ceva pe tine și pe parola 
ta! Şi țișnind în sus, fu printre noi din trei salturi. 

Micuţul se hlizi. 

— Te-au trecut fiorii, ai, budană cu vin? 

— Ciubotă împuțţită, șuieră Barcelona. Spune-mi și mie care-i 
aia, parola. 

— Habar n-am, răspunse cu sinceritate Micuţul. Da' o parolă 
există, nu? Tu ești Feldwebel, tu trebuie s-o știi. 

— Și-atunci de ce o faci pe idiotul? fulmină Barcelona și se-n- 
tinse după sticla de șliboviță. Dă-o-ncoace. Bătrinul m-a trimis să vă 
spun că-n noaptea asta o să fiți lăsaţi în pace. La Gestapo e groasă rău. 
Frumosul Paul îi cată de purici pe ciracii săi. Mare erupție, mare. Stau 
jos la coadă ca să intre la pușcărie. 

— Dar ce-au făcut? întrebă, curios, Porta. 

— De toate. Sabotaj. Neexecutare de ordine. Neglijenţă în servi- 
ciu. Plus ceva corupție și furtișaguri. Rinji. Nu lipsește nici măcar un 
mic asasinat. Dacă Frumosul Paul o ţine tot așa, mîine dimineaţă a să 
se trezească singur-singurel. Gagiii se scapă în nădragi de frică. Poţi 
face cu ei ce vrei. 

Porta dădu din cap. 

— Ce baftă! Am fi timpiţi dacă n-am profita. 

— Vrei să-l ajuţi pe Frumosul Paul? se miră Micuţul. 

— Întocmai, dar nu aşa cum crezi tu. 

— Nu mai pricep nimic, spuse Heide. 

— Qui vivra, vera!“l, surîse Legionarul, care cam ghicise ideea 
lui Porta. 

Zece minute mai tîrziu predam schimbul. Intrarăm în corpul 
de gardă făcînd înadins cît mai mult zgomot cu putinţă. Porta anunţă: 

— Mă însărcinez eu cu percheziționarea ștabilor destituiți. 

Legionarul schiță un zîmbet plin de înţelegere. 

— Bine, camarade. Ai adulmecat prada. 

— Atenţie, Porta, aşa ceva se cheamă deturnare de fonduri. 

— Ah, ia mai scutește-mă! începu Porta, dar cineva sună la ușă. 

Fără grabă, Bătriînul merse să deschidă. 

Un secretar împinse brutal înăuntru trei inși în uniforme de SD. 

— Iată candidații la zdup. Ocupaţi-vă de ei. Și aruncă pe masa 
Bătrinului mandatele galbene de arestare. 

Barcelona deschise registrul și înscrise în el datele personale 
și motivul arestării. Registrul acesta fusese început pe vremea Impe- 
riului, slujise în timpul republicii de la Weimar și slujea și acum, sub 
egida orătaniei naziste. 

Bătrînul întinse pe masă mandatele galbene purtînd în partea 
stingă sus următoarea menţiune: 

„În 48 de ore, deţinutul va fi deferit înaltului tribunal SS al poliţiei 
militare. Provizoriu se va afla sub paza unei companii deisciplinare.” 

Porta se și proțăpise în mijlocul camerei. Împrumutase cascheta 
lui Heide și și-o pusese ă la Feldwebel, cu viziera lăsată pe sprînceana 
stingă. Le zimbi deținuților cu falsă bunăvoință. 

— Uitaţi-vă la mine. Îmi cunoaşteţi gradul. Să nu-l uitaţi nicio- 
dată. De altfel, în orele ce vor urma o să aveți tot timpul să-l memoraţi. 
Voi hotărîți care vor fi relaţiile noastre viitoare. Pot fi dulce ca un pisoi 
mîngîiat pe blăniţă și pot fi rău ca un urs siberian cînd e flămînd. Sînt 
Obergefreiter, coloana vertebrală a armatei. Numele meu e Joseph Porta, 
din Regimentul 27. Goliți pe masă ce-aveţi prin buzunare. 

Tot soiul de lucruri bizare ieșiră la iveală. 

Unterscharfiihrerul SD Blank contemplă cu îngrijorare cele cinci 
țigări cu marijuana pe care le scosese din buzunar. 

Porta le arată. 


[4] (fr) Cine o să trăiască, o să vadă (n. trad.) 

— Nuţi-e rușine? Asta-i contrabandă. Cred că-i bine să te avem 
la ochi. 

— Mi le-a dat un deținut, zise Blank începînd să se justifice. 

— Ei bine, uite că și mie mi le dă, la rîndul lui, tot un deţinut, 
triumfă Porta virînd ţigările în buzunar. Se întoarse apoi către Schar- 
fiihrerul SD Lentz. 

— Ai primit și tu daruri? 

Și fără să mai aștepte răspunsul, extirpă din grămăjoara de pe 
masă cinci mici gogoloaie. 

— Nu lipsește decît pipa. Pe Dumnezeul meu, cum îndrăznești 
dumneata, un SD, protector al patriei, să posezi opiu? 

Lentz lăsă privirea-n jos. Nu prea știa bine ce trebuie să facă. 
Să răcnească, să înjure sau să-i dea un picior în burtă imbecilului ăsta 
de Obergefreiter? Cu coada ochiului îl privi pe Micuţul. De tentat l-ar 
fi tentat cel mai mult lovitura de picior, dar zdrahonul de colo părea 
al dracului de primejdios, așa cum se jucă el cu o lopată de infante- 
rie, foarte ascuţită. Deodată, tipul făcu un lucru care le luă arestaţilor 
piuitul. Așezînd lopata între două spătare de scaune, dintr-o singură 
lovitură cu muchia palmei frinse coada ei groasă. 

— Ai văzut, Porta! strigă el. Asta-i figură! Pasează-mi pe unul 
din SD-iștii ăștia puturoși și-i fring șira spinării. Vom declara că a 
sărit la tine. 

Lentz se cutremură și preferă să capituleze. 

— Ia totul. E al tău. 

Porta se simți împărat. 

— Da ce credeai tu? Și fără să aștepte răspunsul celuilalt, înhăță 
un ceas-brățară pe care-l duse la ureche. Excelent ceas. Rezistă și la un 
război total. 

Ceasul dispăru într-unul din buzunare. 

Lentz suflă din greu, dar evită să protesteze. 

Privirea de hultan a lui Porta căzu pe inelul pe care-l purta la 
deget Oberscharfiihrerul SD Krug. Lucrat din aur împletit, el închipuia 
doi șerpi ale căror capete erau două diamante. 

— Dă-mi-l și-n noaptea asta dormi liniștit, făgădui el întinzînd 
mîna. 

Krug protestă indignat, încercînd să facă apel la probitatea lui 
Porta. 

— Ia potolește-te, mă gură mare! i-o tăie Porta. Dă inelul, și ceva 
mai repejor, auzi, domnu”? Sînt grăbit. Și tu îl ai tot de furat. 

Oberscharfiihrerul schimbă atunci tactica. Deveni pur și simplu 
grobian. 

— Drept cine te crezi, Obergefreiter? Nu vezi cine sînt? Încetează 
cu obrăzniciile, altminteri o pățești! 

Porta rise jovial. 

— N-a priceput nimic Oberscharfiihrerul nostru! la spune, Mer- 
gi-ori-Crapă, ce părere ai de avortonul ăsta? 

— E stupid, enunţă lapidar Legionarul. 

— Altminteri nici n-ar fi în SD, rîse Porta. 

Krug era furios. Uitase unde se află. Punîndu-și mîinile în șol- 
duri, își bombă pieptul în maniera prusacă. Noi ne stăpineam cu greu 
încîntarea. 

Singur Bătrînul se făcea că nu observă nimic. Își vîrîse nasul în 
registrul cu deţinuţi, dar știam că n-avea nici cea mai mică milă pentru 
acești ștăbuleți scoși din pîine. 

— Nu vezi că sînt un Oberscharfiihrer? urlă Krug. 
— Nu-s orb, răspunse, arogant, Porta, dar chiar dac-ai fi general 
și tot ți-aș zice scîrnăvie. 

Krug se porni să zbiere. Glasul îl lăsă. De atîta enervare se bilbiia. 

— Cer, fir-ar să fie, cer ca persoana mea să fie respectată. Ai dato- 
ria să mi te adresezi conform regulamentului. Sînt Oberscharfiihrerul 
SD Krug, un om care-și cunoaște datoria. la seama, Obergefreiteri 

— Ești un rahat. 

— Am să-ţi fac un raport! urlă Krug. 

— Și euosă mă șterg cu el la fund, fu expresivul răspuns al lui 
Porta. Află că în prezent toată lumea nu dă doi bani pe rapoartele tale 
și că pină la noi ordine ești deținutul meu. Porta accentuă pe ultimele 
două cuvinte. Iar acum o să-mi dăruiești drăgălaș tot ce ai, fără să uiţi 
inelul. L-aș putea oferi lui Vera-Arzoaica de la Uragan [1 drept răsplată 
pentru modul deosebit în care s-a ocupat întotdeauna de mine. Dar 
dacă protestezi în continuare, nu mai garantez de nimic. 

Și arătîndu-l pe Micuţul care își făcea de lucru cu o pereche de 
cărți ce aparținuseră lui Blank, continuă: 

— Te dau pe mîna lui. Vă iubește de nu mai poate, pe voi, ăștia 
de la SD, și face tot ce-i spun. Dacă însă ești un băiețel cuminte și 
drăguţ, îi voi spune lui Vera-Arzoaica că inelul e un dar de-al tău și ne 
vom gîndi la tine împreună, peste cîteva săptămîni, cînd vei dîrdii în 
brigada lui Dirlewanger. 

Krug tresări auzind numele Dirlewanger. Deși brigada era cum 
nu se poate mai Gehados, Krug și amicii săi știau foarte bine ce vrea să 
zică asta. Era o brigadă disciplinară SS care avea drept unică misiune 
distrugerea prin orice mijloace a partizanilor care se găseau în marile 
păduri din jurul Minskului. Șeful ei era Brigadefiihrerul SS Dirlewan- 
ger, un fost ocnaș care obținuse comanda acestei unități datorită unui 
cinism brutal și a pornirilor sale sadice. Cruzimea lui era atît de mare 
încît pînă și Himmler și Heydrich ceruseră la un moment dat să fie 
deferit Curţii Marţiale și condamnat la moarte. Dintre toate capetele de 
acuzație formulate împotriva lui, violul prizonierelor poloneze era cel 
mai neînsemnat, dar acest ucigaș sadic era protejatul Obergruppenfiihre- 
rului Berger, șeful școlilor de cadre SS. La 22 noiembrie 1941 acestuia 
îi trebuise o oră întreagă ca să-i convingă pe Heydrich și Himmler că 
e necesar ca Brigadefiihrerul Dirlewanger să fie tolerat. Argumentele 
sale îl impresionară mai ales pe Heydrich!l, care avea aceleași teorii 
ca și Berger. Teroarea trebuie combătută prin teroare. Pină la moarte, 
Heydrich rămase convins că victoria va aparține celui care va ști să 
utilizeze mai bine violenţa. Trei zile înaintea atentatului de la Praga, 
el spunea: 

„Dumneata nu ești decît un țăran sentimental care n-a priceput 
nimic din războiul pe care-l purtăm. Probabil va fi nevoie ca 90% din 
poporul german să fie exterminat. Ca pedeapsă n-ar trebui să existe 
decît una singură: decapitarea. Hrana prizonierilor costă prea scump. 
Am dat ordin Einsatzkommandoului!! meu să împuște detașamen- 


[5] Reinhard Heydrich—supranumit Arhanghelul Morţii—a comandat SD-ul. 
Pentru ferocitatea sa, a fost asasinat de un comando ceh în 1942. Drept 
represalii, SS-ul a ras de pe fața pămîntului satul Lidice. (n. trad.) 

[6] (germ.) EINSATZKOMMANDO: Unităţi speciale însărcinate cu execuțiile. 
(n. trad.) 

tele de prizonieri de îndată ce și-au terminat lucrul. Transportul lor 
nu este rentabil.” 

Oamenii lui Dirlewanger erau condamnați la moarte atît de 
inamic, cît și de propriii lor compatrioți. Cum risca vreunul din ei să se 
aventureze pe undeva neînsoțit, cum se curăța. Puteau fi lesne identi- 
ficați după cele două grenade aurite pe care le purtau în chip de petliţe 
la gulerele negre ale uniformelor lor SS. În calculele oficiale durata lor 
de viață era apreciată la două luni. Cînd avea loc un banchet la Statul 
Major al lui Dirlewanger, ceea ce se întîmpla adesea, un comando pleca 
să efectueze o razie în cîte un orășel de prin Polonia sau Bielorusia ca 
să procure femei. 

Cariera lui Dirlewanger s-a încheiat așa precum merita, din 
păcate însă prea tîrziu. Instituise chiar el barbara pedeapsă care consta 
în pîrpălirea înceată a „vinovaţilor” deasupra unui foc. Fu găsit spinzu- 
rat de un copac, cu capul în jos și sfarogit ca o bucată de pîine uitată în 
prăjitor. Partizani polonezi povestiră că operațiunea fusese îndeplinită 
de opt oameni din propria-i brigadă. După spusele lor, strigase întruna 
patru ceasuri și jumătate, timp în care cei opt făcuseră un cerc în jurul 
copacului și cîntau: 


So weit die braune Heide geht, 
Gehoârt das alles mir. 
Ich bin ein freier Wildbretschiitz...!| 


Partizanii nu se atinseseră de cei opt. 

La muzeul militar din Varșovia există un tablou ce reproduce 
evenimentul. Chipul lui Dirlewanger poate fi perfect recunoscut dea- 
supra flăcărilor. Data execuţiei: 21 ianuarie 1945. 

Oberscharfiihrerul SD nu-și făcea iluzii în legătură cu viitorul. 
Știa ce-l așteaptă. Văzuse mulți plecînd spre fioroasa brigadă, dar nu 
văzuse pe nici unul întorcîndu-se. Și oamenii și hîrtiile lor dispăreau 
fără să lase o urmă. Evident, există întotdeauna o șansă de una la o 
mie. Asta depindea de comandantul închisorii Torgau, dar colonelul 
cel ciung nu se arăta prea blind cu SD-iștii mătrășiți. Krug își făgădui 


[7] (germ.) Cît se-ntinde castania cîmpie/Totul îmi aparține numai mie/Sînt un 
vînător de fiare slobod—din opera Freischiitz de Weber. (n. trad.) 

sie însuși să se poarte într-un mod exemplar, să blesteme SD-ul etc. 
Cînd, graţie spionilor săi, colonelul va afla de atitudinea lui, îi va face 
poate favoarea să-l expedieze într-o unitate disciplinară. 

Totuși protestă vag împotriva pretențiilor lui Porta. 

Din două sărituri de tigru, Micuţul fu lingă el. 

— Nu mai cârti, scumpu' meu SD-ist. Fă cei se spune. Golește-ţi 
buzunarele. Îl împinse spre ușa celulei. lată-ţi odăița pînă cînd amicii 
tăi vor veni să te caute. 

Porta rîse. 

— N-ai baftă, Krug, urmă Micuţul, mînia lui Dumnezeu s-a abă- 
tut asupră-ți. Ești pe cale să cobori panta. Ești deja uitat, nu mai exiști. 

— Întocmai, replică Porta. Şi-n cazul ăsta, la ce-i mai trebuie 
tot soiul de bunuri? 

— Oare cum s-o fi simțind unul care-i un mort-viu? 

— Nu-i nimic de rîs aici, protestă Krug ștergindu-și fruntea 
cu o batistă nu tocmai curată, împodobită cu niște inițiale care nu-i 
aparțineau. 

— Doar n-ai vrea să m-apuce plinsul? 

Krug mormăi ceva nedeslușit. 

Micuţul luă un inel, îl mirosi și-l examină atent. 

— L-aş putea vinde lui Emil. Pute a curvă. Zi, Porta, ce scrie 
înăuntru. 

— PL. la povestește-ne, Krug, cine era PL. 

— Paula Landau. A murit la Neuengamme. 

— Și ţi-a oferit inelul pentru că te-ai purtat frumos cu ea? îl 
întrebă blînd Porta. 

Krug se scărpină în ceafă, cercetindu-i pe rînd cu privirea. Ar fi 
preferat să nu intre în detaliile afacerii „Paula Landavw”. Sosise la Neu- 
engamme sub formă de cadavru. Avusese atunci ozi neagră, temîndu-se 
ca faptele să nu iasă la iveală. În chestii dintr-astea Frumosul Paul era 
bizar. Nu se sfia să poruncească aplicarea unor torturi înspăimâîntătoare, 
dar să-l ferească sfiîntul pe cel care lua cu de la sine putere asemenea 
inițiative. Nici chiar în caz de autoapărare. Nimeni din grupa lor nu 
uitase sfîrșitul Unterscharfiihrerului Willy Hirsch, care fusese prăjit la 
foc domol începînd cu picioarele. Încet, fără grabă. Operaţiunea durase 

trei săptămîni. Și totul din pricina a cinci pipiţe care oricum aveau să 
fie spînzurate. 

Krug se cutremură. Interesul celor doi malaci trebuia abătut de 
la Paula Landau. Așa cum arătau, păreau foarte decontractaţi, dar el 
simţea că nu-i decît o atitudine exterioară pe care și-o confecționaseră. 
De fapt erau niște diavoli. Mimînd o indiferență totală, își deșurubă 
tocul cizmei, care lăsă descoperită o ascunzătoare. Scoase de acolo două 
bancote de cinzeci de dolari și o capsulă mică plină cu pulbere albă. 

Porta se prefăcu mirat. Mirosi pulberea. 

— Cocaină ...Ai fost bogat, nu glumă. Ce-ai făcut de te-ai dus de-a 
berbeleacul atît de iute? Krug se biții stinjenit. Nu trebuie să te jenezi, 
continuă Porta, nu sîntem prea delicaţi și nici fete mari. 

Micuţul fi adresă un gest sever și luă cuvîntul. 

— Dacă ţi-aș mărturisi secretele vieții mele ai cădea în fund, 
mă javră de SD-ist. Lumea zice că Micuţul e nerod, dar nu chiar atît 
de nerod ca să mărturisească ceea ce nu poate fi dovedit. De condam- 
nat, nu te condamnă decît în măsura în care mărturisești. Cît timp 
n-ai mărturisit, judecătorii și celelalte lepădături n-au ce-ţi face. Ai 
mărturisit, dobitocule? 

Krug făcea semn că da. Ai fi zis că-i un creștin aruncat în groapa 
cu lei. 

— Idiotul! constată sec Micuţul. 

— Ce-ai mărturisit? întrebă curios Porta. 

— Șantaj. Cunoșteam o gagică din Friedrischsberg, al cărei amant 
era închis la noi, încă de mult. Mă abăteam pe la ea deseori și nu gîn- 
deam c-o să cad vreodată pe bec, dar farfuza s-a dus la Frumosul Paul. 

— Ai fi putut nega, zise Porta. 

— N-a ţinut. Mi-au întins o cursă. 

— Şi te-ai prins ca o muhaia. Micuţul ridea fără să se ascundă. 
De asta ești la noi? 

— Iar în curînd vei fi în drum spre Dirlewanger, făcu înveselit 
Heide. 

— Te-ai întins prea mult la cașcaval, frățioare, urmă Micuţul. 
Nu omori găina cu ouă de aur. Uită-te la mine, dacă mi se întîmplă să 
dau peste zece pipe de opiu, nu iau decît opt. 

— Așa-i, întări Barcelona. 

— Așa 0 fi, dar în orice caz, de la mine aţi luat totul. 

— Cu tine-i altceva, triumfă Micuju. Tu chiar dacă mai respiri, 
ești deja un om mort. Pe documentele tale e o dungă roșie. Nimeni 
nu te cunoaște. Nimeni nu vrea să știe de tine. În pădurile Minskului, 
partizanii lui Tătuca te și așteaptă. Ai văzut ce le fac haidamacilor lui 
Dirlewanger? 

Lui Krug i se învirteau ochii în cap. 

— Ce le fac? 

Micuţul rise diabolic. 

— Porta, povestește-i ce le fac. 

Porta își umezi buzele, după care scuipă pe dușumeaua curată 
și lucioasă. 
Krug urmări scuipatul cu privirea. 

— Te interesează? întrebă Porta cu un mic zimbet în colțul gurii. 
Te las să-l ștergi. Drăguţii tăi de amici de la Fagen m-au învățat și figura 
asta. 

— Nu-s eu devină, protestă Krug. N-am fost niciodată la Fagen. 

— Ești un rahat și-i doar o pură întîmplare că n-ai fost și la Fagen. 
Cînd o să vină ziua socotelilor, ai să vezi că nimeni n-a făcut nimic. 
Toată lumea o să declare că a primit ordine de la superiori, pînă o să se 
ajungă la ăla de-i acu în vîrful scării și care o să bage mîna-n foc că și lui 
i-a dat ordine bunul Dumnezeu prin intermediul a doi porumbei albi. 

— Nu-s eu de vină, repetă Krug. 

— Firește, își bătu joc Porta. Te-au obligat, nu-i așa, să intri în SD? 

— Ei, poate că nu tocmai, mărturisi Krug. Dar la SS Infanterie- 
regiment Deutschland erau toți niște timpiți. Oricum, aici e mai bine. 

Pentru prima oară de la începutul discuţiei, Bătrînul își ridică 
privirea. Se uită fix la Krug, se pregăti să spună ceva, apoi renunţă și 
se cufundă iarăși în registru. 

— Sigur că-i mai bine aici, răspunse Porta. La regimentul Deutsc- 
hland trebuia s-o faceţi pe eroii. Eroi cu nădragii plini. Aici însă ceilalți 
fac pe ei. Înţeleg. Dar într-o zi ai să plătești scump pentru toate astea. 

— Mai termină, Porta, c-ai luat-o razna, îl întrerupse Micuţul. 
Mai bine povestește-i gagiului ce fac partizanii din păduri. Atunci să 

vezi cum se scapă pe el. Uite Krug, îți spun cinstit că, în comparaţie cu 
meșterii lui nea Iosif Vissarionovici, voi, hitleriștii ăștia de trei lulele, 
trei surcele, sînteți complet lipsiţi de imaginaţie. Îţi amintești, Porta, 
de tipul pe care l-am găsit pe mușuroiul de furnici? 

— Povestea-i veche, o știm și noi, cei de la poliția SS. 

— Dar pe asta o știi? Te leagă între doi copaci, întins ca un arc. 
Întâi sînt coțofenele, pupezele, codobaturile și alte păsăruici mai mititele 
care-ţi ciugulesc ochii. Apoi vin pe rînd corbii, hultanii, bufniţele alea 
mari. Nu scapi din legături decît după ce ţi-au sfișiat toate tendoanele. 
Dar atunci ești de mult mort. 

— Am văzut o singură dată pe una care să scape cu viață, se ames- 
tecă Micuţul. E vorba de Nadia, turnătoarea aia micuță din Moghilev. 
Dar nimeni n-o să mai vrea vreodată să se hirjonească împreună cu ea. 
Şi zău că nu arăta rău înainte de-a cădea în mîna partizanilor. Aș zice 
chiar că era o gagică trăsnet, însă după ce a fost găsită... 

Blom din Barcelona avu un rîs sardonic: 

— De pomină cum au mai aranjat-o! Dar și cîți au fost spînzu- 
rați din vina ei! 

— Ce i-au făcut? întrebă Krug. 

— I-au decupat, pe buci, două zvastici, explică Micuţul. La cîteva 
minute după ce a fost dată jos din copaci, s-a aruncat sub un tanc Tiger, 
complet țţicnită. Îi era frică de orice, chiar și de propria-i viaţă. 

— Allah mi-e martor, adăugă Legionarul, partizanii sînt dați în 
mă-sa! Nici măcar berberii răsculați din Rif n-ar fi fost în stare să ne 
aranjeze pe noi, cei din trupele coloniale franceze, atît de mișto. 

Krug devenise livid. 
Porta chicoti încetișor. 

— Ești pină-n gât în rahat, Krug. Cum ai o clipă liberă acolo, la 
Fuhlsbiittel, pune-ţi un ștreang de gât. Dacă apuci să ajungi în fața Curţii 
Marţiale, adio orice șansă. Te vor băga în fiare și nu ţi le scot decît în 
momentul în care te vor preda lui Dirlewanger. Să nu-ţi închipui c-or 
să te trimită într-o FGA(E. Nu-i loc de tine acolo. La noi nu vin decât 
SS-iștii cu delicte minore. Crede-mă, în cazul tău tot ștreangul rămîne 
soluția cea mai bună și cea mai comodă. Tipii lui Dirlewanger sînt 


[8] (germ.) FGA—Feldgefangenenabterlung: unitate disciplinară pentru cei 
care au suferit o condamnare. (n. trad.) 

expediaţi în locurile cele mai afurisite. Fiecare operațiune echivalează 
cu o sinucidere colectivă. Nimeni nu vrea să știe de ei. Nici măcar târ- 
fele scoase la reformă. 

Krug, Oberscharfiihrerul SD, fiara fiarelor, plingea. Nu crezuse 
niciodată că așa ceva i se poate întîmpla. 1 se prezisese adesea, dar de 
crezut nu crezuse. În prezent, era convins. Ce să facă? Nu voia să poarte 
două grenade încrucișate pe un guler negru. Din depărtare auzi glasul 
Micuţului urîndu-i noapte bună. 

Greaua ușă a celulei se închise cu zgomot, despărțindu-l de 
lumea în care trăise pînă atunci. Se trinti pe podea, singurul loc unde 
se pulea culca. Celula era perfect goală. Dacă ar fi fost băgat într-o 
închisoare adevărată, ar fi avut un prici și o pătură. Aici însă nu exista 
nimic. O celulă incredibil de curată. În felul ei, armata era mai dură. 
În poliţie te mai puteai plînge; aici, nu. Orice ţi s-ar fi făcut, trebuia să 
spui: „Bine”. Erai un rob printre alți robi și lucrul acesta îl realiza acum 
pe deplin. În fundul sufletului lor, tuturor celor din SS și SD le era 
teamă de armată. Instrucţia era grea și la unii și la alții, dar în SS erai 
tratat ca un om, ca un om de elită. În armată lucrurile se prezintă altfel. 
Ostașul era doar un sclav. Krug contemplă chipiul așezat alături. Capul 
de mort rînjea sinistru la el. Fusese întotdeauna mîndru de insigna sa 
cu cap de mort. Îți dădea siguranță. Remarcase de nenumărate ori ce 
efect hipnotic avea această insignă asupra oamenilor. Dintotdeauna 
dorise să intre în divizia SS Totenkopf, singura unitate SS care purta un 
cap de mort brodat pe gulerul negru al vestonului. Fusese însă respins. 
Era prea înalt. Nu le trebuiau decît indivizi scunzi. Nici unul peste 1,70 
m. Mici, dar daţi dracului. Nu-l uitase niciodată pe Unterscharfiihrerul 
Brikendoirf, care făcuse un scurt stagiu la ei, la secția IV/2 și care într-o 
seară le arătase livretul lui. Cînd își făcuse serviciul la Gross Rosen 
expediase cu propria mînă pe lumea cealaltă 189 de indivizi. Acest 
Brinkendorf era într-atît de cinic, încît îl refuzaseră pînă și cei de la 
Rollkommando!?l. Frumosul Paul îl dăduse afară după trei luni. Depă- 
șise orice limită, operind o razie pe cont propriu în cartierul Teehaus. 
Fusese trecut instructor la Dirlewanger. De atunci nu mai sosise nici 
o veste despre el. Acum, poate c-avea să-l întilnească din nou. Ferească 
sfîntul să-l aibă pe Unterscharfiihrerul Brinkendorf comandant de grupă. 

[9] (germ.) ROLLKOMMANDO: Detașament de șoc (n. trad.) 

Brinkendorf era făcut din același aluat cu majoritatea celor din divi- 
zia T, capabili să ucidă pe oricine, prieten sau dușman, frate ori soră. 
Esenţial pentru ei era să ucidă. 

Se scufundă într-un somn agitat, dar fu trezit de fiece dată cînd 
se suna la poarta mare, şi asta se întîmpla des. Întreaga închisoare era 
plină. Nu rămăsese liber decît arestul armatei. Auzea cum cei din gardă 
se certau cu voce scăzută. 

O cizmă grea lovi în ușa sa. Nu pricepu de ce. Neliniștit, privi 
spre fanta în dosul căreia strălucea un ochi. 

Un rîs sardonic îi izbi urechea. Recunoscu glasul Micuţului. 

— Ia te uită, mai ești în viaţă, suflet în uniformă! Am crezut că 
te-ai și spinzurat cu ciorapii! 

Și rîsul se pierdu pe coridor. 

Hotărît lucru, tipii ăștia din armată nu-i prea aveau la inimă 
pe cei de din SD... 

Heide și Porta se porniră pe ceartă. Jucau o partidă de 21 și 
Porta fusese prins în ofsaid. Avea asul de pică, dar nu-l declarase decît 
atunci cînd potul se rotunjise binișor. 

Furios, Heide înfipse pumnalul în masă la un milimetru de 
mîna lui Porta. 

— Trișezi! urlă el. 

— Ei și? 

— Ai avut asul de pică! L-am văzut! 
— Da ce, e-al tău? 

Heide păli. Își pierduse complet stăpînirea de sine. Așa ceva 
întrecea orice limită. Învârtind cuțitul deasupra capului, lovi ţintind 
faţa lui Porta, ferm decis să-l cresteze. 

Porta abia izbuti să se ferească. Ripostă încercînd să-l atingă pe 
Heide cu muchia palmei peste beregată, dar acesta se feri. În materie 
de judo și lovituri golănești, ambii erau de forță egală. 

Porta înhăţă o sticlă și o sparse la jumătate; cioburile se răspîn- 
diră în întreaga încăpere. Apoi azvirli cu ea în obrazul lui Heide, fără 
însă a-l nimeri. 

Heide scoase niște răcnete triumfătoare și se năpusti asupra 
lui Porta agitind cuțitul. 

— Al meu ești, roșcovan împuţit! 

Imediat însă scoase un țipăt ascuţit. Porta îl pocnise între 
picioare. Cuţitul căzu jos. Mîinile lui Porta îi încleștară beregata. 

Matahala deveni moale și se prăbuși. Porta se pregătea să-i stil- 
cească fața cu talpa sa ţintuită, dar fu oprit de Bătrinul. 

— Destul, Porta! 

— Mi-e silă de mutra asta de fante, șuieră Porta. Ar fi trebuit să 
aibă o ureche mai puţin, ca Micuţul, nasul zdrobit, ca Sven, un ochi de 
sticlă, ca Barcelona, și cicatrice pe frunte, ca tine. De ce-i el singurul 
care n-are nici o zgaibă? 

— Lasă-lpe Porta să-i calce mutra măcar o dată, imploră Micuţul. 
Dacă nu i-o pocește nimeni, ăsta ajunge într-o bună zi ofițer. 

— Gura! răcni Bătrînul. Aici comand eu! Și înhățind un pistol-mi- 
tralieră de pe masă îl armă, țintindu-ne succesiv. 

Îi pîndeam gesturile. Bătrînul n-ar fi tras, de asta eram singuri. 
Nu făcea el așa ceva, dar ascultam cu toții de cea mai mică poruncă a lui. 

Atmosfera era încărcată de electricitate. Nu ne-ar fi displăcut 
să tăbărim pe Heide. Merita o chelfăneală. Ne scotea din sărite mutra 
lui de băiat frumos. Brutalitatea lui cinică atît față de sine însuși, cît 
și faţă de alții ne stătea ca un ghimpe în carne. 

— Mii de draci! exclamă Legionarul spărgînd astfel gheața. 

Heide se trezi. Sprijinindu-se în mâini, își scutură capul ca un 
cîine ieșit din apă. 

— Ai trișat, spuse el printre dinţi clocotind de furie reţinută. Își 
duse mîna la gâtul care era roșu și umflat după strînsoarea brutală a 
lui Porta. Nu-i bine ce-ai făcut. 

— Unteroffizier Julius Heide, zise mieros Porta, nu-i acuza pe 
oamenii cinstiți. Nu ţi-o poţi permite. Ești un copil rău, Julius. Ș-apoi, 
ești prea frumos. 

Heide se ridică cât era de înalt. 

— Sfintă Marie, n-ai să ajungi niciodată un om cumsecade, îi 
aruncă el lui Porta. Surpriza vieţii tale o să fie ziua cînd roșii o să-ți 
expedieze un glonte în scăfîrlie. Nimeni de-acolo, din cer, n-o să vrea 
să aibă de-a face cu tine. O să te descalţe de cizme și o să te pună să 
mărșăluiești pină-n iad numai pe pietre ascuţite și minat din urmă de 
majurul cel mai dat în mă-sa din câți au fost zămisliți vreodată. 

— Ai fără doar și poate dreptate, răspunse înveselit Porta, dar 
ai să-mi ţii tovărășie. S-ar putea chiar ca bunul Dumnezeu să-mi dea 
comanda grupei. O să aibă cu siguranţă mai multă încredere într-un 
Obergefreiter decît într-un subofițer prusac. Iar eu îți promit că o să cari 
aruncătorul tot drumul pînă la cuptorul lui Scaraoţchi. 

Soneria le întrerupse discuţia. Intrară doi SD-iști și o bătrinică. 
Era aceeași pe care la începutul serii Porta și cu mine o văzuserăm 
intrând în clădire. Îmbătrînise și mai tare în răstimpul acestor ore. Pălă- 
ria îi ședea anapoda pe cap. 
Unul din SD-iști îi întinse Bătrinului niște hirtii. 
— Astea-s pentru tine, anunţă el. Trebuie completate. 
Bătrinul protestă vehement: 

— Nici vorbă! Chestiile voastre nu ne privesc. Sîntem militari, 
nu copoi! 

— Ușurel, mîrîi SD-istul, și aplecîndu-se spre Bătrinul îi șopti 
cîteva cuvinte la ureche. 

Bătrinul aruncă o privire către băbuţă. 

— Felicitări! Ce mai echipă! 

— Ai dreptate, mărturisi SD-istul. E scîrbos. Pe mine m-au luat 
de la Kripo. 

Dădu o roată prin corpul de gardă și spuse, adresîndu-se 
tavanului: 

— Aș prefera să fiu departe de-aici. 

— Pîrţ! rînji Legionarul. Nimeni nu te obligă să fii copoi. N-ai 
decît să pleci. Poţi alege între 33 de divizii SS. 

— E mult prea fricos, strigă Heide. Cunosc de-alde ăștia. Fac în 
nădragi doar cînd se aproprie de un poligon de artilerie. 

SD-istul deveni grosolan. 

— Bă, gură-mare! Unde vă treziți? Ce-ar fi să luăm unul-doi din- 
tre voi pentru o mică discuţie particulară, colo sus, în mansardă? 

— Hm, se poate și asta, zîmbi Legionarul. Dar e ceva care mă 
face să cred că tu o să dai ortu popii înaintea noastră. Arestul e plin 
de amici de-ai tăi. eri încă erau la fel de țanţoși ca și tine. Azi, le-a cam 
pierit piuitul. 

Scundul polițai aruncă o privire veninoasă spre Legionar, cu 
veșnica lui țigară în colțul gurii. 

— Pe tine te știu. Te știe toată lumea. Tu ești franțuzul ăla care 
face să se vorbească de el. Ţine-ţi botul la distanță. Zilele tale sînt numă- 
rate. Pun eu o vorbă bună pentru tine la Frumosul Paul. 

Din trei sărituri Porta fu în fața scundului și îndesatului polițist, 
căruia îi vîri sub ochi un glonte de 9 milimetri. 

— Știi ce-i ăsta, frățioare? 

SD-istul dădu din umeri. 

— Știe toată lumea: un glonte de P-38. 

— Foarte bine, frățioare. Dar uită-te atent la el, insistă Porta 
răsucind între degete proiectilul. E un glonte cu virful crestat. Ai văzut 
vreodată ce gaură face în corpul unui gagiu? Și pot să-ți spun că mai 
am o cutie plină. 

— Și ce-mi pasă mie? se enervă SD-istul. 

— S-ar putea să-ți pese chiar mai mult decit crezi, frățioare. Genul 
ăsta de gloanţe e rezervat pentru tipi de-alde tine. Eşti un SD-ist. OK. 
Porcăriile pe care le faci sînt și ele OK. Ţin de meserie. Buzunarele ţi-s 
pline de lucruri șterpelite. Toate astea sînt foarte simpatice. 

— Cine ţi-a spus că fur? Ei, rahatu dracului! 

— Nu-i frumos să spui măscări, îl dăscăli Micuţul din capătul 
celălalt al încăperii. Nu te-a învățat mămiţa cînd erai mic? Și-n orice 
caz, trebuie să știi că un polițist e dator să-și păstreze stăpînirea de 
sine indiferent de împrejurări. Iar tu te dai în stambă ca o gagică de 
38 de ani care-și pierde fetia cu un golan în colțul străzii. 

— Repet: ţi-s buzunarele pline de lucruri șterpelite, continuă, 
imperturbabil, Porta. Eşti un rahat cu ochi, dar întrucât insiști să ne 
dovedești contrariul, îmi permit să-ți atrag atenţia că te găsești pe 
domeniul Armatei și că Bătrînul, Felăwebelul și comandantul nostru 
de gardă, îmi poate ordona să te arestez. O să te percheziționăm și o să 
te predăm, ca suspect, Frumosului Paul. Nu te mai împieptoșa. Lasă-te, 
mai degrabă, moale. E-n interesul tău. Poţi face ce vrei, exceptind un 
singur lucru: să-l torni pe vreunul de-ai noștri. Poate c-ai reuși să ares- 
tezi unul sau doi, dar s-a terminat cu tine. Te facem hoit. Sîntem ași 
cînd e vorba de trimis un glonte în ceafă. 

— Lasă-te de predică! strigă Heide. Să-i ardem pe loc una peste 
bot. Nu riscăm nimic. A făcut el destule ca Frumosul Paul să ne zică 
mersi. 

— Astea-s ameninţări! șuieră SD-istul pipăind tocul pistolului. 
Colegul său se ținea de o parte, examinînd cu mare atenţie foto- 
grafiile unor tipese mai mult sau mai puțin goale. 

— Îţi merge mintea, zîimbi Porta. 

— Nu mi-e frică de voi, urlă isteric polițistul. 

— Ba tocmai ești pe cale să-ți umpli nădragii, contestă, din col- 
țul său, Micuţul. 

— Nuvă certaţi, copiii mei, nu-i frumos. E și așa atîta discordie 
pe lume. 

Uluiţi, o privirăm pe băbuță care venea spre noi, ţinînd în sus 
un deget. 

— Sînt nervii. De vină e războiul, continuă ea cu o voce tremu- 
rătoare. Trebuie să fiți la fel de drăguți ca șeful vostru, Herr Bielert. E un 
om foarte bun: n-a vrut defel să mă întorc acasă pe jos la ora asta, și-ar 
fi dorit să-mi dea o mașină. E amabil din partea lui, nu-i așa? 

Micuţul vru să spună ceva, dar Heide îl pocni cu piciorul în 
gleznă. 

Polițistul se potolise. Cearta fusese uitată. Arătă hilrtiile din fața 
Bătrinului: 

— Acum știi de ce am vrut să le completezi tu. 

Bătrinul făcu semn că da. 

— Bun. Hai, șterge-o. 

Bătrina doamnă le strînse mîna amîndorura. 

— Vă mulțumesc pentru tot, soldăţeii mei. Dacă aveți drum 
prin Friedrichsberg, treceţi să mă vedeţi. Am întotdeauna bomboane 
și reviste cu poze. O să vă placă. Le plac tuturor băieţilor. 

— Mulţumim, făcură ei stînjeniți. O să trecem să vă vedem. 

La mijlocul scării, unul din ei se întoarse. Capul de mort de pe 
chipiu lucea sinistru. 

— La revedere, doamnă Dreyer. 

Ea le făcu semn cu mîna. Apoi ușa se închise cu zgomot. 

Legionarul răsuci de trei ori cheia în broască și trase zăvoarele. 
De partea cealaltă a ușii— Gestapoul. Aici—Armata. 

Două lumi care n-aveu ce căuta împreună. 

Bătrînica scotoci prin poșetă după o punguţă cu bomboane. 

Făcu înconjurul camerei oferindu-ne fiecăruia cîte una. Tot corpul de 
gardă sugea. 

Micuţul avu dreptul să se servească de două ori. 

— Să nu vă temeți de nimic, madam' Dreyer, spuse el, devenit, 
spre marea noastră uimire, politicos. Totul se va aranja. O să ne ocu- 
păm de gestapoviștii ăștia. Odată am curăţat... 

Scoase însă un țipăt de durere și-și masă glezna. 

Heide surise cu subinţelesuri. 

— Crezi că acum o să-ţi ţii gura? 

Micuţul tăcu bosumflat. 

— Ce-i rău dacă-i povestesc ce-am făcut la Minsk cînd le-am 
ajutat pe alea trei gagici s-o șteargă de la SD? 

— Botnița! urlă la el Barcelona. 

Doamna Dreyer încercă să intervină. 

— Dar lăsaţi-l să vorbească. Nu-i decît un copil mare care n-ar 
face rău nici unei muște. 

— Ba-i un mincinos fără pereche, rînji Porta. Habar n-are ce-i 
ăla adevăr. N-a auzit niciodată vorbindu-se despre așa ceva. Dacă azi 
e luni 19, el o să spună că-i marţi 20. 

— Şi-ar vinde sufletul pentru cinci bani, pretinse Steiner. 

Micuţul se pregăti să protesteze. Ridicase chiar un scaun, dar 
Legionarul îl ținu de braţ și-i șopti cîteva cuvinte care-l potoliră pe loc. 

Ne apucarăm să jucăm zaruri. 

Doamna Dreyer aţipise șezînd pe un scaun lingă perete. Rîsul 
nostru o trezi. 

— Aș vrea să merg acum acasă. Credeţi că mașina o să vină 
repede? 

— Banco! strigă Porta arătînd cele șase zaruri. 

— Domnul Bielert mi-a promis c-o să mă pot întoarce curînd 
acasă. 

Refuzam s-o ascultăm. Nu era decît o femeie bătrînă care nu 
pricepuse nimic și mai ales că se afla în mîinile justiției necruțătoare 
a unei dictaturi. 

Heide culese zarurile, le scutură energic, după care le lansă ele- 
gant pe masă. Șase ași. Scoase răcnete de bucurie, le adună din nou și 
le scutură într-o tăcere mormâîntală. 


135 


GESTAPO 


— Domnule Feldwebel, n-aţi vrea să încercaţi să daţi un telefon 
ca să vedeţi dacă n-a sosit cumva mașina? Mi-e somn și sînt obosită. 

Heide făcu zarurile să se rostogolească. Șase ași. Nimeni nu 
sufla. Tensiunea creștea. Porta luă două zaruri și le examină. 

Heide surse, citindu-i gîndurile. 

— Dezolat, Herr Obergefreiter Joseph Porta, dar nu sînt măsluite. 
Ca să joci e nevoie de inteligență și numitul Heide posedă așa ceva. 
Mai scot pentru a treia oară așii și ori vă umflu tot, ori dublaţi miza. 
— E cu neputinţă, îl întrerupse Barcelona. 

Heide rînji. Agită violent cornetul de piele, îl învârti deasupra 
capului, ridicînd în sus brațele, apoi îl trînti de masă cu gura-n jos. 
Rămase așa vreo două minute fără să ridice mîna, după care, foarte 
decontractat, își aprinse oțigară. Porta nici măcar nu observă că fusese 
una de-a lui. 

— Am picioarele umflate și mă strîng pantofii, scînci doamna 
Dreyer. Sînt plecată de dimineaţă. 

Heide arătă cornetul care trona în mijlocul mesei. 

— Ridică-l, fir-ar să fie, ridică-l! gemu Steiner. 

— Pentru ce? rise Heide. Pot să vă spun de pe acum ce-i sub el: 
șase ași. Daţi-mi tot ce-aveţi. Al meu e totul! 

— Lăudărosule, mîrîi Porta. 

— Fie și așa, hotărît Heide. Dacă nu-s dedesubt șase ași, mărim 
de zece ori miza. 

Porta se răsuci ca pe jăratic, stăpinit de patima jocului. Ochișorii 
săi porcini i se învârteau în cap. Își trecu o mînă prin claia sa roşcovană. 

— Fir-ar să fie, Julius, faci mișto de noi? N-ai de unde ști că-s 
șase ași. E imposibil. 

— E ceasul două, domnule Feldwebel. Dacă mașina n-a venit, 
peste trei ore o să iau tramvaiul. 

— Ai zis de zece ori miza? Mi-e cam frică. 

— Arată-ne, imploră Barcelona. Ridică scufia, Julius. 

Încet, încet, Heide deplasă mîna spre cornetul de piele. Se simţea 
ca un împărat, deși picături de sudoare îi broboneau fruntea. 

De enervare, Micuţul își scărpina obrazul. Uitase că are oţigară 
aprinsă și nu simţea cum îi ard buzele și mîna. 

Bătrînul era pe jumătate culcat pe masă, hipnotizat și el de 
cornetul de piele. 

— Ești sigur că-s șase ași? 

— Înî, mormăi Heide. Întocmai cum v-am spus: șase ași. Aţi 
pierdut. 

— Imposibil, suspină Barcelona. 

Un pistol-mitralieră căzu pe jos. Nimeni nu-l băgă în seamă. 

— Uite o mașină. Poate că-i pentru mine. 

Doamna Dreyer se sculă de pe scaun și începu să încheie nas- 
turii paltonașului ei ponosit. 

Încet de tot, Heide ridică cornetul. 

Dedesubt erau șase ași. 
Micuţul făcu un salt îndărăt, răsturnînd scaunul. 

— Are un pact cu diavolul! strigă el. 

Porta ridică privirea. 

— Cum dracu faci, Julius? Nu-mi vine să cred. De trei ori la rînd 
șase ași. Așa ceva n-am mai văzut. 

— Nu-ţi bate tu capul cu asta, răspunse arogant Heide, și dă-mi 
ce-mi datorezi. Poţi șterge datoriile mele din carnețelul tău negru. 

Porta miji ochii și-l fixă intens pe Heide. 
— Heide, ce-ar fi să mai facem o mînă? De douăzeci de ori miza. 
Heide tremura de enervare. Era lac de sudoare. Îi privi pe rînd 
pe cei din jur. Pretutindeni îl pindeau ochi lacomi. Tentaţia era mare. 
Aruncă însă cornetul pe jos. 

— Nu, nu vreau. 

— Lașule, mîrîi Porta, neputîndu-și ascunde dezamăgirea. 

— De ce a venit Gestapoul să vă caute? o întrebă Heide pe 
doamna Dreyer, nu fiindcă l-ar fi interesat, ci ca să-l abată pe Porta 
de la joc. 

— Vecina mea, doamna Anna Becker, i-a scris domnului Bielert 
că l-am insultat pe Fiihrer. 

Ciulirăm cu toții urechea: insultă adusă Fiihrerului! 

— Paraeraful 106/2b, capitolul 2, din Codul Penal al Reichului, 
suspină Steiner. 

Stege se aplecă peste masă și recită cu voce scăzută: „Cel care 


137 


GESTAPO 


prin cuvînt sau scriere îl insultă pe Fiihrerva fi pasibil de pedeapsa cu 
temnița ori cu moartea.” 

O privirăm pe doamna Dreyer cu alți ochi. Devenise interesantă. 
Nu probabila ei condamnare la moarte o găseam noi extraordinară. 
Doar văzuserăm atîtea! Interesant era că ea nu-și dădea seama de ce 
o așteaptă. 

— Şi ce-ați spus? întrebă Heide. 

Doamna Dreyer își șterse fruntea cu o batistă micuță ce miro- 
sea a lavandă. 

— Oh, nimic altceva decît ceea ce spune toată lumea. Era după 
marele raid aerian de anul trecut. Ştiţi, cînd au bombardat Landun- 
gsbriike și pensionul din spatele statuii lui Bismarck. Doamna Anna 
Becker și cu mine ne-am dus să vedem. Și eu am zis atunci acele cuvinte 
care nu i-au plăcut domnului Bielert: „Era mai bine pe timpul Împăra- 
tului. Nu se bombardau așa orașele. Acum n-avem mîncare pe săturate! 
Și pantofii sînt găuriţi în talpă. Adolf Hitler nu se pricepe. S-a născut 
sărac; numai cei de familie bună știu să guverneze o ţară.” 

— Dumnezeule! exclamă Barcelona. Dacă a recunoscut toate 
câte le-a spus, s-a terminat cu ea. Cunosc treaba asta de pe vremea cînd 
lucram la Servicios especiales în Spania. 

— Ia scutură nițeluș zarurile, să vedem ce iese, sugeră Porta. 

Ţineam cu toţii degetul gros lipit de marginea mesei. Heide 
scutură zarurile. 

— Pe ce jucăm? 

— Pe păsărica de pe gardul parcului, răspunse Porta. 

— AS, zise Micuţul. 

— As contra șase, spuse Porta. 

— As contra șase, făcurăm cu toții în cor. 

Zarurile se rostogoliră pe masă. 

În beciul Gestapoului, opt ostași dădeau cu zarul, la fel cum 
făcuseră cîndva niște soldați romani la poalele unei coline de lîngă 
Ierusalim. 

— Potoliți-vă! Sînteți nebuni, șopti Bătrinul și, întorcîndu-se 
spre doamna Dreyer, începu o discuţie animată despre nu știu ce, doar 
ca să-i abată atenţia de la jocul nostru macabru. 

Zarurile ne priveau. Patru ași și doi de șase. 
— S-a zis cu ea, constată Barcelona. Zarurile nu mint niciodată. 
— Toată lumea a zis as contra șase? întrebă Heide. 

Porta făcu semn că da. 
— Șase pentru viață, as pentru moarte. 

Legionarul începu să fredoneze: Vino, dulce moarte, vino... 

O priveam pe doamna Dreyer care-i explica Bătrînului că tran- 

dafirii ei au nevoie de apă și că arșița uscase totul. 

— Soţul meu a căzut la Verdun, spuse ea în continuare. Era 
comandant de escadron la Regimentul 3 Dragoni, care-și avea garni- 
zoana la Stental. Era simpatic la Stental. O cazarmă veche, veche de tot. 
Bărbatu-meu slujea la 3 Dragoni din 1908 și a murit la 23 septembrie 
1917. Plecase să caute un brad pentru pomul de Crăciun. A căzut pe cînd 
se întorcea. Cu bradul peste el. A fost împreuna cu Hauptmann Haupt 
și cu Oberstleutnant Jenditsch cînd ai noștri au luat fortul Douaumont. 

— Prea mult n-au stat ei acolo. Franțujii i-au dat afară în doi 
timpi și trei mișcări, constată Heide. 

— Ah, da, îmi aduc aminte, urlă triumfător Micuţul. Profesorul 
nostru de la orfelinat ne-a povestit. Prusacii au fost goniţi peste Rin, 
iar fleții din Paris au rămas în fort distrindu-se să-i bumbăcească pe 
trupeţii Kronprinzului. Sictir, ce faci? ţipă el întorcîndu-se către Heide. 
Încetează să mă pocnești cu piciorul. Ce-am povestit e cît se poate de 
corect din punct de vedere istoric. 

— Povestește-o altfel, îi aruncă Heide. Soțul doamnei a căzut 
la Verdun. 

— Da eu ce vină am? se bosumflă Micuţul. Nu i-aș face doam- 
nei nici o plăcere dac-aș zice că prusacii au rămas la Douaumont. Și 
nici nu exagerez cînd zic că franțuzii i-au alungat cu picioare-n fund. 

— Adevăr grăiești, Micuţule, rise Porta. Parizienii i-au caftit atât 
de rău în bătălia de la Douaumont că tăticu-împăratu i-a tras o praf- 
tură strașnică lui fii-su, Kronprinzul. 

— Babaroasele astea-s niște ticăloase de zaruri, mîrîi Micuţul. 
Pariez unu la zece că spun adevărul și că băbuța s-a ars. 

— Ce v-a spus Kriminalratul? întrebă Bătrînul răsucindu-se la 
iuțeală spre doamna Dreyer. 

Heide se jucă cu zarurile. 
Doamna Dreyer se uita cu blindeţe la portretul lui Heinrich 
Himmler. Sub fotografie era scris cu litere aurite: 


HEINRICH HIMMLER 
Reichsfiihrer der SS 
Chef der Polizei, Minister des Inneren 


— Un om atît de drăguţ, Herr Kriminalrat Bielert. M-a asigurat că 
totul s-a terminat, că nu trebuie să mă mai gîndesc la cele întîmplate 
și că nu se va mai vorbi de mica mea istorie. 

— V-a spus cumva ce-o să urmeze? întrebă Barcelona. Au pus 
pe hîrtie ce le-aţi povestit? 

— Da, domnul Bielert i-a dictat unui alt domn. Nici n-am ascul- 
tat ce zicea fiindcă începuse să mi se facă somn. Au umplut multe pagini. 
Aproape o carte întreagă. Domnul Bielert mi-a spus c-o să merg la Berlin. 

— Ca să-l vedeţi pe Fiihrer? o iscodi în continuare Barcelona. 

— Nu, nu de el era vorba, răspunse bătrinica și privi portretul 
lui Himmler. Nu-mi mai aduc aminte, dar era ceva cu niște litere. 

Barcelona șuieră printre dinţi și rosti încet de tot: 

— RSHAIIO., 

— Da, da, RSHA. Doamna Dreyer păru vizibil ușurată. Știți ceva 
de ea, Herr Feldwebel? 

Barcelona ridică din umeri și-i aruncă o privire lui Heide, care 
continua să se joace cu zarurile. 

— Cred și eu. E o afacere în stil mare la Berlin. 

— Şi cu ce se ocupă? întrebă, candidă, doamna Dreyer. 

— Cam cu de toate. E un fel de intermediară între registrul de 
stare civilă și biroul de plasare. 

Porta rise pe-nfundate. 


[10] (germ.) RSHA—Reichssicherheisthauptamt: Direcţia generală a 
securității Reichului. Organism creat în 1939 prin contopirea Gestapoului, 
a Reichskriminalipolizei şi a SD-ului. Toate trei au continuat însă să-și 
păstreze denumirile inițiale. (n. trad.) 

— Iată o excelentă comparaţie. Totuși nu-i cea mai bună defi- 
niție a ospiciului ăla de nebuni. 

— Bine, atunci să vă explic, ripostă Barcelona. 

— Pentru numele lui Dumnezeu, ia mai scutește-ne de bancu- 
rile tale, făcu sec Bătrînul. 

— Mi-e teamă c-o să întârzii mîine la pedichiurist, gemu doamna 
Dreyer. O să trebuiască să renunţ de data asta, și mi-e necaz fiindcă 
de plătit tot o să plătesc. Două mărci și douăzeci și cinci de pfenigi e 
o sumă... 

— Vă supără picioarele? întrebă Micuţul. Dacă-i ceva grav, îl 
putem ruga pe doftorul nostru să vă examineze. Face tot ce-i cerem. Îl 
avem în buzunarul de la ceas. Cît ne place nouă, atîta rămîne el medic. 
L-am priponit din ziua-n care am observat că Coadă-de-Mătură îi pla- 
sează lovele. Și asta—aici Micuţul își ciocăni fruntea îngustă cu un aer 
plin de subînţelesuri—fiindcă ne umblă mintea. Ne-am prins că ceva 
nu-i în regulă. De unde pînă unde să-i dea Coadă-de-Mătură biștari 
unui medic militar? Am îmbătat-o pe Coadă-de-Mătură. Ne-a costat 
31 de mărci, dar i-a rambursat doctoru. 

— Ai să taci o dată din gură? se stropși Porta. Flecăreala ta o să 
ne ducă-ntr-o zi la eșafod. 

Pe Micuţul însă nu-l puteai opri așa, cu una, cu două. Continuă 
deci: 

— Cînd Coadă-de-Mătură s-a pilit puţin, a apucat-o mîncărimea 
de limbă. Porta i-a dat a înţelege că nouă ni se poate spovedi în liniște. 
Era o chestie interesantă și ne-am prins la iuțeală. Îi procura doctorului 
clientelă. Tot soiul de cucoane bogate care voiau să scape de-un plod 
făcut pe de lături. I-am cerut atunci politicos o gratificaţie ca să uităm 
de datoria noastră față de Fiihrer, popor și patrie. Dar Coadă-de-Mătură 
ne-a dat cu tifla. Ce muiere prost crescută! Atunci ne-am dus la doctor. 
Era acasă și era tirziu. Cînd l-am văzut, m-a umflat rîsul. Avea pe el un 
halat lung, gri și un fular alb. Nu m-aș duce înţolit așa nici pîn' la closet! 
Totul s-a petrecut cum era și de așteptat. A început prin a ne amenința 
cu închisoarea și cu Curtea Marţială. L-am rugat atunci să nu ţipe așa 
tare. Dădea din mîini ca un apucat. A fost însă de-ajuns ca Porta să-i 
explice că avem dreptul să-l arestăm și a devenit pe dată foarte amabil. 

Cum nu era prost, a înțeles lesne că nu i-ar sta deloc bine să ajungă el, 
ditamai medicul, la Gestapo. Ne-a oferit deci o primă lunară, destul de 
rotunjoară, pe care ne-o aduce chiar el cu regularitate. 

— Pe Allah, povestea asta n-o știam! exclamă Legionarul. 

— Eşti cel mai mare idiot din întreaga armată! urlă furios Porta, 
aruncîndu-i Micuţului o privire ucigașă. 

— S-a dus secretul, ricană Legionarul. Acum, că tot v-a dat com- 
binaţia în vileag, hai, povestește-ne ce-a făcut doctorul vostru? 

— O face și acum și de altfel bine face că o face, bubui Micuţul. 
Porta i-a dat a înțelege că doar o bună cotă din veniturile lui ne-ar 
putea ajuta să uităm de îndatoririle noastre civice. Tipul ăsta frinează 
procesul demografic și așa ceva nu-i apreciat în ţara lui Adolf. Porta 
i-a spus: „Ascultaţi aici, dom'le doctor. Dacă afacerea asta transpiră, 
veţi fi trimis la Regimentul 27 Tancuri, batalionul 2, compania a 5-a, 
plutonul 1, grupa întîi, unde eu vă voi numi servantul aruncătorului de 
flăcări, ceea ce e cam nasol. Nici unul din servanţii aruncătorului de 
flăcări n-a supravieţuit la mai mult de două, hai trei atacuri.” Atunci 
a capitulat, deși tot a mai încercat să se tocmească niţel. 

— Măcar o dată taci și tu din gură, zise Bătrînul. Pe doamna 
Dreyer o dor picioarele, altfel decît crezi tu. 

Micuţul nu mai pricepea nimic. În mintea lui, picioarele nu 
puteau să doară altfel decît paradite după un marș. 

— Atunci de ce vrea s-o vadă un doctor? Să te doară picioarele 
cînd n-ai bășici? Slavă Domnului, așa ceva nu cunosc! Vă amintiţi cînd 
am fost la doctor, la Grasul? 

— Gura, fir-ar să fie! Și să n-o deschizi decît atunci cînd te întreb 
eu! porunci Porta. 

Doamna Dreyer începu să istorisească. Avea aerul că se adre- 
sează mai curînd portretului lui Himmler de pe perete decît nouă. 

— Tocmai ieșeam de acasă cînd au venit. Închise ochii și se lăsă 
pe spătarul scaunului. Mă duceam la Gânsemarkt să-i achit domnu- 
lui Berg nota. Pînă la tren mai avem timp berechet. Ca de obicei. Îmi 
place să stau pe-o bancă în gară și să mă uit la lume. E plăcut la gară, 
Și-apoi, pe vremea asta, sînt flori. Domnul Gelbenschneid, șeful gării, 
se pricepe grozav să cultive trandafiri. Pesemne că-s îngrășămintele pe 

care i le aduc țăranii. Soțul m-a învăţat să vin întotdeauna mai devreme. 
De fiecare dată era primul. Cînd am ajuns în stradă, am zărit imediat 
mașina. Era un Mercedes mare, cenușiu, cu niște fanioane pe care erau 
S-urile acelea în formă de fulgere. Mi-am zis că pesemne se duc s-o 
vadă pe doamna Becker, vecina mea. Are un fiu în SS. E Untersturm- 
fiihrer în divizia Das Reich. Înainte de a fi fost avansat ofițer, fusese în 
regimentul SS Westland. Ca și fiul cel mic. L-am certat cînd s-a anga- 
jat în SS. Îl atrăsese uniforma. Sînt sigură de asta. Era un copil bun. 
Acum e mort. Mi-au trimis Crucea lui de Fier. S-a supărat pe mine cînd 
i-am spus că tatălui său nu i-ar fi plăcut să-l știe în SS. Ar fi trebuit să 
aștepte încorporarea, la fel ca și ceilalți trei fraţi ai lui. Doi dintre ei sînt 
la infanterie. Cel mare, la pionierii de asalt. E și el mort. Ceilalţi doi au 
fost daţi dispăruți. Am aflat-o acum cîteva luni. La plecare, cel mai mic 
mi-a spus: „Mamă, ar fi de datoria mea să te denunţ pentru defetism, 
dar de data asta o să mă fac că n-am auzit ce-ai spus. Nici măcar n-a 
vrut să mă sărute înainte de-a se duce. Acum e mort. Nu mi-a rămas 
decît Crucea de Fier. Am pus-o în sertarul în care le păstrez cămășuţele 
de pe vremea cînd erau mici. 

Limuzina cea mare și luxoasă nu se ducea însă la doamna Bec- 
ker. Mergea încet și cînd ajunse în dreptul meu se opri. Un tînăr foarte 
prezentabil cobori din ea. Imediat m-am dus cu gîndul la Paul, fiul meu 
cel mic. Semănau între ei. Înalt, aproape doi metri. Subţirel ca o fată. 
Dinţi albi, frumoși. Ochi căprui, calzi. Foarte, foarte arătos. Părea bine- 
crescut și era extrem de politicos. Păcat că purta mantaua aceea de piele 
neagră. Nu mi-au plăcut niciodată. Sînt reci și atît de impresionante. 

Barcelona îi șopti Bătrînului: 

— Are perfectă dreptate. Mantalele astea miros a moarte. Pe 
vremuri, călăul era un bătrîn alcoolic. Azi i-au luat locul tinerii bine- 
crescuți, în mantăi din piele neagră. 

Doamna Dreyer nu-i auzi. Continua să-i vorbească portretului 
lui Himmler. 

Ne imaginam cu ușurință întreaga scenă. Știam exact ce-i spu- 
sese tilharul cu iriși căprui. Văzut de ochii naivi ai doamnei Dreyer, 
totul părea atît de drăguţ. Noi însă știam că altfel stau lucrurile. 

„Doamna Dreyer»” întrebă el, coborînd din mașină. 

L-a privit mirată, apoi s-a prezentat zîimbindu-i. 
„Emilie Dreyer.” 

EI și-a mîngâiat bărbia cu degetele-i înmănușate, apoi a clipit 
din ochii săi calzi și căprui. 

„Emilie Dreyer, Hindenburgstrasse nr. 9? Exact?” 

Bătrînica a dat din cap. Nu ghicise ce primejdie se ascunde 
în dosul politeţii. El a pipăit buzunarul în care-și avea Waltherul său 
calibru 7,65 mm. Mai avea și un pistol de serviciu într-un toc, la sub- 
țioara stingă. 

„Avem ceva de discutat cu dumneavoastră. Poftiţi cu noi." 

Ea îi explică însă că așa ceva era cu neputinţă. Trebuia să meargă 
în oraș să-și achite facturile și apoi avea oră la doctorul JOhr. 

SS-istul rise cu poftă. În toată cariera nu auzise motivare mai 
stupidă pentru a nu merge la Gestapo. 

„La pedichiurist! hohoti el. Vă ducețţi la pedichiurist, doamnă 
Dreyer»” Și-l apucă din nou un rîs nebun. 

Doamna Dreyer însă nu pricepea defel ce-i aici de ris. Îi explică 
așadar că era absolut necesar să-și facă pedichiura, că doctorul avea 
o clientelă numeroasă și că, dacă nu erai la ora fixată, te ștergea de pe 
listă, însă de plătit tot plăteai. 

SS-istul se înclină politicos. Băiatul avea simțul umorului și 
nu izbutea să-și stăpînească rîsul. Hotărît lucru, bătrinica asta era de 
departe cea mai țicnită persoană din cîte îi fusese dat să vadă. Totuși 
lămuri că va lua legătura cu pedichiuristul și că nu va avea nimic de 
plătit. 

Ea continuă să protesteze. Atunci el o apucă de umăr și doamna 
Dreyer observă că n-are decît un singur braț. Mineca stîngă spînzura 
goală. 

„Vai, Dumnezeule, atît de tînăr și frumos, dar ciung de-o mînă!” 

El mârîi că cealaltă rămăsese la Stalingrad. 

Ea îi arătă inelul său de Ssl!!l, 

„Și fiul meu a fost în divizia Das Reich.” 

Pe ciung treaba asta nu-l interesa. Ar fi zis că nici măcar nu 

auzise. 


[11] Membrii SS purtau un inel cu insigna organizației și cu deviza Onoarea 
mea este credinţa. În caz de deces, inelul era trimis familiei. (n. trad.) 

Fu așezată pe bancheta din spate a limuzinei gri. 

Mergeau repede. Oamenii în mantale negre sînt întotdeauna 
grăbiţi. 

Şoferul reprezenta un alt fel de tip decît ciungul. Era chior. 
Ochiul său de sticlă fusese prost făcut și-ţi venea greu să-ți desprinzi 
privirea de la el. 

„Să nu faci pe nebuna, babaco, auzi?” ameninţă el în clipa cînd 
doamna Dreyer luă loc. 

O clipă fu cuprinsă de spaimă întrezărind adevăratul chip al 
Gestapoului, dar ciungul se stropși imediat la șofer. 

„Taci din gură, Scharfiihrer. Treaba dumitale e să conduci și atita 
tot.” 

Ajunseră în tăcere în piaţa Karl Muck. 

Există funcționari incoruptibili și lipsiţi de cel mai mic sen- 
timent omenesc. Ciungul era dintre aceștia. Un lup sîngeros într-o 
blăniță de oaie. Unul dintre acei oameni ai Gestapoului care verifică 
mai întîi dacă documentul e autentic și abia apoi citesc conţinutul. O 
dată această verificare făcută, e în stare să-și execute propria mamă. 
Politicos chiar și față de un cadavru. Doar cei care cunoșteau bine Ges- 
tapoul își puteau da seama cît de primejdios era un astfel de om. 

Doamna Dreyer respiră adînc și deschise ochii. 

— N-a fost frumos din partea șoferului să-mi zică „babacă”. 
Nimeni nu-mi vorbește așa. Cunosc cuvîntul și nu-l găsesc drăguţ. 

— Ba eu apuc să zic unele și mai și, mărturisi Micuţul. 

— Iar te bagi! i-o tăie Porta. Răspunde prin „da” sau „nw”. În 
felul ăsta nu riști nimic. 

— Vorbești tu să n-adormi! răcni, gesticulînd, Micuţul. Prima 
oară cînd am zis „da” în faţa unui tribunal m-a costat două luni de pîr- 
naie. De-atunci am hotărît să spun întotdeauna nu. Da și cu „nu'-ul 
ăsta a fost cât p-aci să-mi las pielea la Minsk. 

— Atunci ţine-ţi gura, propuse Heide. 

— Nici așa nu merge, Cînd am fost la 11 Tancuri și a fost furtul 
ăla baban de la Bielefeld, am încercat s-o fac pe mutul. Vă amintiți de 
chestia cu Skoda blindată și cu locomotiva lui GOering? Eu am plătit 
întreaga notă fiindcă am stat mut ca peștele. Doamne, ce primire mi-au 
făcut atunci la Fagen! 


145 


GESTAPO 


Legionarul îi atinse mîna cu un gest care atesta o admiraţie 
fără margini. 

— Bon camarade, dar nu le-a mers. 

— Strict imposibil, hohoti Micuţul. M-au dat afară din lagăr. Cică 
eram „dăunător pentru disciplină”. Așa ziceau. Nu îndrăzneau să mă 
lichideze direct fiindcă prea veneam din cadrele Armatei. Dimpotrivă, 
trebuiau să vegheze ca să nu mi se întimple nimic. Se credeau deștepți 
propunîndu-mi s-o șterg. Unul din cei vechi mă pusese însă în gardă. 
Era pentru a șasea oară la Fagen. Bineînţeles devenisem prieteni, cu 
toate că garidul fusese genist, or pe ăștia nu i-am putut înghiți niciodată. 
Da el era băiat de comitet. SS-iștii mi-au promis o groază de lucruri 
numai să evadez. Era singurul lor mijloc de-al pune cu botul pe labe 
pe unul care aparține Armatei. Aveau grijă să aibă la-ndemînă și cîțiva 
civili, membri de partid, ca martori ai evadării. Prima oară m-au lăsat 
pe-o piatră și mi-au spus s-o roiesc. Da eu-s mai șmecher ca ei și m-am 
prins că postaseră în dosul tufișurilor niște gagii cu puștile-ncărcate. 

Data următoare, supraoamenii ăștia au ales propriul lor poli- 
gon. Era într-o după-amiază de toată frumuseţea. Eu și alți cîțiva colegi 
ne distram privind buruienile. Sturmfiihrer-ul SS care trebuia să ne 
păzească se instalase pe o piatră. Îl chema Greis. Ăl mai mare ticălos din 
câți au purtat vreodată chipiul cu cap de mort. Fuma liniștit o ţigară cu 
marijuana, dar fuma ca otîrfă: o bobiță atîtica virită la mijlocul ţigării. 

Alți doi SS-ști veniră în vizită la Greis. Parlagii sadea. Au șopo- 
căit ei ceva împreună, după care s-au pus pe ris. Un ris d-ăla care nu 
înșală pe nimeni. 

„Ăștia întâi trag și pe urmă te-ntrebă, şopti unul dintre noi. Aten- 
ție să nu dăm de bucluc!” 

Și ţin-te! Un adevărat balet în virful picioarelor. Grija cea mai 
mare era să nu depășim nici măcar cu un milimetru zona permisă. 
După un timp, mă cheamă la el Obserscharfiihrer-ul Breit. Era atît de 
amabil că-ţi venea să borăști. Mă plesnește ușurel cu mănușile, după 
care-mi zice cu un zîmbet de unchi cumsecade: 

„Pariez că ţi-ar place să pleci de-aici.” 

„Da, Herr Oberscharfiihrer." 

I-a umflat pe toţi trei rîsul și s-au grăbit să mă încredinţeze că 
voi pleca în curînd. 

Ne-am înapoiat în lagăr. În coloană de trei, pas de defilare, glezna 
bine întinsă. Dar odată sosiți, am plecat din nou cu cei trei SS-iști. Pe 
drum au discutat prietenește ba de una, ba de alta. Le-am povestit de 
copilăria mea petrecută în casa de corecție „Sonenheim”. Directorul 
era un fățarnic scîrbos. 

„Ţi-ar place să caftești un popă?” mă întrebă Greis. 

„N-aș zice ba.” 

Dar Obserscharf-ul ne-o tăie scurt la amindoi. 

„N-o să caftească nici un popă. O să plece.” 

Și iarăși s-au pornit pe un ris nebun. Pe Greis, barem l-a apu- 
cat sughițul și-i curgeau lacrimile pe obraz. Eu unul nu găseam nimic 
caraghios în toată treaba asta. Ei mă arătau cu degetul spunînd nu știu 
ce de mutra mea. Și ţin-te, din nou rîs. 

Cînd am ajuns pe poligon, Oberscharfiihrerul îmi arătă trei 
mesteceni. 

„Creutzfeld, vezi mestecenii ăia de-acolo?” 

„Firește că-i văd, îţi sar de-a dreptul în ochi.” 

„Tot așa ziceam și eu, rînji el. Creutzefeld, ești de ani de zile sol- 
dat și știi ce-i acela un ordin. Ei bine, eu, Oberscharfiihrerul tău, îţi dau 
ordin: vei fugi cît poți tu de iute pină la copacii aceia. Dacă ajungi în 
mai puţin de două minute, vei fi un om liber și te vei putea întoarce la 
regimentul tău de blindate.” 

„Și dacă nu ajung în două minute?” Întrebarea o pusesem fireşte, 
așa, de sanchi. 

Mai-mai să plesnească praporele-n ei de atîta rîs. Se pocneau 
cu mîinile peste coapse, nechezau. 

„Oho-ho, Micuţule, dacă n-ajungi se cheamă că n-ai ajuns, sughiță 
unul din ei. Da fă totuși ce ţi s-a spus. Încearcă să vezi dacă ajungi.” 

„Aș vrea să știu ce-o să-mi faceți dacă n-ajung." 

„O să-ţi cumpărăm o floare, hohoti Greis. O floare roșie, pe care 
ţi-o vom sădi pe burtă. Hai, mișcă! Galop!” 

Eu însă mă prinseseră. N-aveam nici un chef s-o iau din loc. 
Greis avea o carabină cu lunetă. Știam de-a ce vor să se joace. De-a 
iepurele și vinătorii. Că doar nu-s născut de azi, de ieri! Mă informasem. 
La Fagen, ăsta era unul din jocurile lor preferate: de-a iepurele și vînă- 
torii. Doamne, ce-am putut să încasez de la ei! A început cu un pat de 

pușcă peste ceafă și s-a terminat cu un pas de defilare, cu o pietricică 
rotundă în fiecare cizmă. 

În sine mea îmi spuneam întruna: „Nu te împotrivi, Micuţule, nu 
te împotrivi.” Băgasem de seamă că unul din ei avea degetul pe trăgaci. 

M-au pocnit în cap cu un pietroi. Am avut însă baftă. Pietroiul 
era rotund. Am dat ochii peste cap, dar m-au trezit cu un șut în boașe. 
Am ţîșnit în sus ca un obuz care explodează într-un cîmp de mine. 

— Bun, bun, i-o tăie Bătrînul. Restul ni-l povestești altădată. 
Și adresîndu-se doamnei Dreyer, zise: 

— Ce s-a-ntîmplat după aceea? 

— Mergeam cu mașina. De mai multe ori am fost cît pe-aci să 
dăm peste oameni. De fiecare dată, șoferul cel chior ridea. La Harves- 
terhude s-au oprit ca să îmbarce o tînără fată care plîngea foarte tare. 
Au lovit-o peste timplă și i-au zis că o s-o radă cu briciul ăla mare. Ce 
voiau să spună cu asta, Herr Feldwebel? 

— Oh, era un fel de a vorbi, răspunse Bătrînul ridicînd din umeri. 
Micuţul se repezi să explice, dar Legionarul îl opri la iuțeală. 
Barcelona și Heide jucau, în tăcere, zaruri. Porta se lăbărțase 

pe un scaun, ocupat să pună-n ordine una din perechile sale de cărți 
măsluite. O învelea atent în celofan avînd grijă cum îi pune bandero- 
la-sigiliu. Fraierii se prindeau regulat la figura asta cu pachetul de cărți 
chipurile neatins. Și dacă vreunul insinua cum că ceva nu-i în ordine, 
Porta nu risca nimic, fiindcă-l lăsa întotdeauna pe partener să rupă 
banderola. 

— Cînd am sosit aici, la Prefectură, continuă doamna Dreyer, 
am fost dusă într-o cameră de la etajul trei, unde mai era o groază de 
lume. După un timp, au venit să mă ia și ne-am dus înapoi la Friedri- 
chsberg. Acolo au scotocit peste tot și-au luat o mulțime de scrisori 
vechi. Apoi am așteptat iarăși sus, la etajul trei. Nu mi-a plăcut. Pînă 
și pereţii păreau răi. Ne păzea un bătrîn SS-ist. Unul ciudat. Nu mai 
știa să vorbească omenește. De altfel era interzis să vorbim, și dacă 
unii o făceau totuși, el, SS-istul, îi lovea. Un domn distins a spus că o 
să-l reclame. SS-istul s-a mulțumit să ridă și scuipîndu-l pe domnul 
cel distins i-a spus: 

„Cînd o să te duci să mă reclami, nu uita că te-am și scuipat." 

După cîteva ore, Obserscharfiihrer-ul acela amabil și ciung a 
venit să mă caute și m-a dus într-un mic birou unde se aflau doi băr- 
baţi în civil. Unul dintre ei m-a întrebat dacă am zis că Fiihrerul nu 
pricepe nimic. 

„N-am spus niciodată așa ceva.” 

El m-a mâîngâiît atunci pe obraz și mi-a zîmbit prietenește. 

„Dar aţi pretins că Fiihrerul e prost.” 

Am negat din nou. 

Cel de-al doilea s-a ridicat de la biroul lui și a venit lîngă noi. 

„Ascultaţi-mă, doamnă. Nu ne îngreunaţi munca. Vrem doar să 
rezumăm în cîteva cuvinte această poveste. E deja veche, dar n-o putem 
clasa pină nu-i punem concluzia. Mărturisiți ce-aţi spus, semnaţi, iar 
noi vom trimite dosarul la arhivă și totul va fi uitat. l-aţi spus vecinei 
dumneavostră, doamna Becker, că Fiihrerul a fost prost începînd acest 
război.” 

„Adevărat. Am spus-o și cred în continuare.” 

Au izbucnit toți trei în rîs, iar Oberscharfiihrerul ciung a dat de 
cîteva ori din cap, uitîndu-se în tavan. 

„Vedeţi doamnă? Recunoașteţi deci că ați spus că Fiihrerul e prost." 

Le-am explicat că nu la felul acesta de prostie mă refeream eu. 
Ș-apoi, o groază de oameni spun ca și mine. 

„Cine, de pildă?” m-a întrebat secretarul. 

„Herr Gelbenschneid, șeful de gară o spune adesea, le-am răspuns 
eu. Pe urmă doamna Dietrich, asistenta pedichiuristului meu zice și 
ea. Am mai numit cîțiva care spun asemenea lucruri.” 

Unul din domni a scris totul pe-o hîrtie pe care a dat-o ciungului. 
După aia m-au întrebat dacă am stat vreodată într-o casă de odihnă. 

— Asta mă întreb și eu, murmură Porta. 

— Au umplut cîteva pagini cu vorbele mele. Le-am spus c-așvrea 
să-mi cer scuze. Mi-era teamă să nu mă amendeze, fiindcă n-am prea 
mulți bani. Doar pensioara mea de văduvă. Am început chiar să pling 
de frică să nu-mi dea o amendă și să n-o pot plăti. Ei însă m-au liniștit 
cu amabilitate și mi-au spus că totul se va aranja. După aceea m-au 
întrebat ei despre Fiihrer. Le-am vorbit de Bent, un camarad de-al lui 
Paul, Obersturmfiihrer în divizia Das Reich. Avea pieptul numai decorații, 

dar adesea nu era de acord cu ceea ce făcuse Fiihrerul și tot adesea era 
mânios pe Himmler. Într-o zi a spus că ce făceau cei doi nu era bine. 
Ei m-au întrebat atunci cînd a spus Bent asta. Nu mi-a fost greu să-mi 
amintesc, fiindcă tocmai era ziua de naștere a lui Paul, exact în ajunul 
plecării batalionului pe front. 

— Doar n-aţi spus toate astea? exclamă Bătrinul. 

— Ba da, ce era rău aici? Mi-au replicat chiar că acel Oberstur- 
mfiihrer este prea inteligent ca să mai fie ţinut pe front, că va fi mutat 
la Hamburg. Le-am spus că Bent o să se bucure fiindcă și-a dorit întot- 
deauna o slujbă în garnizoană. Ei au făcut mare haz și m-au bătut 
prietenește pe umăr. Apoi mi-au vorbit de nepotul meu Kurt, student 
la teologie. Gindeau că el trebuia să fi exprimat multe păreri proaste 
despre Fiihrer. Le-am spus că, dimpotrivă, n-a vorbit niciodată despre 
așa ceva. Atunci s-au supărat și m-au ameninţat. Trebuia să le destăi- 
nui ce-a spus Kurt, că n-o săi se întîmple nimic. Domnul cu un singur 
braţ, care ședea în spatele lor, mi-a făcut niște semne, îl vedeam că dă 
din cap de cîte ori îl priveam, dar n-am priceput Tocmai mă pregăteam 
să-l întreb ce vrea să zică semnele acelea cînd a sunat telefonul. Și-au 
băgat revolverele îndărăt în tocuri și au zbughit-o afară. Un alt SS-ist a 
venit și m-a condus în odăița cea mică. Treaba asta s-a repetat de două 
sau trei ori. La urmă de tot aveau aerul că-s foarte osteniți. 

La ultima întîlnire, secretarului îi curgea sînge din nas și nu 
mai erau deloc drăguți. Au țipat la mine și au notat tot ce-am spus. 
Scriseseră aproape o carte. Am semnat. Secretarul mi-a împrumutat 
stiloul lui. Am semnat „Emilie Dreyer, casnică”. După asta au redevenit 
drăguţi. M-au tratat cu o cafea și prăjituri. 

Tocmai atunci a intrat un domn micuţ de statură. Purta oche- 
lari negri și era tot îmbrăcat în negru. Nu mi-a plăcut. Cînd a intrat, 
ceilalți au făcut fețe-feţe. Cred că le era teamă de el. Mi-a arătat tot ce 
scriseseră ei despre mine. 

„Ne-aţi povestit multe lucruri, mi-a spus el. Sinteţi sigură că 
totul e adevărat»” 

I-am răspuns că nu mint niciodată. 

Auzindu-mă, a părut înveselit, după care a spus ceva ce n-am 
înțeles prea bine. 

— Ce anume? întrebă, curios, Barcelona, aprinzîndu-și o ţigară. 

— A spus că adesea adevărul e stupid. Atît a spus și a plecat 
la fel de neauzit cum venise. Parcă ar fi plutit. Ceilalţi mi-au spus că 
poartă tălpi de cauciuc. Ciungul a zis: „Ticălosul!” Nu-i voie să vorbești 
astfel cu șeful tău, nu-i așa? Spuneți-mi, domnule Feldwebel, credeți că 
mașina o să vină curînd? 

Bătrînul făcu da și-i aruncă o privire Legionarului, care clătină 
din cap oftînd. 

— Păcat. 

— Într-o zi, cînd veţi avea timp, treceţi să mă vedeţi, soldăţei. 
Am să vă fac o tartă cu struguri. Băieţilor mei le plăcea tare mult. 

— Ar trebui să încercați și una cu ienupăr. E foarte bună, pro- 
puse Legionarul. 

Bîtriînica notă sfatul, după care adormi sforăind subțirel. 

Porta terminase cu aranjatul pachetului său de cărți. 

Ne propuse o partidă. Am fost de acord, cu condiţia să jucăm 
cu cărțile lui Barcelona. 

Un timp jucarăm în tăcere. Apoi sună telefonul. Nimeni nu-l auzi. 

Doamna Dreyer dormea. 

Jocul ne prinse într-atât, încît nu mai aveam timp nici să mergem 
la closet; urinam de-a dreptul în chiuvetă. Deodată auzirăm soneria 
de la ușă și lovituri de cizmă în canat. 

Barcelona se duse să deschidă. 

În prag, doi SD-iști cu pistolul-mitralieră pe piept. 

— Heil Hitler, prieteni. Aveţi o oarecare Emilie Dreyer. 

— Eu sînt. Bătrînica se trezi și se ridică în picioare clătinîndu-se. 

— Bun, spuse unul din SD-iști. Luaţi-vă boarfele și la drum spre 
Fuhilsbiittel. 

— Nu mă duc la Fuhlsbiittel, protestă ea. Eu merg acasă. 

— Cu toţii o să mergem acasă, riînji SD-istul. Dar facem întîi 
un ocol. 

Doamna Dreyer începu să se agite. În ea se strecura frica. Se 
uita pe rînd la noi și pe rînd întoarserăm privirea. Cu mișcări de orb, 
căuta mîna Bătriînului. 

— Dumnezeu să vă aibă în grijă, murmură el și se repezi afară. 

Acum începuse să înțeleagă. Vorbindu-și încetișor sieși, se luă 
după cei doi SD-iști. Unul din șireturile de la pantofi atîrnau dezlegat. 
Ciorapii de ațică tricotaţi făceau crețuri-crețuri. 

Ușa pocni, masivă. 

Jos, în curte, acolo unde așteptau furgoanele penitenciare, răsu- 
nau voci. 

Nimeni nu rosti un cuvînt. Fiecare își găsise ceva de făcut. Ne 
era rușine. Rușine de uniforma pe care o purtam. 

Puțin mai tîrziu, Micuţul se sculă și ieși pe culoar, urmat de 
Porta. Auzirăm deschizîndu-se o ușă, apoi strigăte și Micuţul apăru 
ca suflat de vînt. 

— Krug și-a luat biletul pentru iad! Atîrnă acolo spînzurat de 
bretele! 

Agitaţie mare. Ne repezirăm cu toții să-l vedem. 

Pe jos, chipiul său cu cap de mort. Se spînzurase de gratii. Fața 
era vinătă și umflată. Gîtul, nefiresc de lung. Ochii, ca de pește, cătau, 
stinși. 

— Nu prea arată bine, șopti Barcelona. 

— I-a dat plasă lui Dirlewanger, zise Legionarul. 

— Face tribunalul economie de timp, comentă Heide. 

— Nu le rămîne decît să întocmească procesul verbal de deces, 
rînji răutăcios Porta. 

Micuţul își suflă nasul cu degetele. 

— N-o să-l plîngă nimeni. Avea o faimă proastă. 

— Ba unii vor răsufla, cu siguranță, ușurați, gîndi Stege. 

Bătriînul se instală la masă ca să-și scrie raportul. 

— De n-am avea necazuri cu istoria asta. 

— Oricum, nu-i frumos din partea lui, comentă Steiner. Putea 
să aștepte pîn' la Fuhlsbiittel. 

Aveau amîndoi același grad. În ciuda diferenţei de 
uniformă, erau, și unul și altul, doi mari coțcari, doi caizi ai 
bursei negre care vindeau de toate—de la femei pînă la cartușe 
trase de revolver. Erau soldaţi pînă în măduva oaselor, dar în 
ruptul capului n-ar fi admis așa ceva, nici măcar față de ei 
înșiși. Șoferul SS cîntări în palmă ţigara răsucită de mînă și o 
mirosi. 

— Cred că ești un mincinos fără pereche, murmură el. Nu 
simt nimic. Ia desfă-ţi cuiele tale de sicriu să văd eu bobița de 
opiu. 

— Dacă-ţi spun că în fiecare ţigară e o bobiță, înseamnă 
că așa e, protestă Porta și expedie un scuipat pe fanionul SS 
care împodobea aripa dreaptă a Mercedeslui cenușiu. 

SS-istul îi întoarse îndată politețea, scuipînd pe 
monumentul infanteriștilor din Regimentul 76 căzuți în 
primul război. 

— Am cîteva cauciucuri de mașină, propuse SS-istul, dar 
să știi că frig la dește. 

— Să vezi ce-o să te frigă pe tine la tîrtiță dacă pici 
vreodată mesa, îi prezise Porta. Ajungi la noi. Și urmă fără 
tranziție: Am fost și eu șofer ca tine. Da' la un colonel. M-a dat 
afară. 

— De ce? întreabă SS-istul. 

— Am spălat cu apă și săpun drapelul regimentului și-n 
plus îi haleam din mîncare. Cînd i-am arătat drapelul bine 
spălat și călcat, patru ceasuri a urlat întruna. Pretindea că 
jegul ce-l spălasem era patina Austerlitzului. 

— Îţi pot oferi adresa unei case unde damele urcă goale 
pușcă pe ring și se caftesc între ele. 

Porta ciuli urechea, iar pe faţă îi apărură pete roșii. Își 
suflă zgomotos nasul. 

— Chiar goale, goale? 

— Ei, nu chiar; au, acolo, niște pantofi, ciorapi și 
portjartiere. Negre, cu danteluţe. 

— Și damezele astea ale tale, pot fi și închiriate? 
— Ba bine că nu. Cu duzina, dacă vrei și ai cu ce. 
Se așezară amîndoi pe scara mașinii și tîrgul fu încheiat 
la iuțeală. 


Într-o zi locotenentul Ohlsen fu arestat. Era de doi ani la Compa- 
nie, iar în regiment servea din 1938. La 27 Tancuri avea mulți camarazi. 
Unii fuseseră simpli soldați, ca și el, în 21 Tancuri. 

Era acuzat că ar fi întreținut legături cu un grup de ofițeri com- 
plotiști. Mai tîrziu aflarăm că-l denunţase propria lui soție. 

Un ofițer și doi polițiști veniră să-l caute. Sosiseră într-o dimi- 
neață, pe furiș, exact în momentul plecării la instrucție. Le-ar fi plăcut 
să poată dispare tot atît de discret cum veniseră. Experienţa le-o dove- 
dise că e preferabil așa. Fără tapaj. Asemenea lucruri era bine să se 
petreacă pe tăcute. 

Fuseseră însă văzuți. Îl înștiințarăm imediat pe colonelul Hinka. 
Ofițerul-aghiotant se repezi să-i intercepteze pe polițiști în timp ce 
aceștia ieșeau din clădirea companiei. Porțile fură închise. Nimeni nu 
mai putea părăsi cazarma. 

Ofiţerul-aghiotant zimbi amabil șefului polițiștilor. 

— Comandantul nostru ar dori să stea de vorbă cu dumneavoas- 
tră, locotenente. Urmaţi-mă, vă rog, pînă la biroul dumnealui. 

Locotenentul și cei doi polițiști se luară după el, fără a-l slăbi 
pe locotenentul Ohlsen. 

O aprigă discuţie izbucni în biroul colonelului Hinka. Firele 
telefonice zbîrniiau. Toate serviciile posibile fură alertate. Mai întîi 
comenduirea din Hamburg. Fără rezultat. Apoi divizia sa staționată 
la Hanovra. Fără rezultat. Abwehrul la Berlin. Fără rezultat. 

În ultimă instanță, Hinka luă legătura cu Serviciul persona- 
lului Armatei din Berlin unde reuși să dea de generalul de infanterie 
Rudolf Schmit. 

Evident, o asemenea activitate febrilă desfășurată într-o dimi- 
neață oarecare nu scăpă neobservată de Gestapo. 

Un Mercedes cenușiu, lung și jos, avind înăuntru doi Unter- 
scharfiihreri SS și un civil pirpiriu, îmbrăcat tot în negru, se opri în 
fața PC-ului regimentului. Civilul părea, deopotrivă, și înfricoșător și 
ridicol. Semăna cu un mic funcționar pornit la o înmormântare într-un 
costum luat cu chirie. Melon negru; palton pe talie, tot negru, mănuși 
albe puţin cam mari și o eșarfă de asemenea albă, înfășurată de cîteva 
ori în jurul gâtului. În plus, o umbrelă neagră cu mâîner galben. Faţa era 
palidă, cu trăsături ascuţite. Văzindu-l, te gîndeai îndată la un șoarece 
rebegit de frig. 

Căpitanul de cavalerie Brockmann, comandantul companiei 
de SPW, nu-i veni să-și creadă ochilor cînd întîlni pe scara mare acest 
uluitor personaj. 

— Cine dracu e ăsta? îl întrebă el pe subofițerul de serviciu. 

— Nu știu, domnule căpitan, eu i-am cerut actele, dar el a con- 
tinuat să urce scara de parcă aș fi vorbit cu un mort. 

— Un mort? zise căpitanul. Aș zice mai curînd un nebun. Un 
om normal nu s-ar înțoli așa. 

Apucă telefonul: 

— Paul, un nașparliu de maimuțţoi pică la tine într-o clipă. Tri- 
mite-mi-l sub escortă. Se plimbă prin cazarmă ca printr-o crișmă. 

Rise înveselit, frecîndu-și de plăcere mîinile. Căpitanul Broc- 
kmann era socotit unul din marii șugubeţi ai regimentului. Glumele 
lui aveau însă un caracter mai aparte. Cu o lună în urmă, îl împinsese 
la sinucidere pe locotenentul K6hler. 

Chemă deci la el vreo doi-trei din camarazii săi ofițeri. Ciudatu- 
lui civil i se pregătea o primire călduroasă. Un soi de competiţie: cine 
născocește figura cea mai tare. 

Brockmann socotea că lucrul cel mai nimerit ar fi să-l bage la 
secret și să-l acuze de spionaj. Apoi ar putea fi vărsat pe șest într-o 
companie de recruți. În caz de ceva, se putea spune oricînd că a fost 
O greșeală. 

Civilul cel pirpiriu fu arestat pe culoar de către un Feldwebel și 
doi ostași și invitat să-i urmeze Ia ofițerul de serviciu. 

Omulețul surîse în chip sardonic, încuviință din cap și-i urmă 
fără un cuvînt pînă la corpul de gardă. 

Cu pumnii zdravăn înfipți în șolduri după moda prusacă, căpi- 
tanul de cavalerie Brockmann întîmpină cortegiul făcîndu-le în același 
timp cu ochiul camarazilor săi care profitau încîntaţi de spectacol. 

— Cum dracu' îndrăznești să te fiții așa prin cazarmă? începu 
căpitanul. Civilii n-au ce căuta aici, bagă-ţi asta bine-n cap! 

Se legănă pe vîrfuri, ridicînd progresiv tonul: 

— Ai dopuri în urechi sau ţi-e falca blocată, urîtule? Nici măcar 
n-ai vrut să asculți de somaţia subofițerului de serviciu! 

Plesni cu cravașa peste cizme, făcînd pintenii să sune. Purta 
întotdeauna pinteni cu rozetă care scoteau un zornăit formidabil. De 
cîte ori clocea în minte un proiect, își sugea o măsea. Gura îi mirosea 
urât, dar asta el n-o mai știa. 

— Te-aș putea închide pînă putrezești. Unui avorton negru ca 
dumneata i-ar putea da prin cap să arunce cazarma în aer. Pari de-a 
dreptul periculos. 

Ofițerii mai-mai că nechezau de plăcere. 

Civilul rămînea impasibil, fără o clipire, de parcă nici n-ar fi 
fost vorba de el. 

— Aiun permis de port-armă? continuă căpitanul Brockmann 
arătînd spre umbrelă. 

— E în mare ţinută de sabotor, constată, încîntat, locotenentul 
Berni. 

Hohot general de ris. Se-nvârteau în jurul civilului și-l studiau 
ca și cînd ar fi fost unul din exponatele rarisime ale Muzeului Naţional. 

— I-ar prinde bine să devină soldat, spuse locotenentul Reichelt, 
considerat printre ofiţeri ca cel mai mare erotoman. Întotdeauna avea 
cel puţin trei amante și nu păstrase niciodată pe vreuna mai mult de o 
lună. Nu exista petrecere ca el să nu le ofere camarazilor un spectacol 
de virilitate, folosind în acest scop una din invitate și canapeaua cea 
mare din salonul clubului ofițeresc, totul terminîndu-se într-o cadă 
plină cu clăbuci de săpun. În civilie era negustor de vinuri. Nu fusese 
niciodată pe front; se răscumpăra cu sticle de șampanie și coniac. 

Căpitanul de cavalerie proptise capătul cravașei sub bărbia 
omulețului. 

— Cum o fi reușit babacul dumitale să fabrice un asemenea 
specimen? 

— Pesemne avea piedica de siguranță pusă, rise locotenentul 
Berni. 

— Semeni cu un cîrnat afumat, necheză în culmea încîntării 
intendentul-șef Schmidt. 

Acesta din urmă îi compara pe toți oamenii cu diverse produse 
alimentare. Nu trăia decît pentru mîncare. Fusese pe punctul de a se 
sminti cînd 52 de lăzi cu cîrnaţi de Turingia dispăruseră fără urmă. 
Amenințase și urlase atît de tare încît îl puteai auzi din stradă și era 
ca și cum un cutremur de pămînt ar fi zgâlțiit intendenţa. Brusc însă, 
nimeni nu-l mai auzi vorbind de cîrnații dispăruți. Mai mult decit atît, 
Schmidt pretindea acum că nici nu existaseră vreodată, deși opt oameni 
erau gata să jure că fuseseră furaţi dintr-o magazie secretă, închisă cu 
cheia și în care nimeni n-avea voie să pună piciorul decît escortat de 
intendent. Magazia n-avea ferestre, ci doar ziduri groase. Ușa din metal 
era prevăzută cu patru broaște și un dispozitiv de alarmă verificat zilnic. 

Intendentul izbuti însă să demonstreze cum că la mijloc era 
o eroare: cîrnații nu figurau în nici un inventar. Cei avizaţi pricepură. 
Hoţul își găsise nașul. Dar ceea ce ignorau cu toţii era că Porta furase 
cîrnațţii și-i vinduse unui măcelar de pe Liibeckerstrasse, măcelar care 
negustorea cu tot ce se fura de prin cazărmi. 

— Brockmann, socot că ar trebui să-i verifici livretul și docu- 
mentele, sugeră intendentul-șef. Nici vorbă că a făcut o coțcărie ca să 
scape de serviciul militar. Ar ieși din el un pifan a-ntiia. Cu siguranță că 
ți-ar place, se adresă el civilului. Adaugă în chip de concluzie: Ce figură! 

Brusc, un Unterscharfiihrer lung de doi metri apăru în ușă. Pe 
mâneca sa străluceau, brodate cu argint, literele SD. Cascheta cu capul 
de mort, și el din argint, stătea dată, impertinent, pe ceafă. Ridică bra- 
țul pentru salut. 

— Heil Hitler, Standartenfiihreri Mesaj din partea RSHA recep- 
ționat prin radioul mașinii. Comandoul de șoc nr. 7 a operat arestări. 

Omulețul încuviință din cap. De după lentilele fumurii ale oche- 
larilor, ochii săi aruncau fulgere. 

— Bine, Miller. Anunţă-i pe cei în drept că prizonierii trebuie 
ținuți la secret. Gehados. 

Îi privi pe ofiţerii prezenţi. 

— Vă mulțumesc pentru mica distracție. Ne vom mai vedea, 
domnilor! Heil Hitler 

În dosul ochelarilor fumurii, ochii i se ghiceau scăpărind de ură. 
Dintr-o dată, camarazii căpitanului Brockmann nu mai găsiră nimic 
caraghios în pirpiriul civil. 

— Să mor dacă pricep ceva, murmură Brockmann. Ei, fir-ar să fie, 
sergent, exclamă el, adresîndu-se subofițerului de serviciu, dacă nuvrei 
să ajungi într-o companie de marș, află-mi cine a fost domnul acesta. 

— Să fi fost Gestapoul? întrebă intendentul-șef Schmidt, frămîn- 
tat de amintirea cîrnaţilor săi și gîndindu-se în același timp la cele cîteva 
lăzi cu șuncă cu fasole italienească și alte cîteva flecușteţe. Dintr-o dată 
se arătă zorit să plece. Se năpusti deci spre biroul său cu toată viteza 
pe care i-o îngăduiau piciorușele sale dolofane. Zbieră la subalterni și 
o porni în goană prin depozite, reușind într-un timp record să întoarcă 
totul cu fundul în sus. 

Douzeci de minute mai tîrziu, două autocamioane încărcate virf 
cu șuncă și fasole părăseau cazarma. Totul fu depozitat într-o ascunză- 
toare sigură, la intendentul-șef al regimentului de artilerie. Operațiunea 
aceasta îl costă pe Schmidt 19 lăzi cu șampanie, adică întregul beneficiu 
realizat de la șuncă. Dar, Dumnezeule, ce frică-i era. 

Nu toată lumea din cazarmă se lăsase impresionată de această 
vizită neobișnuită și mai cu seamă santinela din fața clădirii Statului 
Major, un Obergefreiter. Discuta, la modul cel mai amical posibil, cu 
șoferul Mercedes-ului despre o afacere ale cărei amănunte e mai bine 
să nu fie scoase la lumină. 

— Zi-i odată, fir-ar să fie! bombăni SS-istul, care purta pe braţul 
drept o brasardă albă cu litere negre pe ea: RSHA. 

— Cît vrei pe cele douășpe „cuie”? 

— Sînt scumpe!, afirmă Obergefreiterul. Cît dai? 

— Un miar, propuse SS-istul ducînd totodată mîna la buzunar 
ca să scoată de-acolo teancurile de bancnote prinse cu un elastic. 

— Eşti diliu la bilă? îi rise în nas Obergefreiterul. Ce, crezi că sînt 
agenţie de binefacere? Își aşeză casca drept pe cap, rectifică poziţia 
puștii, după care își înfundă ambele mîini în buzunare la modul cel 
mai puţin regulamentar cu putinţă. Știi, urmă el, nimeni nu te obligă 

să-mi cumperi „cuiele”. Ţi le propun fiindcă am impresia că ești capabil 
să tragi un folos de pe urma lor. 

— Le-aș putea avea și gratis, spuse SS-istul și scuipă pe placa 
comemorativă pusă în amintirea ostașilor din Regimentul 76 infan- 
terie din Hamburg, căzuţi în primul război mondial. 

— Ei da, c-oi fi vreun tolomac, răspunse Obergefreiterul și-și suflă 
nasul în degete așa încît mucii să-i nimerească pe zvastica de pe fani- 
onul de tablă fixat pe aripa din faţă a mașinii. 

SS-istul se făcu că nu vede nimic. În schimb, mai scuipă o dată 
pe monumentul eroilor. 

Obergefreiterului puţin îi păsa. 

Scuipă și el, atingînd capulvulturului imperial exact în același 
loc ca și SS-istul. 

— S-ar zice că nu știi cine-s eu și cine-i șeful meu? se grozăvi 
SS-istul. El s-a dus să-l umfle pe comandantul tău. 

— Mă... pe șeful ăsta al tău! 

— Mira-m-aș cînd ţi-oi spune cine e. Presimt chiar că o să-mi 
dăruiești „cuiele” tale, doar-doar să uit ce-mi poruncește datoria. 

Și întinse braţul, arătînd brasarda albă. 

— Şi eu sînt un soi de polițist. 

— Ești un căcănatr, constată, impertinent, Obergefreiterul. Şi păs- 
trează-ți sănătos amenințările. 

Tacticos, făcu de două ori ocolul Mercedesului, scuipind de fie- 
care dată pe fanionul SS. 

— Şi nu-ți mai da atîtea aere, maimuţoi bătrîn. Te cunosc eu 
bine, chiar prea bine. Dacă mi-ar da vreodată prin gînd să ciripesc niţel, 
nu mai rămîne mare brînză din tine, mă, linge-blide. 

SS-istul riînji. Se simţea cît se poate de sigur pe sine. Se aplecă 
peste portieră. 

— 'Ţine-ţi bine pușcociul, c-o să cazi în fund. Șeful meu e Stan- 
dartenfiihrerul SS Paul Bielert, Frumosul Paul. 

Triumfa. Rostea Frumosul Paul cu aceeași devoțiune cu care un 
predicator ar fi vorbit de Isus unei adunături de bețivani într-o crișmă. 

— Ei, ţi-a cam pierit piuitul! exclamă el. 

— Vax! Nu mai pot eu de Frumosul Paul. 

— Eşti nebun! strigă SS-istul și-l privi pe Obergefreiter ca și cum 
nu i-ar fi venit să-și creadă urechilor. Frumosul Paul e a mai mare scîrbă 
din toată țara. Pînă și Heinrich SS-istul face în pantaloni cînd îi aude 
numele. Nu există decît un singur om căruia nu i-a fost niciodată frică 
de Frumosul Paul: diavolul din Praga, Gruppenfiihrerul SS Heydrich. 

— Înseamnă că şi ţie ţi-e frică? 

— Tuturora le e frică și o să-ţi fie și ţie cînd ai să-l cunoști. Și 
bagă-ţi în cap că atunci cînd vorbești de șeful meu trebuie să spui 
Standartenfiihrer. 

— Prefer mai curînd să-i zic hienă. Sau pișătoare. 

— Dă tu din gură, amice, dar așteaptă pînă te-oi denunța eu că 
ascunzi droguri și atunci să vezi ce-o să mai crăpi de frică. 

Și agitind un deget profetic sub nasul Obergefreiterului, îi șopti 
confidenţial: 

— Pînă și locotenentului lui Dumnezeu de la Roma, Papei însuși, 
i-ar fi frică. Ba cred că și diavolului în iad. 

— Ascultă, bă, tac-tu era cumva matol cînd te-a fabricat, de suferi 
de un asemenea complex de persecuție? 

— Ţine-ţi gura! După ce-o să-l vezi, ai să fii la fel ca mine. Ăsta 
trece pe lîngă un tip, se uită în fugă la el, se oprește o clipă, aprinde 
o ţigară, apoi zimbește și zice, așa, simplu, de parcă ar vorbi de starea 
vremii: „Executaţi-l pe acest om.” După care se întoarce liniștit la el 
acasă și-și vede de treabă. Nouă SD-iști acuzați de șantaj. Pînă să apuce 
ei să zică „pis”, au și fost atîrnaţi la uscat. I-au lăsat doar atât cît să zică 

„Bună dimineața, soare. La revedere, soare”. Șeful meu adoră să execute 
oameni. Îi place cum ne place nouă să dăm pe gât un păhărel. 

— Asta-i fleac pe lingă un comandant pe care l-am avut mai 
înainte, se lăudă Obergefreiterul. Îl chema Lindenau. Noi îi spuneam 
Papa Lindenau. A ars la Kiev-Pavlo. 

Și-l umflă risul de parcă ar fi găsit ceva nespus de comic în 
faptul că șeful său arsese la Kiev-Pavlo. 

— Cînd Papa Lindenau primea de la divizie ordin să atacăm, ne 
ținea totdeauna cîte un mic discurs, o frumusețe. Ce mare scofală e să 
zici ca șeful tău: „Executaţi-l pe ăsta”? Oricare idiot poate s-o facă dacă 
are un dram de putere. Șeful tău e un tranca-fleanca. Am auzit de el cu 

mult înainte de a fi venit tu să-ți speli obielele la Totenkopf Division. 
S-ar putea chiar să ne și cunoaștem, nu? 
— Vrei să spui că-l cunoști personal pe Frumosul Paul? 
Obergefreiterul rise misterios, făcu doi-trei pași pe lîngă mașină, 
își trase nasul și scuipă pe fanion. 

— Nu scuipa pe fanionul meu! 

— Cine-i ăla de mi-o cere? 

— N-auzi? 

— Hai, plimbă ursul! 

Și pentru a-și sublinia vorbele, Obergefreiterul mai scuipă o dată. 
SS-istul preferă să se facă că nu vede. 

— Ziceai că-l cunoști pe Frumosul Paul. 

— Aiurea! N-am spus niciodată așa ceva. Am spus că s-ar putea 
să-l cunosc. Fă tu însă porcăria cu țigările și ai să vezi dacă-l cunosc sau 
nu. Pot doar să-ți spun că ai să capeți imediat un bilet numai dus pentru 
regimentul meu, via Torgau, și atunci o să ai prilejul să mă cunoști. Știu 
că-ți voi deveni comandant pe terenul de instrucţie, căci Dumnezeu 
e mare, e bun și e întotdeauna drept. Ai să ajungi să blestemi ziua în 
care l-ai întîlnit pentru prima oară pe Joseph Porta, Obergefreiter prin 
grația lui Dumnezeu. 

— Baţi cîmpii! Îmi povesteai tocmai de comandantul tău și 
nimeni n-a zis c-ar vrea să te denunțe. 

— Ba tu ai zis-o! 

— Fleacuri! Se spun atîtea. Mă gindeam că poate te prind la 
înghesuială. De unde era să ghicesc cu cine ești prieten și ce sfinţi ai 
pe sus? Hai, zi-mi prețul „cuielor” tale. Le iau fără tocmeală și-n plus îţi 
dau adresa unei case de întîlnire unde vin numai cucoane din lumea 
bună ca să se dea în bărci cu niște bărbaţi adevăraţi. 

Porta se prefăcu că n-a auzit nimic. 

— Bun, zise el, vorbeam de comandantul meu. Drăgălașul de 
el își începea discursul așa: „Ticăloșilor, a venit ceasul. E ordin să exe- 
cutăm un atac psihologic. Regimentul nostru e singurul căruia Ivan îi 
face cinstea de a-l cita la radio. Nu uitaţi asta și fiți la înălțime. Porcilor 
și derbedeilor, baioneta la armă! Pas alergător! După mine, candidați la 
moarte!” Alerga, se uita îndărăt și urla: „Să păzească sfintul pe lepădătura 

care rămîne-n urmă cu o juma! de metru! Îl spintec cu mîna mea.” Şi 
pornea, uite-așa, la goană în fruntea regimentului, cu pistolul-mitra- 
lieră la șold și cu sabia fulgerînd la soare. Îi auzeai înjurăturile de la 
cîțiva kilometri. 

— Doar nu vrei să mă faci să cred că atacați cu arme albe? 

— La noi se ataca numai la pumnal sau la baionetă, explică 
Porta cu un gest larg. Sintem specialiști ai șișului. Du-te și te uită la 
terenul nostru de antrenament, uite colo, în dosul garajelor. Ai să vezi 
niște saci cu nisip. Pe ei ne antrenăm zilnic cîte două ceasuri la lupta 
cu baioneta. Își mîngâie baioneta care strălucea amenințător la ţeava 
puștii. Pină să apuci tu să-i zici „uf”, ultimul dintre noi ţi-a și azvârlit 
pușca din miî.ini. 

— Fir-ar să fie, făcu SS-istul. 

— La atac, Papa Lindenau urla mai tare ca noi toți. 

— Ce strigați? Ura? 

— „Ura'? Idiotule! îl maimuţări Porta. Doar pifanii de duzină și, 
firește, lepădăturile din companiile voastre strigă așa ceva. 

— Pentru tine companiile SS sînt lepădături? 

— Ai dopuri în urechi? Da' ce altceva sînt? Nu strigați voi „ura 
cînd atacați? 

— Ba da, firește, făcu șovăind SS-istul. 

— Noi înjuram cât ne ţinea gura. Și din cînd în cînd îl mai auzeam 
pe Papa Lindenau: „Înainte, candidaţi la moarte, strîngeţi rîndurile, 
șacali riioși!” Noi alergam cît puteam și-n timpul ăsta tot căutam 
momentul potrivit să expediem un glonţ în spinarea blestematului de 
colonel. Cu el însă nu ţinea figura. Era întotdeauna în gardă și poseda 
o mie de ochi. Pînă și-n găoază avea unul care se aprindea exact în 
momentul în care puneai degetul pe trăgaci. Odată, eram într-o groapă, 
la cinci metri de el. Aveam un glonţ înfășurat frumușel într-o cîrpă, o 
minune de glonţ, crestat în virf, pregătit special pentru treaba asta. L-am 
virît în încărcător, dar exact în clipa cînd ridicam arma ca să-l expediez 
pe scumpul meu Papa Lindenau drept în braţele lui Scaraoţchi, îl aud 
urlînd: „Cotarlă rîioasă, nu vezi că ţintești în colonelul tău?” Doamne, 
Dumnezeule, ce spaimă am tras! Am aruncat pușca din mînă de parcă 
mi-ar fi fript deștele. 

„Obergefreiterul Porta raportează că s-a înșelat, dom colonel. Cre- 
dea că dom colonel e un ofițer rus." 

Ticălosul a rînjit și s-a apucat să-l implore pe bunul Dumnezeu 
ca în atotputernicia lui să abată peste mine fulgere, tunete și-un potop 
de scîrnă. La întoarcerea de pe poziții am făcut opt ceasuri instrucție sub 
comanda sa personală ca să mă înveţe să nu mă mai înșel. De-atunci 
am devenit gorila lui. 

— E adevărat că vă lichidaţi ofițerii, întrebă înfiorat SS-istul. 

— Se-ntîmplă. De pildă, la compania a doua, unde-i o adunătură 
de ticăloși, toți trăgători de elită. Cînd eram în Finlanda, compania a 
fost trimisă într-o expediţie în Laponia. La întoarcere, unsprezece zile 
mai tîrziu, nu mai aveau nici ofițeri, nici Feldwebeli. Trei locotenenți, 
un Stabsfelăwebel, doi Oberfeldwebeli și patru Feldwebeli dispăruseră cu 
toţii. Compania o comanda un bătrin sergent-major, fără nas. Nasul 
și-l pierduse la Varșovia. I-l retezase o fată cu sabia unui ulan polonez. 
Dintr-o singură lovitură, ca un mezelar care taie o porție de cîrnat. Un 
motan roșcat a înhățat bucăţica și dus a fost. De-atunci, compania a 
doua a avut numai ofițeri cumsecade. 

— Ăștia dintr-a „doua trebuie să fie niște tipi daţi dracului. Cum 
e într-o companie disciplinară? 

SS-istul se arătă deosebit de interesat. În sinea lui își zicea: „E 
bine să te informezi din timp. Nu se știe niciodată ce ne rezervă viitorul." 

Porta rînji, miji cu viclenie ochișorii săi porcini, își suflă din 
nou nasul cu degetele și din nou reuși să nimerească fanionul. 

— Oh, depinde mai cu seamă de ofițeri. Dacă-s niște ticăloși 
care vor ca băieţii să-și fringă ciolanele pe pista cu obstacole, atunci e 
nasol. Cu asemenea ofițeri e normal ca și gradaţii să devină fiare. Cum 
e stăpînul, așa-i și sluga. Am avut odată un Hauptmann pe nume Meyer, 
a cărui păsărică era să comande: „Sub tanc! Pe tanc!” Uneori mașinile 
se-nfundau în pămîntul moale și-l striveau pe cel de dedesubt. Asta 
îl amuza grozav pe Hauptmannul Meyer. 

— Ce i-ai făcut tipului? 

— I-am virît un cartuș de dinamită-n târtiță și s-a zis cu el, explică 
lapidar Porta. Am mai avut un Hauptfeldwebel căruia îi ziceam Maţ-Gros. 
Ăstuia i-am prins, cînd dormea, cîteva grenade de gât și i-am vârit sub 


163 


GESTAPO 


pat un calup de trotil al cărui detonator l-am fixat de cizmele gagiului. 
Urmarea, ţi-o închipui. Cum și-a mișcat copita, cum și-a luat zborul 
fără probleme de decolare. Și crede-mă, era dat în mă-sa Maţ-Gros ăsta. 
Odată, l-a pus pe Micuţul să traverseze de douăzeci de ori un rîu tîrîn- 
du-se pe burtă. Pînă la urmă, Micuţul ajunsese să latre, se credea o focă. 
Noi stăteam și ne uitam ca proștii cum cizmele Micuţului dispăreau sub 
apă la un țărm și cum, după un timp, casca îi apărea la celălalt. Sufla 
Micuţul apa din el ca o balenă cînd iese la suprafața mării. Maţ-Gros 
abia că nu înjura de ciudă de fiecare dată cînd casca se ivea din nou. 

„Stinga-mprejur, tîrîș, înainte!” comanda el și iarăși cizmele lui 
Micuţul ne făceau „pa și pusi”. 

Pe urmă l-a pus să mărșăluiască. El îl urma, călare pe-o moto- 
cicletă. Douăzeci și cinci de kilometri, cu echipamentul complet, pe o 
temperatură de plus 22 de grade. Și bagă de seamă: în manta, cu raniță 
în spinare și cu cartușierele umplute cu nisip ud. 

— Şi cu masca de gaze? întrebă SS-istul. 

— Bineînţeles, rînji Porta. Ce, crezi că ne jucam de-a cerceta- 
șii? Pe Micuţul îl durea undeva de toate astea, dar noaptea următoare 
Maţ-Gros și-a luat zborul către stele și a dispărut în văzduh propulsat 
de un pachet de grenade. Pace lui! 

— Şi la noi se lasă uneori cu bubuială, pretinse SS-istul și-și 
lustrui capul de mort de pe caschetă. Pricepi, eu nu-s decît provizoriu 
la locanta asta. Își umezi buzele cu limba și urmă cu vădită mîndrie: 

„Adevărata mea unitate e divizia SS de cavalerie Florian Geyer. Am 
avut însă niște încurcături pe-acolo și m-au expediat pentru un timp 
la divizia T. Dar și aici am făcut-o de oaie și m-au pus pe făraș. Înţeleg, 
i-am ras o labă unui Untersturmfiihrer, o brută de la Dachau, venită în 
vizită. Chiseliţă a făcut din mine, scîrnăvia. Am stat opt săptămîni 
la infirmerie, după care m-au expediat în convalescenţă la SD-ul din 
Hamburg. Acum sînt șoferul Frumosului Paul. Da' să fiu al dracului 
dacă-mi place! Vreau înapoi la căluții mei. Eram trompet la escadro- 
nul unu. Mă îmbătăm în fiecare seară de dor, însă trebuia să fiu cu 
băgare de seamă, altminteri, la prima ocazie, luam drumul Torgaului. 
E ceea ce, de altfel, îmi explica în fiecare dimineață Hauptscharfiihrerul 
nostru, cel mai împuțit din lume. A fost șef de baracă la Buchenwald. 

Se spune că-i gîtuia pe deţinuţi cu propriile mâini și-i cu siguranță 
adevărat. Întotdeauna îl vezi că se uită cu atenţie la gâtul oamenilor. 

SS-istul se plecă peste portiera mașinii și, coborînd vocea, șopti 
confidențial: 

— Dar nici eu nu-s fraier, îi duc cît pot de nas, băga-i-aș pe toți 
în mă-sa. Ceea ce voiam să-ți povestesc era în legătură cu traiul nostru 
de la Florian Geyer. Dur al dracului. Comandantul nostru, Standarten- 
fiihrerul Rochner, a curățat odată trei băieți pentru că au spus ce gîndeau 
despre Adolf. Era într-o seară, chiar înainte de stingere. Tocmai îmi 
lustruiam trompeta. Stingerea o sunam mai întotdeauna eu. 

— Și eu cînt din trompetă, spuse Porta. Brusc, îl găsea extrem 
de simpatic pe SS-ist. Eşti tare? 

— Oho, și încă ce tare! Sînt cel mai bun trompet din toată armata 
lui Adolf. Am cîntat de două ori și la Niirnberg, exact în momentul în 
care Adolf urca la tribună, cu picioarele lui strimbe. 

— E adevărat că are picioare strimbe? 

— Doamne, ce, nu știi? De cîte ori n-am ris pe chestia asta. Drep- 
tul îl ţine totdeauna strimb, adus înăuntru. 

— Cum suni tu stingerea? 

— Uite cum: mai întîi un semnal lung și imediat unul scurt, așa 
încât să ți se pară că trompeta plinge după o zi minunată care s-a sfirșit. 
Trompeta e ceva viu, trebuie s-o tratezi ca pe o ființă iubită. Altminteri, 
nu cîntă bine. Am cunoscut un trompet care suna deșteptarea dintr-o 
trompetă pătată. Nu ieșea nimic. Trompeta refuza să rîdă și să salute 
ziua cea nouă. A mea însă știe s-o facă. Cînd o îndrepți spre soarele ce 
răsare, ea se bucură, fiindcă, pricepi tu, trompeta mea n-are o pată, o 
chem pe nume și-i vorbesc ca unui om. E întotdeauna atîrnată deasupra 
patului. Într-o zi o să te las să cînţi din ea. N-am mai făcut niciodată 
așa ceva, dar văd că tu ești un adevărat trompet. 

— În cazul ăsta şi eu te voi lăsa să cînţi din fluierul meu. Vor- 
bește-mi însă de comandantul tău. 

— Intraseră în dormitor chiar în momentul în care mă pregă- 
team să sun. I-a chemat la el pe cei trei tipi și l-a întrebat pe primul 
dacă, într-adevăr, a zis cutare și cutare lucru despre Fiihrer. Tipul, evi- 
dent, a negat. „Ticălosule! a zbierat la el Standartenfiihrerul, îl minţi pe 

comandantul tău?” Și poc-poc, două focuri din Waltherul său de 7,65 
mm. Două-trei convulsii și totul era terminat. Dracu să-l ia! Ne-a zgâriat 
cu pintenii superbul nostru parchet. Din pricina asta, cîteva zile la rînd 
a trebuit să ne spetim muncind. E o adevărată dambla în unităţile SS: 
vor mereu parchetul lună. Comandantul s-a întors către ceilalți doi. 
Erau simpli soldaţi. Unul din ei își încinsese sabia, tocmai se pregă- 
tea să intre de gardă. Au mărturisit amindoi deodată. Fiecăruia două 
gloanţe în scăfîrlie. Unul dintre ei fusese doar rănit din primul foc. Se 
arunca de colo pînă colo prin cameră, cu fața plină de sînge. Ai văzut 
vreodată o găină căreia i s-a tăiat capul? Comandantul a tras în el fără 
să-l atingă. Sărmanul era înnebunit de groază. A sărit pe fereastră și a 
fugit pînă la padocul central. Trei oameni au sărit după el și l-au găjbit. 
Tot ei l-au ţinut cînd comandantul i-a înfipt în cap un ţăruș. Încearcă 
de găsește printre ai voștri un comandant mai împuţit. 

— Aici te înșeli. Ceea ce mă interesează însă e să știu dacă uci- 
gașul ăsta de comandant mai trăiește. Dacă un asemenea tip e încă în 
viaţă înseamnă că sînteți o adunătură de haimanale. 

— S-a zis cu el. L-au înhățat pe cînd traversam Elbrusul. Noi nu 
ne ucidem ofițerii. 

— Pentru că sînteţi niște tîrșeloși. Vă lăsaţi torturați și îi torturați 
pe alții. Ștabii voștri atîta știu să zică: „Executaţi-l pe cutare.” Din '33 
v-aţi obișnuit așa de mult să ucideţi oameni inofensivi, încît acuma o 
faceți fără să vă mai gîndiți. Ofițerii voștri nu-s la fel de dați dracului ca 
ai noștri. Au chiar mai puţină imaginaţie. Să ucizi un om e la îndemâîna 
oricărui idiot. Mergi-ori-Crapă, care a slujit 12 ani în Legiunea străină 
și Blom din Barcelona, care a fost trei ani la spanioli, susțin amindoi 
că la noi e mai dur decit la alții. Nu poţi să-ţi închipui cîte am văzut 
și pătimit în 27 Tancuri. Un nasture prost cusut te costă trei ceasuri 
de alergătură prin nisip cu mantaua în spinare, cu echipamentul de 
campanie, cu sacii plini de grenade de mînă și toate astea se întîmplă, 
firește, la orele cele mai călduroase ale zilei. Oberfeldwebelul Brandt, 
căruia noi fi zicem Gangsterul, fiindcă e în stare să curețe cu pistolul 
un tip de la 50 de metri distanță, poate să te alerge pînă crăpi. E atât 
de dat în mă-sa încât atunci cînd face instrucție cu compania, în plin 
marș, e capabil să-i repereze pe cei cărora le-au sărit niște ținte de la 
cizme. Fiecare țintă lipsă înseamnă la noi trei ceasuri de marş pe nisip. 

În urmă cu 15 zile, Micuţul s-a învârtit de nouă ceasuri. Or, acum noi 
știm că zilele lui sînt numărate. Satan îi și așterne culcușul. 

— Recunosc că sînteți o bandă de duri, dar ia zi-mi, facem sau 
nu afacerea? Ce-ai spune tu de trei miare, o ladă cu lapte praf danez 
furată de la OT! și în plus adresa casei de rendez-vous unde vin cucoane. 

Porta se prefăcu că reflectează. Îşi mai suflă o dată nasul, se 
scărpină la subţioară și-și împinse casca pe frunte. Își sugea, gînditor, 
o măsea. 

— Uite, îmi aduc acum aminte, urmă celălalt, că am și un teanc 
de fotografii cu dame goale pe care ţi le-aș da în plus. Niște dame gro- 
zave, cum n-ai mai văzut. Și nu marfă d-aia veche, ci dintr-acelea care-ţi 
plac ţie și mie. 

— Ia să-ți văd marfa, ceru Porta întinziînd mîna. 

SS-istul fremătă de indignare. 

— Doar nu-ţi închipui că sînt vreun fazan. Ai văzut vreo tîrfă să 
ceară banii după? Păi ar muri de foame. 

— În cazul ăsta nu facem nici un târg. 

Și Porta se pregăti să plece. 

— O clipă, cocoficule! Voi ţine fotografiile în mînă, așa ca să le 
poți vedea. 

— Ştii că-ți vind „cuiele” foarte ieftin? Și asta numai pentru că 
te găsesc simpatic. Ești un amărit la fel ca și mine. Îmi spune mie ceva 
Că, în curînd, ai să fii de-ai noștri. Simt eu, așa, că la Torgau tocmai se 
mătură o celulă. 

— Aici te-nșeli, puișorule. Dacă mă pun pe făraș cei de la SS 
și mă trimit la Torgau, n-o să vin în împuțţiciunea voastră, ci într-un 
regiment disciplinar de cavalerie. 

— O să-ţi schimbi părerea. Vorbești de Regimentul 37 Ulani. 
Nu mai există. Divizia 49 de Cavalerie Calmică făcut din el la cotul 
Donului tocătură pentru crenvurști. Dacă au scăpat zece. De-atunci 
s-a renunțat să se mai refacă regimentul. 

— Crezi, într-adevăr, că dacă mă dau afară de aici aterizez la 
voi? Aveţi trompeți? 

Porta triumfa. 
— Te cam trec nădușelile, ai? S-a dus cu aerele tale! 
[1] Organizaţia Todt. (n. trad.) 

— Niciodată nu poți fi sigur de nimic, răspunse cu convingere 
SS— istul și-și împinse pe ceafă chipiul cu cap de mort. Cînd slujești la 
Frumosul Paul nu prea izbutești să faci mulţi purici. Dacă aș veni la voi 
crezi că ai avea niscaiva pile care m-ar putea ajuta să devin trompet? Și 
trăgîndu-se îndărăt în mașină, scoase de acolo o trompetă argintată. O 
trompetă cu ciucurele auriu al unităţilor de cavalerie. Îi arătă lui Porta 
patru insigne fixate pe ea. 

— Pe asta am căpătat-o fiindcă eram cel mai bun. Am cîntat 
odată la un banchet dat de Adolf. În '38 i-am cîntat lui Chamberlain, 
cînd s-a lăsat dus de nas de Adolf. Eram dat în ziarele englezești cu 
nume cu tot. Oamenii se uitau mai mult la mine decît la Chamberlain 
și Adolf. Dacă ajung trompet în compania voastră, o să vi se ducă faima. 

— Sintem și așa cunoscuţi mai mult decît ar trebui, replică sec 
Porta. Dar în ziua în care vei veni—și sînt sigur că o să se întîimple— 
mă voi ocupa de tine. Am niște relaţii de mîna întîi. În realitate, eu sînt 
comandantul companiei. Treci pe la Bernard-Sugativă și arată-i ce știi 
să faci. Și „cuiele”? Le vrei sau ba? 

— Bineînţeles că le vreau, deși prețul îmi cam taie din poftă. N-ai 
să găsești nicăieri fotografii atît de frumoase ca ale mele. Sînt cele mai 
mișto de pe piaţă. Numai ele singure valorează cît „cuiele” tale. Scoase 
una și o viri sub nasul lui Porta: Ia ginește-te încoa. 

Porta luă un aer detașat. Dar strălucirea ochișorilor săi porcini 
îi trăda interesul. 

Amănuntul nu scăpă atenţiei SS-istului, care zîimbi pieziș. Mai 
scoase o fotografie reprezentind o scenă pornografică dezgustătoare. 

— Grozavă, nu? Pînă și pe un popă jugănit l-ar apuca năbădăile. 
Şi-i încă una dintre cele mai nasoale. Cînd o să înveți să faci chestiile 
pe care le reprezintă pozele mele, toate gacicile, de la Atlantic pînă-n 
Caucaz, vor sta la coadă ca să se-nfrupte din talentele tale. 

— Mă crezi vreun codoș? 

— Ba bine că nu, rînji SS-istul. Eşti dintre aceia care ar face orice 
pentru bani. Pînă și raiul l-ai vinde dracului. Dacă ai putea. 

— Ia nu mai trăncăni atât și arată-mi catalogul tău de scîrboșenii. 
Mi-a mai adus o dată unul o chestie d-asta, un pescar care mi-a vîndut 
35 de poze, patru dintre ele erau într-adevăr pornografice, dar celelalte 
erau după basmele lui Grimm. Opt zile l-am căutat pe ticălosul ăla. Am 

ajuns chiar să-i făgăduiesc Micuţului două sticle de votcă dacă mi-l 
găsește pe garid, dar parcă-l înghițise pămîntul. 

— Și ce i-ai fi făcut dacă-l găseai? 

Porta rînji parşiv și scoase din carimbul cizmei un lung pum- 
nal. Își plimbă degetul peste lamă. Vîrful limbii îi ieşea printre buze. 

SS-istul dădu din cap. Pricepuse. 

— Doar nu mă crezi atît de mîrșav încît să fraieresc un prieten? 

Porta îl observă printre gene. 

— Oricînd și oriunde. Pentru că îmi semeni, iar eu îi fraieresc 
pe ceilalţi de cîte ori pot. Însuși Dumnezeu a hotărît așa. Altminteri 
n-ar exista pe lume proști și deștepți. 

SS-istul se șterse la gură și își scărpină urechea cu cheia de 
contact. 

— Dacă vrei, pot să te las să vezi marfa, dar vreau ca în timpul 
ăsta să am unul din „cuie” în mînă. 

— De acord. 

Porta înhăţă fotografiile și le frunzări precipitat, lingîndu-se 
pe bot. 

— Sfinte Hristoase, ce putori! Dacă întîlnești una dintr-astea 
și te pui pe făcut treabă cu ea pînă-ţi dai duhul, încalte mori fericit! 
S-a făcut, amice. Mă predau. Am găsit chiar și un ciubuc formidabil: 
cînd o să mă satur de ele, le închiriez. Micuţul o să-și dea solda pe un 
an întreg pentru dreptul de a le privi un ceas. 

Trei teancuri groase de bancnote trecură dintr-o mînă într-alta. 
Porta le numără. 

SS-istul mirosi țigările. Dădu din cap satisfăcut. Erau cele mai 
grozave „cuie” pe care le văzuse în ultima vreme. Pe loc hotări ca într-o 
bună zi să-l îmbete pe Porta, ca să afle cum și le procură. 

— Lipsesc o sută de mărci, constată Porta. 

— Imposibil, protestă SS-istul. Erau cîte o mie de bancnote în 
fiecare teanc. Se apucă să le verifice. O făcu de trei ori. Pînă la urmă 
dădu din cap, arătînd prin asta că nu mai pricepe nimic. Ciudat, fir-ar 
să fie! Mai scoase o hîrtie de o sută de mărci și i-o dădu lui Porta. 

Porta prinse într-un elastic fiecare teanc. 

— Cu banii am terminat. Mai era însă și adresa curvelor din 
lumea bună. N-o uita. 

SS-istul scrise o adresă pe un petic de hîrtie. 

— E pe lîngă Alster. O casă albă, cu acoperiș negru. Înainte vreme 
stăteau acolo niște chinezi. 

— Sînt cumva și asiatice? Zău că aș avea mare chef de una. Am 
auzit că pot s-o facă stind în miini și cu picioarele în aer. 

— Eu unul n-am văzut, dar gagici sînt acolo puzderie. Nu tre- 
buie decît să spui că vii din partea lui Kleber. Rudolf Kleber. Ăsta sînt 
eu. lar dacă ai chef într-o zi să stăm de vorbă, mă găsești la cazarma 
Longhorn. Acolo mi-e domiciliul. 

În aceeași clipă scoase un mic fluierat de alarmă şi se instală 
țeapăn la volan. Într-o fracțiune de secundă se transformase într-un 
automat disciplinat. 

Porta își potrivi pușca pe umăr, cu degetul gros pe cureaua armei, 
strict după regulament. Patruzeci și cinci de grade între picioare. Brațul 
stîng pe vipușca pantalonului, cotul la nivelul cataramei centironului. 
Îi urmări cu privirea pe cei trei care ieșeau din biroul comandantului. 
Paul Bielert în civil, un Unterscharfiihrer SD cu mîna pe tocul pistolului, 
iar între ei locotenentul Ohlsen. 

Uriașul Mercedes părăsi cazarma. 

Porta își reluă garda. O clipă se întrebă ce se întimplase cu loco- 
tenentul Ohlsen. Se îndreptă către garaj. Ascuns după doi mesteceni 
de lingă rampa pentru spălatul tancurilor, se apucă să studieze foto- 
grafiile. Își aranjă bancnotele în trei teancuri. Dintr-un mic buzunărel 
ascuns în căptușeala vestonului extrase o hîrtie de o sută de mărci. Rise 
mulțumit. Se pare că Kleber nu cunoștea figura cu escamotarea unei 
bancnote în timp ce le numeri. Rizînd pe înfundate, își urmă drumul 
pînă la stiva de lădiţe cu cartușe, unde Julius Heide îl aștepta stiînd și 
el de santinelă. 

— Ce dracu-i cu tine? întrebă el. Micuţul a dat pe aici de două 
ori pînă acum. 

— la mai slăbește-mă! Am altceva mai bun de făcut decît să 
stau de santinelă. 

— Ai putea să fii puțin mai cuviincios față de mine, bombăni 
ofensat Heide. La urma-urmei sînt superiorul tău. Te acopăr întruna. 
Ştii că Gestapoul se vîntură prin cazarmă? Îl caută pe unul şi cred că e 

vorba de tine. Totul îmi spune că o să sfiîrșești cu o sforicică de cînepă 
în jurul gâtului. 

— Eşti în urmă, Julius. S-au dus și au luat cu ei și vinatul. Dar 
fiindcă tot mi-ai zis că mă acoperi, te povățuiesc să continui. Ar fi mai 
mult decît nasol pentru tine dacă m-aș abate de la principiile mele de 
discreţie. Vezi tu, Julius, știu exact care ar fi viața ta. Dacă mai trăiești 
după ce vom fi pierdut războiul acesta, vei continua să rămii în armată, 
afară doar de cazul cînd o să decazi și mai tare și o să te faci polițai. Eşti 
născut pentru treaba asta, Julius. 

— Și de ce naiba n-aș continua să rămîn în armată? întrebă 
naiv Heide. La fiecare zece zile mi-aș căpăta solda, aș avea un pat pe 
cinste și aș fi liber de vineri seara pînă duminică seara. Le-aș îngădui 
recruților să-mi arate recunoștință pentru că mă port drăguţ cu ei. Cei 
care n-o să vrea să scuipe loveaua vor fi supuși unui tratament special. 
Iar îndată ce războiul va fi uitat, ceea ce o să se întîmple după puţin 
timp, îmi voi lustrui toate medaliile și crucile și o să vezi atunci cum 
vin fetele să se vire în patul meu. Voi fi un erou și tuturor o să le placă 
să umble cu mine. 

— Ştiam eu! triumfă Porta. Aici rămii! Eu unul prefer comerțul 
și libera concurență. Cînd o să apari tu în cine știe ce hîrb de mașină a 
armatei, mă vei întîlni într-un Mercedes decapotabil cu o damă numai 
în blănuri alături. O damă extra, cu fusta bine strinsă pe șolduri. Și în 
timp ce tu vei zbiera lunea dimineaţă, pe ploaie, la niște recruți amăriți, 
eu mă voi lăfăi în dosul unui birou mare cît un camion de zece tone, 
numărindu-mi biștarii. 

Și, ca din întîmplare, scoase fotografiile și le trecu la repezeală 
pe sub nasul lui Heide. 

— Sfinte Sisoe! Dă să le văd. 

— Cu plăcere! zimbi Porta. Ţi le las chiar o oră întreagă ca să le 
iei cu tine la closet și să te bucuri cum trebuie. 

— Dă-le-ncoa' mai iute! 

Heide își linse lacom buzele, în timp ce pe obraji îi apăreau 
două pete roșii. 

Porta rînji. Frunzări pozele destul de încet, astfel încît Heide 
să poată vedea cît sînt de reușite. 

— Cu cât le vinzi? 

— Nu le vind. Le închiriez cu o sută de mărci ora, întreaga serie, 
sau cinci mărci bucata. 

— Ești bolnav la cap! Crezi că o să-ți dau o sută de mărci ca să 
mă uit la putorile tale de mîna a zecea? 

Heide se prefăcu scandalizat. Își umflă pieptul ca un adevărat 
subofițer ce era, dar Porta nu se lăsă impresionat. 

— Nimeni nu vă obligă, domnule subofițer Julius Heide. Dum- 
neavoastră aţi fost cel care le-aţi cerut. 

Făcu să dispară fotografiile în cutia măștii de gaz, dădu o lovi- 
tură de picior în broasca unei lăzi cu cartușe și constată cu plăcere că 
belciugul sărise. 

— O să aveţi neplăceri, domnule subofițer, dacă Cur-și-Cizme 
vine și vede belciugul spînzurînd în aer. 

— Te-ai ţicnit? Auzi, să rupi belciugul! Am să fac un raport. 

— Așa să faci! îi rise în nas Porta și plecă nepăsător către garaje, 
unde avea ascunsă o sticlă cu bere. 

Cîteva clipe Heide privi furios belciugul și după oarecare caznă 
reuși să-l fixeze îndeajuns pentru ca să nu se observe imediat că este 
smuls. Esenţialul pentru el era ca stricăciunea să treacă neobservată 
pînă la sfîrșitul schimbului său. Satisfăcut, dădu din cap și o luă la 
goană după Porta. 

— Adă-ncoa' pozele. Ţine o sută de mărci. Sper că știi că asta-i 
cămătărie curată. 
— Da ce, îţi închipui că sînt o instituţie de binefacere? 

Odată terminat schimbul, Heide se prezentă la postul de control, 
după care dispăru la closet, unde rămase o oră întreagă în tovărășia 
fotografiilor. 

— Au venit să-l caute pe locotenentul Ohlsen, spuse Barcelona 
cînd Porta apăru în corpul de gardă. 

— O să se descurce el, răspunse Porta. De ce anume este acuzat? 

— Asta n-o știe nimeni, dar întregul Stat Major e în fierbere. 
Hinka zbiară atît de tare încît îl poţi auzi de la kilometri. Adjutantul 
a borît de trei ori de frică. Se pare că vom avea un nou comandant de 
companie. Mi-a spus-o Feldwebelul Grun. 

— E în budă, oftă Legionarul. Crimă împotriva statului. I-am 
văzut plecînd. Un Mercedes SS, 333300. Secţia IV/2, secția Frumosului 
Paul. Cei de acolo nu se ocupă decît de cazuri importante. 

Porta dădu indiferent din umeri: 

— Prea flecăresc mult domnii ofițeri! Cînd o iau razna uită să-și 
mai supravegheze limba. D-aia sînt atîţia care rămîn la adăpost din 
pricina colecţiei de tinichele care le zdrăngăne pe piept, ș-apoi mai e 
și amorul lor propriu! 

Scuipă pe jos. 

— Rahat! Pariez zece contra unu că n-o să-l mai vedem nicio- 
dată pe locotenentul Ohlsen. 

Micuţul intră ca o furtună. Își aruncă pușca în rastel, zvârli casca 
peste picioarele lui Barcelona și scuipă în ceașca lui Heide. Era clar că 
umbla să stîrnească un caft. 

— E vreunul care are chef de un svast? se informă el furios. Cît 
am fost de santinelă, m-am distrat cu o gagicuţă lingă gardul de sîrmă 
electrificată, dar totul s-a dus dracului pentru că mi-a venit să mă piș. 
Mă dor pînă și flocii. 

— Da ce s-a întîmplat? l-am întrebat eu, nedumerit. 

— Greșeala mea. Ţișnitura a atins sîrma și-a fost o descărcare 
electrică de-am crezut că-mi dau duhul. Iar curveta dracului, după ce 
s-a prăpădit de ris, a șters-o peste cîmp, cu chiloţii în mînă. După aia, 
chiar dacă venea o vedetă de la Hollywood să danseze french-cancan 
sub nasul meu, tot nu mai eram în stare de nimic. 

Porta surîse cu viclenie și se scărpină în ureche cu o vergea de 
curățat arma. 

— Am reușit să pun mîna pe cîteva poze ale dracului de mișto, 
Micuţule! Ţi le închiriez o oră. O sută de mărci. Ce părere ai? Exact pe 
gustul tău. Mai bune decît un film proiectat în cel mai porcos dintre 
cinematografe. 

— Pe barba tuturor profeților, blestemă Legionarul 
azvirlindu-și echipamentul într-un colţ, s-o faci pe soldăţoiul 
la vîrsta mea. 

El era instructor pentru luptă corp-la-corp afectat 
completărilor care ne soseau cu regularitate de la închisori, 
cazărmi și din lagăre. Îi lua în primire de îndată ce căpătau 
banderola cu literele Zbv. 

— De ce te-ai făcut majur dacă nu-ți place, întrebă 
Micuţul, și mușcă din bucata de slănină pe care-o furase de la 
furierul companiei a 8-a. 

Micul legionar dădu din umeri, aprinse una din 
veșnicele sale țigări, suflă fumul pe nas și apăsă gînditor 
capătul aprins pe o albină pe jumătate moartă, care se tîra pe 
masă 

— Da'tu de ce te-ai făcut soldat? 

— La asta nu-i greu de răspuns, replică Micuţul cu 
gura plină de slănină. Aveam de ales între a fi robul unui 
țăran fățarnic sau a intra în forțele armate. La 16 ani m-am 
angajat la cavalerie. Nu m-au vrut. Ziceau că-s matahală. M-au 
expediat la infanterie, cu cîţiva pumni peste bot în chip de 
supliment. Acolo am dat gata la marș pe toți ofițerii nefăcînd 
altceva decît să pun tot timpul un picior înaintea celuilalt. 
După cîteva ceasuri, nu era unul să nu se sature. Auzi, își 
închipuiau că pot face marț pe unul care crescuse în orfelinatele 
publice! Mă puneau să halesc pămiînt și cînd mă duceam la 
budă ieșea la ţărînă din mine de parcă eram rimă, nu om. Da' 
tot era mai bine decît să mă spetesc pentru o jigodie de chiabur. 

Legionarul aprobă 

— Firește, mon camarade. Nu cunosc nici orfelinatele 
publice, nici casa de corecție, cunosc doar ce-i aceea foamea 
și șomajul. Bun, într-o seară ploioasă a lui '32 am scăpat din 
mocirla nemţească. Am plecat la Paris, mă așteptam să dau 
acolo de soare. Aiurea, era la fel de trist ca la Berlin. M-am 
lăsat înfiat de o tîrfă pe care am întîlnit-o pe bulevardul Saint 

Michel, în timp ce așteptam autobuzul în stația Luxemburg. 
Ea m-a învățat limba fraceză, mai ales în pat. Brusc i-am avut 
pe presari în cîrcă. Și din toate scîrbele alea de uși franțuzești, 
am ales-o pe cea mai scîrboasă și anume cea care se deschide 
spre biroul de recrutare al Legiunii Străine. Acolo m-a primit 
un sergent care, rîzind cu gura pînă la urechi, mi-a arătat un 
formular. Afară, în stradă, mă pîndeau sticleții. 

„Ce preferi? întrebă sergentul. Să fii liber la noi sau o 
ședere prelungită la fortul Saint-Martin-de-Re?” 

— În aceeași clipă, continuă Legionarul, unul din 
caralii băgă capul pe ușă, ceea ce hotări tot cursul vieţii mele 
viitoare. Allah alese. După patru săptămîni haleam nisip 
lîngă Casablanca. O uitasem pe Jeanette, găsisem una pe care 
o chema Aischa. Același temperament, numai că locuia în 
cartierul indigen. 

Se trînti pe un pat de lîngă fereastră și răcni la un 
rezervist: 

— Mă jigodie, curăță-mi echipamentul, dar dă-i bătaie, 
și să te păzească sfîntul dacă n-o să lucească totul ca un sfanţ 
nou atunci cînd isprăvești. 

Și aruncă o cizmă recrutului înspăimîntat, un bătrinel 
de 63 de ani, care avea să moară ca un erou pe țărmul Niprului, 
la nord de Kiev, 


A doua zi, un regretabil eveniment se produse în timpul ședin- 
ței de tragere cu muniție de război a companiei. Feldwebelul Brandt fu 
omorît în adăpostul standului de ţinte. Patru gloanţe îl loviră exact 
în mijlocul frunţii. Ofiţerul de serviciu pe poligon fu arestat timp de 
cîteva ore, după care fu însă eliberat. 

Cînd mortul fu așezat în camion, printre lăzile goale de muniţie 
și materiale de curățat armele, Micuțul îi spuse cu satisfacție lui Porta: 

— E de necrezut ce greu poate fi un cadavru. Acum, că și-a dat 
duhul, ar fi trebuit să devină mai ușor. 

Amâîndoi urcară în camion. Porta scoase o pereche de cărți. Se 
instalară de-o parte și de alta a mortului, pe care-l folosiră drept masă. 
Porta extrase din buzunar o sticlă cu rachiu și i-o oferi Micuţului. 

— Julius și cu mine am tras exact în același moment, zise fără 

să roșească Micuţul. Am fost la înălțime, ce mai! Bău și se șterse la gură. 
Slavă Domnului c-am scăpat de dobitocul ăsta. 

Porta rise încetișor. 

— I-ai văzut pe ceilalți șobolani de garnizoană cum s-au albit 
la faţă? Știu că am făcut-o dinadins, dar nu pot s-o dovedească. Pe ce 
pariezi că diseară o să putem bea cîtă bere vrem fără să scoatem un 
ban din buzunar? 

Scuipară la unison pe cadavru. 

— Crezi că acum e în iad? întrebă Micuţul. 

— Fără îndoială, replică Porta. Bunul Dumnezeu nu l-ar primi. 

— Da pe noi crezi că ne-ar primi bunul Dumnezeu, Porta? 

— Mai taci din gură și joacă. Nu vorbi de așa ceva. 

— Ţărușul țintei era plin de creierii lui. 

— Prea mulți tot n-a avut, zise Porta. 

— Era căsătorit, continuă Micuţul. O să-i fac o vizită nevestei 
sale și o să mă culc cu ea. În felul ăsta nu va pierde nimic. 

— Ai inimă bună, Micuţule, glăsui Porta. 

Goliră împreună sticla și o azvîrliră afară din camion. Porta 
trînti o carte pe burta cadravului și anunţă triumfător: 

— Atu! 

Cînd sosiră la cazarmă, se făcuse tîrziu de tot și de comun acord 
hotărîră să lase cadavrul peste noapte în camion. 

După două zile, tocmai cînd regimentul primise ordinul să se 
pregătească de plecare, un mic detașment de trupe proaspete defilă 
prin curtea cazărmii. Noi eram cu toţii la ferestrele dormitorului com- 
paniei a 5-a. 

Brusc, Bătrinul tresări: 

— Ia te uită! Alfred, ai văzut cine e al doilea în rîndul trei? 

Micul legionar rise cu glas tare. 

— Allah e înțelept, Allah e drept! E Stabsfeldwebelul Stahlsch- 
midt. Fie binevenit! 

Vierul ridică privirea, îl recunoscu pe Legionar și pe Bătrin, păli 
și dădu una cu cotul Hultanului, care era alături de el. 

— Zău dacă n-am nimerit chiar la poarta iadului. Să-l ferească 
sfintul pe Stever dacă o să-l întîlnesc vreodată după ce vom fi pierdut 
războiul. 

— Stahlschmidt, știu despre ce anume vorbești și știu la ce te 
gindești. Dar în același timp bagă-ţi bine în cap: eu unul nu te mai 
cunosc. 

Porta scoase deodată un urlet: 

— Heil SS! Iată-te la noi. Şi încă cu cinci minute înainte de ple- 
carea trenului. 

În mijlocul coloanei, un ostaș cu faţa lividă își ridică ochii. Pe 
gulerul verde al tunicii sale de bumbac se mai vedeau urmele petlițelor 
negre ale SS-ului. Vintul făcea să fluture cele cîteva fire de aţă cu care 
fuseseră cusute. O trompetă de argint cu dragonul galben al cavaleriei îi 
atîrna pe umăr. Era fostul șofer al Standartenfiihrerului SD, Paul Bielert. 

Hauptfeldwebelul Edels îl primi pe nou-veniți după tipicul 
obișnuit. 

— Șleahtă de chiulangii decolorați! Fiți bineveniţi la noi. O să 
faceţi ceva bale înainte de a ajunge pe frontul de est. Sint bun și înțe- 
legător cu cei pe care-i iubesc, dar uite că pe voi nu vă iubesc. Miine și 
poimîine sînteți cu toții de corvoadă la latrine. Precizez de pe acum că 
scaunele de la closete la vreau strălucitoare ca soarele! 

Colonelul Hinka se apropie agale. Mantaua sa de piele cenu- 
șie lucea de umezeală. Sub viziera chipiului un zimbet de băiat bun îi 
lumina fața. Dădu din cap. 

Edels se răsuci, pocni călcîiele, salută și răcni ca un subofițer 
cu multă experienţă ce era. 

— Domnule comandant, Hauptfeldwebelul Edels din compania 
a 5-a, împreună cu 20 de oameni, completare proaspătă, se află la ordi- 
nele dumneavoastră. 

Hinka rîse încetișor și aruncă o privire piezișă spre ferestrele 
la care stătea. 

— Mulţumesc, Hauptfeldwebel. Încălzește-i puţin pe băieţi, ca să 
se simtă ca la ei acasă. Cred că o să-i dăm comanda sergentului-major 
Alfred Kalb. 

— Bine, domnule comandant, strigă Edels, gata întotdeauna să 
îndeplinească un ordin. 

Micul legionar se și afla în ușă, echipat pentru instrucție. Îl 
salută impecabil pe colonelul Hinka, care răspunse la rîndul său. 

— Subofițer, băieţii ăștia trebuie încălziți puţintel ca să se simtă 
bine aici, la noi. Dar mai întâi să le dăm bună ziua. 

Cu pași rari trecu trupa în revistă, urmat de Legionar și de 
Hauptfeldwebel. În dreptul Vierului se opri. 

— Numele? 

— Să trăiţi, domnule colonel, Stabsfeldwebelu.... 

Hinka îl întrerupsese după ce aruncase o privire în dosar: 

— Vii de la închisoarea militară! Ai mulţi ani de serviciu, pe 
front n-ai fost încă, dar ai să mergi! Sîntem un regiment de linia întîi 
și sîntem prezenţi totdeauna acolo unde-i mai greu. Dădu din cap. Ai 
fost destituit pentru că îi tratai prost pe deţinuţi? 

— E o greșeală, domnule colonel, protestă Vierul cu voce stinsă. 

— Bineînţeles, Stabsfeldwebel, rise Hinka. La noi se vine întot- 
deauna numai din greșeală. 

Legionarul îl fixă pe Vier, închise un nasture de la buzunarul 
drept al vestonului și zîmbi tăios. 
Își urmară drumul. Hinka se opri în faţa Hultanului. 

— Încă unul de la închisoarea militară. Au făcut curăţenie, nu 
glumă. 

Continuară să înainteze agale prin fața șirului de ostași aliniați. 
Cînd Legionarul trecu prin fața Hultanului, îi șuieră printre dinţi: 

— Tu. Afară din rînd. Te prezinţi la Obergefreiterul Porta. Cor- 
voadă la closet. 

Hinka se opri în faţa fostului SS-ist și arătă spre trompetă. 

— Ştii să cînţi? 

— Da, domnule colonel. Sînt Unterscharfiihrerul Rudolf Kleber, 
fost trompet în regimentul de cavalerie SS Florian Geyer. 

— Trompet? repetă Hinka. Pentru ce ai nimerit la noi? 

— Bursă neagră și furt. 

— Ce-ai furat, ostaș? 

— Cartofi și zahăr. 

— Observ, ostaș, că ai uitat să adaugi „domnule colonel”. Așa 
se obișnuiește în armată. Subofițer Kalb, învață-l pe tipul ăsta să fie 
politicos. 

— Da, domnule colonel. Soldat, 20 de culcări! șuieră el printre 

dinţi și, fără să mai stea să verifice executarea ordinului, făcu exact 16 
pași în urma comandantului regimentului. 

Toţi oamenii fură interogați unul după altul. Colonelul Hinka 
se informă pe scurt de motivul venirii lor la Regimentul 27. Peste unii 
trecu repede, la alţii se opri mai îndelung. După aceea le adresă un salut 
neglijent și dispăru urmat de Hauptfeldwebelul Edels. 

Micul legionar își înclină cascheta pe sprînceana stingă visînd că 
este chipiul alb al Legiunii Străine. Contrar regulamentului, își înfipse 
o ţigară în colțul gurii, după moda franceză. 

— Ascultaţi aici, ăștia nou-veniţii! lătră el fără să-și miște ţigara 
din gură (de așa ceva e în stare numai un francez!). Vă sfătuiesc, șleahtă 
de lepădături, să mă ascultați cu atenţie. Am fost ostaș în Legiunea 
Străină. După aceea trei ani în batalionul special al închisorii militare 
din Torgau. Ostaș, ascultă comanda la mine! 

Pocni din călciie, își înclină și mai tare chipiul și-și aprinse o 
nouă țigară. 

— Drepţi! La dreapta! În coloană de marş, cu ocolire la stînga, 
marş! 

Porniră în pas de defilare către terenul de instrucție din spatele 
remizelor, acolo unde nu puteau fi văzuţi de nimeni. 

Văzindu-i dispărînd, Bătrinul rise încetișor. 

— Mergi-ori-Crapă e în largul său. Are ceva personal de răzbunat. 

Micul legionar începu prin a-i alerga de-a lungul și de-a latul pis- 
tei presărate cu pietriș. Obosit, colonelul Hinka se rezemase de blindajul 
acoperit de un strat de ciment al unui tanc Tiger și privea la exercițiul 
care se desfășura comandat într-un amestec bizar de franceză și ger- 
mană. Ceea ce se petrecea nu era întru totul conform regulamentului. 
Acolo, printre bolovanii cazărmii, se materializau ani lungi de educaţie 
rigidă—opt la francezi și șase la prusaci. 

— Detaşament, înainte! Pas alergător, șuieră Legionarul. Îi puse 
să se tîrască prin noroi, gata-gata să se înece în el. Le ordonă să sară 
șanțul cu apă. Rînjea numărînd capetele care răsăreau la suprafață. Urlă: 

— Pe toți dracii, e o datorie! Nu mi-o luaţi în nume de rău, cama- 
razi! O să vă fac mai tari ca stinca Gibraltarului! Culcat! Botul în noroi, 
o să respirați după aia! 

Hinka rise. Edels rise. 

Asta era Legiunea Străină. Asta era rețeta după care se fabricau 
cei mai buni soldați din lume. 

— Hai, camarazi. Mai iute, pas alergător! răcnea Legionarul căță- 
rat pe o ladă goală. Îi goni în toate părțile peste bolovani. Se-nfundau 
în noroi ca niște obuze. 

— Saperlipopettell, mișcaţi-vă mai repede, bandă de puturoși! 

Brusc i se făcu frică că și-ar putea pierde glasul și atunci înhăță 
fluierul. Mai întîi le explică însă semnificaţia fiecărui semnal. Primul 
fluierat: pas alergător; al doilea: culcat; al treilea: săritură pe loc. 

Fluieră așa două ceasuri încheiate. Oamenii începură să se cla- 
tine. Legionarul înjura pe franțuzește. 

Colonelul Hinka ridea. Edels rîdea și el, zicîndu-și că-i de datoria 
lui să ţină isonul colonelului. Făcu semn Legionarului să se oprească. 
N-aveau chef de decese la regiment în timpul exerciţiilor speciale. 

Legionarul încheie cu o oră de marș în pas de defilare prin nisip, 
în jurul cazărmii. 

Cei douăzeci de oameni fură repartizați prin dormitoarele cazăr- 
mii. Vierul eșuă la noi. 1 se dădu un dulap unde să-și așeze lucrurile. 
Nădușeala îi șiroia pe față. Era tăcut și morocănos. 

— Ţi-ai pierdut cheile! rîse careva. 

Vierul preferă să nu răspundă. 

Legionarul intră și se apropie de el. 

— Să nu te amăgești în legătură cu cele petrecute azi. Ţie îți 
era rezervat totul și nu ălorlalți. L-ai văzut pe șeful nostru murind, dar 
înainte de asta l-ai maltratat. 

— N-am fost eu, se apără Vierul. 

Legionarul avu un zimbet sinistru. 

— Ascultă-mă bine, Stahlschmidt, puţin îmi pasă de ce ai făcut. 
N-am izbutit să-l înhaţ pe ortacul tău, mai exact, n-am izbutit încă. 
El v-a pus pe făgaș, pe tine și pe Hultan. Era mai șmecher ca voi. O 
să facem din tine un erou, un erou de mîna întîi. Cînd mi te adresezi, 
trebuie să-mi spui domnule sergent major, înțeles? 

— Bine, domnule sergent-major! abia suflă Vierul, pocnind din 
călcîie cît se pricepea mai bine. 

Legionarul se răsuci și ieși. 


[1] (f1) Interjecţie franceză echivalind aproximativ cu „Fir-ar să fie” (n. trad.) 

Vierul continuă să-și aranjeze efectele. Din nebăgare de seamă, 
lovi cizmele Micuţului. 

— Te-ai atins de cizmele mele, mîriîi acesta așezat pe patul de 
sus și ocupat să mănînce un cîrnat. 
— Fac ceva pe cizma ta, replică provocator Vierul. 

Micuţul dădu din umeri și continuă să înfulece din cîrnat. După 
ce termină, își șterse gura cu dosul palmei, își mută alene picioarele și 
sări cu îndemânare jos. Cu o grohăitură surdă, se-ndreptă spre Vier, își 
întoarse capul și pumnul lui despică aerul și ateriză sonor în bărbia 
acestuia. Urmă apoi o ploaie de lovituri care nu se opri decît atunci 
cînd Vierul ajunse să se zbată pe jos ca un ţipar. Micuţul îl răsturnă pe 
burtă și sări de cîteva ori cu picioarele pe fundul său. Apoi urcă înapoi 
pe patul său, scoase două sticle de bere de sub saltea, le decapsulă cu 
dinţii și bău simultan din ambele—tur de forță de care numai el era 
capabil. Sticlele goale le aruncă în capul Vierului care își revenea cu 
încetul în simţiri și bombăni: 

— Șobolan de închisoare, ai vrut să ai de-a face cu cizmele mele, 
poftim, ţi-am împlinit dorința. 

Vierul nu suflă o vorbă și se băgă în pat stilcit de lovituri, abia 
suflind. Pentru el începea o nouă eră: venise rîndul său să încaseze. 

Porta și SS-istul părăsiră cazarma împreună. Fură văzuți în 
nenumărate cîrciumi, unde discutară pe șoptite cu diverse tirfe și peștii 
lor. Făcură și curse cu taxiuri. Erau grăbiţi. 

Noaptea tirziu urcară agale poteca ce șerpuia pe Landungs- 
briicke, pînă la școala de marină din spatele spitalului militar. În vârful 
colinei era o bancă pe care cei doi se așezară. Ginditori, contemplau 
portul ascultînd păcăniturile nituitorilor de la arsenal și privind ploaia 
de scîntei, ca niște focuri de artificii, țișnită din aparatele de sudură. 

— Dacă știi să cînţi atît de bine precum te lauzi, zi-mi ceva, ceru 
Porta. Dacă vrei să te faci iubit de colonelul nostru Hinka, trebuie să 
cînți așa încît pînă și îngerii să te asculte. 

Fostul SS-ist Rudolf Kleber dădu din cap în semn că e de acord 
și scoase trompeta sa de argint din tocul așezat alături de bancă. Trase 
apoi din buzunar muștiucul, învelit în cîteva foițe de hîrtie de mătase, 
suflă în el ca să-l încerce, apoi îl fixă, cu o reculegere aproape religi- 
oasă, la trompetă. Era un muștiuc scump de tot. Duse instrumentul 

de argint la gură aruncînd totodată o privire piezișă lui Porta, care, cu 
totală indiferență, urmărea scînteile aparatelor de sudură. 
— Am fost trompet la Regimentul F6, explică Kleber. Știi, ăia 
care au numai cai rotați. Am cîntat și la parada cea mare de la Niirnberg. 
— Trăncănește mai puţin și cîntă, răcane! Nu cred să fii atît de 
bun cum zici. 

Kleber trase adînc aer în piept. Primele măsuri răsunară dea- 
supra colinei Landungsbriicke. Era un semnal de cavalerie. 

Porta nu se lăsă impresionat. 

Urmă unul de infanterie. 

Nici acesta nu-l impresionă defel pe Porta. 

SS-istul îl privi: 

— Ce-ai vrea să asculţi, Joseph Porta? Spune, ce vrei? 
— Da tu ce știi? întrebă Porta expediind un șut indiferent unui 
dop de sticlă aflat la picioarele sale. 

SS-istul se uită la fluviul învăluit în întuneric. 

— Ce-ai zice de un blues? Un blues interzis, așa cum le place 
ălora de dincolo de mare. 

Porta făcu semn că da. 

— În regulă, dar încearcă să nu-l strici. Sînt o groază de indivizi 
care pretind că știu să cînte bluesul. 

Kleber duse trompeta la gură. Îşi puse tot sufletul. Ştia ce riscă. 
Notele urcară spre bolțile sumbre ale copacilor. Era ca și cum întregul 
Hamburg se trezea din somn ca să asculte. Trompetul se ridică de pe 
bancă bătind măsura cu piciorul drept; schiță un pas de dans înălțind 
trompeta către cer. Scăpînd de după norii mișcători, luna apăru, reflec- 
tindu-se în luciul trompetei. 

— Așa mai merge, zise Porta. Continuă. 

Un polițist apăru din senin. Casca îi lucea. Reprobator, Kleber 
înaintă cîțiva pași spre el cu mîna întinsă și continuă să cînte fără să 
se lase deranjat. 

— Memphis Blues, o arie veche, murmură polițistul bătînd și el 
măsura. Își scoase casca, își trecu mîna prin păr și se așeză lingă Porta. 

Două „păsări de noapte” își făcură și ele apariția. 

Kleber cînta de parcă ar fi fost în joc propria-i viață. Aruncă o 
privire spre Porta. 

— Nu-i rău, zise acesta. Fredonă cîteva note. Pe ăsta îl cunoști? 
SS-istul duse trompeta la gură și începu să cînte Deep River. 
Trompeta suna de parcă toate insectele s-ar fi pornit să cînte 

într-o noapte de vară. În tufișuri, păsările îşi mișcau aripile și-și înălțau 
ciocurile către luna ce strălucea pe catifeaua cerului. 

Polițistul și cele două tîrfe dansau înlănțuiți. Simţeai în văzduh 
ritmul prizonierilor puși în fiare în lagărele de muncă. Pașii infanteriș- 
tilor. Tropotul cailor cavaleriei. Scînteierea săbiilor în razele amurgului. 
Tunetul tancurilor care-și încălzeau motoarele. Uruitul camioanelor. 
Baletul grațios al zveltelor dansatoare. 

În sfîrșit, se opri. 

— Ești mulțumit, Obergefreiter Porta? 

Porta zimbi. 

— Nu-i rău, dar ar putea fi și mai bine. 

— Fir-ar să fie! Ce Dumnezeu se-ntimplă? întrebă polițistul 

punîndu-și la loc casca pe cap. 

— Crezi că e destul de bine ca să devin trompetul companiei 
voastre? întrebă Kleber, fără să binevoiască să-i arunce măcar o privire 
polițistului. 

Cele două fete și agentul se priviră. Amuţiră. Intuiseră. Aici se 
petrecea ceva ce nu puteau să priceapă. Era vorba să fie ales cineva 
care să facă moartea mai lesnicioasă celor umili. Avură dintr-o dată 
revelația unei lumi care nu era a lor, o lume în care bărbaţi tari ca 
stînca deveneau copii exact o secundă înainte de a primi sărutul de 
gheață al morții. 

— Ştiu să cînt și Moartea Muzicantului. Viva la Muerte, propuse 
entuziasmat SS-istul. 

Porta fi făcu un semn: 

— Dă-i drumul! 

Acum trompeta plingea, gemea, își spunea nesfirşita sa nefe- 
ricire, vorbea de moarte, de moartea muzicantului care cîntase pînă 
cînd plesniseră strunele viorii. 

SS-istul se aplecă înainte și suflă spre pămînt, de parcă ar fi vrut 
să încălzească mormîntul rece al muzicantului mort. Apoi se lăsă ușor 
pe spate, dindu-și capul pe ceafă, și-și trimise notele spre norii călători. 

— Viva la Muerte! Viva la Muerte! Muzicantul e mort. 

— S-a făcut, hotări Porta bătîndu-l pe umăr. Vei fi trompetul 
nostru. 
— Mulţumesc, murmură SS-istul. Trompeta e viața mea. 

Se sculară și plecară fără să le dea vreo atenţie polițistului și 
celor două fete. Ocoliră institutul Bernhard Nocht. Străbătură fără grabă 
tot drumul pînă la cazarmă, oprindu-se din cînd în cînd și fredonînd 
cîte o arie. 

— Da pe asta o cunoști? 
Astfel se succedară toate marile titluri ale jazzului. 
— Uite, asta îmi place. 

Porta se opri sus pe colină, în fața bisericii bombardate pe Koni- 
ginsalee, scoase din carîmbul cizmei fluierul său și începu să cînte 
Rapsody in Blue. 

Kleber îl secondă cu trompeta. Un polițist care-i deranjă prin- 
tr-un urlet în maniera prusacă fu expediat la pămînt de Porta, fără ca 
cei doi să se oprească o clipă din cîntat. 

Opt zile mai tirziu, Regimentul 27 Tancuri primi ordinul de 
plecare. 

În întreaga cazarmă domnea o activitate febrilă. Nu ne fusese 
încă desemnat noul șef. Se spunea că va fi unul care ne va sosi mai 
târziu, pe parcurs. 

Colonelul Hinka veni personal să-și ia rămas bun de la noi. 
Cîndva, fusese şi el comandantul companiei a 5-a. Îi ştia bine pe 
cei vechi. Frecîndu-și gînditor bărbia, primi raportul Hauptfeldwebe- 
lului Edels, în timp ce dintr-o aruncătură de ochi îi examină pe cei 
175 de oameni. Apoi, lipindu-și călcîiele, făcu să răsune glasul său de 
comandant: 

— Compania a 5-a, la dreaptaaaa, v-aliniați! 

Bătrinul și Barcelona verificară alinierea. 

Hinka se legănă ușor din genunchi. 

— Drepţi! În coloană de marș, cu ocolire la dreapta, marș! Com- 
panie stai! Trompetul companiei, la flancul drept! 

Din ultimul rînd, unde se afla, Kleber se repezi în capul coloanei. 
Se opri la trei pași înainte de primul șir. De trei ori la rînd ridică și iar 
lăsă trompeta, apoi sună semnalul de rămas bun în timp ce întreaga 
companie încremenise mută. 

Adio, bătrină cazarmă, 
Adio, dormitoare împuţite. 


Trompeta, reveni lingă șoldul stîng. 
Zimbind, colonelul Hinka comandă: 
— Pe umăr, arm! Înainte marș 
Kleber sună din nou. Notele se repercutară de zidurile cenușii. 
Porta aprobă din cap și-i dădu un cot Legionarului. 
— Avem din nou un adevărat muzicant, ce zici? 

Lunga garnitură de vagoane de marfă părăsi încet gara Ham- 
burg. Furăm cît pe-aci să plecăm fără Porta. Se dusese să-și ia rămas 
bun de la trei fete după un balot de paie. Cînd reveni, avea, în chip de 
fular, chiloţii albaștri ai uneia din ele. 

În aceeași clipă, în vagonul de Stat Major, colonelul Hinka rupse 
sigiliile plicului în care se afla ordinul de misiune. Fără o vorbă, întinse 
foaia aghiotantului său, locotenentul Wegener. 

Wegener citi în tăcere: 


Gehados 


Misiune specială pentru Regimentul 27 Tancuri. Regimentul 
intră în subordinea directă a OKW ca rezervă a grupului 
blindat de asalt în sectorul MONTE CASSINO. 

